
| Вексилдски Свештеник једно је од најзнатнијих 
2 Ж: дела енглеске књижевности. Оно је преведено на све 
` европске језике, и излази, ево, и у српском преводу. 
___Предајући ово дело српској читалачкој публици, сма- 
трамо да неће бити некорисно ни без интереса ако 
проговоримо нешто о његову писцу, о њему самоме, 


и о преводу. 


І. 


Оливер Голдсмит родио се 10. Новембра 1728, 
¥ селу Паласу, у округу Лонгфордском, у Ирској. Био 
је од сиромашна рода. Отац му је био свештеник, 
ك‎ којему је парохија доносила свега четрдесет ливара 
н _стерлинга годишњега прихода. и који је, и ако је, по- 
МЕ __ред својих свештеничких дужности, радио још и земљу, 
19 ипак, оптерећен многом децом, једва састављао крај 
21 с крајем. Узорит као свештеник, пун благости и до- 
33 броте, и код све своје сиротиње готов другоме да 
__ помогне,“отац Голдсмитов био је човек крајње неу- 
__мешан, од оних људи за које се обично вели да не 
__ваљају за себе, и којих је судбина да целог свог века 


У" 

трпе и пате се. И какав је био он, таква су му била 
и деца, а нарочито Оливер, јунак ове мале скице. 

Дететом, Оливер није давао великих нада. Пока- 
зивао је, истина, нешто дара за поезију; али му књига 
није ишла од руке, нити се он за њу много отимао. 
Он је више волео играти се и забављати се с другом 
децом. Био је веселе и живе нарави, ветрењаст, и 
готов на свако несташтво, не мислећи много на по- 
следице; у игри се волео истицати међу друговима, 
а како је био врло неспретан и брзоплет у говору, 
уз то, још, и у лицу наружен богињама, другови су 
га често задиркивали, али су га и волели са његове 
веселости и доброте срца. 

Такав је Голдсмит био дететом; такав је остао 
и у познијим годинама: весео и небрига, лакоуман, 
не мислећи данас шта ће бити сутра, пун таштине, 
рад да се свуда истакне, везан и брзоплет у говору, 
расипљући кад има, трпећи кад нема, безазлен као 
дете, готов да свачему поверује, милостивна срца, и 
дајући и последње што има. „Јадни Голдсмит,“ тако 
су га звали, много доцније, када је већ био постао 
славан, пријатељи, који су га и волили и жалили га 
што је такав. 

Пошто је изучио школу у Лисоју, месту у које 
му се отац касније преместио, и провео неко време у 
две приуготовне школе, пошао је Оливер, када му је 
било шеснаест година, у Дублин на науке. Немајући 
откуда плаћати за наставу, стан и издржавање, упише 
се у ред ученика који су све то имали бесплатно, а 
у накнаду за то морали вршити свакојаке послове 
у школи: да помету двориште, да о ручку ио вечери 
дворе имућније ученике који су за себе плаћали, и др. 
Голдемиту је тај положај морао падати тешко, али 

` га је он, са својом веселом и безбрижном нарави, ипак 
сносио, растерујући досаду од њега кад песмом, кад 
свирањем у Флауту, што му је било једна од најоми- 
љенијих забава. Стега школека није га се много тицала, 
и он је време проведио више у веселу друштву но 
поред досадних књига. Једном је, тако, кад је, одне- 
куд, добио школску награду од тридесет шилинага, 
приредио у своме стану гозбу и игранку, што по 
школским правилима није смело бити; наиђе један од 
професора, којему Голдсмит и иначе није био у вољи, 
што је слабо учио Математику, коју је он предавао, 
и госте растера, а домаћина казни бојем. То Голд- 
смит толико прими к срцу да одлучи да одмах напу- 
сти, не само школу, него и земљу, и да иде куд било, 
у свет; распрода оно мало ствари што је имао, али, 
опет, остане у граду, све док му није претицао само 
још један шилинг. () томе једном шилингу провео је 
три дана. А кад је и њега потрошио, продао је нешто 
од одела са себе; после није имао двадесет и четири 
часа шта јести, док му није нека девојка дала пре- 
гршт зелена граха, те је тиме мало утолио глад. Доц- 
није је причао да му је то било најслађе што је у 
свом веку појео. Сад већ није имао куд него да се 
врати у школу; старији брат његов пошаље му нешто 
новаца и нешто од одела, те се тако врати. 

` Тако је провео Голдсмит све време у школи, 
_мучећи се и патећи, али, опет, весело и безбрижно, 
све док није положио први испит. Сад му се ваљало 
вратити кући. Отац му је био умро одмах друге го- 
дине по његову одласку, а мати му се била преселила 
у друго место и живела у великој оскудици; од куће 
се није могао надати никаквој помоћи, нити је знао 
шта би могао отпочети. У тој невољи нашао му се 

његов теча, Контарајн, добра и племенита душа, који 
га је помагао и за све време његова школовања, и 
доцније, и који, једини, није губио вере у њега, ни 
онда када су сви, и најрођенији, дизали од њега руке.. 
Он га је световао да се спреми и рукоположи за све- 
штеника, и Голдсмит се, и ако му свештенички позив 
није био много у вољи, на послетку на то склони. 
Али кад је требало отићи и јавити се владици, Голд- 
смит, који је свагда волео одевати се у хаљине отво- 
рених боја, метне на себе неко црвено одело, и тако 
изиђе пред владику. Да ли са тога, или из друга каква, 
узрока, тек, Голдсмит се врати од владике не свр- 
шивши ништа. 

Пошто се тај план тако разбио, требало је гле- 
дати друго што, и Голдсмит се прими да буде домаћи 
учитељ у оближњој некој имућној породици. Али ту 
не остане дуго. Свади се с једним из породице око 
карата, и напусти то место. Имао је примити око три- 
десет ливара стерлинга; с тим новцем, не казујући 
ником ништа, одмах купи коња, и крене у свет. Дуго 
се ништа о њему није чуло, све док се није једнога, 
дана појавио код куће, без новаца, на бедном неком 
кљусету. Шта је он међутим радио, нико није могао 
знати. Он је, додуше, причао како је мислио био поћи 
у Америку, па га задржао неповољан ветар и друге 
сметње; али то његово казивање није врло поуздано : 
он се, по детињастој својој природи, није свакада 
држао истине, него је, као махом сви они који из 
претерана лакоумља греше, често, да би оправдао 
једну погрешку коју је учинио, падао у другу те при- 
чао и оно што није било. 

И тако се сад Голдсмит опет нашао без зани- 
мања. Требало је што било отпочети, и он, на по- 

слетку, смисли да учи права. Добри теча његов да му 


_ педесет ливара стерлинга, и он с тим новцем пође у 


Лондон, на науке. Али се успут, у Дублину, намери 
на некога свог ранијег познаника, који га одведе у 
неку коцкарницу, где прокоцка све што је имао. Не 


"смејући се враћати кући, потуцао се неко време по 


Дублину, не јављајући ништа о себи, док му, на по- 
слетку, нису код куће сазнали шта је било с њим. 
Теча му је не само опростио погрешку и примио гау 
своју кућу, него га је опет помогао и послао у Един- 
бург, де учи лекарство. 

Пошто је у Единбургу пробавио две године, више 
с друштвом, проводећи се и забављајући, него у школи, 
учећи, Голдсмит смисли да пође на Континенат, да 


продужи науке, како је јављао својима, у ствари, да 


пропутује и да види света. Прво оде у Холандију, и 
ту на великој школи у Лајдену проведе годину дана, 
издржавајући се нешто новцем који је од куће био 
добио, а нешто позајмицама које му је чинио добар 
неки земљак, на којега се био намерио. Из Лајдена 
крене у Париз, пешице, немајући ништа до једне гви- 
неје и своје флауте. Путујући кроз Фландрију, он би 
вечером, кад би стигао у какво село, где пред кућом 
одсвирао што у своју флауту, и за то би добијао ве- 
черу и преноћиште, исто онако као син Доктора Прим- 
роза, у чијој је историји, великим делом, Голдсмит 
изнео што је сам доживео. У Паризу се није дуго за- 
државао, него је пошао даље, у Швајцарску, а одатле 
у Италију, где је, бар по његову казивању, на великој 
школи у Падови добио степен доктора лекарства. У 
томе му умре теча који га је тако свесрдно помагао, 
и он се врати у Енглеску. 

Када се вратио у домовину, Голдсмиту је било 
двадесет и осам година. Остављен самом себи, без 
новаца, без пријатеља, и без наде да би му откуда 
год могло доћи какве помоћи, тако се нашао у Лон- 
дону. Неумешан да што боље отпочне, био је неко 
време момак код некаква апотекара; после је био с 
бедном неком дружином глумаца скитача; а једно је 
време, како је сам причао, немајући се где преко ноћ 
склонити, ноћивао с просјацима и свакојаким скитни- 
цама. На послетку се прими да буде помоћник учи- 
тељски у некаквој школи; како му је ту било, то се 
најбоље види из приче Ђорђеве. Зато убрзо напусти 
то место, и, по савету једнога пријатеља, отпочне 
практиковати као лекар. Али ни као лекар Голдемит 
није имао среће, и нико га скоро није ни звао себи. 
Ко би и звао лекара који се чинио тако неугледан и 
ишао у изношену и извешталу оделу, са великом за- 
крпом на грудима, коју се он узалуд трудио да са- 
крије под шеширом? Немајући готово никакве зараде 
као лекар, Голдсмит се опет прими за учитеља у некој 
школи у Пекхаму, близу Лондона, коју је држао не- 
какав друг његов из ранијих година. Ту му је, у кући 
овога пријатеља, било боље; а ту му се дала и прва 
прилика да се јави на пољу књижевности. 

Друг у чијој је школи Голдемит био учитељ бавио 
се нешто и књижевношћу и писао је, с времена на 
време, у Месечном ПРЕГЛЕДУ (Monthly Review), који је 
издавао неки књижар, по имену Грифитс. С овим се 
Голдсмит погоди да му буде сталан сарадник, а он 
да му за то даје стан, храну и нешто и у готову 
новцу. а ту награду морао је Голдсмит радити с ра- 
нога јутра, без одмора, по цео дан, и, милело му се 
не милело, писати о свему и свачему, онако како је 

__ Грифите хтео. У њега Голдсмит није дуго остао; убрзо 


3 су раскинули уговор, јер нису били један другоме по 
__ вољи: Голдсмит њему што му се чинило да не ради 
колико треба, а он, опет, Голдемиту што се овоме чи- 
___нило да тражи од њега више но што треба. 
Ипак је ова служба, или управо најам, у Гри- 
Фитса била од неке користи Голдемиту; и ако није 
потписивао што је за Грифитса писао, сазнало се за 
њега, и он је сад могао потражити посла на другој 
страни. Овога пута намерио се на човека честита и 
добра; то је био књижар Њубери, којега он с хвалом 
помиње у својем бесмртном роману. Осим писања за 
Ё њега, прихватио се Голдсмит и своје лекарске прак- 
тике, која, и ако му није могла доносити много, ипак 
му је, зар, доносила нешто, поред онога што је зара- 
ђивао писањем. 

Повратив се, тако, опет лекарству, Голдемит сад 
смисли да потражи место лекарског помоћника у ка- 
квој болници, како би имао каква год стална дохотка. 

Е Не могући изићи на испит, који му је за то требало 
| положити, у оделу какво је имао на себи, он сеу 
невољи обрати Грифитсу, и овај буде добар за њега 
у некога кројача те га послужи оделом за ту прилику, 
а он за ту услугу изради Грифитсу четири чланка за 
његов лист. На испиту Голдемит, међутим, падне, те 
тако од места не буде ништа. Неколико дана по томе, 
на сами дан Божића, дође му и жена у које је био 
на стану, и затражи да јој плати што јој је дуговао. 
Немајући новаца да би јој могао платити, Голдсмит 
јој да одело те га заложи, а сам за своју потребу 
однесе те заложи књиге које му је Грифитс дао био 
на послугу. Овај чује и за једно и за друго, и стане 
претити Голдсмиту, док му он на потлетку не обећа 

написати нешто, те се тако намире. То је био живот 
Волтеров, који је требао изићи уз неки превод ХЕН- 
РИЈАДЕ, који је издавао Грифитс, али је штампан одво- 
јено од превода, анонимно. Исто је тако анонимно 
изишао и први већи спис Голдемитов, ИСТРАЖИВАЊЕ 0 
ДАНАШЊЕМ СТАЊУ ЛЕПЕ Књижевноти у Европи (АП 
Inquiry into the Present State of Polite Learning їп 
Europe, 1759). Овај је спис његов, и ако је био добро 
примљен када је изишао, данас без велика интереса, 
и једино што му даје цене, то је што је Голдемитов, 
писан, као и све што је испод његова пера излазило, 
лепим и примамљивим стилом. Осим овога свог списа, 
писао је Голдсмит у то време, за разне часописе, и 
свакојаке друге саставе, међу којима су нарочито при- 
вукла пажњу на се његова ХинескА Писма (Chinese 
Letters), која су после прерађена под насловом ГРА- 
ЂАНИН СВЕТА (The Citizen of the World); а уређивао 
je и сам један часопис, који се звао Пчела (The Вее), 
и од којега је изишло свега осам бројева. 

И ако је све што је дотле писао издавао ано- 
нимно, ипак се Голдемит међутим прочуо у литерар- 
ним круговима и обратио на себе пажњу. Упознао се 
са свима виђенијим књижевницима, а нарочито са Док- 
тором Џонсоном, који је, пре много година, дошао био 
у Лондон, као год и он, без новаца и без пријатеља, 
с недовршеном једном трагедијом, и, временом, постао 
литерарни диктатор. Око Џонсона скупљало се све 
што је било виђено и чувено у књижевности. Тако је 
постао онај знаменити Клу, потоњи ЛИТЕРАРНИ КЛУБ, 
који је био од тако велика утицаја на књижевност 
енглеску онога времена. Чланови Клуба састајали су 
се вечером, једном у седмици, у кафани код Митре, 
и ту проводили време у претресању свакојаких питања, 


2 


А 


, А ч ‚ 
РЦ о ПРУ Ру ут а РЕ орин. РТУ“ УРИНУ РУЦИ ИРИНУ ҮҮ У У ПРУ И Үү 0 С 


“ 
4 | 


ВЕКФИЛДСКИ СВЕШТЕНИК X1 


из књижевности, уметности и науке, често и у прија- 
тељским шалама. Велику реч у Клубу водио је Доктор 
Џонсон. Његова жива беседа; његове идеје, често и 
настране, али свакада оригиналне; његови разлози, 
исто тако често настрани, али свакада занимљиви; 
његова поређења; чак и његови покрети и његова не- 
спретна и гломазна Фигура, и његова прека нарав, све 
је то давало необична интереса ономе што је говорио. 
После њега био је ту Едмунд Борк, прослављени го- 
ворник у Парламенту, бујан, речит и генијалан ; затим 
Гарик, највећи глумац не само онога него и потоњега 
времена ; после Ренолдс, чувени сликар и први пред- 
седник Академије Уметностћ; Боклерк, са својом ал- 
кивијадском нарави; и, на послетку, касније, Босвел, 
млад неки Скот, који се, занесен за Џонсоном, при- 
везао био уз њега, и који је, марљиво бележећи сваку 
реч његову, сачувао нам све што се на тим састан- 
цима разговарало, и тиме овековечио не само Џонсона 
и његов Клуб, него и себе сама. 

Такав је био Клуб, у који је Голдсмит примљен 
за члана. Сви су у њему били виђени, само он један 
био је још незнатан ; сви су били речити и пуни духа, 
само он један није био одрешен на беседи и сплео 
би се чим би заустио да што рекне. Волео се, међу- 
тим, утицати у сваки разговор, са чега га је и дру- 
штво, и ако га је све волело и ценило, често задир- 
кивало и збијало шале с њим. И ипак, од свега тога 
сјајног друштва, ниједан није оставио за собом тако 
славна имена као он, о коме је Гарик, једном прили- 
ком, када су чланови Клуба, шале ради, састављали 
му надгробни натпис, рекао да је писао као анђео а 
говорио као папагај. 

Али, и ако се већ био прочуо, Голдсмит се и 
даље мучио и злопатио. Зарађивао је, истина, писа- 
њем, али је, кад је имао, и трошио немилице и да- 
вао ко би му год поискао, те је, не умејући, тако, 
располагати новцем, био вазда у новчаним неприли- 
кама. Једно јутро добио је Џонсон од њега писмо у 
којем му је јављао да је у великој невољи и молио 
га да одмах дође до њега. Џонсон му пошаље једну 
гвинеју, и поручи му да ће одмах и сам доћи. Кад 
стигне у стан Голдсмитов, сазна да се газдарица спре- 
мила да Голдемита затвори за дуг; он је, међутим, 
ону гвинеју био разбио, и пред њим је стајала чаша 
с боцом мадерскога вина. Џонсон затисне боцу, и узме 
се с њим озбиљно разговарати шта и како најпосле 
мисли те да се опрости дуга. Голдемит му онда рекне 
да има готов некакав рукопис, и изнесе га Џонсону. 
Овај га мало разгледа, дигне се и оде, рекавши да ће 
се одмах вратити, прода рукопис једном књижару за 
шесет ливара стерлинга, и новац донесе Голдемиту, 
који онда настави псовати газдарицу што није била 
пристојнија према њему. 

Рукопис који је тако помогао Голдсмиту у овој 
прилици, или неприлици, био је Векфилдски СВЕШТЕ- 
ник, најзнатније дело Голдсмитово. Није без интереса 
поменути да књижар којему је Џонсон продао био ру- 
копис, Џон Њубери, синовац оног Њубери-а за којег 
је он раније писао, овај није дао у штампу раније 
него скоро пуне две године пошто га је купио (1766). 

Међутим је Голдсмит већ био постао славан. Од 
њега је била изишла песма Путник (The Traveller, 
1764), која је примљена једнодушном хвалом и ставила, 
га одмах у ред првих писаца енглеских онога времена. 
То му је, у исто време, била и сва добит од ње: у 

5 _готову је за њу добио свега двадесет гвинеја, и ако 
је она за годину дана доживела више издања. 
Ё: Изишавши тако на глас, Голдсмит је мислио да 
5, дугује не само великом друштву у које је сад при- 
___ виван, него и слави својега имена, да окрене други, 
- _ отменији начин живљења. Како му није стизало што 
Е __је зарађивао писањем, прихватио се још једном ле- 
карске практике; али је ову опет убрзо напустио. 
Потребе његове постајале су, међутим, сваким даном 
веће; волео је лепо живети, волео се богато одевати, 
волео угостити, волео сваком учинити, волео друштво 
____и забаву, а волео је и коцкати се. Тако је натоварио 
| прилично дуга, и био вечито у новчаним неприликама; 
из хартија које су се сачувале види се како је узајм- 
љивао од својих издавача и мање суме, кадшто и по 
неколико шилинга. 

У тим неприликама, Голдемит смисли да се, не 
би ли их се како опростио, да на писање позоришних 
комада, које је у ово време, од свега писања највише 

| доносило. Имао је још из раније израђену шаљиву 
____ игру ДоБричинА (The Сбоодпаштед Мап), коју су му 
2 пријатељи, Џонсон, Борк, и Ренолде, били похвалили, 
` и коју је сад требало изнети на позорницу. Али Га- 

рик, који је управљао позориштем Друри-ленским, и 
“којему се Голдсмит био замерио ранијим писањем, пра- 
° BHO је тешкоће; требало је најпре много што мењати 
9 и дотеривати, после је требало чекати на ред, и ако 
Голдемиту није било до чекања; док није, на послетку, 
___једне вечери и његова шаљива игра изнесена на по- 
___ворницу. За ту свечану прилику Голдсмит је поручио 
нарочито одело, да у њему присуствује представи. Али 
_комад његов није био примљен како је он очекивао. 
Голдемит је био као убијен; по свршетку представе 

правио се у друштву силом весео и расположен, али 
кад је остао на само с Џонсоном, плакао је као дете. 

И ако није имао успеха с овом својом шаљивом 
игром, ипак је Голдсмит од ње добио колико није ни 
од једног свог дела дотле, пет стотина ливара стер- 
линга. Толики новац, мислио је он, и у овој, као иу 
опште у свакој другој прилици кад би видео у себе 
нешто више новаца, не може никад нестати. И он је 
окренуо живети како се приличи човеку тако богату. 
Узео је други, господственији стан и богато га на- 
местио, почео давати ручкове и вечере, и играти на 
веће новце, а није заборављао на сиротињу. Тако је 
брзо потрошио што је добио од својег комада, и још 
направио нових дугова. 

Сад му се опет ваљало латити старог посла, да 


пише за књижаре. И он се погоди с књижарем Де- 


висом да му састави једну Историју Рима, у две све- 
ске; и ако он за тај посао није имао потребне спреме, 
ипак му је ово дело добро примљено и оно се чита и 
хвали и данас, са лепог стила којим је писано. То исто 
важи и о другом једном његовом делу, његовој Историји 
JhuBE ПРИРОДЕ (History of Animated Nature), које је та- 
Kobe писао по поруџбини, од невоље, да заради новаца. 
Колико је спреме Голдсмит имао за ову врсту послова, 
из Исторнје и из Науке, може се оценити по ономе 
што се прича како му је, једнога дана, када је писао 
друго једно историјско дело, Историју ГРЧКЕ, дошао 
славни историчар Гибон, и он га замолио да му час- 
ком каже како се звао онај индијски цар с којим је 
војевао Александар Велики, а овај му, у шали, одго- 
ворио да се звао Монтезума, и Голдсмит то тако и 
написао. И опет, код све његове неспреме и незнања, 
дела су његова остала цењена, јер је он, као што је 

о њему лело рекао Џонсон, у надгробном натпису који 
му је он саставио, имао дар да све чега се год при- 
хвати окити и украси. 

_ ¥ исто време отприлике кад је писао ова своја 
дела изашла је и песма његова Нлпуштено Село (The 
Deserted Village, 1770). У тој песми опевао је Голд- 
смит село у којем је провео детињство; слика коју у 
њој износи о некадањој идиличној срећи његових ста- 
новника и потоњој невољи њиховој необично је дир- 
љива; и ако јој се замерило да је она претерана и 
неверна, тузману, —- ако је она велика мана, — до- 
вољно искупљују лепи стихови у које је она сложена. 
Ова песма имала је још већег успеха но прва; прво 
издање одмах је распродано, те је после неколико 
дана изишло друго, за овим треће, тако да је за три 
месеца доживела пет издања. 

Голдсмит је сад био на врхунцу своје славе. Ако 
је и било пакосних и незаслужених напада, почело је 
долазити и признање. Постао је почасни професор 
Старе Историје у новоустановљеној сликарској Ака- 
демији: Ренолдс је израдио његову слику, и она се 
могла видети по излозима, што је Голдсмиту чинило 
детињу радост. Али код све славе и признања, при- 
лике се његове нису нимало биле поправиле, и он је и 
даље морао писати за књижаре, често пута само за то 
да би измирио што се у њих унапред био задужио сит- 
ним позајмицама. Тако је постала и његова ИСТОРИЈА 

___ Енглеске, која је, у четири свеске, изашла 1771. По- 
сле је смишљао план о једном великом Речнику На- 
ука и Уметности, на којем би, под његовим уредни- 
` штвом, радили Џонсон, Борк, Ренолдс, и други, исто 
тако виђени, сарадници; али је то предузеће, у које 
је он полагао велике наде, остало неостварено, и он 

је морао и даље писати о свачему што би књижари 


у њега наручивали. Оно што је тако зарађивао није 
му стизало, и док су се они богатили оним што је 
он писао, он се и даље патио. Здравље га је почело 
издавати, дугови су се гомилали све више, и он је 
проводио бедан и мучан живот. 

Једини веселији зрачак у овим данима што их 
је у беди и невољи проводио, био је велики успех 
што га је имала нова његова шаљива игра ПРИВОЛЕЛА 
СЕ ДА ГА ОСВОЈИ (She stoops to conquer), која је из- 
несена на позорницу с пролећа 1773, и давана много 
вечери узастопце. Изгледало је да му се опет отва- 
рају бољи и светлији изгледи; али је он већ био су- 
стао и клонуо. Изнурен, нешто прекомерним радом, а 
нешто и животом који је водио, почео је чешће поболе- 


вати. На послетку је пао у постељу; и 4. Априла 174. 


склопио је напаћени песник очи за свагда. Последња 
му је реч била што је лекару који га је обилазио, кад 
га је овај питао је ли спокојан, одговорио да није. 

У тој једној речи цела је историја његова. Он 
је знао за све; знао је за оскудицу, и знао за изо- 
биље; само није знао шта то значи бити спокојан. У 
младим годинама отишао је од куће, да се никада 
више њој не врати; пребијао се и потуцао по туђини; 
а кад се вратио у домовину, био је и у њој туђин, 
сам, без иког свог рођеног крај себе. Тако му је 
прошао век, самотну, у непрестаној трзавици, и у 
бризи за сутрашњицу. Судбина му није била мило- 
стива, а Природа, — што је, напослетку, исто што 
и Судбина, — доделила му је нарав с каквом се рђаво 
пролази у овом свету. Али му је она, у свему другом 
маћеха, даровала и нешто што само љубимцима својим 
дарује, генија. Својим делима он је оставио за собом 

оставио је иза себе спомен човека милостива 
добра. ) 

EE у 
"речи "о самом делу. Веклфилдски Свештеник је дело . ЭҢ 
класично. То изгледа да му је доста препоруке. Па 8 


пак, | колико се то чинило парадоксно, таква дела 
__је, често, највише потребују. Она се, обично, више 
ч хвл ле но што се читају. И, ми се бојимо да се то, Е 
` што с класичним делима тако често бива, не догоди ў 
+ овим класичним делом. Зато и хоћемо да речемо 
је: колико речи о њему. 

[lro he, по својој прилици, прво пасти у очи ерп- | 
ском читаоцу када буде читао ово дело, то „је, како _ 
375 5 је у њему све просто и обично: прича проста и обична, у 
_и просто и обично испричана, да нам изгледа да бии 
E смо је и ми, без велике муке, могли такву саставити 
А и тако испричати. Што се тиче ове простоте у при- 
чању, — да прво будемо с тим начисто, — не треба 
` заборавити да је много лакше писати китњасто и 
Я ` реторски но просто и природно, и да класичан стил _ 
р ү писању и није ни у чему другом до у простом и 
-природности; јер класично је оно што траје, што оста- 
` je кроз сва времена, а то није ништа друго до при- 
родна простота, пошто се све друго с временом мења, 
а само она остаје вазда иста и непромењена. Зато 
_ критичари и хвале простоту и природност стила Голд- 


3 

|. ' Ова кратка животописна скица о Голдемиту рађена је 
по великом и изворном делу Форстерову The Life and Times _ 
Oliver Goldsmith. 1898. и по Вашингтона Дрвинга Oliver 
6 Goldsmith, a biography, 1849. 

смитова и цене је као једну од поглавитих врлина 
његових као писца; и зато је оно што би се читаоцу 
могло учинити да је мана, у ствари врлина. 

Читалац ће, напослетку, још, којекако, , и при- 
стати на то што је ствар овако просто испричана. 
Теже ће му бити помирити се с тим што је и сам до- 
гађа) о којем се у овом роману прича тако прост. 
Што се у њему прича, тако је обично као и оно што 
у животу самоме, ван романа, бива; и читалац га, с 
тога, неће ни једанпут испустити из руке нестрпељив 
да дозна шта ће бити после онога докле је он дочи- 
тао. За такве романе читаоци се, обично, не отимљу, 
много ; што они од романа траже, то је, најчешће, да 
их за све време читања, све до самог краја, одржа- 
ва у нестрпљењу и неизвесности шта ће после бити. 
Зато они обично и моле да им се ово не казује, како 
не би покварили себи задовољство да то сами из књиге 
дознаду, пошто су најпре како треба настраховали 
хоће ли се све лепо свршити, и прошли с јунаком кроза 
све оне недаће кроз које је писцу било по вољи да 
га проведе. Нека, нам се не прими за зло, ако тиме што 
ударимо на књижевни укус читалаца, — али ми та- 
кве романе не рачунамо у добре. Они су само за то 
да прекрате време и да задовоље радозналост; нема 
сумње да они могу бити и врло забавни; али је за- 
бава што је они пружају празна и ништавна, нити је 
од њих какве год користи. Такви романи, пошто се 
једном прочитају, више се не узимљу у руке. А ми 
мислимо, са старим Исаком Ватсом, да књигу коју не 
вреди прочитати двапут, не вреди прочитати ни је- 
данпут, не вреди је читати никако. Векфилдски Ове- 
штеник, код све простоте онога што је у њему испри- 
чано, књига је коју вреди прочитати, не једанпут или 

двапут, него читати је више пута, и враћати се на 
њу, и опет је читати. 

Шта је, сад, оно што овом роману даје толико 

цене и чини га једним од најзнатнијих дела, не само 
енглеске, него и целе светске приповедачке књижев- 
_ностиг То не бисмо могли лако у неколико речи 
изнети, нити би оно што бисмо тако изнели било врло 
"убедљиво. То би биле само празне речи хвале. Место 
тога, корисније ће, мислимо, бити ако укажемо на 
понешто што читалац, бојимо се, лако може преви- 
дети, или му се може учинити као да би било мана 
и недостатак а у ствари чини неке од поглавитих 
врлина овога романа. 

Не улазећи, дакле, у праву анализу романа, него 
само износећи понешто на што мислимо да треба 
"свратити пажњу читаочеву, да се, пре свега, зауста- 
вимо на једној сцени у овоме роману, оној када Све- 
штеник дознаје да му је кћи одбегла. То је велика 
сцена, пуна патоса, о којој се бојимо да је читалац 
неће по заслузи оценити. Нека читалац, међутим, 
пажљивије прочита ту сцену. — Свештеник седи за- 
довољан у кругу својих милих. Дете му је отпевало 
своју песму, и он се, расположен, обраћа жени: „Али 
изнеси нам још једну боцу, Девора, благо мени; а 
ти, Мојсије, да нам што лепо отпеваш!“ Он је сав 
срећан, и усред те среће чује да му је старија кћи 
одбегла од куће. Какав данашњи писац, од оних што 
све потанко описују, да би нам представио потрес 

што га је у души Свештениковој произвела таква 
Е страшна вест, описао би нам га како је у том тре- 
` нутку изгледао, какав је био у лицу, како је ломио 
руке, његов укочен поглед, и још пуно таквих поје- 
_диности. И он би нам, нема сумње, дао верну слику 


| 

његова очајања. Само што би та слика, поред све 3 
своје верности, била без живота; она би нам помогла. а 
да га себи представимо у томе тренутку, али нас она | 
не би потресла; ми не бисмо с њиме осећали као. 
што осећамо код оних речи што их он, у тешком свом 
очајању, понавља: „Идите, децо моја, идите те будите _ 
бедна и срамотна!“ Овај један очајни узвик више 
казује но све друго; то није више прост узвик, то је 4 
јаук од бола који душу раздире. Описивати може сва- р: 


ко: наћи овај јаук, то може само писац какав је био 9 


~ 


писац овог романа. И зато је ова сцена, која. би. се, н 
на први поглед, могла учинити као да би била тек | 
овлаш изведена, у ствари, велика, узвишена. =. 4 і 
Исто је тако и с карактерима у овом роману.“ 

И они, на први поглед, изгледају готово без обраде. | n 
У ствари, пак, они су сви, колико их год има, а на- 5 
рочито главни, Свештеник сам, изведени не може бити _ 
брижљивије и потпуније. Само их треба изближе пе . 
знати. И онда ћемо опазити, колико се год пута 3ay- 4 
стазимо на којем од њих, да свака нова црта коју у _ 
њих уочимо, пристаје уз оне раније већ опажене, ч 
даје карактеру веће јасноће и одређености. Ми се, _ 
доиста, морамо дивити како се оне све слажу једна. 
с другом, у толико више што не можемо претиостав- 9 
љати да је све то тако удешено да се једно © другим 
слаже; то се не да үдесити, оно долази само по себи, _ 
— онда када се писац романа зове Голдемит. Карак- | 
тери су онда онакви какви они излазе из руку При- | | 
роде саме, живи и истинити. | Ж; 
Узмимо, примера ради, карактер главне личности 

у овом роману, Доктора Примроза. Ми та сви знам 5 
као да смо годинама с њим друговали. Откуда. га! тако 
добро знамо? Писац нам га нигде: није - описао, Е ё 

"какав изгледа, ни какав је по нарави својој. Али из 
онога што он сам прича о себи, о својим навикама, 
својим слабостима, из његових разговора, из његових 
безазлених шала, из свега тога ми стварамо себи врло 
живу слику о њему. То, напослетку, не би било тешко 
удесити да о њему добијемо слику какву би нам писац 
о њему хтео дати; то сваки бољи писац романа, више 
или мање, може. Али има нешто што сваки од њих 
не може, и што је дато само највећима између њих; 
а то је, да колико год пута читамо роман, увек уо- 
чимо по коју нову црту, и да та нова црта, као што 
напред рекосмо, пристаје уз оне већ израније познате. 
Нама се учини као да смо направили проналазак. 
Таквих ће проналазака читалац Векфилдског Свеште- 
никА учинити пуно, колико га год пута буде читао, 
свагда по који. 

То што важи о главној личности, важи и о свима 
осталим личностима у овом роману; жена Свештени- 
кова, Дерова, његове кћери, Оливија и Софија, његов 
син Мојсије, и сви други редом, сви су они нацртани 
живо и истинито, и сви нам они, што их више упо- 
знајемо, долазе живљи и истинитији. Понајслабији од 
њих изгледа да је Сер Виљам Торнхил; али то као 
да лежи у самом карактеру његову: сви, по готову, 
добродетељни јунаци у романима изгледају, однекуд, 
бледи, без истинскога живота и без велика интереса. 

Кад смо већ на личностима у роману, не треба 
заборавити ни Џенкинсона, ако ни због чега, а оно 
због оних његових грчких речи о космогонији. Добро 
је опоменути се да их је доста који, као и он, имају 
свега овакву какву реч-две своје готовине, па и опет 
успевају да се чују и буду виђени у роду својему. 

Треба рећи неколико речи и самој басни, о за- 
плету у роману. То му је најслабија страна, и чита- 
лац може, без велике муке, изнаћи у њему пуно не- 
вероватности, и да их не тражи. Али то, ако и јесте 
мана, само је спољна мана; заплет у овом роману 
само је оквир, и он би могао имати и много већих 
мана но што их има, па опет да не односи ништа 
лепоти оне миле и идиличне слике што је у њему 
онаквом ненадмашном вештином изведена. Она, и онај 
пријатни, природни и неусиљени стил којим је испри- 
чана, као и онај ведри хумор који кроза цело дело 
веје, кадри су, и осим онога што напред поменусмо, 
искупити и много већих мана но што их овај роман има. 


Али бесмртно дело Голдемитово није само роман. 
Оно је више него роман; оно је књига. Што тим хо- 
ћемо да кажемо, то је, да Векфилдски Свештеник није 
само да нас забави, него и да с њиме другујемо. Књига 
је да нам се нађе у свима приликама живота. Када 
нас све друго изда; када прохуји младост, ороне 
здравље ; изневери срећа; и нестане пријатеља: књига 
остаје, да нас разговори, да нас поучи о животу, да 
нам пружи утехе, и окрепи нас надом. То је што је 
за нас књига; и таква је књига и овај роман. 

Погледајте, само, овога доброг Доктора Примроза! 
Њега стиже несрећа за несрећом : он губи имање, син 
му одлази у свет, кћи му бега, кућа му пропада, он 
сам допада затвора; остаје без имања, без деце, без 
добра имена. И он, опет, не клоњава под тим удар- 
цима судбине; него их сноси мирно и трпељиво. И шта 
га одржава да у беди и несрећи не клоне? Одржа- 
вају га добра душа и чисто срце његово. Он зна да 
пати незаслужено и без своје кривице; и зна да то 

није право. Али зар је мало њих који исто тако, не- 
заслужено и без своје кривице, трпе и пате? И је ли, 
онда, право да он остане у добру, кад и други пате? 
И његово чисто срце и праведна душа кажу му да 
није. Треба подносити све што нас сналази, трпети 
своју несрећу помишљајући на туђу, већу можда но 
што је наша. Све се може поднети, и најтежи удар 
судбине, треба само знати да је такав живот, и бити 
справедљив те од њега не тражити за себе више но 
што он даје другима. На једно само треба мотрити 


и о једном се старати: да сами себи немамо ни за 


"71 е 
(У +, 
\ 


што пребацивати. Не дајмо се злу и не подајимо се 
несрећи да би нас она могла начинити горима, тако 
ћемо бити јачи од ње, и место да нас она саломи, 
савладаћемо ми њу. Тако се безазлени и просто“ 
душни Векфилдски Свештеник уздиже до хероизма, 
који има у себи нечега у толико узвишенијег, што нам 
се херојство његово показује тако без разметања, го- 
тово пасивно. 

Колико поуке лежи у овој просто) причи о Век- 
Филдском Свештенику! Како је диван пример који нам 
он пружа! То најбоље могу оценити они које постигне 
каква зла судба у животу. А зар је тих малог Сви 
ми имамо својих невоља, једни већих, други мањих. 
Учимо се на примеру јунака ове приче да их достојно 
подносимо, и шта нас год у животу сналазило, чувајмо 
оно што нам је драгоценије, чувајмо чистоту душе и 
срца својега. 


Ш. 
На послетку, још нешто и о овом преводу. 
Од добра се превода тражи двоје: да је веран, 
што значи да не одступа од оригинала; и да је леп, 

што значи да му се у погледу језика и стила нема 
ништа замерити. Та два захтева не само да није лако 
сложити, него их је тешко и сваки за себе у свему 
задовољити. Превод, строго узев, не може никада 
бити потпуно веран; он може, и ако то врло ретко 
бива, бити бољи од оригинала; може, и то је готово 
правило, заостајати иза њега; само никада не може 
бити што и оригинал. Исто је тако и с лепотом пре- 
вода, онда када се преводе велика и узорита дела 
као што је ово. Јер, да превод буде леп као што је 
лепо оригинално дело, за то би требало да онај који 
га преводи влада језиком и стилом онако како је њиме 
владао онај који га је писао; потпуно леп превод, 
другим речима, требао би да се чита као да га је 
писац сам писао па језику на који се преводи. Тако 
је, дакле, верност превода само релативна, а лепота 
његова мало вероватно да би се могла постићи. 

И једно и пруго отежано је још и тиме што ова 
два захтева треба сложити, а то, не само да није 
лако, него, често, није ни могућно; јер оно што се 
учини да се задовољи један обично је на рачун дру- 
гога, тако, да превод што добије на једној страни, 
губи на другој. У тој недоумици, преводиоци се обично 
одлучују на једну или Ha другу страну, те полажу, 
једни, више на то како ће им превод бити што вер- 
нији, а други на то како ће језик и стил у њему 
бити што лепши. Отуда и имамо превода двојаких: 
превода које бисмо могли назвати Филолошким, иу 
којима се што се мање може одступа од оригинала 
и задржавају се не само особине стила пишчева, него 
и склоп његових реченица, и много што друго што се 
често противи духу језика на који се преводи; и 

превода слободних, који се једино осврћу на дух је- 
зика на који се преводи. 

По нашем схватању, греше и једни и други, и 
они који преводе сувише верно, јер превод онда испада 
натегнут и рогобатан, и они који преводе сувише сло- 
бодно, јер превод онда не даје довољно верну слику 
оригинала. Преводилац би требао да измири она два 
захтева што се стављају сваком добром преводу; а 
пошто се они не даду свакада измирити, он треба да 
уме оценити где је и у којој прилици прече задово- 
љити један, а где и у којој прилици други. Што боље 
погоди меру кад ће задовољити један а кад други, 
у толико ће му и превод бити бољи. 

Тога смо се и ми држали преводећи ово дело; 
и мислимо да нисмо погрешили што смо се тога др- 
жали. Ако смо у чему погрешили, погрешили смо што 
нисмо погодили праве мере у томе. Можда је се тре- 
бало више држати оригинала понегде где смо слобод- 
није преводили, и, обрнуто, требало слободније преве- 
сти понешто што смо ми оставили како је у оригиналу. 
Таквих ће погрешака, нема сумње, у овом преводу 
бити доста. Ипак се надамо да ће овај превод смети 
стати напоредо с другим преводима Векфилдског СВЕ- 
ШТЕНИКА. Преводилац је имао при руци виже страних 
превода, немачких, Француских и руских, и сви су га 
они нечему поучили: немачки, да не треба сувише 
верно преводити, да се читалац, читајући га, мора у 
чуду питати како се онако рогобатан стил могао про- 
тласити за класичан: Француски, да не треба сувише 
слободно преводити: а руски, три, сва три бедна, 
један гори од другога, — да треба добро отворити 
очи када се преводи. Поучен, тако, погрешкама дру- 
гих, преводилац се трудио да што мање одступа од 

оригинала и да, у исто време, читаоцу да, ако ће бити 
и само приближну и бледу, слику 0 томе шта је оно 
са чега се стил у ВекФиЛДСКОМ СВЕШТЕНИКУ ТОЛИКО 
цени. Колико је он у томе успео, на онима је да оцене 
који су за тај посао не само осећају спремни, него 
су му и дорасли. 


На завршетку, преводиоцу је пријатна дужност 
најтоплије се захвалити Г. П. П. Ђорђевићу, пред- 
седнику Српске Књижевне Задруге, што му је испра- 
вио погрешке које се тичу правилности и чистоте 
језика у преводу. Ако би се ипак нашло каквих по- 
грешака у језику, нарочито што се тиче чистоте ње- 
гове, њих треба уписати у кривицу преводиоцу, што 
није у свему усвојио напомене Г. Ђорђевића, него је 
задржао и неке архаизме које се он никако не може 
приволети да замени речима данашњега књижевног 
језика српског. 

Исто је тако пријатна дужност преводиоцу за- 
хвалити се и Г. С. Д. Мијалковићу што је превео 
песме које су у роману; и Г-ђици Иди НиколАЈЕВИЊћ, 
кћери пок. К. Николајевића, заслужног историчара 
српског, на неколиким корисним обавештењима којима, 
га је обавезала. | 


Др. Љубомир Недић. 

Оһо; ствари има сто мана, а стотину би се ствари 
могло навести да се докаже да су оне праве лепоте. 
Али је то непотребно. Књига може бити занимљива, 
са сила погрешака, а може бити врло досадна без 
и једне бесмислице. Јунак овог дела сложио је у себи 
троје што је највеће на земљи; он је духовник, те- 
жак, и отац породице. Изнесен је као готов да поучи 
и готов да послуша, обичан у добру, а величанствен 
у невољи. У овоме веку благостања и преуглађености, 
коме би се такав карактер допадао? Они што воле 
велики свет, одвратиће се с презрењем од простоте 
његовог сеоског огњишта. Они што од раскалашних 
` речи мисле да је шала, неће наћи никакве духови- 
тости у његову простодушну разговору; а они што 
су навикли исмевати се религији, смејаће се човеку 
којему је поглавита утеха у будућем животу. 


Оливер Голдемит. 

ГЛАВА І. 


Опис Векфилдске породице. Опажа се да је у њој 
сличност, и душевна и телесна. 


Вазда сам мислио да је од честита човека, који 
се ожени и подигне велику породицу, већа корист него 
од онога који остане самац и само прича о намножа- 
вању становништва. Зато, тек што је прошла година 
како сам рукоположен, кад почнем озбиљно мислити 
о женидби и изберем себи жену, онако како је она 
изабрала своју венчану хаљину, не како ће јој лице 
бити лепо и пресијавати се, него како ће трајати и 
добро послужити. Треба јој признати, била је добре 
нарави и жена кућаница; а што се тиче образовања, 
мало је било сеоског женскиња да би га могло пока- 
зати више. Могла је читати коју му драго енглеску 
књигу а да не сриче много; а што се тиче зимине 
и кувања, ту се није дала ниједној. Још се хвалила 
и да је врло вешта да води кућу; и ако ја, код све 
њене вештине, нисам могао опазити да бисмо били 
постали што богатији. 

Тек, нежно смо волели једно друго, и све то 
више смо се пазили што смо бивали старији. Оно, и 
није било ничега са чега бисмо били незадовољни 
светом или једно другим. Имали смо красну куһу, у 
лепу пределу, и добре суседе. Нисмо се имали бојати 
никаквих преврата, ни подносити каквих напора; што 
смо год дочекали, дочекивали смо крај огњишта; а 

све нам је странствовање било што бисмо из пла- 
вога кревета прелазили у мрки. 

Како смо живели украј пута, често бисмо увра- 
тили путника или намерника да окуша наше вино од 
отрозда, с којега смо били на далеко чувени; а смем сло- 
бодно, с веродостојношћу историчарском, рећи да не чух 
ни једнога да би му био нашао мане. И родбина нам 
се, чак и она у четрдесетом степену, сећала сродства. 
с нама и без родословнога надлештва, и долазила би 
врло често да нас обиђе. По неки нам од њих нису 
чинили велике части што су полагали права на срод- 
ство. јер их је било међу њима и слепих, кљастих и хро- 
мих. Али жена моја свагда би навалила на њих да 
седну за исти сто с нама, јер су с нама једна крв. 
И тако, ако и нисмо имали врло богатих, а оно смо 
обично имали бар врло срећних пријатеља око нас; 
јер. у животу је тако, што сиромашнији гост, све за- 
довољнији што је почашћен; и као што има људи који 
уживају у бојама лале, или у криоцима лептира, тако 
сам ја по природи својој уживао да гледам срећна 
лица у људи. У осталом, када бисмо нашли да нам 
је који од сродника непогодне нарави, или нам је до- 
садан гост, или да бисмо га се радо опростили, гле- 
дао сам, кад би полазио од нас, да му позајмим ја- 
хаћи капут, или пар обуће, кадшто и коња мање вред- 
ности, и свагда сам имао задовољство да није више 
долазио да ми их врати. Тако бисмо очистили кућу . 
од оних за које нисмо марили; али се никад није 
чуло да је породица Векфилдска кад отерала са сво- 
јега прага путника или намерника сиромаха. 

Тако проживесмо врло срећно више година, ако 
и јесмо покадшто имали и доста што их Промисао 
шаље да би подигао цену својим даровима. Често би 
ми школска деца крала воће, а пекмез мојој жени по- 
јели би миши или деца. Покадшто би и поседник за- 
дремао код најдирљивијих места у мојој предици, или 
би му госпођа као од беде одговарала кад би јој се 
моја жена поклонила у цркви. Али би нас брзо пре- 


1 Надлештво у којем се воде племићске породице, по њи- 
ховим титулама, грбовима, добрима и по генеалогији. Пр. 

____ лазила непријатност од тога, и чудили бисмо се, 
обично. после три или четири дана, како смо тако што 
могли узети срцу. 
Е. Деца моја. поред умерености, како су васпитана. 
9 _ без разнежавања, била су здрава и развијена; синови 
снажни и радни, кћери лепе, пуне и румене. Кад бих 
__ стао у овом маленом кругу што обећаваше бити пот- 
пора моје старости, нисам могао а да се не сетим оне 
__ чувене приче о грофу Абенсбергу, што је, када је 
___Хенрик Други пролазио кроз Немачку, и остали му дво- 
рани износили своје драгоцености, извео преда њ своја. 
тридесет и два детета и понудио их цару. као нај- 
драгоценији дар, који му он може поднети. Тако сам 
и ја своју, и ако сам их имао само шесторо, држао 
____за највреднији дар који сам учинио својој домовини, 
и сматрао сам је, према томе, као својег дужника. 
Најстарији нам се син звао Ђорђе, по стрицу његову, 
који нам је оставио био десет тисућа ливара:. Друго 
дете, женско, мислио сам да назовем Гриселом, по 
њеној тетци: али моја жена, која је док је била бре- 
менита, читала романе, навали да је назовемо Оли- 
вијом. Непуну годину иза ње роди нам се друга кћи, 
и ја сад бејах тврдо одлучио да јој буде име Гри- 
___ села; али се некакво) имућној сродници прохте да 
` joj буде прикумица, те је. по њеној вољи, назваше 
Софија; тако смо имали два романтична имена у по- 
родици: али ја свечано изјављујем да у томе нисам 
имао дела. Затим нам се роди Мојсије; а после, пошто 
прође дванаест година. добисмо још два сина. 

Што бих одрицао, дичио сам се кад би погледао 
своју дечицу; али још је већма била таштина и понос 
моје жене. Кад би јој дошле суседе и рекле: „Заиста, 
Госпођо Примрозовице. нигде лепше деце од ваше“, 
она би одговорила: „Шта им знам, онаква су какву 
их је Бог дао. лепа су ако буду ваљала, јер где није 
` доброте, није ни лепоте“. И рекла би тада девојкама 
` да мало дигну главе; а биле су, не вреди крити, за- 
__ иста врло лепе на очи. ја мене је голи изглед на 


1 Ливра (или фунта стерлига) је нешто више од двадесет 
и пет динара нашег новпа. Пр. 
Ҹ „= № 1 1* 

очи таква ситница да бих се мучно сетио да то по- 
менем, да није било општи предмет разговора у око- 
лини. Оливија, којој је сад било осамнаест година, 
била је оне раскошне лепоте којом сликари обично 
сликају Хебу: отворена, живахна, и поносита. Софи- 
јине црте нису на први поглед тако падале у очи, 
али су често више привлачиле, јер су биле благе, 
смерне, и умиљате. Једна је освајала од првога маха, 
друга тек истиха. 

Нарав је у жена обично какве су им црте лица; 
бар тако је било у мојих кћери. Оливија је желела 
имати више љубавника; Софија, да придобије једнога, 
Оливија је често пута била усиљена, од превелике 
жеље да се допадне; Софија би и прикривала своју 
вредност, са бојазни да се како не замери. Једна ме 
забављала својом живахношћу кад сам био расположен, 
друга својом разложитошћу кад сам био смућен. Али 
оне ове особине нису никад претерано истицале, и ја 
сам их често виђао да за читав дан измењају своје 
нарави. Црнина би од моје гиздавице начинила муд- 
рицу, а какве нове траке учиниле би њену млађу се- 
стру живахнијом по што је она била од природе. Нај- 
старији ми је син, Ђорђе, био школован у Оксфорду, 
јер сам га спремао за који од учених позива. Други 
ми се син, Мојсије, кога сам одредио био за трговца, 
васпитао, учећи ово-оно, код куће. Али не вреди тру- 
дити се и описивати нарав у младежи, која тек што 
је настала на свет. Једном речи, у свију је њих овла- 
ђивала породична сличност, и, право рећи, имали су 
само једну нарав, били су племенити, поверљиви, про- 
стодушни, и безазлени. 


ГЛАВА П. 


Породична несрећа. Губитак имања само уздиже 
понос праведников. 


Световним пословима наше породице управљала 
је поглавито моја жена: што се тиче духовних, њих 


С А а‏ و 
щч ~‏ 
Р‏ = 


4 ~. 


ВЕКФИЛДСКИ СВЕШТЕНИК 5 


сам у свему ja био узео у своје руке. Што ми је до- 
носила парохија, а то је било тек тридесет и пет ли- 
вара на годину, давао сам на сирочад и удовице све- 
штеничке у нашој епарихији; имајући доста својег имања 
нисам водио старања о световном благу, а осећао сам 
у себи задовољство што ћу дужност своју вршити без 
награде. Исто тако одлучио сам био и да не држим 
капелана, и да упознам свакога човека у парохији, 
упућујући људе жењене да буду умерени, а нежењене 
да се жене; тако, да за мало година, рекло би се 
било обично, да за чудо тога нема у Векфилду: по- 
ношљива попа, младих људи без жена, и у пивницама 
гостију. 

___Брак ми је вазда био један од омиљених пред- 
мета којима сам се бавио, и био сам написао више 
беседа да бих доказао срећу коју нам он доноси: а 
нарочито је било једно што сам полагао да подржавам : 
тврдио сам, с Вистоном,! да је незаконито да свештеник 
англиканске цркве, кад му умре прва жена, узме другу; 
или, да кажем једном речју, дика ми је била да будем 
строг моногамист. 

Ја сам за рана био ушао у ову важну размирицу, 
о којој су писане толике простране свеске. И сам сам 
био издао о томе предмету неколико расправа, 0 ко- 
јима се тешим да их је читало оно мало срећ- 
н их, пошто се оне никако нису могле распродати. 
Понеки од мојих пријатеља називали су то мојом слабом 
страном; али они, за Бога! нису о њој били дуго раз- 
мишљали као ја. Што сам дуже о томе мислио, све 
ми је оно важније долазило. Пошао сам чак и за корак 
даље од Вистона излажући своја начела; као што је 
он био урезао на гробу своје жене, да је била је- 
дина жена Виљама Вистона, тако сам и ја за своју 
жену написао сличан надгробни натпис, у којем сам 
преузносио њену разборитост, штедљивост и послуш- 
ност све до саме смрти: и пошто сам га лепо пре- 
писао и богато уоквирио, обесио сам га више огњишта,“ 


1 Знаменит богословски писац (1667—1752). Пр. 


* У Енглеској по собама нема пећи него се ватра ложи 
на огњиштима (каминима), узиданим у дуварове собне; више 

где је служио за више корисних циљева. Опомињао 
је жену моју њених дужности према мени и моје вер- 
ности према њој; испуњавао је жудњом за славом, и 
стално је опомињао конца живота. 

Зато, зар, што је слушао толике хвале о браку, 
мој најстарији син, тек што је дошао е наука, загледа 
се у кћер једног суседног свештеника, који је био 
достојник црквени и био стања да јој је могао дати 
велики мираз. Али мираз јој је био најмање преимућ- 
ство. Госпођица Арабела Вилмотова, то су јој при- 
знавали сви (осем моје две кћери), била је красна у 
свему. Њену младост, здравље и безазленост још су 
више уздизале нежност и свежина у лицу и толика 
умиљатост у погледу да је ни сама старост није могла 
равнодушно погледати. Пошто је Г. Вилмот знао да 
ћу својему сину одвојити леп део, он се није противио 
женидби; и тако су нам породице живеле у свој оној 
слози што се обично јавља пред што ћемо се опри- 
јатељити. Знајући из искуства да су дани од проше- 
вине најсрећнији у животу, радо сам био вољан да тај 
рок продужим; а разне забаве, што их је ово двоје 
младо проводило у друштву једно другога, као да су 
чинили да им наклоност буде све већа. Јутром нас 
је обично будила свирка, а када је био леп дан, из- 
јахивали бисмо у лов. Часове од доручка до ручка жен- 
скиње је посвећивало оделу и читању; прочитале би 
обично по једну страну, па се погледале у огледалу, 
којему би и Филозофи слободно могли признати да 
показује страну веће лепоте. За ручком је председа- 
вала моја жена; полагала је на то, да све сама својом 
руком изуди, јер јој је то од мајке остало, те би 
нам том приликом испричала и житије свакога јела. 
Пошто бисмо ручали, да нас не би остављало жен- 
скиње,! наређивао сам обично да се уклоне столови; 
и покадшто би нам девојке уз припомоћ учитеља сви- 
огњишта. је обично стреха од мрамора, или друга каква камена, 
по којој се, као по полици, ређају слике и друге, сличне ствари 
од украса. 

1 Женскиње у Енглеској по ручку обично устаје иза стола, 
и иде у другу собу, како људима не би сметало пушити, пошто 
тамо није обичај пушити у женском друштву. Пр. 

_рања, приредиле врло пријатни концерат. Шетње, чај, 
играње, и залоге кратиле су остатак дана и без ка- 
рата, пошто сам ја мрзео свако коцкање осем бак- 
гамона', којега смо се мој стари пријатељ и ја по- 
кадшто играли по два пенија“ од партије. И не могу 
а да не поменем овде нешто, што није на добро слу- 
тило, кад смо се последњи пут играли. Хтео сам ба- 
цити четворку, а бацио сам кеца и двојку пет пута 
узастопце. 

Неколико месеца прође тако, кад на послетку 
помислисмо да можемо одредити дан свадбе младоме 
пару, који као да га је живо погледао. Не треба ми 
описивати како ми је жена изгледала важна и у послу, 
ни враголасте погледе њезиних кћери за време при- 
према око венчања; моја је пажња и онако била об- 
раћена на другу страну: како ћу довршити расправу 
коју сам мислио ускоро издати у одбрану својег оми- 
Љеног начела. Како сам у њој гледао дело узорито, 
и што се тиче садржине и што се тиче слога, нисам 
могао а да је, у поносу срца својега, не покажем своме 
старом пријатељу Г. Вилмоту, јер нисам сумњао о 
томе да ће ми одобрити: тек кад је било већ доцне, 
познадох да је он не може бити жешће одан противном 
мњењу, и то с пуно разлога: он се у то време удварао · 
четвртој жени. Отуда се, као што се може очекивати, 
изроди препирка доста јака, која прећаше да поквари 
нашу намеру да се сродимо; али се сложисмо да у 
очи дана који је био одређен за венчање ствар на 
широко расправимо. 

Расправљали смо је живо и један и други. Он 
је тврдио да сам ја јеретик: ја му то вратим; он мени 
одврати, а ја му одговорим. У то, док је распра била 
најживља, изазове ме један од мојих сродника, који 
ми, смућен у лицу, рече да се прођем распре, и да 
оставим старца нек буде женик, ако може, бар док 
не прође венчање мојега сина. „Шта“, повиках, „да 
напустим ствар истине, када је доведен до саме ивице 
бесмислености! Слободно би ми могао исто тако све- 


1 Некаква игра с коцкама. Пр. 
2 Пени је наших десет пара динарских. Пр. 


8 голдсмит 

товати и да се одречем својег имања, као и својег 
разлога.“ „Твоје је имање“, одговори мој пријатељ, 
„жао ми је, што ти сад морам казати, готово ништа. 
Трговац у Лондону, у чијим је рукама био твој новац, 
побегао је, да га не би постигла казна због банкрот- 
ства, и мисли се да није оставио ни шилинга од ливре. 
·Нисам хтео поражавати тебе ни твоју породицу тим 
гласом док не буде прошло венчање; али ти он сад 
може ваљати те да умериш жар својег разлагања; ја 
мислим, твоја ће те рођена памет поучити како је 
потребно да се претвараш, бар док ти син не буде 
осигурао себи мираз девојачки.“ „Онда“, одговорим, 
„ако је истина што ми кажеш, и ако ћу ја бити про- 
сјак, нећу да ме то учини и лупежом, или да ме 
наведе да се откажем својих начела. Идем овога часа, 
да јавим друштву своје стање; а што се тиче разлога, 
ја ево тржем натраг своје првашње уступке у корист 
старчеву, нити му сад допуштам да буде женик у 
којем било смислу.“ 

Много би било описивати различна осећања двају 
породица, кад им јавих гласове о нашој несрећи, тек, 
оно што су осећали остали, било је слабо према ономе 
што изгледаше да пати двоје заљубљено. Г. Вилмота, 
који и пре тога изгледаше да је прилично склон да 
ствар поквари, овај је удар ускоро определио: једну 
је врлину он имао у пуној мери, а то је била оба- 
зривост, често једина врлина што нам остаје у седам- 
десет другој. 


ГЛАВА ПІ. 


Сеоба. Срећне прилике у животу обично на крају 
повнајемо да су до нас самих. 


Једина нам је нада сад била да би глас о нашој 
несрећи могао бити пакосно измишљен или пренагљен; 
али ускоро стиже писмо од мојега човека у Лондону, 
који нотврди све редом. Што ми је пропале имање, 
то би за мене сама била ситница; за што сам једино 

страховао, било је за своју породицу, која је требала, 
да сиротује, а није била одгајена како ће подносити 
сиротињу а да је она не тишти. 

Скоро петнаест дана прође пре но што покушах 
да ублажим њихову тугу; јер утеха пре времена само 
опомиње жалости. За то време мисли моје бавиле су 
се о томе, како ћу их унапредак издржавати: док, 
на послетку, буде ми понуђена мала парохија, која, 
донашаше петнаест ливара на годину, у једном уда- 
љеном крају, где бих се и на даље могао придржа- 
вати својих начела. Радосно прихватим ту понуду, а 
одлучим да повећам свој доходак тиме што ћу ра- 
дити и мало сеоско имање. 

Пошто сам то смислио, прва ми је брига била 
да приберем што ми је још остало од имања; и кад 
прерачунасмо и исплатисмо све дугове, претече нам од 
четрнаест тисућа ливара само четири стотине. Главно 
ми је старање за то било да догоним понос својих 
према њиховим приликама: јер сам добро знао да је 
сиротиња која на високо гледа, сушта беда. „Ви, децо 
моја“, говорах, „добро знате да никаква пажња од 
наше стране није могла отклонити несрећу, што нас 
је, ето, снашла; али пажња може много те да се от- 
клоне последице од ње. Ми смо сад сиромаси, мили 
моји, а мудрост нам налаже да се приволимо својем 
скромном стању. Оставимо. дакле, без роптања сјај, 
са којег их је толико бедних, и потражимо у скром- 
нијим приликама спокојство, с којим сви можемо бити 
срећни. Сиромаси живе задовољно и без наше помоћи, 
што се, онда, ми не бисмо могли научити да живимо 
без њихове ? Не, децо моја, од овога часа прођимо се 
сваке помисли на господство; нама је још доста остало 
да можемо бити срећни, ако будемо били мудри; а за 
оно што нам је отказала срећа тражимо накнаде у 
томе што ћемо бити задовољни.“ 

Како ми је најстарији син био школован, сми- 
слим да га пошљем у престоницу. где би његове спо- 
собности могле допринети да буде од помоћи и нама 
и себи. Растанак од пријатеља и од својих можда 
је од најмучнијих прилика, што прате немаштину. 

Ускоро освану дан кад нам је ваљало први пут раз- 
лазити се. Син мој, пошто се опростио с мајком и оста- 
лима, који сви мешаху своје сузе с пољупцима својим, 
дође мени да поиште благослов. Дадох му га од свег 
срца, и то, и још пет гвинеја! уз то, беше све очинство, 
које му могох дати. „Ти, синко“, узвикнух, „полазиш 
у Лондон, пешице, како је и Хукер, твој велики пре- 
дак, полазио тамо пре тебе. Прими од мене истог 
оног коња, којега њему даде добри епископ Џуел“, овај 
штап; узми и ову књигу, она ће ти бити на утеху 
путем; ова два реда у њој вреде милиона: „Бијах 
млад и остарјех и не видјех праведника остављена, 
ни деце његове да просе хљеба.“ То нека ти буде 
утеха на путу твојему. Пођи, синко, и, шта те год за- 
десило, гледај да те видим једном у години; вазда 
буди ведре душе, а сад: с Богом пошао.“ Знајући га 
честита и ваљана, нисам ни мало страховао што сам 
га нага пустио на поприште живота; знао сам да ће 
се добро показати у својој улози, било као побеђен, 
било као победник. 

Чекали смо само за његовим одласком, и после 
неколико дана кренусмо се и сами на пут. Растанак 
с крајем у којем смо проживели толике спокојне часе, 
није прошао без суза, које једва да би и најјаче срце 
могло задржати. Уз то и пут од неких седамдесет миља“ 
бринуо нас је, који се дотле нисмо никад удаљивали од 
куће више од десет миља, а плач сиромаха, који нас 
испратише за неколико миља, само је нашу смућеност 
учинио већом. Први дан путовања довео нас је за тридест 


1 Влатан новац енглески од двадесет и једнога шилинга, 
или нешто преко двадесет и седам динара нашега новца. Гви- 
неје се више не кују, али се у Енглеској и данас још на њих 
рачуна. Пр. 

? Џуел (Jewel) је знаменит богословски писац из времена 
краљице Јелисавете. Ва владе католичкиње Марије био је про- 
гоњен, а после је, пошто је Јелисавета села на престо, добио 
владичанску столицу. Када је, једном приликом, Хукера као 
млада човека угостио, и овај се спремао да пође даље, дао 
му је, осем нешто трошка, на послугу још и штап свој, о ко- 
јем му је рекао, да му је, док је путовао по Немачкој, био 
место коња. 6 Пр. 

3 Енглеска миља је од прилике двадесет минута хода. Пр. 

` мила ближе нашој новој кући, и ми се увратисмо да 


преноћимо у некој неугледној крчми у једном селу 
украј пута. Кад нас уведоше у собу, ја, по својем 
обичају, позвах крчмара да седне с нама у друштво, 
што он прими, јер је знао да ће оно што буде по- 
пио учинити да му сутра рачун буде већи. Он је, 
међутим, познавао крај у који сам одлазио, нарочито 
сквајра Торнхила, који им је имао бити поседник, и 
који је живео на неколико миља од овога места. Он тог 
господина описиваше као да ништа овог света не тражи 
до уживања и као да би нарочито бити наклоњен ле- 
поме полу. Помињаше да никаква чедност није кадра 
одолети његовој умешности и наваљивању, и да нема 
Фармерске! кћери на десет миља у округ да не би био 
успео код ње и оставио је. И ако мени такав извештај 
би мучан, на моје кћери он имаде сасвим друго деј- 
ство, и њихова лица синуше у очекивању скорог три- 
умфа; а и жени ми не би мање по вољи, нити се она 
мање поуздаваше у њихове дражи и њихову чедност. 
Док смо се тако бавили свако својим мислима, уђе у 
собу крчмарица да јави својем човеку како онај чудни 
господин, што је од два дана код њих, иште новаца, 
а нема откуд да плати што је учинио трошка. „Иште 
новаца“, одговори крчмар, „то не може бити; истом 
јуче платио је три гвинеје нашем бирову, да би штедео 
неког старог немоћног војника, кога је требало шибом 
протерати, што је украо нечијег пса.“ Како крчмарица 
остајаше при својем, крчмар се спремаше да изиђе из 


собе, пеујући и говорећи, да ће се он намирити како 


он зна, кад га ја замолим да ме упозна с тим стран- 
цем тако милостива срца, као тај о којем причаше. Он 
учини по мојој вољи, и уведе једнога господина, који 
изгледаше да му је око тридесет, у оделу на којем 
као да је било и чипке.“ Био је наочит, а на лицу 
су му се познавале боре, што долазе од многог миш- 


__љења. У говору је био мало кратак и опор, и као да 
се не разбираше у церемонијама, или као да не мараше 


1 Фармери су тежаци домаћини. Пр. 
з У прошлом столећу носили су и људи чипке на ха- 


љинама. Пр. 

за њих. Кад крчмар изиђе, не могах а да не кажем 
странцу како жалим што видим човека господина у 
таквој неприлици, и понудих му своју кесу, да измири 
што у овај мах има плаћати. „Примам, господине“, 
одговори он, „од свег срца, и мило ми је што сам услед 
непажње, којом сам неки дан издао новац, што га 
имађах уза се, познао да још има људи као што сте 
ви. Само вас најпре морам замолити да ми кажете 
како се зове и где станује мој добротвор, те да бих 
му могао вратити што ми је позајмио.“ Све му то по- 
танко казах и испричах му не само своје име и не- 
срећу која ме задесила, него и о месту, у које одла- 
зимо. „То се“, узвикну он, „стекло још сретније но 
што сам се ја надао, јер и ја идем истим путем, а 
овде ме је два дана задржала поплава, која ће до 
сутра, надам се, тргнути, те ће се моћи прећи.“ Рекох 
му како се радујем његову друштву, и пошто моја, 
жена и кћери са мном заједно навалише на њ, при- 
волесмо та да остане, да с нама вечета. Разговор 
странчев био је и пријатан и поучан, да зажелех да 
га продужи; али је већ било крајње време да при- 
легнемо и окрепимо се за напоре сутрашњега дана. 
Сутра дан зором сви скупа кренусмо на пут; моји 
на коњу, а г. Барчел, наш нови сапутник, пешице стазом 
үкрај друма, говорећи у шали, да му се, код наше 
слабе путне опреме, не приличи да нас остави за собом. 
Како вода још не беше тргла, морадосмо најмити вођа, 
који потапкиваше напред, док смо г. Барчел и ја ишли 
у позадини. Умор од пута олакшавасмо себи препирући 
се о филозофији, у којој он као да се потпуно разумевао. 
Али што ме највише чудило, било је, што он, и ако 
беше у мене узео новаца у зајам, брањаше своја мњења, 
упорно, као да се он мени био нашао. Овда онда ка- 
зивао би ми и чији је који дворац, на који бисмо 
наилазили успут. „Оно је“, говораше, показујући према, 
дивној кући мало подаље од нас, „Г. Торнхила, млада, 
човека који ужива велико имање, и ако у свему за- 
виси од свога стрица, Сер Виљама Торнхила:, човека, 


1 Сер пред именом означава баронета, врсту нижега 
племства у Енглеској. Пр. 

који, сам малим задовољан, остало оставља синовцу 
да ужива, а највише жени у Лондону.“ „Шта!“ уз- 
викнух, „мој је, дакле, поседник синовац човека чије 
су се врлине, доброчинста, и особености толико раз- 
гласиле? Казивали су ми о Сер Виљаму Торнхилү 
да је човек не може бити племенитији, али и не може 
бити већи чудњак; човек веома милостивна срца.“ — 
„То јесте, можда и нешто више но што би требало“, 
одговори Г. Барчел: „бар у млађим годинама прете- 
ривао је чинећи добра; страсти су му тада биле силне, 
а како су се све клониле добродетељи, одвеле су га ро- 
мантичној претераности. Израна још вукла га је жеља 
да се одликује као војник и као човек књижеван; 
убрзо се одликовао у војсци и стекао нешто гласа 
међу људима од књиге. Ласкање свагда прати часто- 
љупца, јер њему само највише и годи ласкање. Око 
њега су се скупљале гомиле људи који му показиваху 
само једну страну својега карактера; тако, да он на- 
скоро поче губити из очију свој рођени интерес, га- 
јећи своје опште симпатије. Волео је све људе, јер му 
богаство није дало да провиди да су неваљалци. Ле- 
кари нам причају о некаквој болести, у којој цела 
снага постане толико осетљива, да и најмањи додир 
причињава бол; што су неки тако препатили телесно, 
овај је човек препатио у души својој. Најмања невоља, 
било истинска, било измишљена, такла би му се срца; 
душа његова патила је од болесне осетљивости према 
туђој несрећи. Код њега тако готова да помогне, лако 
је погодити да се доста њих нашло да траже помоћи; 
са његове издашности поче му слабити имање, али не 
и његова добродушност; она, на против, биваше све 
то већа, што је оно бивало мање. Како поче сирома- 
шити, тако поче бивати непажљив; и премда говораше 
као човек паметан, што је радио, радио је као човек луд. 
Међутим, и даље окружен наметљивцима, не могући 
учинити сваком по захтеву, он, место новаца, даваше 
обећања. Она беху све што је могао пружити, а он 
не имађаше толико одлучности да учини коме год на жао 
и да га одбије. Тако је искупио око себе сила по- 
требитих, о којима је извесно знао да им не може 

ништа учинити, а којима би опет радо био помогао. 
Они су га се држали неко време и остављали га са, 
заслуженим пребацивањима и презрењем. Колико је 
бивао постидан пред другима, толико је и самом себи 
долазио као достојан презрења. Душа се његова осла- 
њала на њихова ласкања, а кад јој нестаде те пот- 
поре, он није знао наћи среће у одобравању свога, 
срца, којему никад није знао праве цене. Свет му се 
сад поче друкчије представљати; ласкање његових 
пријатеља поче спадати на просто одобравање. Одо- 
бравање наскоро узе више пријатељски облик савета; 
а савет, кад би га он одбацио, изазиваше њихове пре- 
коре. И тако он сад познаде да пријатељи што их 
је његово добро искупило око њега, мало вреде; по- 
знаде сад да човек треба своје рођено срце да заложи, 
те да придобије срце другога. Ја познадох да, — да, 


— сметох с ума шта оно хтедох рећи; једном речи, 


господине, он одлучи да почне уважавати себе сама, 
и смисли план како да поправи своје имовно стање, 
које му беше посрнуло. У том циљу, он је, по настра- 
ности својој, пешице прошао Европу, па, и ако је истом 
навршио тридесету годину, прилике су његове боље 
него икада. Сад су му доброчинства разложнија и уме- 
ренија но пређе, али је још остао исти онај чудњак 
и још налази задовољства у настраним врлинама. 

Ја сам толико био заузет причањем Г. Барчеловим, 
да нисам готово ни погледао унапред, док нас не по- 
плаши запомагање мојих; кад се окретох, угледах 
млађу своју кћер где је усред брзе реке пала с коња 
и бори се противу матице. Двапут је тонула, а ja 
се не могах ослободити да јој прискочим у помоћ. 
Био сам се толико препао, да нисам могао ни поумити 
да је избавим. Она би неминовно пропала, да јој 
није мој друг, видећи је у опасности, прискочио у 
помоћ и, после доста муке, изнео је спасену на 
другу обалу. Пошто изиђосмо мало уз матицу, и ми 
срећно пређемо; и ту, поред моје кћери, могосмо му 
захвалити и ми. Захвалност њену лакше је замислити 
но описати је: она се својем избавиоцу захваљиваше 

више погледима но речима, и још се ослањаше на 
његову руку, као да би јој и даље годила његова 
потпора. Жена моја, опет, говораше како се нада да 
ће моћи код своје куће одужити му се за његову до- 
броту. И тако, пошто се у првој крчми заложисмо и 
ручасмо заједно, Г. Барчел се опрости с нама, јер је 
ишао на другу страну. а ми настависмо свој пут; жена 
гредом говораше да јој се веома свидео и доказиваше 
како она, да је он од добре куће и да има имања да 
може бити наша прилика, боље прилике не би тра- 
жила. Нисам могао а да се не насмејем, слушајући је 
где води такве празне разговоре; али ја никада нисам 
много замерао овим безазленим самообманама, што су 
само на то да нас учине срећнијима. 


ГЛАВА ТУ. 


Види се да и најскромније имање може доносити среће, 
која не зависи од прилика, него до нас самих. 


Место, у које се склонисмо, беше малена општина. 
од домаћина, који су радили своју земљу и нису знали 
ни за изобиље ни за оскудицу. Имајући све што им је за 
живот требало на дому, ретко су кад одлазили у град, 
или у варошицу да траже излишица. Удаљени од угла- 
ђена света, они још беху очували првобитну простоту 
нарави; а умерени по навици, они и не знађаху да је 
умереност врлина. Посленим данима радили су живо 
и весело; а празнике су држали као дане забаве и 
доколице. Појали су божићну песму, слали једно дру- 
гоме узле од милости о Валентинском Јутру, јели 
ұштипке о Пепељавој Среди, водили шале о првом 
дану Априла, и с побожношћу крцали орахе у. очи 
Михоља-дне!. Кад чуше да долазимо, они сви изиђоше 


1 Старински народни обичаји у Енглеској. — Узли од 
милости (true-love knots) су трачице на узао везане, које су 
момци и девојке слали једно другоме о дану Св. Валентина (14 
Фебруара), те се тако поздрављали. Тај се обичај и до данас 

у сретање евојем свештенику, обучени у стајаће рухо, 
а пред њима свирац с бубњем; беху нам за дочек 
спремили и гозбу, за коју поседасмо пуно задовољни; 
што нам у разговору није стизало духовитости, накна- 
ђивали смо шалом. 

Кућица нам је била у дну падине једнога бре- 
жуљка, с леђа је заклањао леп шумарак, а напред је 
жуборио поток; с једне стране ливада, с друге ру- 
дина. Имање ми хваташе око двадесет јутара добре 
земље, за коју бејах платио својем претходнику сто 
ливара те ми је уступио. Ништа није могло бити лепше 
од мојих поља, заграђених лепим брестовима и ши- 
бљаком. Кућа ми је била само на један спрат и по- 
кривена кровином, што јој даваше врло спретан изглед; 
дуварови унутра беху бело окречени, а моје кћери 
прионуше да их оките сликама које саме цртаху. Ако 
нам и јесте иста соба служила и као седећа и као 
кухина, била нам је за то топлија. А после, како се 
држала не може бити чистије, и судови, тањири и бакар 
били добро орибани и све лепо размештено по поли- 
цама и светло, око је имало на чем уставити се, и 
није нам требало богата намештаја. Имали емо још 
три собе: једна за моју жену и за мене, друга за наше 
две кћери, а трећа, с две постеље, за другу децу. 

Мала заједница којој сам ја давао законе управ- 
љала се овако: кад се сунце роди, сви бисмо се 
искупили у нашој заједничкој соби, а слушкиња би 
пре тога била наложила ватру. Пошто бисмо се здра- 
вили како се пристоји, — јер сам ја вазда мислио да 
је добро обдржавати извесне прописе уљуднога опхо- 
ђења, без којих слобода свагда нарушава пријатељ- 


одржао, само што се место старинских узала шаљу о томе дану 
честитке. — Други обичај, који потребује тумачења, то је крцање 
(или жарење) ораха у очи Михоља-дне. У очи тога дана одла- 
зили би пријатељи једни другима на посело, те проводили вече 
у разговору и свакојаким шалама, а момци и девојке жарили 
би орахе, т. ј. метали би у ватру по два ораха, намењујући 
један момку, а други девојци: ако би ораси изгорели један 
кад и други, онда би то значило да ће се то двоје узети; а ако 
би један изгорео пре но други, то се узимало као знак да се 
неће узети. Пр. 

| ство — сви бисмо се захвално поклонили ономе Бићу 
које нам је даровало нов дан. Кад бисмо свршили ту 
дужност, мој син и ја пошли бисмо за својим обичним 
пословима ван куће, а моја жена и кћери гледале би 
дотле доручак, који је свагда био готов у одређено 


я 


А. 
“ 


р време. За тај обед оставио сам пола часа, а за ручак 
HYH час, и то нам је време пролазило у безазленим 
____ шалама између моје жене и кћери и у филозофским 
расправама између мојега сина и мене. 
26 Као год што смо устајали кад се сунце роди, 
м тако исто нисмо радили никаквих послова пошто би 
| се оно смирило, него смо се враћали дома својима, 
који су нас погледали, и ту нас чекаху насмејана лица, 
мило огњиште и весела ватрица. Бивало је и гостију; 
покадшто би нам дошао Фармер Фламборо, наш раз- 
у говорни сусед, а често пута и слепи свирац, те бисмо 
: пили нашег вина од огрозда, које смо још знали пра- 


вити и очувати му добар глас. Ови простодушни људи 
знали су, свак на свој начин, бити пријатни у дру- 
штву; док би један свирао, онај би други певао какву 
3 сетну баладу, Џона Армстронга Последње Лаку 
1 Ноћ, или Охолост Варваре А ленове. Вечером 
смо свршавали како смо јутром почињали: млађи му- 
Е. шкарци очитали би молитву за та) дан; а који би 
р: читао најгласније, најразговетније, и најбоље, добио 
а 

Я 


и 
1, 


би за Недељу пола пенија, да спусти у сиротињски 
ковчежић. 

Кад би дошла Недеља, онда би то био прави 
дан кићења, којему сви моји укази нису могли ништа. 
Колико сам год мислио да су моје беседе против по- 
ношљивости свладале таштину мојих кћери, видео сам 
опет да су одане кићењу као и од пре; још су во- 
_леле чипке, траке, ђинђуве и везове; иста моја жена 

__ још је непрестано волела понети своју хаљину од цр- 
вене падованске свиле, зато, зар. што сам ја једном, 
однекуд, рекао да јој добро стоји. 

| Прве Недеље, нарочито, беше ме упрепастило 

_ њихово понашање. У очи тога дана бејах наредио де- 

__војкама да сутра буду рано спремне; јер ја сам свагда 

волео бити у цркви подоста пре осталог народа. Оне 

у свему учинише по мојој наредби. Али кад је било 
у јутру да се искупимо за дочек, ево ти моје жене 
и кһерӣ, накићених сасвим као и пређе; косу нама- 
зале помадом, по лицу им помодни младежи:, скуте 
скупиле натраг на гомилу, да је шуштало чим би се 
макле с места. Не могох а да се не насмејем њиховој 
таштини, нарочито моје жене, од које очекивах више 
увиђавности; у тој недоумици, једино што сам знао 
чинити, било је да сину, важна лица, наредим, да 
дотера наш интов. Девојке се пренеразише кад то 
чуше, али ја понових наредбу још свечаније но пре 
тога. „Ти се то, човече, само шалиш“, повика моја 
жена, „можемо до тамо отићи и пешице; не треба нам 
интов.“ „Вараш се, жено“, одговорих ја, „треба нам 
интов; јер ако будемо ишли цркви пешице, овако на- 
кићени, и деца ће из парохије надати дреку за нама.“ 
„Ја сам за цело мислила да мој Чарлс воли видети 
да су му деца уљудна и лепа.“ „Уљудне будите до 
миле воље, и бићете ми тим милије; али то у вас 
није уљудност, него каћиперство. Ти запонци, те чипке, 
и ти младежи само ће нас омразити са женама наших 
суседа.“ „Не, децо моја“, наставих озбиљније, „те се 
хаљине могу дотерати да буду простијега кроја; не до- 
ликује ни мало да се китимо, ми који немамо ни ко- 
лико нам треба те да изгледамо уљудни. Не знам да 
ли такво кићење и разметање доликује и богатима, 
кад се помислимо да би се, по скромну рачуну, го- 
лотиња сиромаха могла оденути од накита богатих.“ 

Овај прекор учини своје: оне истога тренутка, 
сасвим прибране, одоше да промене хаљине; сутра 
дан имао сам задовољење да видим своје кћери где, 
од своје драге воље, прекрајају своје скуте, те кроје 
празничне прснике Дику и Билу, малим мушкарцима; 
а што је било на још веће задовољење, хаљине, по- 
краћене, као да беху дошле лепше. 


1 У прошлом столећу била је мода да женскиње прави 


вештачке младеже на лицу. Пр. 


ВЕКФИЛДСКИ СВЕШТЕНИК 19 


ГЛАВА У. 


Ново и велико познанство. Оно у шта полажемо 
највеће наде обично се по нас на зло окрене. 


Недалеко од куће мој претходник бејаше по- 
дигао сеницу у заклону од глога и прорашљике. Ту 
бисмо, кад је лепо, и ми зарана посвршивали послове, 
сви скупа поседали, и у вечерњој тишини уживали у 
пределу који се дао пред нама. Ту смо пили и чај, 
којим смо се сад гостили овда-онда; како га је ретко 
бивало, чинио нам је нову радост, и спремали смо га 
с не мало журбе и свечаности. Дечица би нам тада 
увек што читала, и послужила се, пошто ми будемо 


· готови. Покадшто би, да буде промене у нашој за- 


бави, девојке певале уз гитар; и док су оне тако чи- 
ниле концерат, моја жена и ја прошетали бисмо се 
падином, која беше окићена плавим звончићима и раз- 
личком, раздрагани разговарали се о нашој деци, и 
уживали у поветарцу, који нам доношаше здравља и 
спокојства. 

Тако почесмо познавати да сваки положај у жи- 
BOTY може доносити собом својих радости: свако би 
нас јутро будило да нас врати трудном послу; али 
нам га је вече награђивало одмором и веселошћу. 

Било је с ране јесени, једног празничног дана, 
јер сам их ја држао као дане у које треба отпочи- 
нути, кад бејах извео своје до нашег обичнога заба- 
вишта, и наше младе свирачице беху већ почеле свој 
концерат. Док смо у том били, смотрисмо, на два- 
десет корака од места где сеђасмо, јелена како про- 
трча, сав задихан, као да би га гонили ловци. 

Нисмо имали много времена да мислимо о не- 
вољи бедне животиње, кад угледасмо керове и јахаче 
како мало подаље јуре за њим и како ударише право 
онуда куда је он протрчао. 

Хтедох одмах вратити се у кућу са својима; али, 
да ли из радозналости, или од и: зненађења, или из дру- 


тог каквог скривенијег разлога, тек моја жена и кћери 


ож 

остадоше на својим местима. .Ловац који напред ја- 
хаше пројури великом брзином мимо нас, а за њим 
још четворица или петорица, који изгледаху као да 
исто тако журе. На послетку указа се млад некакав 
господин, отменијег изгледа но остали, и он, пошто 
се за часак загледа у нас, место да продужи лов, 
устави се и, пошто коња предаде слузи који га пра- 
ћаше, приђе нам немарно и као да се држи да је 
бољи од нас. Чинило му се да нема потребе пред- 
стављати се, и он пође да се упита с мојим кћерима, 
као човек који за извесно држи да ће га љубазно 
примити; али су оне већ израна биле научиле како 
ће надутост погледом забунити. Тада нам он каза да 
се зове Торнхил, и да је његово оно велико имање 
око нас. И онда опет пође да се здрави са женски- 
њем; и, толика је моћ богаства и лепа одела, да га 
оне не одбише другога пута. Како му је понашање, 
и ако поуздано, било неусиљено, ускоро постадосмо 
поверљивији; и он, видећи музичке инструменте око 
нас, замоли да му се што отпева. Како ја никад нисам 
одобравао таква познанства што нису према нама, 
учиних на своје кћери знаком да му не чине по вољи; 
али на тај знак учини им њихова мати други, те тако 
нам оне сасвим весело отпеваше једну омиљену песму 
од Драјдена!. Г. Торнхил изгледаше као да је усхићен - 
њиховим певањем и избором, и онда и сам узе гитар. 
Свирање му није било ствари; тек, опет, моја му 
старија кћи за његово пљескање врати с интересом, 
и увераваше га да су му тонови јаснији него и у њена 
учитеља. Он се на ту хвалу поклони, а она му врати 
поклон; он хваљаше њен укус, а она цењаше његов 
суд; да су читав век били провели заједно, не би се 
могли боље упознати; њена нежна мати, и она сва 
срећна, узе наваљивати на нашега поседника да уђе 
у кућу и попије чашу њена вина од огрозда. Чинило 
се да се цела породица стара да му угоди; девојке 
се труђаху да га забаве предметима о којима мишљаху 
да су највише у јеку, а Мојсије опет, зададе му два- 

1 Џон Драјден (Dryden 1631—1700), најзнатнији песник ен- 
глески својега времена, чија дела и данас важе као класична. Пр. 

три питања из Старих, са којих му би то задовољење 
што га исмејаше: и деца се исто тако налажаху у 
послу и тискаху се око странца. Што сам год чинио, 
једва сам могао задржати њихове прљаве претиће да 
не дирају и не прљају му чипку на хаљинама, и да 
му не дижу надџепке, да виде шта му је у џеповима. 
Пред вече он се опрости, али нас пре тога замоли да 
сме опет доћи, што му ми, као својему поседнику, врло 
радо одобрисмо. 

"Чим он оде, моја жена сазва збор, да се разго- 
вори о томе што је било тога дана. Она је била мњења, 
да је то не може бити срећнији удес: слушала је она, 
вели, и већих чуда. Уздала се да ће опет дочекати 
дан кад ће моћи стати напоредо с првима; и заврши 
тиме, како она никако не види зашто би се оне две 
Ринклерове удале за богате прилике, а њене кћери 
не би. Пошто је овај последњи разлог био намењен 
мени, рекох јој да заиста ни ја не видим разлога 
томе, као год ни томе што да Г. Симпкинс добије на лу- 
трији погодак од десет тисућа ливара, а ми да оста- 
немо празних руку. „Ти, Чарлсе“, повика моја жена, 
„тако свакада девојкама и мени поквариш вољу, чим 
нас видиш да се чему радујемо. Реци ми, Софијце, 
чедо моје, шта ти мислиш о нашем новом познанику 2 
Зар ти се не види пријатан човек?“ „Заиста, не може 
бити пријатнији, мати“, одговори она. „Чини се 
да зна о свачему много што-шта рећи, и никада није 
у забуни шта да каже; и што је ствар мање вредна, 
он о њој уме рећи више; осем тога, велим, врло је 
леп.“ „Јесте“, узвикну Оливија, „за мушко, доста је 
леп; али, што се мене тиче, не допада ми се много: 
сувише је дрзак и много се поуздава у себе, а на ги- 
тару је да Бог сачува.“ Ова два говора ја сам про- 
тумачио противно. Познао сам да га Софија у себи 
презире, као што му се Оливија у потаји диви. „Како 
год ви, децо, мислили о њему“, рекох, „ако ћу при- 
знати истину, мене он није за се придобио. Пријатељ- 
ство које није према нама свагда се свршује како 
не треба; а учинило ми се, код све његове неусиље- 
ности, као да он потпуно осећа све одстојање што је 

између нас. Држимо се другова који су према нама. 
Нико није толико за презирање као човек који се да 
на то да уграби велики мираз; а ја не видим раз- 
лога што не би била за презирање и жена која иде 
за великим богатством. И тако, у најбољем случају, 
бићемо презрени, ако су му намере часне; а ако би 
оне биле инаке? Туга ме је то и помислити! Истина, 
ја немам шта страховати од тога како ће се моја деца, 
владати: али имам, рекао бих, од тога како ће он.“ 
Још бих био наставио, да ме не прекиде момак по- 
седников, који нам, уз свој поздрав, шиљаше пола 
срне и поруку, да ће нам за који дан доћи на ручак. 
Овај поклон, у згодно време учињен, више му је го- 
ворио у прилог но што бих ја могао рећи на штету 
његову. Зато ућутах, задовољан и тиме што сам био 
указао на опасност, и остављајући њиховој увиђавности 
да је отклоне. Она врлина, коју треба непрестано чу- 
вати, једва да вреди стражарења над њом. 


ГЛАВА УІ. 


Срећа крај сеоског огњишта. 


Како се мало бејасмо угрејали препирући се, да 
бисмо ствар стишали, сложисмо се да нешто див- 
љачи зготовимо за вечеру, и девојке прионуше на 
посао. „Жао ми је“, рекох, „што нам нема којег суседа, 
или нема каква путника, те да се с нама почасти; 
уз гостопримство оваква част двапут слађе пада.“ — 
„Бога ми“, повика моја жена, „ено нам иде добри при- 
јатељ наш Г. Барчел, што нам је избавио нашу Со- 
Фију и тебе онако побио у препирци!“ „Мене, жено, 
побио у препирци!“ повиках, „то се ти вараш, благо 
мени. Мало је тих који то могу; ја теби никад не 
одричем да знаш приредити гушчију пастету, па те 
молим, што се тиче препирке, да то оставиш мени.“ 
— Док сам ја ово говорио, уђе Г. Барчел, и сви му 
се обрадоваше и срдачно се здравише с њиме; а мали 
Дик му услужно примаче столицу. 

Мени је пријатељство овог сиромашка било по 
4 вољи, из два разлога: што сам знао да му је моје 
пријатељство требало, и знао га да је готов бити нам 
| на услузи у чему може. У нашем су га крају звали: 
„онај јадни господин што није хтео радити како треба 
док је био млад“, и ако њему још није било тридесет. 
Покадшто би говорио врло разложно; а обично је нај- 
више волео да је с децом, коју је имао обичај звати 
безазленим малим људима. Умео је, видех, за чудо. 
певати песме и причати им приче, и ретко би кад 
“дошао а да им не би, што донео: медених колача, 
или свиралу од пола пенија. Обично би једном у го- 
дини долазио у наш крај на неколико дана, и живео 
би од гостољубља суседа. Седе с нама за вечеру, а 
моја жена не штеђаше својега вина од огрозда. На- 
ставише се приче: певаше нам старинске песме, а 
деци причаше о Јарцу Беверландском, и причу о Тр- 
пељивој Гриселди, Чудновате догађаје Момка у мачјој 
кожи, за тим Лепу Розамунду. Наш петао, који свагда 
појаше у једанаест, јављаше нам да је време да ле- 
жемо; али искрену непредвиђена незгода: где да на- 
\ местимо госта; сви су нам кревети били заузети, а 
било је већ позно да га упутимо у оближњу крчму. 
У тој недоумици мали Дик му понуди половину сво- 
јега кревета, ако га његов брат Мојсије пусти да код 
њега спава. „А ја ћу“, повика Бил, „дати г. Барчелу 
свој део, ако ме сестре узму у свој кревет.“ „Тако, моја 
добра децо“, узвикнух, „гостољубље је једна од првих 
дужности хришћанских. Зверка се склања у јазбину, 
птица слеће у гнездо своје ; а самохран човек нема се где 
у склонити осим у човека, ближњега свога. Највећи туђин 
; на овоме свету био је Онај који дође да га избави. 
Он нигда не имађаше куће, као да је хтео да види 
колико је у нас још остало гостољубља. Девора“, вик- 
нух својој жени, „подај деци сваком по грумен ше- 
ћера, а Дику већи, што се први јавио,“ 

Сутрадан зором дигох своје да помогну поко- 
сити отаву, а како се наш гост понуди да нам по- 
могне, примисмо и њега у друштво. Посао нам је 
добро напредовао; откосе смо полагали према ветру, 

ја напред, а остали по реду. Није ми се, међутим, могло 
измаћи, како г. Барчел врло живо настајава да по- 
могне мојој кћери Софији у послу што долажаше на 
њен део. Пошто би свршио свој део, прилазио би њену 
и упустио се с њоме живо у разговор; али сам ја 
имао и сувише добро мњење о Софијиној памети, и 
познавао и сувише добро њено частољубље, да бих се 
с које год стране прибојавао човека имовно пропала. 
Кад свршисмо посао тога дана, позвасмо Г. Барчела, 
као и прошле вечери; али се он отказа, јер he, рече, 
преноћити код једнога суседа, чијем је детету понео | 
свиралицу. Пошто он оде, разговор се о вечери по- 
веде о нашем веселом госту. „Ето нам жива примера“, 
рекох, „на овом веселнику, каквој беди води младост, - 
која се проведе лакоумно и у разметању. Он није ни- 
мало неувиђаван, што му је само на то како ће му 
теже пасти његова ранија лудост. Да бедна, остав- 
љена човека! Где су му сад његови чанколизи и ла- 
скавци што су уза њ пристајали и чинили му на вољуг 
Отишли, можда, да буду уз подводника, који се 060- 
гатио његовим расипањем. Некад су њега хвалили, а 
сад пљескају подводнику; што је пређе било усхића- 
вање његовом духовитошћу, сад се окренуло на под- 
смех његовој лудости: сиромах је, а можда и заслу- 
жује да сиротује; јер нити се отима да буде независан, 
нити је кадар чим год користити.“ Покренут, ` зар, 
каквим скривеним разлозима, рекох ово одвећ јетко, 
за што ме моја Софија благо прекори. — „Како год 
да је он пређе радио, његове би га прилике требало 
да бране од сваке осуде. Његова данашња сиротиња 
довољна му „је казна за раније лудости; а ја сам од 
истог мојег оца чула да не треба да задајемо ударца 
жртви на коју је Промисао спустио бич гнева сво- 
jera.“ — „Имаш право, Софијце“, повика мој син Мој- 
сије, „и један од Старих лепо представља такав не- 
милостив поступак на сељаку што је пошао да дере 
Марсија, којему је, како басна казује, други згулио 
сву кожу са снаге. А после, ко зна да ли је стање 
тога сиромаха тако рђаво, као што га отац представља. 
Не треба судити о туђим осећајима по ономе што би- 

смо ми осећали да смо на њихову месту. Колико нама 
кућа кртичина изгледа мрачна, њој је она довољно 
видна. И ако ћемо на што, нарав .је у тога човека 
погодна за његово стање; ја још не видех човека 
раздрагана као њега данас, док је с тобом разговарао.“ 
Он то не беше рекао ни с каквом намером; тек, она 
порумене, и труђаше се да то прикрије усиљеним 
смехом, уверавајући га како она није ни слушала 
много што јој је он говорио, само, рече, мисли да је 
некада могао бити врло угледан господин. Што је 


"тако одмах похитала да се оправда и што порумене, 


мени се није свидело; тек угуших своју сумњу. 

Како смо као за сутра погледали нашега посед- 
ника, моја жена оде да гледа пастету од дивљачи; 
Мојсије читаше, а ја поучавах децу; и кћери ми из- 
гледахү као да су у послу, и ја сам их подуже гле- 
дао где нешто кухају уз ватру. У први мах помислих, 
помажу што мајци; али ми Дик пришану да спремају 
неку водицу за лице. Ја нисам трпео никаквих водица; 
знао сам да оне, место да поправљају кожу, само је 
кваре. Зато, све полагано, примакнем се са столицом 
ватри и, дохитив жарач, као да бих је хтео стаћи, 
претурим смешу; а било је већ касно да би могле 
спремати другу. 


ГЛАВА УП. 


Опис досетљивца из престонице. И највећи сметењак 
може се научити да буде за ноћ или две духовит. 


Кад освану дан у који смо требали дочекати и 
угостити нашега младога поседника, може се мислити 
шта смо све наспремали да бисмо се показали. И то 
је лако погодити да су се моја жена и кћери на- 
местиле и накитиле што су могле лепше. Г. Торнхил 
нам дође с још два пријатеља, својим капеланом и 


човеком који му је гледао петлове.: Слуге, којих је 


1 Богати беспосличари онога времена имали су често 
нарочита човека који им је гледао петлове, обучене за бој 
(feeder), јер су бојеви петлова били омиљена забава (спорт) 
тога времена. Нр. 


у 

било много, он из учтивости испрати у оближњу крчму; 
али моја жена, радосна што је тако што дочекала, 
навали да и њих угости; са чега смо се после, мимо- 
гред речено, морали стегнути за три недеље. Како 
нам је Г. Барчел у очи тога дана био казао као да 
он проси Госпођицу Вилмотову, с којом је мој син 
Ђорђе од пре био верен, то учини да нам дочек мало 
охладни што се тиче срдачности: али нам случај у 
неколико поможе у тој незгоди; јер кад неко из 
друштва од некуд помену њено име, Г. Торнхил при- 
мети, и још се уз то и закле, како никад ништа луђе 
није видео него такву ругобу звати лепотицом. „Тако 
ме не однео бес“, настави он, „ако не бих исто тако 
пристао да изаберем себи жену према Фењеру под 
торњем од цркве Св. Дунстана!.“ На то се узме смејати, 
а и ми исто тако: шале богатих свагда испадају срећно, 
А Оливија не могаше да не шане, да се опет могло 
чути, како је пун шале и духа. 

По ручку, као и обично, ја прво наздравих цркви; 
на то ми се капелан захвали, и рече да је црква 
једна изабраница срца његова. „Дед, право нам реци, 
Франче“, рече поседник са обичном својом лакошћу, 
„да ти је црква, садања твоја вереница, одевена у 
стихару, на једној страни, а Госпођица Софија, неоде- 
вена, на другој, коју би изабрао?“ „Обе, разуме се“, 
повика капелан. „Право, Франче“, узвикну поседник, 
„тако ми не пресела ова чаша, ако лепа девојка не 
вреди колико све поповске лажи што их је на свету. 
Јер шта су им бир и друго него једна превара, 
вражја превара; јесте, и то могу доказати.“ „Па до- 
кажите“, повика мој син Мојсије „а ја се уздам“, 
настави он, „да ћу вам на то моћи одговорити.“ „Добро, 
господине“, говораше поседник, који га одмах дочека, 
и учини очима на остале, да нас приуготови на за- 
баву, „ако сте за то да ствар хладно расправимо, 
готов сам да примим ваш позив. Прво реците, јесте 
ли ви за то да је раслравимо по аналогији или по 
диалогији.“ „Ја сам за то да је расправљамо разло- 


1 Црква Св. Дунстана и њена околина била је, у оно 
време, зборно место лондонског јавног женскиња. Пр. 

зима“, одговори Мојсије, сав блажен што му је сло- 
бодно препирати се. „Добро и тако“, рече поседник, 
„онда, прво и прво, нећете, мислим, одрицати да све 
што јесте, доиста и постоји. Ако ми то не признате, 
онда ја не могу настављати.“ „Што не бих“, одговори 
Мојсије, „то вам могу признати и још се и сам тим 
користити.“ „Надам се“, одговори онај, „да ћете ми 
признати то да је део мањи од целога.“ „И то вам 
признајем“, рече Мојсије, „право је, и у реду.“ „Надам 
се“, рече поседник, „да нећете порицати да су два 
угла троугла равна двама правима.“ „Ништа јасније 
од тога“, одговори му онај, и погледа по нама важно, 
као обично. „Врло добро“, повика поседник, брзајући 
у говору, „пошто смо тако утврдили премисе, ја пре- 
лазим на то да истакнем да конкатенација стварӣ 
што саме собом постоје, пошто тече у наизменичној 
двогубој сразмери, сасвим природно производи про- 
блематичан диалогизам, који у неколико доказује да 
суштина духовнога може довести на другу преди- 
кабилију.“ „Стане, станте“, повика онај, „то ја по- 
ричем: мислите ви да ћу ја тек онако пристати уз 
тако јеретичка начела2“ „Шта“, одговори поседник, 
као љутит, „не пристајете! Одговорите ви мени на 
просто питање: мислите ли ви да Аристотело има 
право кад вели да, што стоји у односу, је односно?“ 
„Без сумње“, одговори онај. „Кад је тако“, повика 
поседник, „одговорите ви мени начисто на ово: ми- 
слите ли ви да је аналитички претрес моје ентимеме 
непотпун secundum quoad или quoad minus? и изне- 
сите ми своје разлоге, ваше разлоге, велим, просто 
на просто.“ „Право да вам кажем“, рече Мојсије, 
уја то више разлагање не разумем како треба; али, 
ако га ви сведете на један прост став, мислим, могао 
бих вам онда одговорити.“ „Онда, господине“, повика 
поседник, „слуга сам понизан; ви бисте, видим, да 
вам ја дам и разлога и памети. Не, господине мој, 
кад је тако, ја с вама не могу изићи на крај.“ На то 
се сви насмејаше Мојсију, и тако он један сеђаше 
смућен код толиких насмејаних лица, нити проговори 
једне речи за све време гозбе. 

Колико се ово мени није свиђало, с Оливијом је 
било сасвим друкчије; она мишљаше да је нека памет 
што је било само ствар памћења. Он је у њеним очима 
био господин врло отмен, и ко помисли шта чине леп 
стас, лепе хаљине, и велико имање, лако ће јој за то 
опростити. Г. Торнхил, и ако је у ствари био незналица, 
био је лак на говору и могао је течно расправљати 
о обичним предметима разговора. Није, дакле, никакво 
чудо што су му такви дарови придобили наклоност де- 
војке која је по свом васпитању навикла ценити спољ- 
ности у себе, те их, према томе, ценила и у других. 

Кад он оде, вратисмо се опет на наш разговор 
о њему. Како се он и очима и говором обраћао Оли- 
вији, нисмо више могли бити у двоумици да нам он 
долази заради ње. 

А ни њој као да није било врло мрско кад би је 
брат и сестра за то задиркивали. И сама Девора као 
да дељаше славу тога дана, те преузношаше победу 
своје кћери, као да би била њена рођена. „Сад ћу 
ти, човече,“ говораше она, „право рећи да сам ја то 
научила своју кћер како ће ободравати нашег посед- 
ника. Ја сам свагда на више гледала; сад видим да 
сам у томе имала право, јер ко зна на што то може 
најпосле изићи 2° „Заиста, ко зна?“ одговорих ја, и 
узданух; „што се мене тиче, не допада ми се много; 
и ја бих више волео кога сиромаха а поштена него 
тог великога господина, богата, а неверника; јер, то 
да знаш: ако би он био оно што ја мислим да је, ја 
својег детета не дам слободну мислиоцу'.“ 

„Ти си, оцб“, рече Мојсије, „у томе и одвећ 
строг; Бог никога неће судити по ономе што мисли, 
него по ономе што твори. У свакога је човека тисућу 
скрвних мисли што му на памет долазе а он нема снаге 
да их од себе отури. Што овај господин слободно мисли 
о вери, може бити да је и мимо своју вољу; зато, нека 
би он и грешио у својим погледима, кад је пасиван у 


1 Слободни мислиоци (freethinkers) звали су се људи који 
су, на измаку ХУП и у првој половини XVIII столећа, испо- 
ведали слободније погледе у питањима верским и устајали на- 
рочито против откровене религије. Пр. 

томе, не треба га осудити зарад његове заблуде, исто 
као ни старешину града, који нема бедема за одбрану, 
што пушта непријатеља који у њега уђе.“ 


„Тако је, сине“, рекох ја, „али ако старешина, 
непријатеља дозове у град, онда је крив заиста. А 
тако је свагда с онима који пристају уз заблуде. Није 
порочно што они признају доказе што их виде, него 
што су слепи према толиким доказима што им се сами 
намећу. И зато, ако би нам заблуде и биле нехотичне 
док их стварамо, што смо се од обести искварили, 
или их пустили да ухвате корена, за то смо заслу- 
жили да будемо кажњени за своју порочност, или 
презрени с лудости своје.“ 


Моја жена пристаде сад у разговор, али не и 
үз разлоге. Она помену како су толики наши знанци 
људи врло разборити, па су и они слободни мислиоци 
и добри су мужеви; и како она зна паметних девојака 
које, кад се удаду, умеле би своје мужеве обратити 
у веру. „А ко зна, човече“, настави она, „шта je и 
Оливија кадра учинити? Она о свему зна доста шта 
рећи, и, колико је мени познато, врло је вешта у пре- 
пирди.“ 

„Какве је она то препирке могла читати 2“ рекох. 
„Ја се не опомињем да сам јој давао таквих књига; 
ти то претерујеш хвалећи је.“ „Не претерује, отац“, 
одговори Оливија, „читала сам ја доста препирака. 
Читала сам све препирке између Твакума и Сквера'; 
препирку између Робинсона Крусо и Петка дивљака; 
а сад читам препирку у Побожно) Дворби.“ „Врло 
добро“, рекох, „то си ти красна девојка; видим да 
си потпуно спремна да обраћаш свет у веру, зато, 
иди помози мајци да умеси питу од огрозда.“ 


1 Твакум и Сквер две су комичне фигуре у Филдинговом 
бесмртном роману Том Џонс (1749); они су учитељи у кући 
богатог поседника Алворти, и непрестано се претерују о вери 
и о филозофији, позивљући се, Твакум, као благослов, на откро- 
вене истине Св. Писма, а Сквер, као философ стопчке школе, 


_ на оно што он називље вечним складом ствари. Пр. 

ГЛАВА VIII. 


Љубав која обриче мало среће, али је може донети 
много. 


Сутрадан ујутру опет нам дође Г. Барчел, и ако 
мени, с неких разлога, поче не бивати мило што нам тако 
често долази; тек, те не могах му отказивати ни својега 
друштва ни својега огњишта. Додуше, он би урадио 
много више но што би нас стало да га угостимо; радио 
је живо с нама, и, било у ливади, било код пласта, свуд 
је био први. Уз то би свагда нашао да што забавно 
рече што би нам олакшало посао; а био је у исто 
време и тако расејан и тако смишљен, да сам га и волео, 
и смејао му се, и жалио га. Једно ми се само није 
допадало, што се поче показивати као да се загледао 
у моју млађу кћер; звао би је у шали својом малом 
младом, а кад би девојкама купио каквих трака, оне 
њој биле су лешше. Не знам откуд то, али он као да 
сваким даном постајаше пријатнији, дух његов јачаше, 
а простота његова као да поче узимати претежнији 
израз мудрости. 

Ручасмо у пољу, и поседасмо, или управо испру- 
жисмо се око скромна обеда, застирач прострт по сену, 
а Г. Барчел нам својом веселошћу оживљаваше гозбу. 
Да нам уживање буде веће, два коса дозиваху се из 
шипрага, питоми црвендаћ слеташе и узимаше мрве 
из наших руку, и сваки гласак као да одјекиваше 
спокојством. „Колико год пута овако седим“, рече Со- 
Фија, „сетим се оно двоје драгих што их онако слатко 
описује Геј', како су, погођени громом, пали једно 
другоме мртви у наручја. Има нечега тако дирљивога 
у том описивању, да сам га по сто пута читала с новим 
үсхиһењем.“ „По моме мњењу“, опази мој син, „и што 
је најлепше у том опису, много заостаје иза описа 
у Апису и Галатеји у Овида. Римски се песник боље 
разуме у употреби контраста; а од веште употребе 
овога зависи сва сила патетичности.“ „за чудо“, рече 

1 Џон Геј (Gay 1688—1732) чувен лиричар енглески, и 
данас још цењен. Пр. 

Г. Барчел, „како су оба песника што их поменусте 
подједнако допринели томе, да се у њиховој домовини 
одомаћи лажан укус, тиме што су претоваравали своје 
стихове епитетима. Људи у којих је било мало дара 
опазише да је најлакше подражавати њиховим манама: 
и данас наше песништво, као и песништво римско за 
време познијег царства, није ништа друго до једна 
смеша од раскошних слика, без заплета и без везе; 
ниска епитета, који стиху дају звучности, али му не 
дају и смисла. Али ви ћете, може бити, госпође, кад 
ја тако кудим друге, помислити, право је да дам при- 
лике, да се то исто и мени врати; ја сам ово и по- 
менуо колико да ми се да прилика да изнесем друштву 
једну баладу, која каквих год она мана иначе имала, 
нема, мислим, бар оних што их поменух.“ 


БАЛАДА. 


„Пустињиче смерни, што знаш краје ове, 
Хајд у шетњи мојој пратилац ми буди, 
Тамо где буктиња примамљиво зове 

И долини радост и весеље нуди! 


Остављен залутах у дољу дубоку, 

Пустиња под ногом умореном лежи, 
А граница њена, при свакоме кроку, 
Све даље и даље пред очима бежи.“ 


Пустињак узвикну: „Буди пажљив, сине! 
Том опасном зраку не поклањај вере: 
Эрак варљиви плане, па се даље вине, 
Да путнику одар самртнички стере. 


Никад чеду беде, ког невоља прати, 
Од колибе врата затворио не би"; 
И ако ти много не узмогнем дати, 
Од срца се нуди и то мало теби. 


Преноћи код мене. да лутао не би: 
Узми, што ти може ћелија да пружи: 
Сем постеље просте понудићу теби 
Благослов и покој, што и мене кружи; 

Залутало стадо, што пустињом блуди, 
Моја рука ножем никада не коси; 
Онај, коме Господ милосрђе нуди, 
Сажаљење мора у срцу да носи. 


И обрасле травом блиских брда стране 
Мени увек дају скроман обед стални: 
Воћем и поврћем довољно ме хране; 
А водом ме поје извори кристални. 


Поклониче, што си с јада изнемог', 
Окани се туге, мани и све друго: 
Човеку на земљи и не треба много, 
Па још и то мало не треба му дуго!“ 


Као роса рана, што са неба пада, 
Слетаху са уста ове речи благе; 

И странац се смерно поклонио тада, 
И ступио за њим међ’ зидове наге. 


У пустињи, што је пукла неизмерно, 
Станиште се крило, сред мрачнога кута, 
Беднима нудећи уточиште смерно 

И путнику што је изгубио пута. 


Испод сламна крова ни сребра ни злата, 
Што чувати треба увек будним оком; 
Пред њима се мала отворише врата, 

Те уђоше мирно, полаганим кроком. 


И у часу када чобан гони стада, 
Да вечерњи покој, заморена, приме, 
Пустињак је ватру заложио тада, 
Да суморног госта развесели тиме. 


Суд са биљном храном стави пред свог госта, 
И осмејак љубак на лицу му сину, 
Стародревних бајка наприча му доста, 

Те им час за часом неосетно мину. 


>“ 

И, делећи радост свога господара, 
Играло се маче, несташно и чило; 
Попац под огњиштем своју песму чара, 
Ватрица пуцкара и светлуца мило. 


Али то за странца немађаше дражи, 
Јер његови јади постајаху већи: 
Тугу срца болна ништа не ублажи, 
Низ лице му сузе отпочеше тећи. 


И пустињак, дирнут са овога јада, 
Осети учешће у грудима својим: 
„Откуд туга ова“, запитаће тада: 
„Неприлична тако годинама твојим 2 


Да ли те несрећа снађе неизмерна, 
Те из завичаја вихри те однеше2 

Да л у другу нађе човека неверна, 
Ил ти топла љубав враћена не беше 2 


Ах, радости оне, што богаство носи, 
Ништавне су јако и краткога века; 

И који од Бога ова блага проси, 

Сам преставља собом ништавна човека. 


Пријатељство, дружба, то су речи голе, 
То је она чудна песма успављанка, 

То је сенка, која прати срећне, холе, 
А од сиромашка бежи без престанка. 


А и љубав сама ништа друго неје: 
Лепојкама нашим играчка је права: 
Створена да гнездо грличино згреје, 
Па се опет вине попут неба плава. 


Одолети јаду, буди срца вична, ~ 

да женскиње увек гаји мржње доста!“ 
И док он то збори, румен необична 
Ко љубавну жртву издала је госта. 

Он, зачуђен, виде, ко у милу санку, 
Где странчево око чудним сјајем сину, 
Нежним као зора што је на уранку, 
Блесну дивним зраком, што брзо умину. 


'Оборена ока свога госта виде, 

И груд узбуркана где одушке тражи; 
И сад лепи странац образину скиде: 
Беше то девојче, у свој својој дражи. 


„Ах, опрости мени, преклињем те Богом, 
Што сам нерасудно, прогоњена злобом, 
Ступила на земљу, непозваном ногом, 
Где небеса плава ту бораве с тобом ! 


Милосрђа бедној девојци удели, 

Са љубави што је жртва црне туге, 
Која мира тражи, да ране исцели, 
Ну, сем очајања, друге нема друге. 


„Живљаше мој отац, лорд, на реци Тајну, 
Беше чувен, богат, милостив и смео, 

И све своје благо, у прћију сјајну, 
Јединчету свом је оставити хтео. 


Да би ме отели са очева крила, 
Просилаца мојих тма Божја навали ; 
Збораху ми да сам лепа као вила, 

И лажан и искрен свак ме много хвали. 


И све већи хор се око мене вио, 
Нудећи ми срце, благо, сваког дана; 
И млађани Едвин међ њима је био, 
Ну реч „љубав“ њему не бејаше знана. 


Одевен је био у одело скромно, 

Не беше код њега ни власти ни силе; 
Мудрост и поштење красише га помно — 
И те ми врлине беху тако миле. 


КЕН 

Као кад би зором цвет росни заблист о, 
Кад зорином зраку круницу отвори: 
Едвиново срце беше тако чисто, 
Миомирна уста, када реч прозбори. 


Јесте дивна роса, јесте ружа мила, 
Ал су ово чари променљиве лако; 
И код њега беше истих чари сила, 
Променљива и ја бејах исто тако. 


И вештине разне употребих тада, 

Да сујети говем, без стида и срама, 
И док и ја страдах са његова јада, 
Уживах гледећи где га туга слама. 


Док му се презрење моје не досади, 
Те остави мене мојој охолости; 

У пустињу оде овај човек млади, 
Где га самрт туге и мука опрости. 


Погрешка је моја, не могу на ино, 

И то ће ме жића млађанога стати, 

А пустиња иста, где је он премин о, 
Мом несрећном телу смртни одар дати! 


И лећи ћу тако, сред пустиње саме, 
Под теретом свога неизмерног јада: 
То је Едвин негда учинио за ме, 
То ћу ја за њега учинити сада!“ 


„Не, до Бога, немој!“ тад пустињак писну, 
И на груди бурне притисну је силно; 

И када девојка увређена врисну, 

Едвиново око гледа је умилно. 


„Ходи, Ангелина, зоро моја рана, 
Срећо, коју ничим заменио не би, 
Враћа ти се Едвин после много дана, 
Љубави се враћа, повраћа се теби: 


3* 

Отпочини тако на мом срцу дуго, 
Сахрањена нек је наша прошлост цела ; 
Раставит нас може смрт и ништа друго, 
Мој животе цели, моја вило бела! 


Растанак на страну, заборав мо јаде, 
Уживајмо што нам љубав, верност, нуде, 
И кад ти, с уздахом, срце бйти стане, 
Нек и мени уздах то последњи буде!“ 


Док се читала ова балада, Софија, осим одобра- 
вања, као да показиваше и нежности. Али нам тишину 
око нас ускоро прекиде и пуцањ пушке са свим у бли- 
зини, а одмах за тим испаде из шипрага човек, који 
пође да дигне што је уловио. Ловац беше поседников 
капелан, а беше убио једног од она два коса, што су 
нас онако пријатно веселили. Силан пуцањ, и још 
тако близу, поплаши моје кћери, и ја опазих где се 
Софија, престављена, Г. Барчелу бацила у наручја 
ради заштите. Онај нам господин приђе и извињаваше 
се што нас је узнемирио, говорећи да није знао да 
смо тако близу. Затим седе крај моје млађе кћери, и, 
по ловачком обичају, понуди јој што је то јутро уловио. 
Она хтеде одбити, али је мати крадом погледа, те се 
поправи, и узе поклон, и ако с устезањем. Моја жена, 
као обично, шапатом хваљаше се како је Софија осво- 
јила капелана, као њена сестра поседника. Ја сам, 
опет, с више вероватноће, помишљао да се она загле- 
дала на другу страну. Капелан је имао да нам из- 
ручи поруку, да је Г. Торнхил наредио свирку и за- 
куску, и да те вечери мисли по месечини направити 
игранку на рудини пред нашом кућом. „А нећу крити“, 
настави он, „да ми је по вољи што сам ја први донео 
ту поруку, јер се надам даћу у име награде бити 
почаствован да ми Госпођица Софија буде друг у игри.“ 
На то моја кћи одговори да се не би томе противила, 
само да може а да се не замери. „Али овде је, ево“, 
настави она, „један господин“, и ту погледа у Г. Бар- 
чела, „који ми је био друг данас на раду, и право је 
да подели са мном и данашњу забаву.“ Г. Барчел јој 

се поклоном захвали на томе, али је остави капелану, 
додајући да му те вечери ваља прећи пет миља, јер 
су га звали на вечеру негде где је била жетва. Отказ 
његов дође ми мало чудан, а ни то не могох ра- 
зумети, како тако паметна девојка као млађа моја кћи 
да претпостави човека имовно пропала другоме, који 
је имао много бољих изгледа. Али, онако исто као 
што људи најбоље могу оценити вредност женску, 
тако и женскиње најбоље суди о нама. Ова два пола 
као да су ухода један другоме, и као да су им спо- 
собности различне, удешене како ће моћи једно друго 
боље упознавати. 


ГЛАВА ТХ. 


Улазе две врло отмене госпође. Господско одело као 
да вазда доноси собом и велико господство. 


Истом што се Г. Барчел опрости с нама и што 
Софија пристаде да капелану буде друг у игри, кад 
дотрчаше деца да нам јаве да је дошао поседник с 
великим друштвом. Кад се вратисмо, затекосмо нашега 
поседника с још два господина, који се налазили око 
њега, и две младе госпе, које нам он приказа као 
врло отмене и чувене у престоници. Десило се не- 
како да нисмо имали доста столица за све друштво. 
Г. Торнхил одмах учини предлог да сваки од господе 
седне у крило једној од госпођа. Ја се томе успро- 
тивим сасвим одсечно, премда ме жена погледа с не- 
годовањем. Посласмо Мојсија да позајми коју столицу ; 
а како немадосмо ни женскиња колико се хтело за 
игру, она два господина пођоше с њим да потраже 
себи играчица. Дође се брзо и до столица и до игра- 
чица. Господа доведоше кћери мојег суседа Флам- 
боро-а, обе румене у лицу, а у косу уплеле црвене 
траке. Али на једну невољу не бејасмо помишљали; и 
ако су Госпођице Фламборове важиле као прве игра- 
чице у свој парохији и знале не може бити боље како 
треба подскочити и обртати се у игри, у контру се нису 

разумевале никако. То нас у први мах пометаше, али 
после нешто гурања и вүчења тамо-амо, упутише 
се на послетку и оне у игри. Музику нам чињаху два 
ћеманета, свирала и бубањ. Била је лепа месечина. 
Г. Торнхил и моја старија кћи поведоше игру на ве- 
лико үживање гледалаца; јер суседи, кад чуше шта 
је овамо, навалише јатомице. Моја се кћи креташе са 
толико гипкости и живахности, да ми жена не могаше 
одолети а да не ода таштину срца својега, доказујући 
ми да, што, чедо моје, игра тако вешто, то је, што је 
сваки корак примала од ње. Госпође из престонице 
упињаху се што су могле, не би ли и оне биле тако 


лаке у игри, али не могоше у томе успети. Батргаху. 


се, подиграваху, пренемагаху се, и подскакиваху, све за- 
луду: гледаоци, истина, признаваху да је лепо, али су- 
сед Фламборо говораше да у Госпођице Ливије ноге иду 
за музиком као да би јој се одазивале. Пошто игра по- 
траја око једног часа, госпође, које се бојаху да како 
не назебу, предложише да се игранка прекине. Једна 
од њих том приликом, како се мени учини, изрази се 
врло грубим начином, те рече како је, до врага, 
сва у голој води. Када се вратисмо у кућу, за- 
текосмо господску хладну вечеру, коју Г. Торнхил 
беше наредио те се донела од његове куће. Разговор 
сад постаде затегнутији но дотле. Госпође бацише 
моје кћери сасвим у засенак; ни о чему другоме не 
разговараху него о вишим круговима и одличну дру- 
штву и о другим отменим предметима разговора, као о 
укусу, 0 сликама, о Шекспиру и о музичким чашама!. 
Истина, у један или два маха, би нам зазорно чути 
где им се у разговору омаче и псовка, али се то мени 
учини као да је најпоузданији знак њихове отмености 
(и ако су ме од онда поучили да су у отмену свету 
сасвим противни псовању). Њихова раскош међу тим 
застирала је као нека копрена сваку неприличност у 

1 Музичке чаше (musical glasses) биле су чаше које су 
неједнако наливане течношћу, водом или вином ; пошто су, услед 
тога, неједнако одавале глас, кад би се гудалом прелазило преко 


њих, њима су се могле изводити свакојаке мелодије. Свирање 
у те чаше било је нарочито у јеку за Голдсмитова времена. 


Пр. 

__њихову разговору. Моје кћери као да су са завишћу 


гледале њихова велика преимућства; а што би им се 
учинило неприлично, приписивале су превеликом от- 
меном васпитању. Али је снисходљивост госпођа била 
још већа но друга њихова преимућства. Једна од њих 
помену како би се Госпођица Оливија, да је да види 
мало више света, знатно дотерала. На то она друга 
додаде да би једна цигла зима у престоници њену 
малу Софију направила сасвим другом девојком. Моја, 
им жена то живо одобри обема, додајући како ништа 
не жели толико као да својој деци да прилике, те да 
се преко једне зиме дотерају. Не могох а да на то 
не одговорим како њихово васпитање и овако премаша 
њихов мираз, и како би већа углађеност само учинила, 
смешним њихову сиротињу и у њих пробудила вољу 
к задовољствима на која оне немају права. „А која 
задовољства“, повика Г. Торнхил, „не би биле заслужне 
уживати оне које су га саме кадре толико пружити? 
Што се мене тиче“, настави он, „имање ми је доста 
велико; љубав, слобода, и уживање, то су ми начела 
у животу; али, да знам да ће мојој дивној Оливији 
учинити задовољство те да јој препишем пола мојег 
имања, нек ме носи бес, ако не би било њено: једино 
што бих тражио у накнаду за то, било би, да томе 
поклону придружим и себе сама“. Нисам био толико 
невежа, да не бих био знао да је то господски начин 
говора, како да прикрије дрскост најсрамније понуде. 
„Господине“, повиках, „породица коју се ви схнисхо- 
дите да почаствујете својим друштвом, одгајена је, што 
се тиче части, исто тако брижљиво као и ви. Сваки 
покушај да јој се нанесе вреда повукао би за собом 
опасних последица. Част нам је, Господине, данас је- 
дино што имамо, а то последње благо ми морамо бриж- 
љиво чувати“. — Убрзо се покајах што то рекох с 
толико жестине, јер млади господин, стискајући ми 
руку, узе ме уверавати како он цени часност, и ако 
му је криво на мене што га тако сумњичим. „Што 
овог часа наговестисте“, настави он, „будите уверени, 
ништа није даље мојему срцу но таква помисао. Не, 
не био који сам, чедност која је кадра издржати ре- 

довну опсаду није ми нигда била у вољи; све сам ја 
«своје успехе односио једним coup де main“. 

Госпођицама, које се чињаху да оно друго не 
беху дочуле, као да би врло неповољно ово што он 
на послетку одвећ слободно рече, и оне окретоше врло 
смишљен и озбиљан разговор о чедности; моја жена, 
капелан и ја одмах га прихватисмо, и на послетку и 
сам поседник би доведен дотле, да призна како жали 
своје некадање иступе. Разговарасмо о милинама што 
их собом доноси умереност, и о ведрини душе која 
није окаљана грехом. То ми би толико мило, да за- 
држах децу преко њиховог обичног времена, да би се 
сазидавала толиким угодним разговором. Г. Торнхил 
оде даље но и ја сам, и запита хоће ли ми бити што 
противно да очитам коју молитву. Радосно прихватих 
"тај предлог, и тако нам ноћ прође врло угодно, кад 
„друштво на послетку поче помишљати да се разлази. 
Госпођама као да беше врло противно одвајати се од. 
мојих кћери, које беху веома заволеле, и оне обе мо- 
љаху да им учинимо то задовољоство и пустимо их да 
пођу с њима. Поседник потпомагаше тај предлог, а 
и моја жена узе ме молити; и девојке гледаху у мене 
као да би желеле поћи. У тој невољи, ја изнех две 
или три извине, које моје кћери часом отклонише, 
тако да их, на послетку, морадох на просто одбити; 
а за то имадосмо свега идућега дана само натмурена 
лица и кратке одговоре. 


ГЛАВА Х. 


Моји узимљу гледати на боље од себе. Невоље од 
сиротиње када се она упиње да се чини 
бољом но што је. 


Ја сад почех увиђати да на моје дуге и трудне 
поуке о умерености, простоти нарави, и задовољавању 
онимсшто имамо, нико ни главе не осврће. Одлико- 
вања којима нае недавно беху почаствовали виђенији 
од нас, пробудише таштину, коју ја бејах успавао, али 
је не б јејах савладао. Прозори нам, као и од пре, беху 


ү” 

пуни водица за врат и за лице. Сунце је удило кожи 
напољу, а ватра кварила лице у кући. жена ми на- 
помињаше да ће сувише рано устајање кћерима јој 
удити очима: да ће им од рада по ручку носови доћи 
црвени: и убеди ме да руке нису никад беље него 
кад ништа не раде. Зато оне сад, место да сврше ко- 
шуље Ђорђу, преправљаху своје старе газове, или се 
бављаху везом. Фламборове, сиротице, од пре њихове 
веселе другарице, напустише што им беху просте, и 
само разговараху о вишим круговима и отмену друштву, 
о сликама, укусу, Шекспиру и о музичким чашама. 

Али све смо то могли сносити, да не дође не- 
каква Циганка гатара, те се још више понесмо. Истом 
што се указа гарава пророчица, кад моје кћери до- 
трчаше да им дам свакој по шилинг', да јој ставе на 
белегу. Право да кажем, досадило ми је било све му- 
дричити, и не могах да им не учиним по молби, јер 
сам их волео видети срећне. Дадох им свакој по ши- 
линг; зарад нашег угледа ваља ми. међутим, напо- 
менути да оне никада нису биле без новаца, јер им 
моја жена штедро беше даровала свакој по гвинеју, 
да имају уза се, али да је нипошто не мењају. Пошто 
су се за неко време биле затвориле с гатаром, ја им, 
кад се вратише, по очима познадох да им је морала 
нешто велико обећати. „Па, девојке, како прођосте ? 
Реци ми ти, Ливијце, јеси ли колико добила за свој 
новац >" „Да знаш, оцо, да она има посла с оним што 
се не помиње; прорекла ми је као извесно да ћу се 
удати за некога поседника, неће проћи ни година!“ 
„А ти, Софијце, чедо моје“, рекох, „каква ћеш ти 
младожењу добити2“ „Ја ћу, оче“, одговори она, 
„добити лорда, само док ми се сестра уда за посед- 
ника.‘ „Шта“, повиках, „зар је то све што ћете до- 
бити за ваша два шилинга ? Само лорда и поседника, 
за два шилинга! Луде једне, ја сам вам могао обрећи 
кнеза и набоба? за пола тога новца.“ 

1 Шилинг је сребрн енглески новац у вредности наших 
динар и тридесет пара. Пр. 

2 Набоби су, управо, били главари појединих покрајина ү 
царству Великога Могула од Индије ; али се данас под том речи 
разуме човек који се ү Индији јако обогати. Пр. 

Ова њихова радозналост, међутим, донесе врло 
рђавих последица собом; ми почесмо мислити да нам 
је у звездама писано да ћемо доспети до чега осо- 
битога, и у напред већ уживасмо у својој будућој ве- 
личини. 

Речено је по хиљаду пута, а и ја то морам још 
једанпут рећи, да су часи што их проводимо погле- 
дајући што радосно што нас чека, пријатнији од оних 
у којима то уживамо. У првом случају, ми сами себи 
готовимо јестиво, према својем прохтеву; у другоме 
га природа готови за нас. Не дају се испричати све 
оне сањарије што им се предавасмо, да се њима за- 
бавимо. Гледасмо се како опет напредујемо у добру; 
и како сва парохија доказиваше да се поседник за- 
љубио у моју кћер, она се од истине заљуби у њега; 
они јој доказаше, те се заљуби. За све време док то 
тако трајаше, жени мојој долазили су не може бити 
лепши снови, које се она старала да нам свако јутро 
исприча, сасвим свечано и потанко. Једне би ноћи 
уснила мртвачки ковчег с прекрштеним моштима, 
знак скорога венчања: другом приликом представило 
би јој се као да су јој кћерима џепови пуни ситних 
парица, поуздан знак да ће се ускоро напунити зла- 
том. И девојке су имале својих претказања. Осећале 
би баш као да би их неко пољубио у уста; виђале би 
колутове око свеће; из ватре би избијале варнице све 
на прилику некаквих кесица; а узли од милости огле- 
дали би се на дну сваке шоље с чајем. 

Крајем седмице добисмо писамце од госпођа из 
престонице, у којем нас поздрављаху и поручиваху нам 
да се надају видети нас те недеље у цркви. Све Су- 
ботно јутро могао сам опазити где ми се, услед тога, 
жена и кћери нешто кришом сашаптавају, и овда-онда 
погледају у мене, а види се по њима да су нешто 
тајно удесиле. Ако ћу право рећи, подозревао сам 
на јако да не спремају какав неупутан предлог, те да 
га сутра дан изнесу у свој красоти његовој. У вече 
оне отпочеше своје операције сасвим по правилу, а 
моја жена узе на себе да управља опсадом. После 
чаја, кад се чинило да сам добре воље, она поче 

овако: „Све нешто мислим, човече, да ћемо сутра 
имати у цркви пуно одлична друштва“. „Може бити, 
жено“, одговорих ја: „само то не треба да те ни мало 
брине; проповеди ће бити, било га или не било“. 
„То знам зацело“, одговори она; „тек мислим, човече, 
треба да изгледамо што пристојније; ко зна шта може 
бити“. „Твоје старање“, одговорих ја, „вредно је сваке 
хвале. Пристојно понашање и пристојан изглед у др- 
кви за мене је право уживање. Треба да смо смерни 
и скрушени, ведри и задовољни“. „Јесте“, рече она, 
„то знам ; али ја велим треба да одемо што прилич- 
није, не баш као свака рита“. „Имаш пуно право, 
жено“, одговорих ја; „и сам сам хтео то предложити. 
Најприличније је отићи што раније, те да се има 
времена за размишљање пре но што служба почне“. 
„За Бога, Чарлсе“, прекиде ме она, „све је то тако; 
али не мислим ја то. Ја мислим треба да одемо по 
господски. Знаш да је до цркве две миље; а то ћу 
ти рећи да ја не волим видети да ми кћери седају у 
своје столове све задухане и запурене у лицу од хода, 
да изгледају, ни узми ни остави, него као да су прве 
стигле на некој трци. Дакле, човече, мој је предлог 
ово: имамо она два коња што их хватамо у плуг, 
ждребац, што је у нас ово је девета година, и Купина, 
која није радила ништа цео овај месец. Оба су се 
утовили и олењили. Што не би и они радили, кад 
можемо ми! А да знаш, кад их Мојсије мало дотера, 
биће прилични на изглед“. 

Ја јој на то напоменух да је двадесет пута при- 
стојније отићи пешнице но тако жалосно на коњу, јер 
Купина не види на једно око, а ждребац нам је кус; 
колико смо им год пута метали узде, ћудили су се; на 
послетку, да у свој кући немамо но само једно женско 
седло. Али ми оне све те разлоге побише: те немадох 
куд него да пристанем. Сутрадан ујутру опазих где 
су у не малој журби да искупе све што би им могло 
требати за овај поход; али кад видех колико им треба, 
за то времена, ја напред одох цркви пешице, а оне 
обећаше да ће и оне убрзо за мном. Чекао сам на 
њих скоро пун час за предикаоницом; али кад видех 

да их нема, морадох већ једном почети, и отпочнем 
службу, а све ми је било за бригу што их то нема. 
Још ми више би за бригу, кад се све сврши, а мојих 
никако да дођу. Зато, кад пођох кући, ударим кол- 
ским путем, којим је било захода пет миља, и ако 
је пешачким било тек две миље хода; кад бих на пола 
пута, угледам их како се као нека литија полако упу- 
тили цркви; мој син, жена и двоје деце на једном 
коњу, а моје две кћери на другом. Запитам их што 
су се толико задржали; али видех одмах по њима да 
им се успут морало догодити сила непријатности. Коњи 
им у први мах нису хтели маћи од куће, док Г. Барчел 
не би тако добар те их за једно двеста корака потера 
својом тојагом. После пуче колан на седлу моје жене, 
те, пре но што би наставили пут, морадоше застати 
да га поправе. После се један од коња узјогуни, и ни 
бој ни молбе не могоше га приволети да пође напред. 
Управо се беху извукли из овог незгодног положаја 
кад ја наиђох; али, пошто видех да су сви остали 
на миру, не би ми, признајем, много криво што су се 
толико намучили; знао сам да ће то мени ваљати 
за унапредак, а моје кћери да ће поучити да буду 
скромније. 


ГЛАВА ХІ. 


Моји све једнако гледају на високо. 


Како је као сутра падао Михољ-дан, позваше 
нас нашем суседу Фламборо-у да жаримо орахе и про- 
водимо свакојаке шале. Наш скорашњи удес мало нас 
је био смирио, иначе бисмо, по свој прилици, од- 
били позив с презрењем ; овако, пристадосмо да бу- 
демо весели. Гуска и ваљушци' нашег честитога су- 
седа беху прекрасни, а његово замедљано пиво, и по 


1 У очи Михоља-дне се у Енглеској спрема за вечеру 
гуска и ваљушци; кажу да је то вечерала краљица Јелисавета, 
кад јој је стигао први глас да је разбијена Велика Армада коју 
је Филип 11 послао био на Енглеску (1588). Пр. 

оцени моје жене, која се у томе разумевала, било је 
_ изврено. Приче му, додуше, нису биле исто тако добре. 
Биле су одвећ дуге и одвећ досадне, а све о њему 
самом, и ми смо им се смејали десет пута пре тога; 
тек, бисмо тако љубазни, да им се насмејемо још једном. 
Г. Барчел, који је био с нама у друштву, волео 
је свакада отпочети какву невину забаву, те крену 
момке и девојке да играју слепа миша. И моја се 
жена даде наговорити те пристаде у игру, а мени би 
мило помислити да још није престарила. Међутим, 
сусед и ја гледасмо, и смејасмо се свему, и хваљасмо 
се како смо били вешти док смо били млади. После дође 
пљескавица, затим дођоше питања и одговори; на по- 
слетку, окретоше тражити папучу. Како неће свак 
знати ову старинску игру, треба поменути да у њој 
све друштво поседа по поду у круг, а један остане 
у среди и треба да уграби папучу, коју остали додају 
једно другоме испод-а-се, отприлике као оно чунак 
кад се тке. Како женско, кад је у кругу, не може са- 
гледати све играче у један мах, највеће је весеље у 
овој игри што је сви ударају поплатом од обуће тамо 
откуда се она најмање може бранити. Тако су моју 
старију кћер били затворили у круг, и ударили је и 
отуд и одовуд, а она, сва запурена, разиграла се и 
све виче да се игра како је ред, виче да би надви- 
кала и оне што по улицама певају, кад, наше за- 
буне! ко да уђе него два наша велика познанства, 
Леди Бларнијева и Госпођица Каролина Вилхелмина 
Амалија Скегсова! Не да се описати ова нова наша 
неприлика, а и на што описивати je? До Бога! да 
` нас тако високе госпође онакве виде! На што боље 
није могла ни изићи она простачка игра што је пред- 
ложи Г. Фламборо. У први мах не знадосмо ничим маћи, 
баш као да смо се скаменили били од чуда. 
Госпође беху долазиле нашој кући да се виде с 
нама; а кад нас не нађоше код куће, дођоше за нама 
' овамо, јер им беше за бригу што нас је то могло 
смести, да не будемо ранијега дана у цркви. Оливија 
узе на себе да им на то одговори, и исприча целу 
` ствар у кратко, рекавши, „пали смо били с коња“. На 

то се госпође осетише веома смућене; али кад чуше 
да нико није повређен, би им особито мило; а кад 
сазнадоше да за мало не изгибисмо од страха, би им 
одвећ жао; тек, кад чуше да смо добро провели ноћ, 
би им особито мило. Биле су не може бити пре- 
дусретљивије према мојим кћерима; оне вечери, кад 
беху с нама, биле су пуне топлине, али сад већ не 
знађаху мере. Увераваху нас како им је жеља да с 
нама учине трајније познанство. Леди Бларнијева наро- 
чито беше запазила Оливију; Госпођица Каролина 
Вилхелмина Амалија Скегсова (хоћу баш да јој кажем 
цело име) више беше заволела њену сестру. Оне из- 
међу себе вођаху разговор у друштву, а моје кћери 
сеђаху и ћутаху, дивећи се њиховом превеликом 
васпитању. А како сваки читалац, колико био убог, 
воли чути за разговоре из виших кругова и што-шта 
о лордовима, о ледијама, и о витезима подвезице!, 
нека би ми било слободно изнети му овде свршетак 
овог разговора. 

„Све што знам о тој ствари“, рече Госпођица 
Скегсова, „то је, да то може бити, а може и не бити 
истина; али толико могу уверити ваше господство, све 
се друштво беше запрепастило; његово лордство сваки 
час је мењало боју у лицу, миледи паде у несвест; 
али Сер Томкин исука свој мач, и заклињаше се да 
ће за њу пролити и последњу кап крви“. 

„А ја“, одговори наша племићкиња, „знам толико 
да ми херцегиња о томе никад ни речи није рекла, а 
њена милост мислим да не би ништа од мене тајила. 
На то се слободно смете ослонити да је сутрадан госпо- 
дин херцег три пут викнуо момку што га двори: „Џер- 
нигане, Џернигане, Џернигане, донеси ми подвезице“. 

Али требао сам претходно поменути врло неу- 
људно понашање Г. Барчела, који је за време овог 
разговора седео лицем окренут ватри, и како би која 
свршила говор, узвикнуо би „којешта“, израз који нам 
свима би противан, и који у неколико устави полет 
који разговор беше узео. 

1 Орден подвезице, највиши државни орден у Енглеској, 
који се, као подвезица, носи испод левог колена. Пр. 

„А, после, драга моја Скегс“, настави наша пле- 
мићкиња, „о томе нема ништа у стиховима што их је 
Др. Бордок на ту прилику испевао.“ „Којешта!“ 

„То ми је за чудо“, рече Госпођица Скегсова, 
„он ретко што пропусти, јер пише само за своју за- 
баву. Да ли бисте могли учинити ми љубав да ми их 
покажете“. — „Којешта!“ 

„Мислите ли ви, драга моја“, одговори наша 
племићкиња, „да ја такве ствари носим уза се? Лепи 
су, то је истина, а мислим да се нешто и разбирам у 
њима; знам, ако ништа друго, шта ми се свиди. До- 
иста, ја сам свагда била обожатељка свих његових 
песмица; осем онога што сачине он и наша драга гро- 
Фица с Хановеранскога Трга, све друго што излази, све 
је не може бити простије, ни трунке отмености у 
њему“. — „Којешта!“ 

„Ваше би господство“, вели она друга, „требало 
изузети од тога своје властите ствари у Женском 
Магазину'. Допустићете, мислим, да у њима нема 
никакве простоте? Али с те стране, бојим се, немамо 
више шта ишчекивати“. — „Којешта!“ 

` „Знате, за Бога, драга моја“, вели јој миледи, 
„да ме је оставила моја читачица и дружбеница. удаје 
се за капетана Роча, а сама писати не могу због својих 
јадних очију, те тако толико време већ тражим другу. 
Није лако наћи погодну личност, а тридесет ливара 
на годину није Бог зна шта за добро васпитану де- 
војку која би знала читати, писати и понашати се како 
треба у друштву; што се тиче оних варошких, ко ће 
их сносити уза се“. — „Којешта!“ 

„И сама то знам“, рече Госпођица Скегсова, „из 
својег искуства. Три сам их променила за ово пола 
тодине; једна није хтела радити прост шав сахат 
дневно; другој се чинило мало двадесет и пет гви- 
неја на годину: трећу сам морала отерати што ми се 
чинило да је имала нешто с капеланом. Поштење, 
драга моја Леди Бларнијева, вреди више но све друго; 
али где вам је данас поштење“. — „Којешта!" 


1 Књижевни лист, на којему је Голдсмит једно време 
радио. Пр. 

Моја жена пратила је за дуго не може бити паж- 
љивије сав овај разговор; а највише је била заузета. 
овим на послетку. Тридесет ливара и двадесет и пет 
гвинеја на годину, то је чинило педесет и шест ли- 
вара и пет шилинга нашега новца; толики новац да 
оде тек онако, а могао је без по муке остати нама. 
Она за часак погледа у мене, да види хоћу ли јој ја 
одобрити што је смислила; а право да речем, мислио 
сам и сам, два таква места била би управо погодна 
за моје кћери. А после ако је поседник од истине 
замиловао старију, то је био пут да се она у сваком 
погледу упути и спреми за срећу која је чека. И тако, 
жена моја одлучи да не да да нам се- како измакну 
толике користи, зато што ми не бисмо око њих до- 
вољно настали, и узе реч од стране породице. „Надам 
се“, рече она, „да ће ми ваша господства опростити. 
толику моју слободу. Ми, истина, немамо права тра- 
жити да нам се толико учини; али је сасвим природно 
што ја желим да децу своју изведем на пут; а то сам 
слободна рећи да су ми девојке добиле сасвим добро 
васпитање, а имају и од природе дара; ја, бар овде 
на селу, не знам бољих. Знају читати, писати, и знају 
рачун; умеју радити иглом и сваки шав; знају ра- 
дити чипку, прост вез, на крстиће, на ланчиће; разумеју 
се нешто и у музици; знају нешто кројити хаљине и. 
вести: старија ми зна правити којешта од хартије, а. 
млађа врло вешто разметати карте“. 

Пошто она заврши овај свој овако речити говор, 
оне се две госпође за неколико часака ћутом згледаше,. 
с пуно важности и као да нешто премишљају. На по- 
слетку госпођица Каролина Вилхелмина Амалија Скег- 
сова би толико снисходљива, те рече како јој се-чини 
да су, колико их је она по овако кратку познанству 
могла оценити, погодне за таква места. „Али у оваквој 
ствари, Госпођо“, рече она, обраћајући се мојој жени, 
„треба се добро распитати и треба ближе познанство. 
Не што бих ја. Госпођо“, настави она, „и најмање 
што сумњала у поштење, разборитост и увиђавност' 
госпођица. него што је такав ред, ред је такав“. 


og Cri да то Лл „мш 4 у" 

Моја јој жена одобраваше што је тако обазрива, 
и додаваше како и сама воли у свему бити обазрива: 
што се тиче препоруке, може их упутити на све су- 
седе: али то племићкиња рече није потребно, до- 
вољна је препорука њена рођака Торнхила; и тако 
на томе месту остаде. 


ГЛАВА ХП. 


Судбина као да је намислила да унизи нашу породицу. 
Неприлике су често мучније но праве невоље. 


Кад се вратисмо кући, све вече проведосмо смиш- 
љајући планове за наша потоња освојења. Девора по- 
казиваше много умне бистрине домишљајући се која 
ли ће од девојака имати боље место и више прилике 
да буде у одабрану друштву. Једина је сметња била 
да добијемо препоруку од поседника: али нам је он 
био дао толике доказе својег пријатељства да сео 
њему нисмо ни сад сумњали. И из постеље моја жена 
настављаше исти разговор. „Баш ми, човече, међ нама 
буди речено“, говораше она, „данас добро свршисмо 
посла“. — „Прилично“, рекох, не знајући шта да ка- 
жем. — „Како прилично!“ одговори она; „ја мислим 
баш са свим добро. Помисли се само, док девојке у 
престоници учине отмена познанства! То сам уверена, 
један је Лондон на свету, где се могу добити какви 
хоћеш мужеви. А после, човече, и већих чуда бива 
сваким даном; кад су те отмене госпође толико за 
мојим кћерима, шта ће тек бити од отмене господе ! 
Entre nous, не умем ти казати како ми се допада Леди 
Бларнијева, тако је љубазна. Тек, опет, Госпођица Ка- 
ролина Вилхелмина Амалија Скегсова као да ми је за 
срце прирасла. Кад узеше говорити оно за места у пре- 
стоници, виде ли како их ја дочеках ? Реци, човече, зар 
се нисам добро заузела за своју децу“ — „Јеси, како 
ниси“, одговорих, не знајући шта да о свему мислим. 
„Да Бог да да све то на добро изиђе од данас па за 
три месеца!“ Ово ми је била једна од оних напомена 

што сам их обично чинио да се пред женом покажем 
како сам мудар: ако би девојке добиле место, испу- 
нила се била моја побожна жеља; а ако би испало како 
не треба, излазило би као да сам ја то у напред про- 
рекао. Али је сав овај разговор тек био увод за нешто 
друго, а тога сам се ја и бојао. То је било ни више 
ни мање, него да, сад кад треба показати томе свету, 
продамо ждрепца, који је оматорио, на оближњем сајму, 
и купимо коња, којег би могло јахати једно или двоје, 
и како би то лепо изгледало кад се пође цркви или 
куда у походу. Ја се томе, у први мах, жестоко успро- 
тивих, али и навалише жестоко на мене; на послетку 
ја сустадох, а противник доби маха, и тако најзад би 
одлучено да се прода. 

Сајам је падао као сутра, и ја сам мислио поћи 
собом; али ми жена узе говорити како сам назебао, и 
никако ме не пушташе од куће. „Прођи се, човече“, 
говораше она, „наш је син Мојсије паметан младић, 
уме купити и продати као какав трговац; знаш да 
нам је он свршио све веће куповине. Не да се он ни- 
коме, за свашта се погађа, све док им се не досади 
и не даду му буд зашто“. 

Пошто сам и сам ценио да ми је син доста раз- 
борит, пристадох да му поверим овај посао; и сутрадан 
ујутру видех како су му сестре навалиле да га спреме 
на сајам, како му дотерују косу, чисте копче на обући, 
и придевају игле за шешир. Једва једном, пошто се 
сврши све то спремање, дочекасмо и да га видимо да 
је узјахао ждрепца и метнуо преда се дрвени сандучић, 
у коме ће донети кући нешто бакалске робе. На њему 
је био капут од чохе што је зову гром и муња, истина 
мало му је био окраћао, али се још могао носити да 
се не баци. Прсник му је био на зелено, а сестре 
му беху везале црну траку у косу. Испратили смо 
га сви за неколико корака од куће, довикујући му: 
„Нек је са срећом, нек је са срећом!“ све док не 
замаче. 

Тек што он оде, кад дође настојник Г. Торн- 
хила да нам честита; чуо је, вели, где његов млади 
господар с великом хвалом помиње наша имена. 


ЗА О 

Добра срећа као да беше наумила да не долази 
сама. Стиже и други момак, опет отуда, који мојим 
кһерима донесе писамце, у којем стајаше да су го- 
спође од Г. Торнхила добиле о нама тако повољно 
извешће, да мисле да ће, док се још мало распи- 
тају, бити потпуно задовољене. „Ето“, узвикну моја 
жена, „сад видим да није лако ући у великашке по- 
родице, али кад човек једном уђе, да може, што рекао 
Мојсије, слободно спавати на оба уха“. Уз ову шалу, 
јер тиме је хтела начинити шалу, моје две кћери при- 
стадоше, и смејаху јој се од свега срца, пуне радости. 
Једном речи, толико се беше обрадовала овој одлуци 
да се од истине маши у џеп и даде момку седам 
пенија и по. 

Тога дана навалише походе. Први нам дође Г. 
Барчел, који је био ишао на сајам. Донесе деци 
сваком за пени медених колачића, које моја жена 
узе да им остави, па да им даје све слово по слово. 
И мојим кћерима донео је био две кутијце, у којима, 
ће моћи држати обланде, бурмут!, Фластер, а и новце, 
ако би их откуд добиле. Жена ми је највише волела. 
кесу од ласичије коже, што највише среће доноси: 
али то тек онако мимогред помињем. Још смо пазили 
Г. Барчела, и ако нам је било мало противно што се 
онако неприкладно понаша; не могосмо да му се не 
похвалимо својом срећом и да не затражимо његова 
савета: и ако смо ретко кад примали савета, свагда 
смо били готови да их затражимо. Он, пошто прочита. 
писамце од госпођа, махну главом, и рече да у таквим 
стварима треба бити што се може обазривији. Мојој 
жени би криво што се показује тако неповерљив, 
„ја. Господине“, рече она, „никад нисам сумњала о 
томе да ви нисте ради никакву добру ни мени ни 
мојим кһерима. Кад будемо тражили савета, тражи- 
ћемо га у оних који су се сами знали њим кори- 
стити“. „Шта сам и како сам ја радио, Госпођо“, 
одговори он, „не спада овамо; а ако се ја нисам ко- 
ристио саветом, у толико ми је пре дужност дати га 

1 Није било ништа необично у прошлом столећу да и 
женскиње шмрче бурмут. Пр. 

онима који ће се њиме користити“. — Како сам се 
бојао да овај одговор може лако изазвати други, који 
ће хтети јеткошћу надокнадити што му не буде сти- 
зало у духовитости, окретох други разговор, и узех се 
ишчуђавати шта се то Мојсије могао толико задржати 
на сајму кад је ево већ скоро ноћ. „Не брини ти 
ништа за нашег сина“, рече моја жена, „зна тај шта 
ради. Не да се он ником преварити. Гледала сам га 
ја, како се тај уме погађати. Да вам само нешто испри- 
чам о њему, да се сити исмејете — али, ено, Бога 
ми, Мојсија где иде без коња, а сандук упртио на 
леђа“. 

Док она то тако говораше, Мојсије долазаше к 
нама, сав у зноју, вукући онај сандук, који беше напртио 
на леђа, као оно трговци што од куће до куће носе 
те продају робу. „Добро дошао, добро дошао, Мојсије; 
па, сине, шта си нам донео са сајма 2 ,,Донео сам 
себе сама“, рече Мојсије, гледајући значајно по нама, 
и спуштајући сандук. „То знамо“, рече моја жена; 
„а где ти је коњ?“ „Продао сам га“, рече Мојсије, 
„за три ливре, пет шилинга и два пенија“. „Врло 
добро, сине“, одговори она; „знала сам ја да ћеш 
их ти надмудрити. Три ливре, пет шилинга и два 
пенија, Бога ми! си ти то данас добро зарадио. Камо, 
тде ти је новац >“ „Новац нисам донео“, рече Мојсије. 
„Уложио сам га свег у једну куповину, ево, у ово“, 
и ту извуче из недара некакав свежањ; „ево у ово 
овде, ово пакло зелених наочари са сребрним оковима 
и шагринском кутијом“. „Пакло зелених наочари“, 
понови моја жена слабим гласом. „дар си за то дао 
ждрепца, да нам донесеш те твоје жалосне зелене 
наочари!“ „Али, мати, слушај, за Бога. Добио сам их 
буд за што, иначе их не бих био ни купио. За сами 
«сребрни оков можемо узети два пут толико.“ „Какав 
«сребрни оков“, љутито повика моја жена; „знам да 
нећеш узети ни пола тога новца, да га продаш као 
«старо сребро, по пет шилинга лот“. „Не треба да вам 
је нимало за бригу“, рекох ја, „како ћете продати 
оков; не вреди ни шест пенса; видим да је од сама 
бакра па посребрен“. „Шта“ повика моја жена, „није 

сребрн, није сребрн оков!“ „Колико ни твој тигањ“, 
рекох. „То смо ми“, рече она, „дали ждрепца, а до- 
били за њега само пакло зелених наочари са бакарним 
оковом у шагринској кутији. Чума их однела и с тим 
тричаријама. Нашли будалу, па га преварили, а он не 
уме да отвори очи, те да зна с каквима има посла“. 
„Ту, жено“, рекох јој, „немаш право; није се требао 
ни познати с таквима“. ..Прођи се, молим те, будале“, 
одговори ми она; „то да ми донесе. Само док ми дођу 
до руку, одмах ћу их бацити у ватру“. — „Ту опет 
немаш право, жено“, рекох; „ако су и од бакра, нека, 
их нек стоје, боље су и бакарне наочари него ништа“. 

Сад и Мојсије виде, веселник, шта је. Виде и 
он да га је преварио некакав препредењак, који је 
одмах по њему познао да ће лако наићи на лепак. 
Заисках да чујем ближе како су га то преварили. 
Продао је, види се, био коња, и пошао по сајму тра- 
жити другога. Некакав човек достојанствена изгледа 
одведе га до неког шатора, казав му да у њега има 
коњ на продају. „Ту“, настави Мојсије, .,затекосмо 
другог неког човека, врло лепо одевена, који тражаше 
да узајми двадесет ливара на ово овде, говорећи да му 
требају новци и да би све дао за трећину онога што 
вреди. Онај први господин, који се чињаше као да би 
ми био пријатељ, пришану ми да их купим и да не 
упуштам тако добру прилику. Поручим по Г. Флам- 
боро-а, и они обрлатише и њега као год и мене, те 
на послетку узесмо оба пакла заједнички“. 


ГЛАВА ХП. 


Г. Барчел се показује да нам је непријатељ, јер се усу- 
ђује давати нам непријатне савете. 


Наша је породица до сада већ више пута поку- 
шавала да се дигне на више: али свакад би нас по 
какав непредвиђен удес ометао у томе, док бисмо 
само почели. Ја сам гледао да сваку такву прилику 
окренем на добро, те да своје, колико им се год не 

да да се понесу, толико упутим како ће бити разбо- 
рити. „Ви, децо“, говорах им, „видите колико се мало 
постизава кад неко хоће да покаже свету како и он 
може као они што су од њега богатији и виђенији. 
Оне који су сиромаси а хтели би друговати само са 
богатима мрзе они којих се клоне, а презиру их они 
за којима пристају. Неједнака дружба свагда доноси 
штете слабијој страни; богатима падају у део задовољ- 
ства, а сиромаху остају само непријатности што их 
таква дружба собом доноси. Али, ходи, Диче, сине, 
и испричај друштву причу. коју си данас читао“. 
„„Спријатеље се, тако“, отпоче дете, „једном, див 
и кепец, и живљаху се као браћа. Погоде се да ни у 
каквој невољи не остављају један другог, него да 
пођу по свету делити мегдане. Прво се ударе с два 
Сарацена: кепец, како је био срчан, потегне и једнога 
удари што је могао жешће. Сарацену не би скоро 
ништа, него потеже свој мач, те јадном кепецу 0д- 
сече руку. Кепец се сад нађе у невољи; али му див 
прискочи у помоћ и за час обори оба Сарацена, а 
кепец од зла оном једном одсече главу. После пођоше 
тражити других мегдана. Ударише на три дивља чо- 
века крволока, који беху уграбили некакву девојку од 
господског рода и повели је својој кући. Кепец овај 
пут није био тако полетан као испрва; али опет за- 
подену бој, док му не ископаше око; онда див на- 
вали на њих, и, да не побегоше, побио би их све 
до једнога. Обрадоваше се обојица, кад видеше да је 
њихов мегдан; а девојка што је избавише загледа се 
у дива и удаде се за њ. Онда пођоше далеко, да се 
не да испричати докле, док се не намерише на неку 
разбојничку дружину. Див сад први пут заметну 60) ; 
али ни кепец не изостајаше много иза њега. Див, где 
год је стизао, све је падало пред њим; а кепец у два 
три маха у мало не погибе. На послетку, њих двојица 
однеше мегдан; али кепец изгуби једну ногу. И тако 
је сад био без руке, без ноге и без једног ока; а див 
не беше допао ни једне ране, него рече својему малом 
другу: „Јуначино моја, ово ти је дивна игра; још 
један мегдан да однесемо, па наше части и славе 

нигде“. „Нека“, рече кепец, који сад беше стекао па- 
мети, „нека, мени је доста, не требају ми више мег- 
дани; ја видим где у сваком боју част и добит до- 
падају теби, а ударци мени“. 

Хтедох извести морал из ове приче, кад нам 
пажњу обрати на се жива распра, која се водила из- 
међу моје жене и Г. Барчела о намераваном одласку 
мојих кћери у престоницу. Моја жена упорно докази- 
ваше каквих ће нам све то користи донети. Г. Барчел 
опет одговараше је од тога с пуно ревности; ја сам 
био неутралан. Ово што нас је одговарао био је само 
наставак оног јутрошњег што смо му онако за зло 
примили били. Распра узе маха; Девора, јадница, 


место што би разложније доказивала, само више пусти 


глас, и мораде на послетку, да би избегла пораз, 
прибећи вици. Завршетак њена говора би нам свима 
веома противан. Зна она, говораше, неке и неке, који 
имају својих потајних разлога, зашто дају савета; али, 
по њој, ти исти слободно могу у напредак и не до- 
лазити у њену кућу. — „Госпођо“, одговори Г. Барчел, 
гледајући је са свим мирно и прибрано, што њу само 
још више ражести, „што се тиче потајних разлога, 
ту имате право; ја имам потајних разлога, али их нећу 
помињати, јер ви не знате куда ћете ни с онима 
што их не тајим; тек, видим да су моје посете овамо 
постале досадне; зато сад идем, а доћи ћу, можда, 
још једном да се на свагда опростим, кад будем од- 
лазио из овог краја“. Како то рече, узе шешир: ни 
покушаји Софије, која га очима прекореваше са ње- 
гове гаглости, не могоше га задржати да не оде. 
Кад он оде, ми се сви за неколико минута збу- 
њено погледасмо. Моја жена, која знађаше да је она 
томе узрок, труђаше се да прикрије колико јој је за 
то криво, те се узе на силу смејати и погледати 
пркосно, за што је стадох корити: „Зар се, жено“, 
повиках, „тако поступа с људма страним ? Зар им се 
тако враћа за њихово добро Знај, жено, да су то преке 
речи и мени најмучније што сам их икада чуо из 
твојих уста!“ „А он не био ме изазивати“, повика она; 
„знам ја врло добро зашто он даје те своје савете. 

Хтео би да девојке не оду у престоницу, само како 
би он могао уживати у друштву моје млађе кћери. 
Али ма шта да буде, тражиће она себи боља друштва, 
а не којекакве као он.“ „Велиш, којекакве, жено“, 
повиках ја; „а може бити лако да се ми варамо о овоме 
човеку; он у понекој прилиции изгледа господин не 
може бити углађенији. Реци ми, Софија, кћери моја, 
је ли ти он давао каква год тајна знака да ти је на- 
клоњен 2“ „Разговори су му, оцо, са мном били свагда 
смишљени, смерни и пријатни; за друго никад ништа. 
Јесте једном, сећам се, рекао да још није видео да 
би жена нашла каква год добра у човека који јој се 
чини да је сиромах“. „То, кћери“, рекох, „говоре сви 
из реда злехудници или нерадници. Ја се уздам да ти 
знаш како треба судити о таквим људима, и знаш да је 
лудост мислити да би те могао усрећити онај који 
није знао како треба наредити ни са својом рођеном 
срећом. Твоја мати и ја спремамо ти нешто боље. 
Ове зиме, коју ћеш, по свој прилици, провести у пре- 
стоници, имаћеш прилике те ћеш моћи учинити ра- 
Зүмнији избор“. 

Како је Софија мислила у овој прилици, не бих 
знао казати; али мени у души није било противно 
што смо се опростили госта, којега сам се толико при- 
бојавао. Мало ме је као мучила савест што смо се 
огрешили о гостољубље; али убрзо ућутах тог кориоца, 
двама или трима привидним разлозима, који ме задо- 
вољише и помирише са самим собом. Досада што је 
савест причињава човеку који је већ учинио криво 
брзо пређе. Савест је страшљивица; она погрешке које 
нема снаге да спречи, ретко је кад правична да осуди. 


ГЛАВА XIV. 


Нове невоље. Види се да оно што се чини да би било 
зло, може у ствари изићи на добро. 


Одлучисмо, дакле, да ми кћери пођу у престо- 
ницу, а Г. Торнхил би добар те се обећа сам собом 

одвести их и писмом нам јавити како им је тамо. Ми- 
шљасмо, међутим, да је преко потребно спремити их 
како се приличи величини онога што их чека, а то 
се није могло учинити без трошка. Зато се узесмо 
саветовати у пуној седници, како ће се најлакше доћи 
до новаца, или, правије рећи, шта бисмо понајпре 
могли продати. Бисмо брзо готови са саветовањем ; 
нађосмо да коњ што нам је остао није више за плуг, 
кад немамо и другога, а није ни да се тера, јер 
нема једног ока. Одлучисмо, дакле, да га за горе 
поменути циљ продамо на оближњем сајму, а да нас 
не би опет преварили, да пођем ја собом. И ако ми је 
ово био један од првих трговачких послова у животу, 
нисам, опет, нимало Звоумно о томе да ћу га свршити 
себи на част. 

Мњење што га човек има о својој памети управља, 
се по друштву у којем се он креће; а како сам ја 
највише био са својима, то нисам ни мало неповољно 
мислио о својој световној мудрости. При свем томе, 
жена ме сутра дан, при поласку, кад бејах одмакао за 
неколико корака, викну с врата, да ·- ми пришане да 
добро отворим очи. | 

Кад стигох на сајам, давао сам коњу, како је 
ред, све кораке; али за неко време не би питача. На 
послетку, јави се један күпац, и пошто је позадуго 
загледао коња са сваке стране, кад виде да је слеп 
у једно око, рече да није за њега; дође други, али 
кад опази да има оток, изјави да га не би узео да 
му га поклоним; трећи опази да има гуту на пре- 
гибу, и не хтеде казати шта је за њега; четврти му 
по оку познаде да има глисте; а пети се узе ишчу- 
ђавати кога беса тражим на сајму са слепим, отеченим, 
гутавим кљусетом, које није ни за што осим да се 
убије и баци псима. Сад и ја сам почех из све душе 
презирати бедно живинче, и готово би ме било сра- 
мота кад би дошао какав купац: ако и нисам веровао 
свему што су говорили, помишљао сам, опет, кад то- 
лико њих кажу, лако може бити да је тако; а и 
Св. Гргур, у спису својем о Добрим Делима, суди 
исто тако. 

Био сам тако на муци, док ми приђе један брат 
свештеник, давнашњи неки мој знанац. који је такође 
имао посла на сајму, те, пошто се рукова и здрави 
са мном, предложи ми да се увратимо где у крчму 
да попијемо по чашу, већ шта тамо нађемо, Примих 
одмах ову понуду, и кад уђосмо у неку пивницу, уве- 
доше нас у једну собицу од дворишта, у којој сеђаше 
стар некакав достојанствен човек, који се сав беше 
задубио у неку књигу и читаше. Никад још у своме 
животу не видех човека да би ме тако био одмах при- 
добио за себе. Праменови седе косе падаху му по 
слепим очима, а видело се по њему, како је крепак, 
да је одржана здравља и питоме нарави. Ми, међутим, 
и у његову присуству не прекидасмо нашег разговора; 
разговарасмо се о томе шта је кога од нас сналазило; 
о Вистоновској размирици; о мојој последњој брошури; 
о протођаконову одговору; и о злом удесу који ме је 
био постигао. Али ускоро нам пажњу обрати некакав 
младић, који, како уђе у собу, с пуно поштовања приђе 
непознатом странцу, и нешто му пришану. „Немој се 
правдати, синко“, рече странац, „чинити добро дужност 
је коју дугујемо свима својим ближњима; узми ово, 
камо да могу и више; тек, пет ливара помоћи ће ти 
ипак у твојој невољи, а од мене нек су ти просте“. 
Смерни младић проливаше сузе захвалности, али за- 
хвалност његова тешко да је била колико моја. Да 
сам како могао, загрлио бих добру старину, то- 
лико ми би по вољи његова доброта. Он настави чи- 
тање; а ми продужисмо наш разговор, док се после 
неког времена мој друг не опомену да има некакав 
посао да сврши на сајму, те рече да ће ускоро вра- 
тити се, додајући да свагда жели остати што може 
дуже у друштву с Доктором Примрозом. Старац, кад 
он помену моје име, као да ме неко време пажљиво 
погледаше, и, пошто мој пријатељ оде, запита ме, с 
пуно поштовања, да ја нисам откуд какав род вели- 
коме Примрозу, смеломе моногамисту, браничу цркве. 
Никад ми још срце не осети искренијег усхићења као 
тада. ..Господине“, узвикнух, „одобравање тако добра 
човека као што сте, уверан сам, ви, чини још већма 

радост што у срцу својему осећам са ваше доброте. 


Ви, Господине, гледате пред собом истот оног Доктора 


` Примроза, моногамиста, којег вам је било по вољи 

назвати великим. Ви овде видите истог тог несрећног 
свештеника, који се тако дуго и, није прилично рећи, 
тако успешно борио противу вишеженства својега вре- 
мена“. „Господине“, повика странац, пун дубока по- 
штовања, „ја сам, бојим се, био одвећ слободан: али 
ви ћете опростити мојој радозналости; извините, Го- 
сподине“. „Господине“, рекох, стискајући му руку, „не 
само да је далеко од мене да вам што за зло примим 
вашу слободу, него вас морам молити да примите и 
моје пријатељство, као што сте већ задобили моје 
уважење“. „Онда са захвалношћу примам вашу понуду“, 
повика он, „ти дични стубе ничим непоколебаног пра- 
воверја; да ли ја гледам пред собом“, — ја га ту 
прекидох што хтеде рећи; ако као писац и јесам могао 
поднети приличан део ласкања, смерност ми не до- 
пушташе више. И тако, ни двоје заљубљено у какву 
роману не везаше овако од часа пријатељство. Разго- 
варасмо се о разним предметима. У први мах помислих 
да ће више бити побожан но што је научен, и мишљах 
да презире све људско звање као беспослицу. Али то 
ни у колико не умањаваше мојега уважења према њему; 
и сам сам од неког времена био почео у себи гајити 
такво мњење. Зато у разговору напоменух како је за 
осуду колико је свет почео бивати немаран што се 
тиче верских ствари, и дао се одвећ на световна рас- 
матрања“. „Тако је, Господине“, одговори он, као да 
је сву своју ученост био оставио за овај тренутак, 
„тако је, Господине, свет је престарео. а космогонија 
или, пак, постање света задавало је муке филозофима 
свију времена. Каквих све мњења нису износили о 
постању света: Санхониатон, Манетон. Беросије и 
Оцело Лукан, сви су се они око њега узалуд трудили. 
У овога последњега налазимо речи Анархон ара 
кај ателутајон то пан, по којима излази да ствари 
немају ни почетка ни свршетка. И Манетон, који је 
живео од прилике за времена Невухадон-Асера, — а 
Асер је реч сиријска, и давала се обично као надимак 

краљевима над том земљом, као Теглат-Фел-Асер, 
Наон-Асер, — и он је, велим, саставио био исто тако 
бесмислену конјектүрү ; јер, као што се обично вели, 
ек то библион кубернетес, што ће рећи да 
се свет неда научити из књига, тако је и он покушао 
био да испита, — али, извините, Господине, удаљио сам 
се од питања“. И био се, доиста, удаљио; ја, да ме 
ко убио, нисам могао увидети каква посла има постање 
света са ствари о којој сам ја говорио; тек, опет 
могох и по томе познати да је човек од књиге, и ува- 
жавах га тим више. Намислих да га ставим на пробу; 
али он беше и сувише тих и благ, да би се отимао 
за победу. Колико год бих пута ја опазио што по 
чему би се чинило као да хоћу да изазовем препирку, 
он би се осмехнуо, махнуо би главом, и не би ништа 
рекао; по томе сам могао познати да би он имао много 
што рећи, само кад би мислио да треба. И тако не- 
осетно пређемо од разговора о дрвености томе, каквим 
смо који послом дошли на сајам; ја сам, рекох му, 
дошао да продам коња, а он, опет, тако се однекуд 
срећно стекло, да купи каква за једног од његових 
закупника. Изведох му одмах својега коња, и на по- 
слетку погодисмо се. Остајало је још само да ми плати; 
и он изнесе новчаницу од тридесет ливара да му је 
променим. Како то нисам могао, он нареди те му до- 
зваше његова момка, који уђе у врло богатој ливреји. 
„На, Авраме“, рече он, „иди ишти нек ти даду злато 
за ово; можеш променити ту у суседа Џаксона, или. 
где било“. Пошто момак оде, он ми узе држати читаву 
предику како је мало сребра, што ја узех да допуним 
тиме што жаљах како је и злата врло мало; сложисмо 
се да никада није било теже доћи до новаца но данас. 
Аврам се врати да нам јави како је обишао сав сајам 
а није могао разменити новчанице, и ако је давао 
пола круне. То нас обојицу доведе у велику неприлику ; 
али старац, пошто се мало замисли, упита ме да ли 
не знам неког Соломуна Фламборо-а, овамо у мојем 
крају; и кад му одговорих да ми је то први сусед, 
он онда рече: „Кад је тако, мислим да се можемо 
наредити. Даћу вам упутницу на њега да вам је исплати 

по виђењу, а то ћу вам рећи: човек је то, да пођете 
пет миља уокруг, нећете му наћи равна. Нас се дво- 
јица знамо толике године. Сећам се, увек сам му могао 
одскочити, кад бисмо скакали трипут из места, али 
је он могао дуже скакати на једној нози но ја“. Упут- 
ница на мојега суседа за мене је била што и готов 
новац, јер сам знао да је човек поуздан; потписа ми 
упутницу и даде ми је тако; и Џенкинсон (тако се 
стари господин звао), момак му Аврам, и моје кљусе, 
стара Купина, одоше сви задовољни једно другим. 

Мало затим, док могох размислити шта сам 
учинио, дође ми на памет да сам погрешио што сам 
примао упутницу од непознатога човека, и тако, мудро 
одлучим да пођем за купцем и вратим од њега коња. 
Али је сад било доцне; те зато се упутим право 
кући, с намером да упутницу наплатим у својега 
пријатеља што пре. Затекох својега честитог суседа 
тде пред кућом пуши лулу, и кад му казах да имам 
с њим неки мали рачун, он упутницу двапут пре- 
чита. ..Можете, мислим, прочитати име“, рекох, „,Је- 
врем Џенкинсон“. „Могу“, рече, „име је читко на- 
писано: а знам и тога господина, највећи лупеж под 
небом. То је иста она варалица што нам продаде и 
наочаре. Није ли то био човек достојанствена изгледа, 
седе косе, а нема заклопаца на џеповима; и није ли 
на дугачко причао нешто учено о грчкоме, о космо- 
тонији, и о свету?“ Ја на то само узданух. „Јесте“, 
настави он, „он само то једно од науке и зна, и то 
оснура причати где се год намери на човека учена; 
знам га, лупежа, али ми неће умаћи“. 

И ако ме је ово доста узнемирило, чекала ме је 
још већа невоља. како да изиђем пред жену и кћери. 
„Дете које побегне од школе, не боји се толико да се 
опет у школу врати и изиђе на очи учитељу колико 
сам се ја бојао вратити се кући. Смислим да преду- 
предим њихову љутњу тиме што ћу се сам први ра- 
жестити..: 

Али јада! кад уђох, опазих где моји нису ни мало 
расположени за свађу. Жена и кћери ми беху све 
уплакане, јер је тога дана био долазио Г. Торихил 

да им јави да од њихова пута у престоницу нема ништа. 
Оне две госпође чуле су биле од неког пакосника не- 
што о нама и кренуле истог дана за Лондон. Он нити 
је знао откуда је то, ни ко је могао учинити; али 
био ко му драго или шта било да је изнео, он ће нам, 
говораше, остати пријатељ као и дотле. Зато их видех 
где врло мирно сносе моју недаћу, јер је она изоста- 
јала иза њихове. Што нас је највише бунило, била је 
помисао ко је то могао бити тако низак да нас оцрни, 
који нисмо ником ништа чинили, који смо били не- 
знатни да бисмо могли пробудити завист, и безазлени 
да бисмо могли изазвати злу вољу. 


ГЛАВА ХУ. 


Открива се одмах све неваљалство Г. Барчела. 
Лудост бити одвећ мудар. 


То вече и један део сутрашњег дана проведосмо: 
узалуд трудећи се да изнађемо наше непријатеље. 
Мало на коју породицу да нам не падне сумња, а свак. 
је од нас за оно што мисли имао разлога које је сам 
најбоље знао. Док смо били у тој недоумици, један 
од наших мушкараца, који се играо ван куће, донесе 
некакву бележницу, коју беше нашао у пољу. Одмах 
познадосмо да је Г. Барчелова, у кога смо је већ ви- 
ђали, и, кад је прегледасмо, нађосмо у њој нешто бе- 
лежака о разним предметима; али што нарочито при- 
вуче нашу пажњу, беше неко запечаћено писмо с нат- 
писом Препис од писма које треба послати 
госпођама у Торнхилском дворцу. Одмах нам 
паде на памет да је он тај ниски опадач, и узесмо се 
саветовати да ли да отворимо писмо. Ја сам се томе 
противио; али Софија говораше како је она поуздана. 
да свак други пре може учинити такву нискост но он, 
и наваљиваше да се прочита. У томе је помагаху и 
остали, и кад сви сложно навалише, ја прочитах ово. 
што иде: 

„Госпође, 


.„Доносилац овога обавестиће вас о томе од кога 
вам ово долази: неко се, бар, нашао да буде пријатељ 
- невиности и да не да да се она заводи. Сазнао сам 

као извесно да намеравате повести собом у престо- 
__ницу, те да буду уз вас, две госпођице, које ја нешто 
` познајем. Пошто ја не дам, ни да се простодушност 
обмањује, ни да се на поштење баца љага. морам вам 
изјавити да ће такав неприличан корак повући за 
собом врло опасних последица. Није ми никад било у 
обичају бити прек према сиротанима или распуснима, 
и ја се не бих ни сад послужио овим начином да се из- 
јасним или да прекорим лудост, да она није поумила 
да учини грех. Зато примите савет пријатеља, и 03- 
биљно размислите о ономе што ће наступити, ако се 
срамота и порок буду увукли тамо где су досад 60- 
равили само спокојство и невиност“. 

Нашим сумњама сад је био крај. Чинило се 
до душе, као да би се по нешто у писму могло ти- 
цати обе стране и прекори у њему односити на оне 
којима је писано, као год и на нас; тек, јасно је било 
да је смисао пакостан, и ми не истраживасмо даље. 

_ Моја жена готово немаде стрпљења да ме саслуша до 
краја, него узе с пуно срџбе ружити онога ко га је 
писао. Оливија је била такође строга, а Софија је била 
сва у чуду са толике њихове нискости. Што се мене 
"тиче, мени се чинило као да је то један од најод- 
вратнијих примера незахвалности ничим неизазване. 
А нисам је могао себи ничим другим објаснити до же- 
љом његовом да моју млађу кћер задржи код куће, 
како би имао што чешће прилике састајати се с њоме. 
` Taro смо седели и смишљали планове како да се за 
то осветимо, кад дотрча други наш мушкарац, да нам 
јави да Г. Барчел иде озго преко поља нама. Лакше 
` је представити себи него описати смешана осећања 
што долазе од скорашње увреде, која нас заболи, и од 
уживања кад очекујемо освету, која је блиска. И ако 
смо мислили да му само пребацимо ради његове не- 
захвалности. опет, закључисмо да то учинимо начином 

како ће добро осетити. Сложисмо се да га дочекамо 
обичним смешењем, да ћеретамо с њим изнајпре љу- 
базније но обично, да га мало расположимо; а после, 
усред те угодне тишине да навалимо на њ као трешња, 
те да га смождимо под осећањима његове рођене ни- 
скости. Пошто то тако смислисмо, моја жена узе на 
себе да ствар изведе, а имала је доиста нешто дара 
за такав посао. Видесмо га где долази; уђе, примаче 
столицу, и седе. „Леп дан. данас, Г. Барчеле“. „Врло 
леп дан, Докторе; али опет, мисмим, имаћемо кише, 
јер ми севају жуљеви“. „Севају ми жуљеви“, повика 
моја жена и грохотом се насмеја, па му се онда узе 
извињавати, како воли шалу. „Драга моја Госпо“, од- 
говори он, „извињавам вас од срца радо; будите уве- 
рени, не бих ни мислио да је то каква шала, да ми 
не рекосте“. „Може бити, Господине“, рече моја жена, 
и учини на нас очима; „тек, знам опет, да нам умете 
казати колико шала иде у лот.“ „Мора бити да сте 
јутрос читали какву књигу од пошалица, те вам се чини 
да је лот досетака тако добра мисао; ја бих опет, Го- 
спођо, више волео видети ако ће бити и пола лота па- 
мети“. „Верујем да бисте волели“, рече моја жена, 
смејући се и даље на нас, и ако јој смех није ишао 
од срца; „видела сам ја и људи разметати се памећу 
а имати је врло мало“. „А без сумње сте“, одговори 
њен противник, „познавали и госпођа да се истичу 
својом досетљивошћу а немају је“. — Ја убрзо по- 
знадох да ће моја жена у овом послу мало добити; 
зато се одлучих да га ја сам дочекам с већом оштри- 
ном. „И досетљивост и памет“, рекох, „без честитости 
ситнице су; она је која даје цене сваком карактеру. 
Неписмени сељак без погрешке већи је од Филозофа с 
многима; јер шта је геније или храброст, где није срца? 
Честит човек најдивније је дело Божје“. 
„ја сам свагда сматрао да је та изанђала реч По- 
пова'“, одговори Г. Барчел, „недостојна човека од 


1 Александар Поп (Роре, 1688—1744) био је врло знатан 
песник енглески; његова дела важе као класична, и читају се и 
данас много. Наведена реч је стих, који се налази у његовом 
великом дидактичком спеву Покушај о Човеку (1782-1784). 

генија, и да се он њоме срамно одриче својега рођенога 
преимућства. Као што се цена књигама подиже не по 
томе што ће оне бити без недостатака, већ по томе 
колике су у њих лепоте, тако би и цену људима 
требало мерити, не по томе јесу ли и они без погре- 
шака, него по томе колике су им врлине. Научник 
може немати обазривости, државник може бити по- 
ношљив, а јунак суров; али зар да ставимо више њих 
простог рукоделца, што трудно пролази кроз живот, 
без покуде и без одобравања? Онда бисмо, исто тако, 
и лаке правилне слике фламанске школе могли ста- 
вити више погрешних, али узвишених творевина та- 
лијанске кичице.“ 

„То је, Господине“, одговорих, „што сад поме- 
нусте, тако, где има светлих врлина а ситних недо- 
статака; али где се догоди да се у једној души јаве 
велики пороци, напоредо с необичним врлинама, такав 
је карактер достојан презрења.“ 

„Можда“, рече он, „има и таквих чудовишта као 
што их ви описујете, где су велики пороци удружени 
с великим врлинама, али се ја, откако знам за себе, 
нисам још намерио на њих; напротив, свагда сам опазио 
гдје је крепак ум да су ту и склоности добре. Чини се 
да је Промисао с пуно милости то тако уредио, те 
да смете ум где је срце покварено, и ослаби силе где 
би било склоности да се учини зло. То правило као 
да важи и за саме животиње: оне ситне што гмижу 
свакад су подмукле, опаке и страшљиве, док су оне 
што су одарене снагом и јачином великодушне, ср- 
чане и благе.“ 

„Те напомене лепо звоне“, одговорих, „али бих ја, 
опет, лако могао овог часа указати на човека (и ту 
га погледах право у очи) у којега се памет и срце не 
може бити одвратније, противе једно другоме. Јесте, 
Господине“, наставих јачим гласом, „и мило ми је што 
ми се дала прилика да га могу обелоданити, код свега 
тога што мисли да га не знају. — Познајете ли ви, Го- 
сподине, ову бележницу 2“ „Познајем, Господине“, од- 
говори он сасвим поуздано, „то је моја бележница, и 
мило ми је што сте је нашли.“ — „А познајете ли“, 

повиках, „ово писмог Немој извијати, него ми погледај 
право у очи; познајете ли, велим, ово писмо?“ „То писмо“, 
одговори он, „познајем, то сам писмо ја писао.“ „А како 
сте могли“, рекох, „бити тако ниски, тако незахвални, да 
се усудите написати ово писмо?“ „А како сте могли ви“, 
одговори он с беспримерном дрскошћу, „бити тако ни- 
ски да отворите ово писмо? Знате ли ви да вас за то 
могу све до једно обесити? Треба само да се у првој 
судници закунем да сте обили затвор од моје бележ- 
нице, па да вас све редом повешам на овим вратима,“ 
Ова ме неочекивана бестидност толико наљути да једва, 
могох владати собом. „Незахвална хуљо, одлази, и немој 
ми скрнавити више дома мојега својом нискошћу. Од- 
лази, да те не гледам дуже својим очима; одлази с 
мојега прага; сва казна, коју ти ја желим, нека би ти 
била немирна савест, она ће ти бити довољан мучитељ.“ 
Како то рекох, бацих му његову бележницу, коју он 
подиже смешећи се; и пошто је прикопча с нај- 
већом прибраношћу, оде, да се чуђасмо толику ње- 
тову поуздању. Моја жена, нарочито, била је изван 
себе, што га ништа не могаше наљутити, ни учинити 
да се постиди са својега неваљалства. „Мили моји“, 
рекох, да бих стишао страст која нас толико беше 
обузела, „не треба да се чудимо што у рђавих људи 
нема стида; они се постиде само кад се ухвате да 
чине што добро, а пороцима својим диче се. Грех и 
Стид, вели алегорија, изнајпре су друговали, и кад 
пођоше по свету, не одвајаху се један од другога. Али 
у брзо познадоше да им је та дружба обома непри- 
јатна и незгодна; Грех је Стид често доводио у 
неприлику, а Стид често одавао шта Грех у потаји 
смишља. Зато се, после многих несугласица, на послетку 
сложе да се растану на свагда. Грех сам смело пође 
да стигне Коб, која је ходила пред њим у виду крв- 
ника; а Стид, како је од природе био срамежљивији, 
врати се да проводи дружбу с Врлином, коју беху 
оставили за собом када су кретали на пут. Тако, децо 
моја, и људи, пошто учине неколике конаке с поро- 
ком, стид их оставља, и враћа се да буде уз оно мало 
врлине што им још преостане.“ 

ГЛАВА ХУТ. 


Служимо се лукавством, али ударамо на веће, 


Како год да је било Софији, остали се од мојих 

лако утешише за Г. Барчелом у друштву нашега по- 
_ седника, чије походе сад почеше бивати чешће и дуже. 
И ако му се није дало да прибави мојим кћерима 
уживања у престоници, како је мислио, гледао је, 
сваком приликом, да им прибави оно мало забаве што 
се могло у нашем забаченом крају. Обично би долазио 
с јутра; и док бисмо мој син и ја ишли за својим 
пословима изван куће, седео би с мојима код куће и 
забављао их, описујући им престоницу, у којој је сваки 
крај добро познавао. Знао је причати све духовитости 
што се крчме по позориштима, и знао је на изуст све 
речи великих досетљиваца много пре но што би оне 
ушле у збирку од пошалица. Кад би се прекинуо раз- 
говор, учио би моје кћери пикету, а кадшто би на- 
местио мушкарце да се песничају, да би се отргли, 
како он говораше; нада да нам буде зет чинила је 
те смо донекле превиђали његове недостатке. Треба 
признати, жена ми је смишљала хиљаду планова како 
да га улови, или, да се приличније изразим, чи- 
нила је све могуће како ће увеличати добре стране 
своје кћери. Јесу ли колачи уз чај били разабрани и 
сипкави, Оливија их је месила; је ли вино од огрозда 
резило, она је огрозд брала; она је својом руком оста- 
вила воће, те је изгледало тако свеже: а кад је мешан 
пудинг!, она је смешала све како ваља. После би, ве- 
селница, говорила поседнику како јој се чини да су 
он и Оливија једног раста, и рекла би им обома да 
устану, да види које је више. Ова лукавства, која она 
мишљаше да се не даду провидети, а која свак про- 
зираше, била су са свим у вољи нашем добротвору, 
који сваким даном даваше нових доказа своје накло- 
ности, те, и ако се они не подизаху до прошевине, 
ипак мишљасмо, нису ни далеко од ње; његово оте- 


1 Пудинг је омињена посластица у Енглеза, која се прави 
К. од брашна, шећера и сила свакојаких зачина. Пр. 

зање приписивасмо покадшто урођеној срамежљивости, 
а покадшто томе што се боји да не би увредио стрица. 
Нешто, међутим, што се догоди мало за тим, показа 
нам, ван сваке сумње, да намерава ући у нашу поро- 
дицу; жена ми то чак сматраше као да би већ дао 
био реч. 

Моја жена и кћери, враћајући једном приликом 
походу нашим суседима, Фламборовим, видеше где им 
је скоро израдио слике некакав молер који је ишао 
од места до места те снимао свет по петнаест ши- 
линга с главе на главу. Како су они и моји изодавна 
надметали се што се тиче укуса, у мојих се узбуни 
дух, кад видеше како су их они у потаји претекли, 
и колико год да сам ја говорио, а говорио сам много, 
би одлучено да и ми наручимо да нам се израде наше 
слике. Пошто, дакле, погодисмо сликара (јер шта сам 
знао чинити 2), прво нам је било да се посаветујемо 
како да се наместимо, те да покажемо надмоћност 
својега укуса. Што се тиче суседових, њих је било 
седморо, а били су насликани с пет наранчи, што је 
било без икаквог укуса, без икакве разноликости и без 
игде икаква распореда. Ми смо хтели нешто у вишем 
стилу, и, после многог већања, на послетку се једно- 
душно сложисмо да се сликамо сви заједно на једној 
великој историјској слици породичној. То би дошло 
јевтиније, пошто би био један оквир за све, а било 
би куд и камо господственије; све се породице од 
укуса данас тако сликају. Како нам не паде одмах 
на памет никакав историјски предмет да би нам се 
био допао, задовољисмо се тиме да свако од нас буде 
насликано као историјска фигура за се. Жена моја 
желела је да буде представљена као Венера, а сли- 
кару је казано да не штеди својих дијаманата на ха- 
љини, ни у коси. Два њена мушкарца да буду крај ње 
као Купидони; а ја, у свом окруту и с пошом, да јој 
пружам своје књиге о Вистоновој размирици. Оливија 
је хтела да буде насликана као Амозонка, како седи 
у цвећу, у зеленој јахаћој хаљини, “богато везеној 
златом, и с бичем у руци. Софија је требала бити 
пастирка, с овцама колико их год сликар буде хтео 

насликати без плате; а Мојсије у шеширу и с белим 
пером. Укус наш толико се допаде поседнику, да на- 
вали да и њега примимо, као да би и он био од наших, 
и то као Александра Великога код ногу Оливијиних. 
Сви смо сматрали као да нам тиме хоће да наговести 
своју жељу да уђе у нашу породицу; а нисмо му ни 
могли одбити његове молбе. Сликар, дакле, навали на 
посао; а како је радио живо и вешто, за непуна че- 
тири дана било је све готово. Слика је била велика; 


а ваља признати, није штедео боје, за што му моја 


жена одаваше велику хвалу. Сви смо били потпуно 
задовољни његовим послом; само се једне невоље не 
бејасмо сетили, све док слика није била довршена, 
те се сад упрепастисмо од чуда. Била је толико ве- 
лика, да у кући нисмо имали места где бисмо је 
наместили. Како смо сви то могли смести с ума такву 
важну ствар, то је непојмљиво; толико је извесно да 
смо поступили несмишљено. И тако, слика, место да 
нам задовољава нашу таштину, како смо се ми надали, 
стајала је, на нашу срамоту, као неко чудо, наслоњена 
уза зид у кујни, где је платно разапињато и моловано, 
одвећ велика да бисмо је могли пронети кроз која 
год врата, и на подсмех свих наших суседа. Један је 
упоређиваше са дугим чуном Робинсона Крусо, који 
је био одвећ велики да би се могао померити с места; 
другоме је више долазила као кад се у боцу угура 
нешто што се не да после извући; једни се питаху 


` како би се то могла изнети, а други се ишчуђаваху како 


се у опште могла унети. 

Али премда је изазивала подсмевке од понеких, 
давала је и повода пакоснијем наговештавању од стране 
многих. Што се слика поседникова видела у друштву 
с нашим, то је била и одвећ велика част да би могла 
избећи завист. Поче ићи свакојаки шапат на наш 
трошак, а мир нам поче редовно нарушавати свет, који 
нам долажаше што нам је пријатељ, да нам исприча 
шта о нама говоре наши непријатељи. Такве смо речи 
свагда одбијали с пуно срџбе: али оговарање свагда 
дибија више маха кад се оно побија. Зато се опет 
узесмо саветовати, како бисмо избегли пакост својих 


АЫ РИЧИ 


70 голдсмит 


непријатеља, и на послетку смислисмо нешто што је 
било и сувише препредено да ме могло потпуно за- 
довољити. Било је ово: како нам је било главно да 
дознамо шта и колико часно Г. Торнхил мисли, моја 
се жена прими да га искуша, тим начином, што ће 
као тражити његов савет како да изабере мужа својој 
старијој кћери. Ако то не би било довољно да га 
наведе те да се изјасни, смишљено је било поплашити 
га такмацем. На ово последње, међутим, ја никако 
нисам пристајао, док ми се Оливија није најсвечаније 
обећала поћи за онога, кога буду узели да му буде 
такмац за ту прилику, ако он то не би спречио тиме 
што би је узео сам. Такав је био удешени план, који 
ја, и ако му се нисам одсудно противио, нисам у свему 
одобравао. 

И тако, први пут иза тога када Г. Торнхил дође 
да нас обиђе, девојке се постараше те се еклонише, 
како би својој мајци дали прилике да изведе свој план; 
али се повукоше у собу до те, из које су могле при- 
слушкивати цео разговор. Моја жена вешто отпоче, 
те помену како ће једној од госпођица Фламборових 
испасти добра прилика, што ће поћи за Г. Спанкера. 
Кад јој поседник то одобри, она настави говорити 
како оне што имају доста новаца могу свакада добити 
добре прилике: „Али тешко онима до Бога“, настави 
она, „што немају. Шта вреди лепота, Г. Торнхиле, 
шта вреди поштење, шта вреде све добре особине на 
свету, данас, кад свак гледа себе? Нико не пита данас 
шта је и каква је, него колико носи.“ 

„Госпођо“, одговори он, „ја високо ценим исти- 
нитост и новину тога што рекосте; и да сам откуда 
краљ, друкчије би било. Синули би онда заиста бољи 
дани девојкама без новаца; а прво би се постарао за 
наше две госпођице.“ | 

„E, Господине“, одговори моја жена, „вама је по 
вољи да се мало нашалите; а ја бих, да сам краљица, 
знала онда где би моја старија кћи тражила себи 
младожењу. Али, кад већ поменусте, осем шале, Г. 
Торнхиле, да ли бисте ми ви могли препоручити 
каква момка према њој ? Њој је сад деветнаест го- 

дина, лепо је израсла, добро васпитана, и, по мојем 
скромном нахођењу, уме се кретати у великоме свету“. 

„Госпођо“, одговори он, „да је до мене да ја 
бирам, ја бих изабрао кога у кога су сва савршенства 
те да може анђела усрећити. Човека разборита, богата, 
од укуса, и честита; такав би човек, Госпођо, по мојем 
нахођењу, био према њој“. — „Е, мој Господине“, рече 
она, „а да ли ви знате где таква човека“. — „Не, 
Госпођо“, одговори он, „није могућно наћи човека који 
би заслуживао да јој буде муж; она је и сувише ве- 
лико благо да би је који год човек могао имати за 
себе: она је богиња. Душе ми, ја то говорим како 
мислим, — она је анђео“. „Ви то, Г. Торнхиле, само ла- 
скате мојој јадној девојци. Него, мислили смо да је 
дамо за једнога од ваших закупника, којему је скоро 
умрла мати, те му треба домаћица. Ви знате кога 
мислим, господара Виљамса; човек је у стању, Г. 
Торнхиле, имаће код њега свега доста, а тражио је 
неколико пута (тако је доиста и било); али бих ја 
волела, Господине“, заврши она, „да и ви одобрите 
наш избор“. „Шта, Госпођо“, одговори он, „ја то да 
одобрим! Да одобрим такав избор! Никада. Жртвовати, 
зар, толику лепоту, памет, и доброту створу, који не 
зна ценити такво благо! Опростите, али ја такву не- 
правду никоме не могу одобрити. А имам и својих 
разлога за то!“ „Онда, Господине“, повика Девора, 
„кад имате својих разлога, то је друга ствар; али 
бих ја волела знати те разлоге“. ,„„Опростите, Госпођо“, 
одговори он, „они леже сувише дубоко да бих могао 
износити их (и ту положи руку на срце), они су по- 
ложени и затворени овде“. 

Пошто он оде, узесмо се сви скупа саветовати, 
али не могосмо ништа учинити од свих ових његовиу 
лепих речи. Оливија их сматраше као доказе најчи- 
стије љубави; али ја не бејах толико раздраган; ви- 
дело се прилично јасно да је у њима више љубави 
но помисли на женидбу: тек, буди шта оне значиле, од- 
лучисмо да: прихватимо ствар са господарем Виљамсом, 
који се, како је моја кћи први пут дошла овамо, по- 
казивао да је замиловао. 

ГЛАВА ХҮП. 


Види се како чедност мало кад може одолети дугу и 
примамљиву искушењу. 


Како сам једино мислио о истинско) срећи сво- 
јега детета, било ми је по вољи што је хоће Г. Ви- 
љаме, јер је био добра стања, честит и разборит. Није 
га требало много слободити те да оживи његова ранија, 
наклоност према њој; и тако, вече или два после тога, 
нађоше се он и Г. Торихил код нас, и погледаху се 
за неко време преким погледима. Али Г. Виљамс није 
дуговао својем поседнику ништа од закупа, и мало се 
освртао на његову љутњу. Оливија је не може бити 
вештије изигравала кокету, ако се може назвати изи- 
гравањем оно што јој је било прави њени карактер, и 
чинила се као да обасипље свом својом нежношћу 
својега новог љубавника. Г. Торнхил се чињаше сав 
снужден тим запостављањем, и опрости се од нас сму- 
ћен у лицу, премда морам признати да ми је дола- 
вило чудно видети га да му то тако тешко долази, 
кад му је било у власти да отклони узрок томе, тиме 
што би се изјаснио о својој часној наклоности. Али 
буди колико да је њему долазило тешко, лако је било 
опазити да се Оливија још више кидала. Колико би 
се год пута тако налазили њени љубавници, а то је 
бивало више пута, она би се после повлачила у осаму, 
и ту се предавала својој тузи. Тако је затекох једно 
вече, пошто се пре тога силом била начинила весела. 
„Ти видиш, дете моје“, рекох, „да је твоје уздање у 
љубав Г. Торнхила било само један сан; он пристаје 
да му други, у свему нижи од њега, буде такмац, и 
ако зна да му је у власти да будеш његова, само да 
се отворено изјасни“. „Јесте, оче“, одговори она, „али 
он има разлога, што то одгађа; ја знам да их има. 
По његовим искреним погледима и речима, уверена 
сам да ме он истински цени. За мало, надам се, по- 
казаће се племенитост његових осећања и ви се уве- 
рити да је моја оцена о њему била правичнија од 
ваше“. „Оливија, чедо моје“, одговорих ја, „сваки план 

којим смо га до сада мислили присилити да се из- 
јасни, ти си сама предлагала и смишљала, нити можеш 
рећи да сам те ја у чем год спречавао. Али не треба 
да мислиш, кћери, да ћу ја икада ићи на руку томе 
да се ради твоје несмишљене наклоности води шала 
са његовим честитим такмацем. Колико ти год буде 
требало времена да доведеш твога замишљеног 060- 
жаваоца те да се изјасни, даћемо ти: али пошто истече 
то време, а он и даље не буде ништа хајао, ја 
тражим без поговора да честити Г. Виљамс буде на- 
грађен са његове верности. То тражи од мене добар 
глас који сам до данас сачувао у животу: нежност 
моја као родитеља неће никада помести моју чести- 
тост као човека. Реци до кога дана, нека би до њега 
било колико ти мислиш да ће ти требати; а међу тим 
гледај те извести Г. Торнхила за које време тачно 
мислим да те дам другоме. Ако те он доиста воли, 
његова ће му рођена памет казати да је само један 
пут како да те не изгуби за навек“. С овим предлогом, 
који не могаше на ино него признати да је потпуно 
праведан, она се радо сагласи. Она опет понови своју 
тврду реч да ће поћи за Г. Виљамса, ако би онај 
други остао нехатан; и одмах, кад би прва прилика, 
у присутности Г. Торнхила утврдисмо дан, од тад па 
за месец дана да се венча с његовим такмацем. 
Овако одлучне мере као да удвојише забрину- 
тост Г. Торнхила; али што је Оливија у себи патила, 
то ми је задавало бриге. У овој борби између разума 
и љубави, са свим је остави њена живахност, и она 
само тражаше осаму и пролеваше сузе. Прође једна 
недеља дана; али Г. Торнхил не покушаваше да по- 
квари њену удадбу. Иза те недеље још нам је често 
долазио; али није био отворенији. Треће прекиде са- 
свим своје походе; а моја кћи, место да показује каква 
немира, како сам ја очекивао, изгледаше мирна и за- 
мишљена, што ја сматрах као да се предала судбини. 
Што се мене тиче, ја сам се искрено радовао при по- 
мисли да ћу удомити своје дете где ће имати свега 
доста, те сам је хвалио са њене одлуке, што је иза- 
брала срећу место сјаја. Било је на четири дана пре 

но што је требало бити венчање, кад се моја мала 
породица беше искупила око веселе ватре, причајући 
приче из давнина, и снујући планове за унапредак. 
Смишљајући тако тисућама пројеката, и смејући се 
свакој будалаштини која би откуд искрела, — „Па, Мој- 
сије“, рекох, „ето ћемо, синко, имати свадбу у кући; 
него како ти мислиш о свему и свачему у опште?“ 
— „Ја, оче, мислим да је све добро; а сад баш нешто 
се мишљах како ћемо, кад се сестра Ливија буде удала 
за господара Виљамса, моћи и онако добити на по- 
слугу његово цедило за јабуковачу и казане“. „Како 
да нећемо“, рекох; „и још ће нам, уз то, отпевати и 
песму о Смрти и Госпођи, те да смо још веселији“. 
„Ту је песму он научио нашега Дика“, рече Мојсије, 
„и рекао бих да је уме лепо отпевати“. „Не може 
бити“, повиках ја; „онда да чујемо. Камо, где је мали 
Дик? Слободно нек изиђе“. ,,Мој је брат Дик“, повика 
Бил, мој најмлађи, „сад баш изишао са сестром Ли- 
вијом; али мене је Г. Виљамс научио две песме, па 
ћу ја, тата, да ти их отпевам. Коју ћеш песму, или 
Лабуд на умору, или Елигију на смрт бесна пса?“ 
„Елигију, никако друкчије, дете моје“, рекох; „још је 
нисам чуо; а ти, Девора, благо мени, знаш и сама да 
тугу треба спрати, него нам изнеси боцу најбољег вина 
од огрозда, да нас не би како туга оборила. Толико 
сам ово последње време оплакао свакојаких елегија, 
да, без чашице да ме подржи, ова ће ме, знам зацело, 
савладати; ти, Софија, чедо моје, узми свој гитар, те 
мало прати дете“. 


ЕЛЕГИЈА 
на смрт једнога беснога пса. 
Добри људи, браћо слатка, 
Чујте моју песму сада; 


Па ако вам буде кратка, 
Биће мања и досада. 


Ислингтон човека роди, 
Ког обдари срећа славом: 

Кад год храму Божјем ходи, 
Ишао је стазом правом. 


Гладнога би нахранио, 
Кад би за пун сто засео; 
Кад би капут облачио, 
Голога би заодео. 


И пас неки града тога 
Понуди му дружбу нову — 
Препеличар, бастард, дога, 
Како ли га тамо зову. 


Слагали се нису дуго, 

И наступи свађа многа; 

Псето, кад би јутро друго, 

Побеснело, ујело га. ~ 


И суседа одмах ето; 

Ту признаше сви, без спора, 
То је сасвим бесно псето, 
Јер уједе добротвора. 


Гледећ рану колика је, 
Клели су се из свег гласа: 
Псето мора бесно да је, 

И човеку нема спаса. 


і Ал је исход друкчи био, 
Р Бог учини чудо своје: 

4 Човек брзо оздравио, 
Али псето мањкало је. 


„Баш се наш Бил не шали, а елегија му је, може 
` се заиста рећи, трагична. Ову ћемо, децо, у Билово 
здравље, да Бог да једнога дана био владика.“ 

„Радо и од срца“, повика моја жена, „и ако буде 
умео придиковати као што уме певати, хоће зацело и 
бити. Сви су му у материној породици умели лепо пе 
вати; одакле сам ја, обично би се рекло како Блен- 

кинсонови не умеју гледати преда се, ни Хугинсонови 
утулити свећу; и да нема Грограма да не би умео 
запевати, ни Марџорама који не би знао приче испри- 
чати“. — „Како му драго“, рекох, „тек мени се и нај- 
простија старинска песма боље свиди но ове данашње 
прослављене оде и ствари што нас чисто пресеку у 
једној јединој строфи, производи који су нам у исто 
време и мрски и хвалимо их. Додај брату чашу, Мој- 
сије. Велика је погрешка ових елегичара што се дају 
у очајање заради јада који паметноме делу човечан- 
ства мало жалости задају. Каква госпођа изгуби свој 
муф, своју лепезу, или псето које на крилу држи, а 
будаласти песник одмах трчи дома, да ту недаћу у 
стихове сложи“. 

„То може бити да је тако“, рече Мојсије, „у ви- 
шим саставима; али песме из Ранела' што стижу овамо 
до нас, све су сасвим обичне, и све по једном начину 
спеване. Колин застане Долу, и окрену какав разго- 
вор: он јој донесе што са сајма да накити косу, а 
она њему да киту цвећа; после оду цркви, и ту упу- 
ћују све неве и све младе момке да гледају да се 
што пре узму“. 

„Добар савет, ва истину“, рекох; а кажу ми да 
нема на свету места да би било приличније за такве 
савете од тога; јер осем што нас склањају на же- 
нидбу, ту нам нађу још и жену; а то, благо оцу, мора 
бути добро тржиште, где нам казују шта нам треба, 
и налазе нам што нам треба“. 

„Јесте, оче“, одговори Мојсије, „и ја знам само 
за два таква тржишта са женама у Европи: Ранела 
у Енглеској и Фонтарабија у Шпанији. Шпанско тр- 
жиште ради само једном у години, а наше се енглеске 
жене могу добити свако вече“. 

„Право кажеш, сине“, повика његова мати, „нема, 
преко наше старе земље енглеске места где ће момци 
наћи себи жена“. „Ни за жене да управљају својим 
људима“, прекидох је ја. „Има на страни пословица, 


1 Тако се звао врло чувен јавни локал у Лондону, у ко- 
јему су приређивани концерти, игранке и друге забаве. 
Пр. 

која каже, кад би се сазидао мост преко мора, све 
би жене отуда овамо прелазиле да се угледају на наше, 
јер нема у свој Европи жена какве су наше“. 

„Али, изнеси нам још једну боцу, Девора, благо 


мени; а ти, Мојсије, да нам што лепо отпеваш! Ко- 


лико хвале дугујемо Вогу што нам је овако даровао 
спокојства, здравља, и свега доста! Ја себи долазим 
срећнији но највећи владар на свету. Он нема оваква 
огњишта, ни овако веселих лица око себе. Ето, Де- 
вора, ми смо почели старити: али вече нашега жи- 
вота као да ће нам бити срећно. Наши старији, који 
су нас изродили, нису знали ни за какву љагу, а и ми 
ћемо оставити добар и честит пород за собом. Док 
будемо били живи, они ће нам бити наша потпора 
и радост наша на земљи, а кад умремо, они ће ча- 
сност нашу неокаљану предати потомству. Камо, сине, 
ми чекамо за твојом песмом; нешто да и ми помажемо. 
Али где ми је чедо моје Оливија? Тог анђелка глас 
најслађи је у свему збору“. — Истом ја то рекох, кад 
утрча Дик. ..Тата, тата, отишла нам, отишла нам, 
сестра моја Оливија, отишла нам на свагда“. — ,.Оти- 
шла, сине 2 — „Јесте, отишла с два господина у 
поштанским колима, и један је пољубио, и казао је 
да ће да погине за њу; а она је много плакала и 
хтела да се врати натраг, али јој он опет нешто го- 
ворио, па је ушла у кола, и казала: „О, шта ће радити 
мој јадни отац, кад чује да сам пропала““. — „Онда“, 
повиках, „децо моја, идите те будите бедна и несрећна; 
више нећемо имати радосна часа. О, нека би вечни 
гнев Божји стигао и њега и његове! И хоће га стићи, 
заиста, што ми заведе мило моје и безазлено дете, 
које сам ја повео био путем закона. Дете моје, тако 
добро и чедно! Сада нам нема више среће на земљи! 
Идите, децо моја, идите и будите бедна и срамотна; 
срце је моје препукло у мени“. „Оче“, повика мој син, 
„зар је то крепост твоја 2° — ..Крепост, сине! Јесте, 
видеће он да у мене још има крепости! Дохити ми 
моје пиштоље. Хоћу да гоним неваљалца. Док га знам 
на лицу земље, хоћу да га гоним. Ако сам и стар, 
видеће да ћу му платити за то. Неваљалац! Срамни 

неваљалац!“ — У то сам био скинуо своје. пиштоље, 
кад ми се обисну моја жена, која није била тако же- 
стоке нарави. „„Човече, драги мој човече“, повика она, 
„Библија је једино оружје које доликује твојим оста- 
релим рукама. Отвори је, мили мој, и читај нам из 
ње, те нам ублажи бол срца нашега, јер нас је она 
срамно обманула.‘ — „Заиста, оче“, прихвати мој 
син, „јарост је твоја велика и неприлична. Ти би тре- 
бао мајци бити тјешитељ, а ти јој само причињаваш 
још већи бол; није доликовало твојем пречасном по- 
зиву да проклињеш ни твога највећег непријатеља; 
ниси га требао клети, ма колико да је неваљалац“. 
— „Нисам га клео, сине; или, јесам ли?“ — „Јеси, 
оче, јеси; два пут си га клео“. — „Онда нека ми 
Бог опрости, и мени и њему, ако сам. Сад познајем, 
сине, да је била више но људска благост што нас учаше 
да благосиљамо своје непријатеље! Нека је благо- 
словено свето име његово, заради добра што га даде, 
и за све што узе. Тек, није, није мала жалост која, 
нагони сузе на ове остареле очи што нису плакале 
за толике године. Дете моје! — Да ми упропасти чедо 
моје! Бог му судио! — Боже, опрости ми, шта ја поу- 
мих рећи! Сећаш се, мила моја, како је добра била, 
и како умиљата Све до овог злокобног часа све јој 
је старање било како ће нас учинити срећнима. Камо 
да је умрла. Али она оде, част је наше породице 
окаљана, а срећу своју мени ваља погледати на дру- 
гоме свету, а не на овоме. Али, ти си их, дете моје, 
видео кад одоше; можда је и силом одвеог Ако је 
присилио, може бити још и невина“. — „Није, тата“, 
говораше дете, „само је пољубио, и казао јој да је она 
његов анђео, а она је много плакала, и била се насло- 
нила на његову руку, и врло су се брзо одвезли“. 
..Незахвалница једна“, повика моја жена, „тако да учини 
са нама. Нисмо јој ни у чему бранили кога је хтела. 
Неваљалица једна, да тако срамно, без узрока, остави 
своје родитеље, да те седе косе отера у гроб, куда ћу 
и ја убрзо за тобом“. 

Тако ту ноћ, прву ноћ наших истинских несрећа, 
проведосмо горко јадајући, и силом се храбрећи и оти- 

мајући. Ја, међутим, одлучих да изнађем њена завод- 


ника, био он где му драго, и да га узмем на одговор 
за његово неваљалство. Сутрадан ујутру би нам тешко 
о доручку без нашег јадног детета, где је она обично 
уносила живота и веселитости. Моја жена, као и пре 
тога, покушаваше да срцу свом олакша прекорима. 
„Никада“, повика она, „неће та срамота наше поро- 
дице прећи овога поштенога прага. Никад је више нећу 
назвати својом кћери. Нека је, нека живи, неваљалица 
једна, с њеним срамним заводником; може нас сра- 
мотити, али нас неће више преварити. 

„Жено“, рекох, „немој говорити тако немило- 
стивно: и ја се гнушам њене погрешке као и ти; 
али ће свагда ова кућа и ово срце бити отворени 
јадној грешници која се каје. Што се пре поврати са 
стазе којом је залутала, више ће ми бити добро дошла. 
Први пут и најбољи може погрешити; лукавство може 
приволети, а новост разастрти своје чари. Прва по- 
грешка је чедо простодушности: све остале пород су 
греха. Јесте, увек ће, бедница, бити добро дошла овоме 
срцу и овој кући, нека би била укаљана с десет ти- 
сућа порока. Ја ћу опег слушати музику њенога гласа, 
опет ћу с љубављу пазити јој груди, само ако у њима 
нађем кајања. Сине, донеси ми моју Библију и мој 
штап; хоћу за њом, ма где она била; и ако је не 
могу сачувати од срамоте, могу не дати да и даље 
греши“. 


ГЛАВА ХУШ. 


Отац тражи кћер, да би је вратио на пут добродетељи. 


И ако дете није умело описати како је изгледао 
господин што је помагао његовој сестри да уђе у по- 
штанска кола, ипак, по свему, сумња ми паде на на- 
шега младога поседника, за кога се и сувише добро 
знало како је готов на тако што. Зато се упутих према 
Торнхилском дворцу, намеран да му пребацим за оно 
што је учинио, и, ако какд могу, да вратим своју кћер 

кући; али ме, пре но стигох до његова дворца, срете 
један од мојих парохијана, који ми рече да је видео 
неку госпођицу, која личаше на моју кћер, у поштан- 
ским колима с некаквим господином, о којем, по ње- 
гову опису, нисам могао мислити, да је нико други 
до Г. Барчел, и да су врло брзо терали. То што чух, 
међутим, не би ми никако доста. Пођох, дакле, до по- 
седника, и, премда је било још рано, навалих да одмах 
говорим с њиме. Он ускоро изиђе сасвим отворено и 
изгледаше као да је у велику чуду, како да моја кћи 
одбегне, и увераваше ме својом чашћу да о томе ништа 
не зна. Ја сад отурих од себе своје раније сумње, и 
само их могох окренути против Г. Барчела, који је, 
сетих се, у последње време, више пута бивао на само 
с њом. Јави се и други сведок, који ми не остави 
никакве сумње о његову неваљалству, и који тврђаше 
да су се он и моја кћи упутили према бањи, око три- 
десет миља од места, где је пуно света подолазило. Како 
сам био доведен у стање кад волимо пренаглити место 
да хладно расудимо, нисам помишљао да ли и одговори 
не долазе од људи који би намерно били потурени те 
да ме заведу, него одлучим да пођем за својом кћери 
и њеним замишљеним заводником. Пођох журно, и рас- 
питивах се успут од више њих; али нико ми ништа 
не знаде казати, док, како уђох у град, срете ме не- 
какав човек на коњу, којега се опоменух да сам виђао 
код поседника, те ми он као за извесно рече да пођем 
за њима до трка, до којих нема више него тридесет 
миља, па ћу их извесно стићи; видео их је, вели, 
као прошле ноћи на игранци, и све се друштво ди- 
вило вешгој игри моје кћери. Сутрадан зором пођох 
где су биле трке, и око четири по подне стигох тамо. 

Друштво је изгледало врло сјајно, и све се било 
дало само на једно, — да ужива; не као ја који сам 
пошао да вратим залутало дете на пут добродетељи. 
Учини ми се као да Г. Барчела смотрих, подаље од 
себе: али он, као да се бојао састанка са мном, како 
ја пођох к њему, помеша се с гомилом, и више га не 
видех. Премислих се да је узалуд настављати трагање, 
и одлучих да се вратим кући, својој невиној породици, 

којој је требала моја потпора. Али душевни потреси 
и напори што их бејах поднео навукоше ми грозницу, 
од које сам опазио знаке још пре но што се вратих 
с трке. То је био још један ненадан удар, јер сам 
био преко седамдесет миља далеко од куће. Свратим 
се у некакву неугледну пивницу украј друма, и ту се, 
где су обично увраћали оскудица и немаштина, склоним 
те да сачекам исход својој болести. Ту ме је болест 
ломила скоро три недеље; на послетку надвлада мој јак 
састав, премда нисам имао новаца те да могу платити 
за негу. Можда би ми се и од саме бриге око тога 
наметнула била нова болест, да ми се не нађе путник 
један, који се беше увратио да се с ногу мало заложи. 
То није био нико други него онај књижар човекољубац 
до порте Св. Павла што је написао толике књижице 
за децу'. Он је себе називао њиховим пријатељем ; али 
је он био пријатељ свега рода људскога. Још није био 
честито ни сјахао, а већ је хитао да пође даље; вазда 
је био заузет врло важним пословима, а у то је време 
прибирао грађу за причу о некаквоме Томи _Трипу. Опо- 
менух се одмах црвених образа овога добричине: он 
ми беше издао оно о девтерогамији наших дана, и ү 
њега позајмих нешто новаца, да му их вратим по по- 
вратку кући. Полазећи из крчме, како сам још био 
слаб, одлучих да у повратку кући не прелазим више но 
по десет-миља на дан. Беху ми се готово повратили 
здравље и моје обично спокојство, и ја сад осуђивах 
охолост с које сам се противио руци што ме хтеде 
поправити. Човек мало зна каквих све невоља не може 
поднети, све док не покуша: као год што нам, кад 
узлазимо уз висове частољубља, што оздо изгледају 


да су сјајни, сваки корак на више, у нову и суморну 


видику, показује по какво скривено разочарање, — тако 
и кад слазимо с врхунца задовољства, и ако долина 
беде, сниже, на први мах изгледа мрачна и суморна, 
опет послени дух, тражећи и даље себи забаве, 


! Голдсмит овде мисли књижара Њубери-а, а за кога је он 
једно време писао. Види напред у Предговору. — Околина цркве 
Св. Павла у Лондону била је онда, а и данас је још, великим 
делом, средиште књижарске радње у Лондону. Пр. 

како се спуштамо на ниже, налази што му годи и мили 
му се. Што им више прилазимо, и најмрачнији пред- 
мети чине се као да би били веселији, и умно се око 
привикава својој суморној околини. 

Ишао сам такө- напред и учинио око два часа 
хода, кад угледах нешто што ми се из далека учини 
као да су кола, те рекох да их стигнем ; али кад дођох 
до њих, видех да су то таљиге некакве путничке дру- 
жине што носе декорације и друге позоришне потребе 
до оближњег села, у којем је требала представљати. 
С колима је био само један који их је терао и један 
од дружине, а остали су глумци требали доћи за њима 
идућега дана. „У добру се друштву“, вели посло- 
вица, „лакше пређе пут“. Зато се упустих у разговор 
са сиромашним глумцем; а како сам се некада и 
сам разумевао нешто у игрању, узех говорити о томе 
с мојом обичном отвореношћу; како сам био прилично 
непознат с данашњим стањем позорнице, запитах ко 
су данас на гласу позоришни писци, ко су Драјдени 
и Отвеји! наших дана. — „Ја бих рекао, Господине“, 
повика глумац, „да би мало ко од данашњих драм- 
ских писаца сматрао да му се чини велика част када 
се он пореди с писцима што их ви поменусте. Начин 
Драјдена и Ро-а? данас је сасвим изишао из обичаја; 
наш се укус вратио за читаво столеће у назад; Флечер, 
Бен Џонсон“ и све редом игре Шекспирове, једине 
су ствари што пролазе“. „Шта“, повиках, „може ли 
бити да се данашњем свету свиди онај застарели 
говор, онај старински хумор, они претерани карактери, 
којима кипте дела што их ви помињете >“ „Господине“, 
одговори мој путни друг, „публика не пита за говор, 
ни за хумор, нити за карактере; све се то ње ништа 


1 Отвеј (Otway, 1651—1685) био је знатан драмски ен- 
глески писац својега времена. Најпознатије му је дело Млетци 
Спасе ни (Venice Preserved). Пр. 

* Ро (Rowe, 1673—1718) је, такође, био чувен драматичар. 
Од њега је Лепа Покајница (The Fair Penitent), која се мало 
даље помиње. · Пр. 

% Флечер (Fletcher, 1573—1637), а тако исто и Бен 
Џонсон (Ben Јолпѕоп, 1576—1625) били су некада веома це- 
њени драмски писци и савременици Шекспирови. Пр. 

може уживати у каквој пантомими под окриљем Џон- 
сонова или Шекспирова имена“. — То бих ја, онда, 


` рекао“, приметих, „да наши данашњи драмски писци 


пре подражавају Шекспиру по природи“. — „Право 
рећи“, одговори мој сапутник, „не знам да ли они 
подражавају чему било; нити то, пак, публика од њих 


тражи ; не по томе како је комад састављен, него по · 


томе колико се у њему може утурити измахивања и 


| пренемагања, томе се данас пљеска. Ја сам познавао 


комад у којему није било ниједне шале да је тако постао 
омиљеним ; а знам и други, који је песник спасао што 
је у њега утурио превијања од грчева у трбуху. Не, 


Господине, у делима Конгрева и Фарквара' и сувише 


је много духа за савремени укус; наш данашњи говор 
много је природнији“. 

У то је пртљаг путничке дружине стигао био у 
село, које је, чини се, било извештено о нашему до- 
ласку, и изишло да блене у нас; друг ми напомену да 
путничке дружине свагда имају више гледалаца ван 
куће но у кући. Нисам био ни помишљао како ми се 
не приличи да ме виде у такву друштву, док не опазих 
да се око мене окупила светина. Зато се склоним, што 
сам пре могао, у прву пивницу; кад уђох у општу 


собу, приђе ми некакав врло лепо одевен господин, 
` који ме запита да ли сам ја доиста прави капелан 


дружине или ми је то само маска у комаду. Кад му 


1 Конгрев (Congreve, 1670—1728) п Фарквар (Farquhar, 
1678—1707) били су обојпца, нарочито Конгрев, на гласу писци 
комедија. Њихова радња пада у време рестаурације Стуарата 


_ на енглески престо ; и, једно са укуса какав се, нешто са распу- 


"снога живота на двору Карла 11, а нешто и као реакција насу- 
прот крутој стези за владе Пуританаца, развио био у свој ен- 


` глеској књижевности, — њихове су комедије врло раскалашне; 


Француза владао је, под окриљем свемоћнога књижевног дикта- 
тор Доктора Џонсона, и књижевношћу енглеском за времена 
` Голдсмитова. Тако се да разумети што Голдсмит, као што се 


__ види, више цени углађену форму и духовитост ових драмских 
_ писаца но елементарну силу, страховиту трагику, и необуздани 
_ хумор бесмртнога генија Шекспирова, чије су се драме у оно 


` време тек почеле биле ценити по правој њиховој вредности. Пр 

то казах, и како ја ни по чему не припадам дру- 
жини, он би толико снисходљив, те мене и глумца 
позва на једну болу пунча, уз коју узе претресати 
дневну политику с пуно збиље и интересовања. Рекох 
себи да не може бити ништа мање него, у најмању 
руку, члан парламента; а у томе ме готово утврди 
„то што он, кад ја запитах шта имају за вечеру, на- 
вали на глумца и на мене да с њиме вечерамо код 
његове куће, на што се ми после некога наваљивања 
склописмо те пристадосмо. 


ГЛАВА ХІ. 


Олис човека, који је незадовољан данашњом владом, и 
који страхује да не изгубимо како наше слободе. 


- 


Како је кућа, где смо имали бити угошћени, била 
подаље од села, домаћин наш рече да ће нас, пошто 
кола нису спремна, одвести пешице; и ми ускоро сти- 
госмо до једне од најдивнијих грађевина што сам их 
видео у томе крају. Соба у коју нас уведоше била је 
у свему господска и по најновијем укусу; он изиђе да 
нареди вечеру, а глумац учини на мене очима како 
смо се намерили не може бити боље. Наш се домаћин 
брзо врати; унеше господску вечеру, уђоше две-три 
госпође у лаком кућном оделу, и отпоче доста жив 
разговор. Политика је, однекуд, била главни предмет 
о којем наш домаћин разговараше; и он нас увера- 
ваше како му је слобода његов понос а уједно и брига 
његова. Пошто распремише сто, запита ме јесам ли 
читао последњи Гласник; а кад му ја одговорих да 
нисам, он повика: „Шта! то ви, јамачно, нисте чи- 
тали ни Весник 2 — „Ни њега“, одговорих. — „Чуд- 
новато, врло чудновато!“ одговори домаћин. „А ја 
читам све листове што излазе: Дневни, Јавност, Пар- 
тијалник, „Дневник, Лондонске Вечерње, Вајтхалске 
Вечерње, седамнаест Магазина, и оба Часописа; и 
премда се они између себе мрзе, ја их све волим. 
Слобода, Господине, слобода је Британцу дика његова ; 

и тако ми свих мојих угљених мајдана у Корнвалу, 
ја уважавам њене чуваре.“ — „То, онда, могу мислити“, 
рекох, „да уважавате и краља.“ — „Уважавам“, од- 
товори мој домаћин, „кад ради што ми хоћемо: али, 
ако настави како је ово сад почео, није ми ни мало 
стало за њим. Ништа ја не велим; само нешто, ми- 
слим. Ја бих неке ствари боље био наредио. Рекао бих 
да није имао ни довољно саветника око себе; он би се 
требао посаветовати са сваким ко јегод вољан дати му 
савета, и онда се ствари не би водиле овако несумце.“ 

„Ја бих био за то“, рекох, „да се такви незвани 
саветници вежу за колац. Требало би да је дужност 
сваког честитог човека да стане уза страну по нашем 
уставу слабију, ону освећену моћ, што од неколико 
година на овамо с дана на дан опада и губи од удела 
што јој припада у државним пословима. Али незна- 
лице и даље вичу за слободом, а кад добију маха, 
претежу на страну што је нижа.“ 

„Шта“, повика једна од госпођа, „зар то да 
дочекам да видим човека тако ниска, тако поква- 
рена, да је непријатељ слободи и бранилац угњета- 
чев. Слободи, том светом дару од Бога, дици и поносу 
Британаца !“ 

„је ли могуће“, повика наш домаћин, „да се 
данас може наћи кога да брани ропство ? кога ко ће се 
кукавички одрећи преимућства Британаца ? Може ли, 
Господине, ко бити дотле подао 2“ 

„Не, Господине“, одговорих, „ја сам за слободу, 
то божанско право. Дивна слобода! — тај предмет да- 
нашњег декламовања. Ја бих да су сви људи краљеви. 
Ја бих да сам и сам краљ. Сви ми од природе имамо 
једнаких права на престо; сви смо ми од природе 
једнаки. То је моје мњење, а то је било мњење једнога 
кола честитих људи, које су звали Нивелаторима. 
Они су хтели прибирати у задругу у којој би сви 
били подједнако слободни. Али, на жалост, не даде им 
се, јер неки од њих беху јачи, неки вештији но други, 
и ти овладаше осталима; јер, исто као што ваш ко- 
њушар јаше ваше коње, што је паметнија зверка но 
они што су, тако ће и зверка која је паметнија или 


даљ = “<< ЛА ов 7 کے‎ а пао РЕГ перм э, У 


86 БИ голдсмит 

је јача но он, усести њему за врат. Пошто је, дакле, 
то тако додељено људима, да се покоравају, јер неки 
су рођени да господаре, а други да слушају, — питање 
је онда, кад мора бити господара, је ли боље да буду 
у истој кући у којој и ми, или у истоме селу, или 
још даље, — у престоници. А ја, Господине, што се мене 
тиче, како по природи својој мрзим видети тиранина, 
што је даље од мене, све ми је више по вољи. И ве- 
ћина људи мисли на мој начин, и зато су једногласно 
изабрали за краља једнога, чији избор и смањује број 
тирана и намешта тиранију што даље од највећега 
броја људи. Великаши, међутим, који су и сами били 
тирани пре но што би изабран један тиранин, сасвим 
природно противни су да имају над собом силу чија 
ће се власт свагда највише ослањати на потчињене 
редове људи. У интересу је, дакле, великаша да што 
више ограничавају краљевску власт ; јер што год узму 
од ње, природно се враћа њима; и све што имају ра- 
дити у држави, то је, да раде насупрот једноме тира- 
нину, јер тако повраћају своју првашњу власт. Може, 
опет, држава бити у таквим приликама, или јој закони 
бити тако удешени, или богати људи у њој тако рас- 
положени, да се сви сложе на томе послу да потко- 
павају монархију. Јер, пре свега, ако би прилике у 
нашој држави биле такве да оне потпомажу нагоми- 
лавање богатства, и да се они што су богати још већма 
богате, то ће неминовно њихово частољубље учинити 
већим. Нагомилавање богатства, међутим, мора неми- 
новно наступити кад, као што је данас, више новаца 
доноси спољна трговина но радиност у земљи; јер 
спољну трговину само богати могу с коришћу водити, 
а њима пада у део, у исто време, и све што доноси 
радиност у земљи; те тако, у нас богати имају два 
извора благостања, док сиромаси имају само један. 
Зато видимо где се у свима трговачким државама на- 
гомилава богатство, и да су све оне до данас, вре- 
меном, постајале аристократијама. После, и сами за- 
кони наше земље могу потпомагати нагомилавање бо- 
гатства; као кад они раскидају природне везе што 
везују богата и сиромаха, те се тражи да се богати 

жене само богатима; или кад се мисли да научени 
људи нису за то да послуже својој домовини као са- 
ветници, само зато што нису богати, те тако мудри 
људи гледају само како ће се обогатити; — тако се, 
велим, и слично. томе нагомилава богатство. А онај, 
опет, у кога има нагомилана блага, пошто прибави 
себи што му треба да живи и да ужива, нема на што 
употребити што има сувише, него да купи власт; а то 
је другим речима, да неке учини да зависе од њега, 
тим што ће купити слободу потребних, или поткупљи- 
вати оне, који су вољни подносити беду од угњетавања, 
само да би имали хлеба. Тако се сваки богат човек 
обично окружава најсиромашнијима из народа; а друшт- 
вена заједница, у којој је толико нагомилано богатство 
може се упоредити с вртлозима Декартовим, свака 
звезда с вртлогом са себе. Они, међутим, што су вољни 
да се крећу у вртлогу велика човека, то су само такви 
што имају бити робље, измет човечанства, који су у 
души, и по томе како су упућени, само да робују и 
који слободу не познају иначе осем по имену. Али мора 
бити још доста њих што су ван круга утицаја бога- 
тога човека, онај ред људи што је између врло бо- 
гатих и самога измета; то су они што имају сувише 
да би се могли потчинити оближњем човеку од силе, 
а опет мало да би сами могли установити тиранију. 
У овога су средњега реда људи сва уметност, мудрост 
г и врлине друштва. Зна се да је једино тај ред истински 
чувар слободе, и он се може назвати Народ. Може се, 
| сад, догодити да овај средњи ред људи изгуби сваки 
> утицај у држави, и да се његов глас не чује од гласа 
| измета ; јер, кад је данас имање, које се хоће те да 
___ неко има гласа у државним пословима, десет пута 
мање но колико се мислило да треба да је кад је 
стваран устав, јасно је да се ту у политички систем 
увлаче сила њих од олоша, и они ће, крећући се вазда 
у вртлогу великаша, ићи тамо куда их ови упућују. 
дато, у таквој држави, све што преостаје средњему 
реду, то је, да сачува прерогативе и повластице онога 
једнога главнога управљача с највећом обазривошћу. 
Јер он разбија власт богатих, и не да великашима да 

навале десетоструком тежином на средњи ред што је 
под њима. Средњи се ред може упореднти с градом 
који опсађују богати а старешина му споља долази у 
помоћ. Док се они што опсађују боје непријатеља који 
је према њима сасвим је природно да нуде становни- 
цима градским најбоље услове, да им ласкају речима и 
забављају их повластицама: али само ако потуку ста- 
решину за собом, бедеми градски биће становницима, 
слаба обрана. Чему се онда могу надати, то се може 
видети ако се погледа Холандија, Ђенова или Млетци, 
где закони управљају сиротињом, а богати управљају 
законима. Зато сам ја за монархију, и погинуо бих за 
њу, за свету монархију; јер ако има што свето у људи, 
то је помазана глава народна, и свако ограничавање 
његове власти, у рату или у миру, ударање је на 
истинске слободе поданика. Празне речи, слобода, па- 
триотизам, и Британци, починиле су већ много што, 
надајмо се да прави синови слободе неће дати да оне 
почине још и више. Видео сам доста тих вајних 00- 
раца за слободу, али се не опомињем ни једнога да 
није у души био тиранин и према својима.“ 

Опазих где сам са своје ревности наставио био 
беседити дуже но што је било у реду; нестрпљење 
мојега домаћина, који ме у више маха хтеде преки- 
нути, није се више могло уставити. „Шта“, повика он, 
„то сам ја за све ово време гостио језуита у поповској 
одећи; али, тако ми свих мојих угљених мајдана у 
Корнвалу, излетеће он напоље, тако се ја не звао 
Вилкинсон.“ Ја сад видех да сам отишао сувише да- 
леко, и узех молити за опроштај што сам говорио с 
толико жестине, „За опроштај!“ одговори он разјарен: 
„за таква се начела хоће десет хиљада опроштаја. 
Шта ! — одрећи се слободе, имовине, и, што рекао онај 
у новинама, погнути главу да нам свако најахује за врат! 
Господине, одмах да сте ишли одавде, да вам се не 
догоди и што горе: јесте ли чули!“ Хтедох поновити 
своја уверавања, кад чусмо момка да куца на врата", 

1 У Енглеској су куће и преко дан забрављене, те с тога 


сви који долазе морају куцати звекиром, који је намештен на 
вратима кућним. Пр. 

а оне две госпође повикаше: „Наопако, то се господин 
и госпођа вратили кући.“ Мој домаћин као да није 
био ништа више него настојник, коме се допало да 
се у одсуству господареву, начини и он нешто, и да 
представља за неко време својега господара; а, ако 
ћемо право, разговарао је о политици како разгова- 
рају махом господа са села. Нигде моје забуне, кад 
видех где уђоше господин и његова госпођа; ни они 
нису били мање у чуду кад затекоше овакво друштво 
и овако расположено. „Господо“, рече прави господар 
од куће мени и мојем другу, „мило нам је особито, 
мојој жени и мени; али, будите уверени да је то тако 
ненадна част, да не знамо како да је поднесемо.“ Ко- 
лико се они нису надали нашему друштву, ми смо се 
зацело још мање надали њихову; и ја бејах онемео од 
чуда и од срамоте, кад, кога да видим да улази сад 
у собу него драга моја Госпођица Арабела Вилмо- 
това, што се најпре требала удати за мојега сина 
Ђорђа, па се после покварило, као што сам већ испри- 
чао. „Драги мој Господине“, повика она, „каквоме то 
срећном удесу имамо захвалити на тако ненадној по- 
сети? Знам зацело да ће ми се теча и тетка веома 
обрадовати кад виде да им је добри Доктор Прим- 
роз дошао у госте.“ Кад чуше моје име, стари го- 
сподин и госпођа приђоше ми врло учтиво, и најср- 
дачније ме поздравише добродошлицом. Не могоше се 
уздржати да се не насмеју, кад им казах како сам 
доспео до те походе; веселнику момку, кога у први 
мах као да хтедоше отпустити, на моје заузимање, 
опростише. 

Г. Арнолд и госпођа му, којих је бпла кућа, на- 
валише сад на мене да им учиним задовољство, те да 
останем код њих за који дан; и пошто им се у томе 
придружи и њихова нећака, моја лепа ученица, која 
се је у неколико васпитавала под мојим руководством, 
ја пристадох. То вече уведоше ме у прекрасну собу, а 
сутрадан рано Госпођица Вилмотова позва ме да се 
прошетамо по врту, који беше уређен по новом на- 
чину. Пошто ми је неко време показивала лепоте места, 


запита, као уз реч, кад ми се последњи пут јавио мој 


чь. +. 

син Ђорђе. „Е, моја Госпођице!“ рекох, „отишао је 
ево је скоро три године, а није ни једанпут писао, 
ни својим пријатељима, ни мени. Где је, не знам; 
можда нећу више ни знати за њега, ни за срећу. Не, 
драга моја Госпођице, нећемо више видети онако при- 
јатних часова као оних што их некада проводисмо 
крај нашег огњишта у Векфилду. Моја се мала по- 
родица, ето, нагло растура, а сиротиња нам је донела 
не само оскудицу, него и срамоту.“ На то добродушпа 
девојка пусти сузу; а ја кад је видех. тако милостивну, 
не хтедох јој даље казивати о нашим патњама. Била 
ми је, међутим, нека утеха кад видех да време није 
ни у чем изменило њена осећања, и да је она од- 
била више прилика, што их је имала откако смо ми 
отишли били из њена краја. Она ме проведе свуд уна- 
около, где је било много што поправљено; покази- 
ваше ми разне стазе и сенице, а код свачега би налазила 
да запита што ново што би се тицало мојега сина, 
Тако проведосмо пре подне, док нас звонце не позва 
на ручак, и ту затекосмо управника путинчке дружине 
што је напред поменух, који бејаше дошао да растура 
улазнице за Лепу Покајницу', која се имала играти 
те вечери, с неким младим господином, који још дотле 
није био излазио на позорницу, у улози Хорација. 
Чињаше се да суму пуна уста хвале новога представ- 
љача, и он тврђаше да још није видео никога да би 
толико обећавао. „Глумачка се вештина“, говораше он, 
„не учи за дан; али овај господин“, настављаше он, 
укао да се родио да се креће на позорници. Глас, 
стас, и покрети, све му је да се човек мора дивити. 
Случајно се намерисмо на њега силазећи овамо.“ То у 
неколико пробуди нашу радозналост, те сена наваљи- 
вање госпођа приволех да их пратим у позориште, које 
не беше ништа друго до кошара. Како је друштво с 
којим бејах било, без поговора, прво у месту, дочекаше 
нас с највећом поштом, и наместише нас у први ред се- 
дишта ; ту сеђасмо неко време, погледајући с не мало 
нестрпљења кад ће се појавити Хорације, те да га 
видимо. Нови представљач на послетку изиђе; нек ро- 


1 Види напред, у напомени на стр. 82. 


РЈУ Ц_ 

дитељи по себи цене како ми је било кад видех да 
је то мој несрећни син. Хтео је почети, кад погледав 
по публици, спази Госпођицу Вилмотову и мене, и за- 
стаде нем и непомичан. Глумци иза сцене, који то 
одуговлачење приписиваху природној бојазни, хтедоше 
га слободити; али он, место да почне, бризну пла- 
кати, и оде с позорнице. Не умем рећи какви су били 
моји осећаји у тој прилици; они су наваљивали и су- 
више брзо да би се дали описивати; али ускоро ме 
трже из тих непријатних мисли Госпођица Вилмотова, 
која тражаше, бледа и дрхтавим гласом, да је водим 
натраг течиној кући. Кад дођосмо кући, Г. Арнолд, 
који се у први мах зачуди што се вратисмо, чувши 
да је нови представљач мој син, посла му своја кола 
и позва га к себи; како он нипошто више не хтеде 
излазити на бину, глумци узеше другога на место њега, 
и он ускоро беше код нас. Г. Арнолд га прими не 
може бити љубазније, а ја га дочеках, као и свагда, 
с истинском радошћу, јер се ја никада нисам умео 
чинити љут. У дочеку Госпођице Вилмотове било је 
као неког привидног немира, али сам опет могао опа- 
зити да се она то силом тако прави. Узбуна у души 
као да јој се још не беше стишала; говорила би сила 
свакојаких ствари, да се чинило да је раздрагана, а 
после би се сама смејала својој лудости. Покадшто би се 
крадом погледала у огледалу, као да јој годи што 
јој се лепоти не може одолети, и често би запитала 
за понешто, не поклањајући никакве пажње одговорима. 


ГЛАВА ХХ. 


Житије скитача филозофа, који иде тражити промене 
а губи срећу у себи самом. 


Пошто вечерасмо, Госпођа Арнолдовица услужно 


` се понуди да пошље два своја момка по пртљаг мо- 


јега сина; он испрва хтеде одбити: али кад она узе 
наваљивати, немаде куд него казати јој да су му 
штап и ранац сва непокретност на свету којом се 


у може похвалити. „И тако, сине“, повиках ја, „сиромах 

си отишао од мене, сиромах се, видим, и враћаш; тек, 
не сумњам, прошао си доста света“. — „Јесам, оче“, 
одговори мој син; „али поћи путовати те тражити 
срећу, није пут да се до ње дође; у последње сам 
време и одустао од тога да идем за њом“. — „Ја 
држим, Господине“, рече Госпођа Арнолдовица, „да 
причање о томе шта вам се све догодило мора бити 
врло забавно; први сам део тога често слушала од 
моје сестричине; и кад бисте се дали намолити и за 
остало, још бисте нас више обавезали“. — „Госпођо“, 
одговори мој син, „уверавам вас да задовољство, што 
ћете га имати слушајући, неће бити ни у пола колико 
је мени дика да све испричам, и ако вам не могу 
обећати скоро никаква чудна догађаја, јер више при- 
чам шта сам видео но шта сам починио. Прва моја 
несрећа у животу, за коју сви знате, била је велика; 
али ме она, и ако ме је смутила, није могла сало- 
мити. Нико још није имао тога уздања што ја. Што 
ми је срећа у једној прилици мање била наклоњена, 
више сам од ње погледао у другој; а како сам сад 
био под њеним точком, сваки ме је нови обрт само 
могао подићи, никако оборити ме. Упутим се, дакле, 
једнога лепога јутра према Лондону, ни мало не бри- 
нући се за сутрашњицу, него весео као оно птице што 
цвркутаху поред пута; а слободио сам се помишљајући 
да је Лондон тржиште где се способности сваке врсте . 
цене и признају. 

„Кад стигох у престоницу, прва ми је брига, 
оче, била да твоје писмо од препоруке предам на- 
шему рођаку, који је и сам био у приликама мало 
бољим но ја. Први ми је план, знаш оче, био да 
будем помоћник у каквом васпитном заводу, и ја о 
томе затражиш у њега савета. Наш рођак ту мисао 
прими с правим сардоничким смехом. „Јесте то“, рече, 
„доиста красно изабрали шта да будеш. Ја сам и сам 
био помоћник у приватној школи; и, сутра да ми на- 
макну замку за врат, па бих опет волео бити млађи 
кључар у Њугету!. Био сам на ногама јутром и ве- 

1 Њугет се зове тамница у Лондону, у коју се затварају 
злочинци. Пр. 

чером; господар се пречао на мене, госпођа ме мр- 
зела што сам ружан у лицу, деца ме кињила, а из 
куће нисам смео никуд напоље где би се пристојно 
поступало са мном. А знаш ли ти јеси ли за школу? 
Хајде, да те пропитам мало. Јеси ли се ти спремао за 
тај посао 2“ — „Нисам“. — „Онда ниси за школу. Умеш ли 
ти намештати деци косу >“ — „Не умем“. — „Онда ниси 
за школу. Јеси ли одлежао богиње 2“ — Нисам“. — „Онда 
ниси за школу. Можеш ли лежати где вас је тројица у 
кревету 2“ — „Не могу“. — „Онда ти ниси никако за школу. 
Не, мој Господине, ако ти је до тога да радиш при- 
стојан и лак занат, а ти се погоди на седам година те 
служи у каква ножара и окрећи му камен на коме точи 
ножеве; само се школе клони... Али стани“, настави 
он, „ти си, видим, паметно момче и доста знаш, — шта 
мислиш да окренеш да будеш писац као и ja? Ти си, 
без сумње, читао у књигама да су људи од генија 
код тога посла скапавали од глади; а ја ћу ти пока- 
зати четрдесет суштих глупака што с тим живе у изо- 
биљу, све красни људи од реда, што све лепо и како 
треба, и пишу о историји и политици, и свет их хвали; 
људи, Господине, који би, да су се спремали за обу- 
ћаре, целога свога века само крпили обућу, а никад је 
не би правили“. 

„Видећи да позив учитељског помоћника није 
толико цењен, одлучим да усвојим његов предлог. 
И, како сам веома уважавао књижевност, с дубоком 
поштом поздравих Граб-Стритску“ antigua mater. Сма- 
трао сам да је за мене дика да пођем путем, којим су 
ходили Драјден и Отвеј пре мене. Држао сам да је 
божица овога краја мајка врсноће; и колико год нас 
саобраћај са светом унапређује, сиротињу, коју она 
пружа, сматрао сам као да подиже генија! Пун тих 


1 Граб-Стрит је улица у Лондону. У неколиким кафанама 
у тој улици скупљали су се, у прошлом столећу, књижевници, 
и ту претресали свакојака питања, која су се тицала књижев- 
ности; ту се расправљало о књижевном укусу, водили разговори 
о најновијим књигама, одатле су излазиле све духовите речи, 
и ту су, на послетку, књижевници претресали један другога. 
Граб-Стрит је, отуда, добио шире значење, те се под тим именом 
често разумевало све што има везе с књижевношћу. Пр. 

мисли, заседох, и пошто нађох да се најбоље што се 
још има рећи тиче заблуде, смислих да напишем књигу 


која ће бити у свему нова. Удесим врло вешто нека · 


три парадокса. Били су, истина, погрешни, али су били 
нови. Драго камење истине толико су већ били изно- 
сили други, да мени није преостајало ништа него 
да изнесем што сјајно, што ће из далека изгледати у 
свему исто тако као и оно. Ви сте ми сведоци, вишње 
моћи, каква се уображена важност спустила била на 
моје перо док сам писао. Сав учени свет, у то нисам 
ни мало сумњао, устаће да побија моје системе; али 
се и ја бејах спремио да побијем сав учени свет. Као 
оно бодљикаво свињче, и ја сам се био скупио, а свако 
ми се перо накострешило на противника“. 

„Добро велиш, сине“, повиках, „а о чему си рас- 
прављао 2 Уздам се да ниси смео с ума важност једно- 
женства. Али ја те прекидам, настави: објавио си своје 
парадоксе; добро, а шта је учени свет рекао на твоје 
парадоксе 2“ 

„Учени свет, оче“, одговори мој син, „није рекао 
на моје парадоксе ништа, нигде ништа, оче. — Сваки 
од њих, колико их је год, имао је посла хвалећи своје 
пријатеље и себе сама, или ружећи своје непријатеље, 
а како ја, на пакост, нисам имао ни једних ни других, 
дочекао сам највећу невољу, да нико на мене ни главе 
не осврће. 

„Тако сам једнога дана, у некој кафани, раз- 
мишљао о судбини својих парадокса, кад, од некуд, 
уђе неки омален човек, те седе према мени, и, после 
некога разговора, дознавши да сам човек књижеван, 


извуче неки свежањ објава, тражећи од мене да се. 


претплатим на ново издање Проперција, које се он 
припрема да изда на свет с напоменама. На тај захтев 
нисам могао не одговорити му да немам новаца; те 
ме он, пошто му то исповедих, узе испитивати каквих 
изгледа имам за унапредак. Кад сазнаде да су ми из- 
гледи каква ми је и кеса, он повика: „Видим да сте 
непознати с престоницом; него ћу вас ја мало упу- 
тити. Погледајте ове објаве; од ових сам се истих 06- 
јава ја врло лепо издржавао неких дванаест година. 


+ тар Г чумы үш, 

Чим се какав племић врати с пута, или стигне какъя 
Креолац с Јамајке, или каква удова великашица са 
свога пољскога добра, ја отворим упис. Прво им срце 
опседнем ласкањем, па онда навалим с објавама где 
буде отворен пролаз. Ако се одмах од прве претплате, 
_ја онда окренем тражити што на рачун посвете. Ако 
ми и то даду, хватам их да даду што и на име тога да 
се на челу њену изреже њихов грб. Тако ја“, настави 
он, „живим од таштине и смејем јој се. Али, међу нама 
речено, сад су ме добро увежбали, те бих се радо 
мало послужио вашим лицем; сад се баш вратио неки 
племић из Италије; моје лице његов вратар добро по- 
знаје, али ако ви однесете ову књигу стихова, успе- 
ћете, ево главе, па ћемо поделити плен“. 

„По Богу, Ђорђе“, повиках ја, „а зар се на то 
песници данас дају 2 Зар се могу људи толиких да- 
рова тако понизити да просјаче? Зар могу дотле сра- 
мотити свој позив да воде тако ружну трговину, те 
да своју славу продају за хлеб?“ 

„О не, оче“, одговори он, „истински песник не 
може никада бити тако низак: јер, где је год генија, 
ту је и поноса. Бедници што их ја описујем само су 
просјаци у стиховима. Прави песник, као год што 
заради славе пркоси свакој невољи, исто се тако боји 
презрења; и само они што не заслужују потпоре при- 
стају да за њу моле. 

„Како сам био одвећ поносита духа, те да бих 

се могао приклонити такву недостојну послу, а имање 
ми било одвећ скромно да бих могао и по други пут 
потражити славе, морао сам ударити средњим путем, 
те писати за хлеб. Али ја нисам био за посао у ко- 
јему је једино приљежање доносило успеха. Нисам 
могао угушити у себи потајне жудње за одобравањем, 
те сам обично, упињући се да урадим што ће бити 
изврсно, трошио време, које сам требао корисније упо- 
требити на развучене саставе, осредње, али који носе 
плода. Мој мали састав, код силних повремених списа, 
пролазио би, отуда, неопажен и незнан. Публика је 
имала преча посла но да мотри на неусиљену простоту 
мојега стила или на складност мојих периода. Табак 

по табак одлазио је у заборав. Моји састави претр- 
павани су саставима о слободи, источним причама, 
лековима од уједа бесна пса; Филаут, Филалет, Фи- 
лелутар и Филантрош, сви су писали боље, зато што 
су писали брже но ја. 

„Сад почнем друговати само с писцима који, као 
и ја, нису могли ништа учинити, и који су један дру- 
гога хвалили, жалили и презирали. Задовољство које 
смо налазили у саставима прослављених писаца ста- 
јало је у обрнутој сразмери према вредности њиховој. 
Опажао сам да ми не годи кад у другога има генија. 
Са мојих злосрећних парадокса усахнуо ми је био тај 
извор насладе. Није ми се милило ни читати ни пи- 
сати, једила ме је изврсност у другога, а писање ми 
је било занат. 

„J овакву суморну расположењу седео сам јед- 
нога дана на клупи у Сен-Џемском Врту“, кад ми приђе 
млад отмен господин, с којим сам се добро знао с уни- 
верситета. Здрависмо се с неким устезањем, он се 
стидео што се зна с човеком тако бедна изгледа, а 
ја сам се бојао да ме не одбије. Али ме убрзо прође 
зебња; Нед Торнхил био је, ипак, велика добричина.“ 

„Како рече, Ђорђе“, прекидох га ја, „Торнхил, 
тако се звао ? Зацело то није нико други но мој по- 
седник“. „Шта говорите“, повика Госпођа Арнолдо- 
вица, „зар је Г. Торнхил тако близу с вама? Он је 
издавна наш пријатељ, и ми га ускоро погледамо да 
нам дође у походе“. 

„Прва брига мојега пријатеља“, настави мој син, 
„била је да ме дотера лепим оделом, које ми од својих 
хаљина одвоји, и онда ме прими за свој сто, да му 
будем пола као неки пријатељ, пола млађи његов. Посао 
ми је био да га пратим кад иде на распродаје, да га 
расположим кад седи сликару да га слика, да му у 
колима седим с леве руке, кад не би седео други 
нико, и да му помажем чинити лудости, кад би му 


1 Под свима је овим псевдонимима Голдсмит сам једно 
време писао. - 
? Јаван врт у Лондону, у близини Сен-Џемског Дворца. 
Пр. 

дошло на памет да протера своје. Осим тога имао 
сам ваздан других ситнијих послова у кући. Имао сам 
да урадим многе ситнице и да ми се не каже; да 
носим уза се завртањ за чепове; да крштавам децу 
његову настојнику; да певам кад ми се нареди; да 
никада .не будем зле воље; да вазда будем понизан; 
и, ако ми се може, врло срећан. 

„На овоме часноме месту ја, међутим, нисам био 
без такмаца. Неки поморски капетан, који је од природе 
био створен за то место, преотимао ми је наклоност 
мојега заштитника. Мати му је била праља у некаква 
отмена човека, и тако се у њега зарана отворила воља 
за свођењем и за родословима. Како се овај господин 
свега свога века старао како ће се познавати с лор- 
довима, он је, и ако га је више њих одгонило заради 
његове глупости, налазио пуно других, који су били 
туњавци као и он, те су га примали да буде уз њих. 
Како му је ласкање било посао, изводио га је не може 
бити лакше: с моје стране оно је испадало круто и 
неспретно: у мога је заштитника сваким даном жеља 
за ласкањем бивала све то већа, а ја сам, опет, сваким 
часом, пошто сам му боље упознао недостатке, бивао 
све то мање расположен да му ласкам. Тако сам опет 
хтео једном уступити пред капетаном, кад мој при- 
јатељ улучи прилику да ми притече у помоћ. То није 
било ништа мање но да за њега изиђем на двобој 
једноме господину, према чијој се он сестри као био 
показао како не треба. Пристанем одмах на оно што 
је тражио од мене; и, премда видим да ти није по 
вољи што сам чинио, опет, пошто је то био дуг што 
сам га без поговора дуговао пријатељству, нисам га 
могао одбити. Примим се ствари, обезоружам свога 
противника, и ускоро имадох то задовољство да дознам 
да је она госпођа тек нека женска с улице, а онај 
човек њен пратилац и нека протува. За ту услугу на- 
грађен сам најтоплијим изјавама захвалности; али како 
је мој пријатељ за који дан полазио из престонице, 
он не знађаше како би ми друкчије био на услузи 
него да ме препоручи својему стрицу, Сер Виљаму 
Торихилу, и још једном знатном племићу, који је имао 

неку државну службу. Пошто он оде, прва ми је брига 
била да његово писмо од препоруке однесем његову 
стрицу, човеку кога су сви с правом уважавали са 
његових врлина. Његове ме слуге дочекаше с госто- 
љубивим осмејцимаа, јер се слуге вазда угледају на 
љубазност својега господара. Кад ме уведоше у ве- 
лику једну собу, у коју ускоро уђе и Сер Виљам, ја 
се казах, и предадох писмо, које он прочита; и, пошто 
поћута за неколико минута, рече: „Молим вас, Госпо- 
дине, обавестите ме шта сте то учинили за мојега 
сродника, те сте заслужили овако топлу препоруку? 
Тек, чини ми се да погађам у чему је ваша заслуга; 
тукли сте се за њега, и за то очекујете од мене на- 
граду, што сте били оруђе његовим пороцима. Ја желим, 
искрено желим, да вам то што вас сад одбијам буде 
као нека казна за вашу кривицу; а још више да би 
вас навело да се покајете.“ Оштрину овога прекора, 
поднех трпељиво, јер сам знао да је он оправдан. 
Све ми је уздање сад било писмо ономе великоме го- 
сподину. Како је пред вратима племства готово свагда 
пуно просјака, који сви гледају како ће згодно до- 
турити какву молбу, није било лако добити приступа 
унутра. Али, пошто подмитих момке с пола својега 
световнога блага, уведоше ме на послетку у пространу 
собу, а моје писмо послаше преда мном његову господ- 
ству да га разгледа. Док сам га тако са зебњом по- 
гледао, имао сам доста времена да се обазрем свуд 
око себе. Све беше величанствено и све лепо удешено; 
слике, намештај, позлата, да се готово скамених од 
чуда и од страха, и да се мишљах какав ли мора 
бити онај чије је све то. О, помислих у себи, како 
велик мора бити онај чије је све ово, онај што су му 
у глави послови државни и што му је у кући пола 
богатства читаве једне краљевине, дух се његов за цело 
не да измерити! Док сам ја, застрашен, ово премишљао, 
зачух неки спор корак. То је велики господин главом! 
Не, то је била собарица. Мало за тим зачу се други 
корак. То мора бити он! Не, то је био само момак 
који се налази уз великога господина. На послетку по- 
јави се и његово господство собом. „Јесте ли ви“, рече, 

„доносилац овога писма 2“ Ја се поклоних. „Видим 
овде“, настави-он, „као да — “, али баш у то му један 
момак предаде неко писамце, и он, не осврћући се 
даље, изиђе из собе, а мене остави да на тенане пре- 
мишљам о својој срећи. Више га не видех, док ми не 
рече један момак да његово господство слази у кола 
пред кућом. Пођох одмах доле, и придружих свој 
глас још тројици или четворици њих који, као и ја, 
беху дошли да моле. Али вам његово господство брзо 
измаче, и ја журним корацима пристигох до његових 
кола, те на сав глас запитах хоћу ли добити каква 
одговора. Он међу тим беше ушао и прогунђа некакав 
одговор, од којега чух само половину, а друга се по- 
ловина изгуби у зврки од његових колских точкова. 
Стајао сам неко време испружене шије, као да бих 
хтео сачути драгоцене гласове, док се, погледав око 
себе, не видех сам пред вратима његова господства. 
„Стрпљење ми је сад“, настави мој син, „било 
до краја исцрпено; тиштала су ме силна понижења 
што сам их дочекао, и био сам готов да учиним све 
од себе, само нисам знао понор, који ће ме примити 
у се. Сматрао сам се као једна од оних бедних са- 
твари што као да их је природа сама наменила да 
стигну на њено сметлиште, те да ту у тами пропадну. 
Претицало ми је још пола гвинеје, и то, мишљах, 
неће ми ни сама природа преотети: али, да бих се о 
томе уверио, смислим да пођем одмах и потрошим је, 
док је још у мене, а за остало да се ослоним што ми 
прилике донесу. Идући тако, пошто сам то смислио, 
дотоди се те ми се учини као да се радња Г. Кри- 
спова' широм отворила да ме дочека добродошлицом. 
У томе дућану Г. Крисп љубазно нуди свима пода- 
ницима његовога величанства великодушно обећање 
од тридесет ливара стерлинга годишње, а све што 
они у накнаду за то обећање дају, то је њихова до- 
животна слобода и допуст да их сме испратити у Аме- 

ступих у ћелију, јер на то је личила, побожно као 
какав духовник. Ту затекох пуно бедника, сви у истим 
приликама у којима и ја, где ишчекују да стигне Г. 
Крисп, пружајући верну слику енглеске нестрпељи- 
вости. Све су то били упорни духови, у омрази са 
срећом, који се за њене неправде светили над својим 
рођеним срцем; сиђе на послетку Г. Крисп, те њи- 
хово гунђање умуче. Он се спусти дотле да ме по- 
гледа изразом нарочитог одобравања, и то је за читав 
последњи месец био први човек који ми је говорио с 
осмехом. После неколиких питања, он нађе да сам 
добар за све на свету. Замисли се мало шта би као 
најбоље могао наредити за мене, и, пљеснув се по 
челу, као да би био нашао, узе ме уверавати као да 
се у тај мах поговара о неком посланству од стране 
синода Пенсилванскога Индијанцима Чикасоским, и 
како ће он заложити сав свој утицај да ми изради 
за секретара. Знао сам добро да лаже, и опет ми чи- 
њаху задовољство његова обећања, звонило је некако 
величанствено. Зато преполовим своје пола гвинеје, 
те пола оде његовим тридесет тисућа ливара, а с дру- 
том половином намислим да одем у прву гостионицу, 
да ту будем срећнији но он што је. 

„Како сам ишао с том својом намером, на вра- 
тима ме застаде неки капетан с брода с којим сам 
се раније нешто мало знао, и он се приволе да ми 
буде друг крај боле пунча. Како, по обичају, нисам 
крио својега стања, он ми узе говорити да сам на путу 
да пропаднем, ако будем слушао врбовникових обе- 
hama: он неће ништа друго него да ме прода план- 
таторима. „А ви“, настави он, „налазим, можете много 
краћим путовањем лако себи наћи хлеба пристојнијим 
начипом. Послушајте мој савет. Мој брод сутра по- 
лази за Амстердам; што се не бисте укрцали као пут- 
ник? Онога часа кад се искрцате, немате ништа друго 
радити него учити Холанђане енглески, а ја вам стојим 
добар, добићете доста ученика и новаца. Енглески 
сте, мислим, досада научили“, додаде он, „иначе зло 
и наопако“. О томе га тврдо уверих; али и казах 
своју сумњу хоће ли Холанђани хтети учити енглески. 

Он узе тврдити, и уз то и нешто опсова, да воле да 
не знају шта чине за енглески; те ја, код таквога уве- 
равања, примим његов предлог и сутрадан навезем 
се пут Холандије, да Холанђане учим енглески. Ветар 
је био повољан, а наше путовање кратко; и, пошто 
платих за превоз с пола својих покретности, нађох се 
стран, као да сам из облака пао, на једној од главних 
улица Амстердамских. У таквом положају нисам хтео 
да ми улудо пролази време, без поучавања, него се 
обратим двојици или тројици од оних које сретох и 
који ми се по изгледу виђаху да највише обећавају; 
али нам не беше могућно да један другог разумемо. 
Истом у овоме часу сетих се да треба, ако хоћу да 
Холанђане учим енглески, они најпре мене да науче 
холандски. Како сам то могао превидети, и самом ми 
је за дивно чудо; тек, превидео сам. 

„Пошто се тај план тако разби, помишљао сам да 
се лепо опет вратим у Енглеску; али се, однекуд, на- 
мерих на некога ђака Ирца, који се враћаше из Лу- 
вена, те се поведе разговор о предметима књижевним 
(а ја, мимогред речено, свакада сам заборављао тан- 
кост својега стања, кад сам се могао о томе разгова- 
рати) и од њега сазнадох да у целој великој школи 
нема ни два човека да би разумевали грчки. То ми 
би за чудо. Одлучим одмах да отпутујем за Лувен, и 
ту да живим предајући грчки; у томе ме храбраше 
и мој друг ђак, који ми наговештаваше како се тако 
може стећи имање. 

„Весео, кренем се сутрадан на пут. Свакога ми 
је дана лакше било носити своју покретну имаовину, 
баш као Езопу његову котарицу с хлебом; а то зато 
што сам њом плаћао Холанђанима за преноћиште 
успут. Кад стигох у Лувен одлучих да не идем ма- 
њим професорима мољакати их, него да слободно по- 
нудим свој таленат старешини самом. Одем му: он 
ме пусти преда се, и ја му понудих своје услуге као 
учитељ грчкога језика, о којем су ми казивали да је 
потреба на томе университету. Старешина у први мах 
као да сумњаше у моје способности; али му се ја по- 

___ нудих да га о њима уверим, што ћу из којега било 


кы a тує, 
„к э _ 


102 голдсмит 


грчкога писца превести што хтедне на латински. Он 
ми се, кад виде да. ја свој предлог збиљски узимам, 
окрете овим речима: „Ево, видиш мене, млади чо- 
вече, ја нисам нигда учио грчки, и налазим да још 
до данас нисам био да не могу без њега. Ја сам сте- 
као докторски шешир и хаљину без грчкога; имам 
десет хиљада Форината на годину без грчкога; једном 
речи“, настави он, „како ја не знам грчки, ја не ве- 
рујем да ваља чему год.“ 

„Сад сам био и сувише далеко од куће да бих 
могао помишљати да се вратим; и тако одлучим да 
пођем напред. Разумевао сам се нешто у музици и имао 
сам приличан глас; те тако окретох што ми је негда 
била забава да ми сад буде средство, којим ћу се из- 
држати. Пролазио сам кроз Фландрију и бивао међу 
безазленим сељанима Фландријским и Француским, који 
су били довољно сиромашни да су могли бити врло 
весели: опазио сам да су све то раздраганији што 
су оскуднији. Кад бих пред вече дошао пред какву 
сељачку кућу, засвирао би коју од највеселијих сво- 
јих арија, и то би ми прибављало не само прено- 
ћиште, него и храну за сутрадан. Једанпут или два- 
пут покушавао сам да одсвирам што пред отменим 
светом; али им је моја свирка свагда била досадна, 
нити су ми давали ни најмање награде. То ме је чу- 
дило, тим више што сам, кадгод бих у боља вре- 
мена док ми је свирка била забава, што свирао дру- 
штву, свагда својом свирком све очаравао, а особито 
женскиње; а сад, кад ми је она једино средство, ето 
се прима с презрењем: то показује како је свет готов 
да потцењује дарове којима се човек издржава. 

„Тако путујући, кренем се у Париз, немајући 
друге намере него да се обазрем по њему, па да идем 
даље. Парижанима су милији странци који имају но- 
ваца, но они који имају духа. Како се ја нисам могао 
подичити да имам много ни једнога ни другога, нисам 
у њих нашао велике милоште. Пошто сам четири или 
пет дана протумарао по граду и споља видео најбоље 
куће у њему, спремао сам се да оставим ово место, 
где се гостољубље за новац купује; кад, пролазећи 

једном од главних улица, кога да видим него на- 


шега рођака, којему си ме најпре био препоручио. 


Мени је тај састанак био врло пријатан, а ни њему, 
мислим, није био неповољан. Он ме узе питати што 
сам дошао у Париз, и каза ми шта он у њему ради, 
како прикупља слике, медаље, интаљије, и антике 
сваке врсте за једнога господина у Лондону, којем 
истом што је дошао укус за то и велико имање. Чудио 
сам се отуда да се такав посао повери нашем ро- 
ђаку, тим више што ми јеон сам толико пута говорио 
да се ништа у томе не зна. Кад га запитах кад пре 
изучи вештину познавалачку, он ме узе уверавати да 
ништа није лакше од тога. Сва је тајна у томе, строго се 
држати два правила: прво, да свагда треба приметити 
како би слика могла бити боља да је сликар дао себи 
више труда; а друго, хвалити радове Петра Перу- 
ђина. „Него“ рече, „као што сам те некада учио како 
да постанеш књижевник у Лондону, хоћу сад да пре- 
дузмем да те упутим у вештини куповања слика у 
Паризу.“ 

„Драге воље пристадох на тај предлог, што сам 


"тако имао отуда живети; а све ми је частољубље 


сад било, живети. Одем, дакле у његов стан, дотерам 
његовом помоћу своје одело, и, после некога времена, 
пратио сам га по распродајама слика, где су погле- 
дали енглеску господу као купце. Није ме мало чу- 
дило како је добро с првом отменом господом. која се 
сва обраћаху за сваку слику или медаљу, његову суду, 
као непогрешивоме мерилу укуса. Он се врло добро 
коришћаше мојом помоћи у таквим приликама; кад би 
га запитали што за његово мњење, он би ме озбиљно 
изазивао на страну, и припитивао ме, смицао би ра- 
менима, чинио се важан, враћао се и уверавао их да 
не може дати својега мњења у ствари од толике важ- 
жности. Бивало је прилика где је могао бити више по- 
уздан у себе. Сећам се где сам га гледао како је, 
пошто је изнео своје мњење као да колорит слике 
није довољно мек, мирно узео четку с мрким лаком, 
и њоме прешао преко слике с пуно поуздања, и питао 
их после није ли дотерао боју. 

„Пошто је извршио свој налог у Паризу, остави 
ме с топлом препоруком неколиким отменим људима, 
као лице врло погодно за васпитача и пратиоца на 
путу, и после некога времена погоди ме као таквог 
један који беше довео у Париз своју пупилу, да про- 
путује по Европи. Ја сам имао упућивати овога мла- 
дога господина, с том напоменом да му буде слободно 
упућивати се и сам. И доиста, мој се ученик разу- 
мевао у вештини управе, што се тиче новца, много 
боље од мене. Био је наследио имање од неких двеста 
тисућа ливара, које му је остало од некога стрица у 
Западној Индији; а тутори његови, да би га спремили 
да њиме управља, били су га дали на науку једноме 
адвокату. И тако, тврдичење му је била главна страст; 
све што је на путу питао, било је, како би се могло 
заштедити новаца; којим је путем најјевтиније путо- 
вати; може ли се што купити на чему би се могло 
зарадити кад би се после продало у Лондону. Зна- 
менитости на путу које су се могле видети бадава 
био је готов да обиђе; али, ако је требало платити 
те да се виде он би обично говорио како су му ка- 
зивали да их не вреди ни гледати. Никада не би 
плаћао рачуна а да не примети како је за чудо скупо 
путовати; и све то и ако му још није била двадесет 
и једна. Кад стигосмо у Ливорно, док бесмо у шетњи 
да разгледа пристаниште и натоварене бродове, он 
се распита пошто је превоз морем натраг у Енглеску. 
Рекоше му како је то ситница према ономе шта стаје 
повратак сувим; он, онда, не могаше одолети иску- 
шењу, исплати ми оно мало плате што ми је имао 
давати, опрости се са мном, и укрца се с једним само 
пратиоцем за Лондон. 

„И тако се опет нађем сам на свету; тек, на то 
сам био навикао. Моја ми вештина у музици није могла 
ништа користовати у земљи где је сваки сељанин 
био бољи музичар од мене; али сам ја дотле био стекао 
други таленат, који ми је ваљао исто тако, а то је 
била вештина препирке. На свима страним великим 
школама и по манастирима подржавају се, у извесне 
дане, филозофске тезе против свакога ко би их, као 

намерник, хтео побијати, и зато онај који их буде 
вешто побијао, има права на нешто у новцу, на ручак 
и на постељу за једну ноћ. На тај начин пробијао 
сам се, дакле, путујући натраг у Енглеску; идући 
од места до места, испитивао сам људе изближе и, 
ако се могу тако изразити, видео обе стране од 
слике. Што сам опазио, није много. Нашао сам да 
је за сиротињу најбоље да живи у монархији, а за 
богаташе у републици. Нашао сам да је богатство у 
опште у свакој земљи то исто што и слобода; и да 
никакав човек не воли толико слободу да не би по- 
желео да вољу понеких у друштву потчини својој. 
„Пошто сам се вратио у Енглеску, мислио сам 
прво јавити се вама, а после уписати се као добро- 
вољац у прву експедицију која куд крене; али се пу- 
тујући овамо, премислих, јер се намерих на некога 
старога знанца, који је, чух, с неким друштвом глу- 
маца, који су пошли да преко лета обиђу места по 
унутрашњости. Дружини изгледаше да није много не- 
повољно да им будем друг. Само, сви су ми говорили 
како је велики задатак којега се подухватам ; како је 
публика чудовиште с много глава, и како му могу 
угодити само они који имају добру главу; како се глу- 
мовање не да изучити за дан, и како, без извесних 
одомаћених покрета што се чине од ово сто година 
на позорници, и само на позорници, не могу ни ми- 
слити да се допаднем. Лруга је тешкоћа била, наћи 
ми улога, јер су готово све врсте карактера биле 
заузете. За неко време гледао се те овај те онај ка- 
рактер, док се на послетку, не зауставише на Хора- 
цију, којега ми се, срећом, не даде одиграти, заради 
присутности овога овде искупљенога друштва.“ 


ГЛАВА ХХІ. 


Како је кратка века пријатељство између порочних, 
јер не траје дуже но док једно другоме требају. 


Прича мојега сина била је одвећ дуга да је могао 
испричати је на једанпут; први део њен отпочео је 

био те ноћи, и довршивао је што је још остајало 
сутрадан по ручку, кад се пред вратима појавише кола 
Г. Торнхилова, те се учини као да покварише опште 
расположење. Надзорник, који ми је у тој кући постао 
био пријатељ, дошану ми да се је поседник већ јављао 
Госпођици Вилмотовој као просац, и да јој тетка и 
теча чини се као да веома драге воље одобравају ту 
прилику. Г. Торнхил, улазећи, кад виде мојега сина 
и мене, као да се мало трже: али ја то одмах при- 
писах изненађењу, а не каквој злој вољи. И кад ми 
приђосмо да се с њиме здравимо, он нам на наш по- 
здрав одговори, како се чињаше, веома усрдно; и тако, 
за мало, а његова присутност само унесе више распо- 
ложености у нас. 

После чаја, он ме изазва на страну, да се рас- 
пита о мојој кћери; кад му ја казах да ми је рас- 
питивање било напразно, он као да се томе веома за- 
чуди; рече ми, још, да је често одлазио мојој кући, 
да теши моје, и да их је све оставио у потпуну здрављу. 
После ме питаше да ли сам што помињао о њеној 
несрећи Госпођици Вилмотовој или својем сину; и 
кад му ја казах да нисам још ништа, он живо одо- 
браваше моју увиђавност и смишљеност, говорећи ми 
да то свакојако држим у тајности; „на послетку“, 
рече, „то би било колико и причати своју рођену сра- 
моту; а може бити и да Госпођица Ливија није ни 
згрешила колико ми сви мислимо да је.“ Ту нас пре- 
киде момак, који дође да одазове поседника да буде 
при игри: и тако ме он остави, а мени би сасвим мило 
што се показује да се толико интересује за оно што 
се мене тиче. Његова дворба, међутим, око Госпо- 
ђице Вилмотове била је очигледна те да се не би ви- 
дело на што он иде, само њој она као да не беше 
сасвим по вољи, и она је примаше више да учини по 
вољи својој тетки но из истинске милости. Чак ми би 
и то задовољење да видим где баци неколике мило- 
стивне погледе мојему несрећном сину, којих онај други 
не могаше измамити ни својим богатством ни угађањем. 
Изненађиваше ме, међутим, не мало што се Г. Торнхил 
чини толико прибран. Тако смо ту остали недељу дана 

на наваљивање Г. Арнолда, и што се Госпођица Вил- 
мотова сваким даном показивала нежнија према мо- 
јему сину, све то веће изгледаше да бива и прија- 
тељство Г. Торнхилово према њему. 

Он нас је и отпре најљубазније уверавао да ће 
се заложити да нам буде на услузи: али се сад ње- 
гова великодушност није ограничавала само на обе- 
hama: онога јутра кад сам се ја спремао да пођем, 
gohe ми Г. Торнхил, истински радостан, да ми јави 
какву је услугу учинио својему пријатељу Ђорђу. То 
није било ништа мање него да му је прибавио чин 
заставника у једном пуку који је полазио за Западну 
Индију, за што је обећао само сто ливара, пошто је 
његов утицај био довољан да му оне друге две оставе!. 
„Што се тиче ове мале услуге“, настави млади го- 
сподин, „ја не тражим друге награде мимо задовољ- 
ство што сам се нашао пријатељу; а што се тиче оних 
сто ливара што их треба положити, ако ви немате 
откуда, послужићу вас ја, а ви ћете ми платити кад 
узможете. То је била услуга да немадосмо речи да се 
на њој захвалимо, и тако му ја одмах издам обавез- 
ницу на новац, и толико му се показивах захвалан 
као да не мислим никада платити му. 

Ђорђе је требао поћи у престоницу сутрадан, 
да би обезбедио себи наименовање, а то по упуту ње- 
гова великодушнога заштитника, који палажаше да је 
преко потребно пожурити с тим, како се не би, међу- 
тим, јавио други ко с повољнијим условима. И тако 
је сутрадан рано наш млади војник био спреман за 
полазак, и чинило се као да је он једини од свију 
нас коме није тешко. Ни тегобе и опасности које су 
га чекале, ни пријатељи и драго његово, јер га је Го- 
спођица Вилмотова заиста волела, што је остављао 
за собом, није га смућивало у његовој раздраганости. 
Пошто се опрости с осталима, ја му дадох све што 
имадох, свој благослов, „Ти, синко“, рекох му. „по- 
лазиш да се бориш за своју земљу, опомени се како 
се твој јуначки дед борио за својега освећеног краља, 

1 У оно време, а и све до скора, могла су се у Ен- 
глеској звања у војсци куповати за новац. Пр. 

онда кад је приврженост краљу у Британаца била вр- 
лина. Пођи, сине мој, и угледај се на њега у свему 
осем у његовим несрећама, ако је било несрећа по- 
гинути с Лордом Факландом!. Пођи, сине мој, и, ако 
паднеш далеко, неопојан и неоплакан од оних који 
те воле, највредније су сузе оне којима небо орошава 
непогребену главу војникову“. 

Сутрадан опростих се од добре породице која 
је била тако љубазна те ме за толико гостила, не про- 
пуштајући да више пута изјавим своју захвалност Г. 
Торнхилу на његовој последњој доброти. Оставих их 
да уживају сву срећу што је доносе изобиље и угла- 
ђеност, а ја се кренух дома, очајавајући да ћу икада 
наћи своју кћер, него шаљући уздах к небу, да је 
поштеди и да јој опрости. Стигао сам био на два- 
десет миља од куће, јер сам био узео коња који ће 
ме носити, пошто сам још био слаб, и крепио сам се 
надом да ћу ускоро видети све што ми *je најмилије 
овога света. Спусти се ноћ, и ја се увратим у неку 
малу крчму украј пута, и позвах крчмара да ми чини 
друштво крај сатљика вина. Седосмо крај ватре у кујни, 
која је била најбоље одељење у кући, и ћеретасмо 
о политици и о новостима онога краја. Између оста- 
лога разговора, случајно се узесмо разговарати и о 
младоме поседнику Торнхилү, који је, увераваше ме 
крчмар, омражен, као год што му је стриц, Сер Виљам, 
који покадшто слази овамо, омиљен. Узе помињати 
како он само гледа како ће завести кћери оних који 
га приме у своју кућу, па их после, пошто буде с њима 
две или три недеље, одагна од себе без награде и 
пусти их у свет. Док смо тако водили разговор, жена, 
његова, која беше изишла да промени новац, врати 
се, и кад виде где јој се муж паслађава задовољством 
у којему она не имађаше дела, она га љутитим гласом 
запита шта ради ту; на што јој он тек подругљиво од- 
говори, пијући јој у здравље. „Господар Симондсе“, 


1 Лорд Факланд (Falkland), и ако сам није одобравао 
што су чинили Карло 1. и његов министар Страфорд, борио 
се, ипак, на страни Краљевој, а против Кромвела, и погинуо 
је у битци код Њубери-а (1643). Пр. 

повика она, „ви са мном поступате до зла Бога рђаво, 
и ја то нећу више да трпим. Што је посла три че- 


"твртине је на мени да урадим, а она четврта остаје 


неурађена; ништа не радиш, него по цео дан банчиш 
с гостима, а ја, да знам да ће ми, да попијем колико 
кашика хвата, бити лек од грознице, немам да сркнем ни 
капи.“ Ја сад видех шта јој треба и одмах јој наточих 
чашу, коју она прими, поклонив се према мени, и, пијући 
у моје добро здравље, настави: „Није то, Господине, 
да сам ја љута што заради пића, него ко ће гледати 
како пропада кућа. Ако је опоменути госта или пут- 
ника, све је на мојим леђима, а он би пре прогутао 
ту чашу но што би се макао. 

„Ето, горе имамо неку младу женску, што је 
дошла и узела стан овде, а не верујем да има но- 
ваца, сувише ми је учтива. Видим да је спора на пла- 
ћању, требало би је опоменути.“ „Што ћеш је опо- 
мињати“, повика крчмар, „ако је спора, она је сигурна.“ 
„То не знам“, одговори жена, „али знам да је она 
овде две недеље, а ми од ње нисмо видели ни пре- 
бијене паре.“ — „Ја држим, жено,“ рече он, „доби- 
ћемо све на једанпут.“ — „Све на једанпут!“ повика 
она, „добићемо ми како било; и, то сам одлучила, 
још колико вечерас, или ће излетети напоље, да се 


- чуди шта је снашло.“ „Помисли само, жено“, рече 


муж, „да је од господског рода, и да заслужује више 
пажње.“ „Што се тога тиче“, одговори крчмарица, 
„била она господског или простог рода, излетеће она 
напоље неће ни сама знати како. Госпоштина може 
бити добра и красна где јој је места; тек, ја, за 
мој рачун, нисам од ње видела велика добра у го; 
стионици код Дрљаче“. 

Како то рече, она устрча уским степеницама што 
вођаху од кујне у собу горе, и ја на брзо познадох, 
по јачини њезина гласа и по јеткости њених пре- 
кора, да женско што је у ње на стану нема новаца. 
„Напоље, кад ти кажем, вуци се овога часа, неваља- 
лице, бестиднице једна, или ћу ти показати да ћеш 
ме памтити три месеца. Гле ти ње! Довући се и на- 
местити се у поштеној кући, без једне пребијене паре; 

напоље, кад ти кажем.“ „Сажалите се, добра Госпођо“, 
повика странкиња: „сажалате се бедном, остављеном 
створу за једну ноћ, а смрт ће скорим учинити свему 
крај.“ — Одмах познадох глас мојега јадног пропалог 
детета, Оливије. Прискочих јој у помоћ, док је жена 
вуцијаше за косу, и примих милу остављену патницу 
у своје наручје. .„Добро ми дошла, и вазда добродошла, 
мило моје залутало дете, благо моје, у наручја тво- 
јега јаднога остарелога оца. И ако те бездушници од- 
гоне од себе, има још некога на свету који те нигда 
неће оставити; и да си учинила десет тисућа греха, 
он ће ти их опростити“. — „Рођени мој, драги“, за не- 
колико минута ништа више није могла рећи, „рођени 
мој, мили, добри мој оче! Могу ли анђели бити бољи! 
Чиме сам ја то заслужила! Неваљанац један, мрзим 
га, и мрзим себе саму; тако да ти вратим за толику 
твоју доброту. Ти ми не можеш опростити: знам да 
не можеш“. — ..Праштам ти, дете моје, са свега срца ти 
праштам! Само се покај, па ћемо обоје бити опет 
срећни. Видећемо још ведрих и веселих дана, Оли- 
вија моја“. — „О никада, оче, никада. Што ми још 
остаје беднога живота, биће само поруга од света, а 
срамота на дому. Али, за Бога, оче! Изгледаш ми 
много блеђи но обично. Зар те је могла несрећница, 
као ја што сам, толико ожалостити? Ја знам да је у 
тебе толико мудрости да не можеш последице моје по- 
грешке примити на себе“. — „Мудрост наша, девојко...“ 
почех ја. — ..О, зашто ме зовеш тако хладним име- 
ном, OYE?“ повика она. „То је први пут што си ме 
назвао тако хладним именом“. — „Опрости ми, чедо 
моје“, одговорих ја, „хтедох само рећи да је му- 
дрост спора да одбрани од беде, и ако је она на крају, 
ипак, поуздана“. 

Крчмарица се сад поврати да припита хоћемо ли 
какву бољу собу; одобрисмо јој то, и она нас уведе у 
собу где смо се мотли слободније разговарати. Пошто 
смо се разговором мало умирили, не могах а да је не 
узмем испитивати како је, степен по степен, доспела 
у ово бедно стање. „Онај ми је неваљалац, оче“, 

__ рече она, „од првога дана како смо се познали чинио 
__ часне предлоге, али да их кријем.“ 

„Неваљалац један!“ повиках ja: „али ми јеу 
неколико за чудо, како човек разборит и, како изгле- 
даше, частан, као Г. Барчел, може тако мирне душе 
учинити толику нискост и увући се тако у породицу 
како ће је упропастити“. 

„Драги мој оче“, одговори моја кћи, „ти си у 
чудној заблуди; Г. Барчел није никад покушавао да 
ме обмане. Напротив, он се користио сваком приликом 
да ме на само упућује како ћу се клонити замака што 
ми их плете Г. Торнхил, који је, сад видим, још гори 
но што га је он представљао“. — ..Г. Торнхил“, прекидох 
је ја, „не може бити!“ — „Јесте, оче“, одговори она, 
„мене је завео Г. Торнхил; он је довео оне две го- 
спође, како их је он звао, а које су у ствари биле 
| распуснице са улице, без образовања и милости, те 
` да нас одвуку у Лондон. Њихова би лукавства, сећаш 

се, зацело била и успела, да није било писма Г. Бар- 
__ челова, који је њима намењивао оне прекоре што смо 
| их ми примили на себе. Откуда је он могао имати то- 
лико утицаја да им поквари њихове планове, то ми 
је и данас тајна, тек, уверена сам да нам је он свагда 
био најистинитији и најискренији пријатељ“. 

„Ти ме зачуђаваш, кћери“, повиках ја; „сад тек 
видим да су моје прве сумње о Г. Торнхилу биле и 
сувише основане; он може слободно ликовати ; јер он 
је богат, а ми смо сиромаси. Али, причај ми, дете 
моје, мора да није било мало какво искушење, кад си 
могла тако поборавити све утиске од онаквога твога вас- 
питања и твоје онако чедне нарави 2" 

„Знај, оче,“ одговори она, „што ликује, то има 
захвалити жељи мојој да усрећим њега а не себе. 
Ја сам знала да обред нашега венчања, које је у тај- 
ности свршио некакав католички свештеник, ни по чему 
не важи, и да се немам ни на што ослањати осем на 
његову часност“. — „Шта,“ прекидох је ја, „дакле 
вас је заиста венчао свештеник, уредно рукоположен 2" 
__— „Јесте, оче, венчао,“ одговори она, „само нас је 
` обоје заклео да му не казујемо имена“. — „Кад је тако, 

онда ходи, дете моје, опет у моја наручја; сада си ми 
по хиљаду пута више добродошла но пре тога; ти 
си му сад по свему његова жена, нити могу и сви за- 
кони људски, да би они били писани на таблицама од 
љутца камена, ослабити у чему год моћ те свете везе“. 

„О, оче“, одговори она, „ти мало познајеш ње- 
гова неваљалства; њега је тај исти свештеник већ 
венчао са шест или осам других жена, које је он, као 
и мене, преварио и оставио“. 

„Је ли тако 2 повиках ја; „онда ћемо обесити 


тога попа; сутра ћеш га јавити“. — „Али, оче“, одго- 
вори она, „хоће ли бити у реду, кад сам се ја заклела 
да ћу то држати у тајности ?* — „Ако си, кћери“, 


одговорих, „учинила то обећање, ја нити могу, нити 
хоћу да те наводим да га погазиш. У свима уредбама 
људским одобрава се мање зло заради већега добра; 
у политици уступа се једна област, да би се спасла 
краљевина; по медицини, може се одсећи један үд, 
те да се сачува цело тело. Али у религији, закон је 
писан и неумитан, да се никада не чини зло. И тај 
је закон, дете моје, уместан; иначе, ако бисмо учи- 
нили мање зло, како бисмо дошли до Behera добра, на- 
вукли бисмо известан грех заради користи, која се оче- 
кује за унапредак. И баш да би та корист наступила 
за извесно, могло би се догодити да време што је из- 
међу учина и користи, а оно се признаје да је грешно, 
буде оно када смо позвани да одговарамо за оно што 
смо урадили, а књига се радња људских склопила за 
навек. Али, ја те прекидам, чедо моје, настави“. 
„Одмах сутрадан,“ настави опа, „познадох ко- 
лико мало могу очекивати од његове искрености. То 
исто јутро представи ме он другим двема несрећни- 
цама, које, као и мене, беше обмануо, али које жи- 
вљаху задовољне својом срамотом. Ја сам га и сувише 
нежно волела да сам могла трпети таквих супарница, 
и труђах се да у заносу од задовољства заборавим 
своју срамоту. Играла сам, одевала се, разговарала ; 
али сам ипак била несрећна. Господа што тамо до- 
лажаху говораху ми сваким часом колика је моћ мојих 
дражи, а то је само доприносило да ми повећа тугу 

што сам сву њихову моћ тако у лудо страћила. Тако 
` cau постајала сваким даном све замишљенија, а он 
м еве безобзирнији, док, на послетку, то чудовиште не 
ЕГ имаде образа да ме понуди некоме младом баронету, 
___ својему знанцу. Треба ли да ти казујем колико ме за- 
болела његова незахвалност? Била сам изван себе са 
___ таквог његова предлога. Рекох да ћу да идем. Кад сам 
% полазила, он ми понуди једну кесу; али му је ја бацих 
___пуна срџбе, и одјурих ван себе од љутине, са које за 
HEKO време и не осећах свој несрећни положај. Али 
ускоро размислих о себи, и видех да сам срамна, пре- 
зрена грешница, без и једнога пријатеља на свету да 
би ми помогао. 

„Управо у тај мах наиђоше некаква путничка кола, 
те узех место, а једино ми било за тим стало да 
` ME одведу далеко од бедника којега сам презирала и 
__ гнушала га се. Изиђох овде, где су ми, како сам дошла, 
@ моје неспокојство и немилост ове жене били моји 
Ё једини другови. Они часи задовољства што сам их 
проводила са својом мајком и сестром сад ми посташе 
мучни. Њихови су јади велики; али су моји већи но 
њихови, јер су помешани с грехом и срамотом! 

„Смири се, дете моје“, повиках, „ја се надам да 
ће све бити боље. Отпочини мало за ноћас, а сутра 
ћу те повести кући, мајци твојој и осталој породици, 
који ће те сви љубазно. дочекати. Јадница, коснуло 
јој се срца; али те она још воли, Оливија, и забо- 
равиће.“ 


ГЛАВА ХХП. 


Увреде се лако праштају где је љубави у срцу. 


Сутрадан изјутра метнух своју кћер за собом на 
коња, и кренух на пут да се вратим кући. Успут, гле- 
дао сам од сваке руке да јој ублажим тугу и страх и 
да је наоружам одлучношћу, како ће поднети присут- 
ност своје увређене матере. Користио сам се сваком 
` приликом, кад би се пред нама дао леп предео којим 

пролажасмо, те јој напомињао колико нам је небо ми- 
лостивније но ми једно другоме, и како је мало не- 
воља да би долазиле од природе саме. Уверавах је 
како она неће никада опазити какве промене у мојој 
милошти, и да може, док у мени буде било живота, а 
то може бити још задуго, поуздати се у мене да ћу 
јој бити чувар и учитељ. Крепио сам је противу осуда 
света, казивао јој како су књиге мили другови, који 
не коре невољника, и како оне, ако нас и не могу 
довести да уживамо у животу, могу нас бар научити 
да га подносимо. 

Коња на којему јахасмо за ту ноћ остависмо у 
некој крчми украј пута, око пет миља места од моје 
куће; пошто сам хтео нрипремити своје како ће до- 
чекати моју кћер, смислих да је за ту ноћ оставим у 
крчми и да се вратим по њу, у друштву моје кћери 
Софије, сутрадан рано. Била је ноћ кад стигосмо 
где смо мислили преноћити; пошто јој нађох пристојну 
собу и пошто наредих крчмарици да спреми што за 
јело, пољубих је, и упутих се кући. Срце ми обузи- 
маху све нови осећаји милине што сам се више при- 
мицао својем скровитом боравишту. Као птица која је, 
застрашена, прхнула из гнезда својега, и моји осећаји 
престизаху моју журбу и облетаху око мојега малога 
огњишта, пуни усхићења од очекивања. Опомињах се 
свега милоснога што им имађах казати, и унапред 
замишљах како ће ме дочекати добродошлицом. Осећао 
сам нежни загрљај моје жене, и смешио се гледајући 
радост моје дечице. Како сам ишао споро, тако се и 
ноћ спуштала. Радници дневни беху сви полегали да 
отпочину ; свеће беху погашене у свим колибама; ни- 
какав се гласак не чујаше осем промуклих петлова и 
лавежа паса у даљини. Прилажах сав раздраган ми- 
ломе дому, и не бејах пришао ни за двеста триста 
корака, кад наш честити зељов истрча преда ме да 
ме поздрави. 

Било је скоро пола ноћи кад стигох да закуцам 
на својим вратима; све је било тихо и глухо; груди 
ми се надимаху неисказаном срећом, кад, на моје 
упропашћење, видех кућу где сва букти у пламену, 

а свака се пукотина црвени од пожара! Ја дрекнух 
из свега гласа, и сруших се на земљу. То пробуди 
мојега сина, који је све дотле спавао, те он, кад виде 
___ ватру, одмах пробуди моју жену и кћер; а оне, истр- 
` чавши голе и све претрнуле од страха, повратише ме 
ү живот својим запомагањем. Али само како ћу видети 
=“ нових страхота; ватра је у то била захватила кров 
од наше куће, те се рушио део по део, а моји ста- 
____ јаху неми од ужаса и гледаху као да би уживали у 
| блеску од ватре. Погледах у њих, па се онда обазрех 
5 за моје двоје малих; али њих не могах видети. О, да 
__ несреће! „Где су“, повиках, „где су моја дечица?“ 
_____Погорела у ватри“, рече моја жена мирно, „и ја ћу 
да умрем с њима.“ У том тренутку зачух вриску деце, 
која се истом беху разбудила од ватре, и ништа 
_ Me не би могло зауставити. „Где су, где су моја де- 
` . чица?“ виках, јурећи кроз пламен, и иставих врата 
од собе у којој она беху затворена, „где су ми чеда 
моја 2“ „Ево нас, тата, ево нас“, викаху она у један 
глас, а пламен ухвати кревет где лежаху. Дочепах их 

могао брже, а кров, истом што изиђох, сруши се. „Сад“, 
повиках показујући на децу у наручју, „нека гори пла- 
__ мен и нека пропадне све што имам. Она су ту, спасао 
сам благо своје. Ево, жено, ево нашега блага, и ми 
__ћемо опет бити срећни.“ Љубљасмо дечицу своју по 
хиљаду пута; она нам се обискиваху око врата, и као 
и да сама учествоваху у нашој превеликој радости, а 
мати њихова час се смејаше, час, опет, плакаше. 
Ја сам сад стајао мирно проматрајући пожар, 
_ кад после некога времена почех опажати да ми је 
` десна мишица до плећа сва страшно опржена. Нисам, 
` € тога, могао помагати својему сину ни да спасава 
што од ствари, нити да угушује пожар да не ухвати 
` и жито. У то се узбунише и суседи, и притрчаше нам 
у помоћ; али све што су могли чинити, било је, да 
__ стоје те да, као и ми, гледају несрећу. Ствари, међу 
__којима беху и новчанице што сам их био оставио као 
_ мираз кћерима, беху све погориле, осем једне кутије 
__ с неким хартијама што је стајала у кујни, и још две 

обоје у наручја, и изнесох их кроз ватру што само 

или три ствари, мале вредности, што их мој син у 
први мах још беше изнео. Суседи, међутим, учинише 
што су могли да нам олакшају нашу беду. Донеше 
платна, и наместише нам једну од кућа у дворишту ку- 
јинским посуђем: тако, да, кад свану, имађасмо нов 
и ако бедан стан где ћемо се склонити. Честити први 
мој сусед и деца му нису били међу последњима да 
нас снабду свима потребама и тешаху нас како их 
је само учила њихова неука доброта и болећивост. 

У мојих се, кад их мало пређе страх, узе јав- 
љати радозналост да сазнаду узрок што сам се толико 
задржао. Пошто сам их известио о свему редом, от- 
почех припремати их како ће дочекати ону коју бе- 
јасмо изгубили; и ако сада немадосмо с њоме ништа 
поделити до беде, хтео сам јој ипак спремити добро- 
дошлицу за оно што имамо. Тај би посао био много 
тежи да није било наше скорашње несреће, која је 
понизила охолост моје жене и отупела је већим ударом. 
Не могући собом отићи по своје јадно дете, јер ме је рука. 
била почела болети, послах својега сина и кћер, који се 
ускоро вратише, водећи међу собом јединицу што беше 
сагрешила и немађаше храбрости да погледа у очи 
својој матери, коју никаква моја разлагања не могаше 
приволети потпуном измирењу; у жена је много јаче 
осећање за женске погрешке него у људи. — „Е, Го- 
спођо“, повика њена мати, „ово је сад мало место за 
вас на које сте спали после толикога господства. Моја 
кћи Софија и ја мало ћемо моћи пружити забаве онима 
што су се мешале само са отменим светом. Јесте, Го- 
спођице Ливијце, твој јадни отац и ја много смо пре- 
патили ово последње време: Бог ће ти, надам се, за то 
опростити.“ За време овога дочека, несрећна жртва 
стајаше бледа и дршћући, не могући пустити сузе, ни 
одговорити: ја не могах и даље мирно гледати њену 
невољу, него се, узев строгости у гласу и у држању, 
којој се она одмах онога часа покоравала, окретох 
својој жени. „Хоћу, жено, да упамтиш моје речи 
једном 73a свагда: ја сам ти овде довео натраг јадну 
залуталу путницу; она се враћа дужности, а то 
тражи да јој се врати наша нежност. Праве тегобе 

живота ето су брзо навалиле на нас; зато не дајмо 
____ да се оне увећају неслогом између нас самих. Ако 
будемо живели у међусобној слози, можемо још бити 


задовољни; нас је доста да можемо бити без света 
који ће нас претресати, и да можемо једно друго по- 
државати. Милост небеска обречена је покајнику, угле- 
дајмо се на њу и ми са својом. Богу је, каже нам се, 
много угодније видети једнога грешника који се каје 
но деведесет и девет њих који су ходили и нису скре- 
тали с пута правице. И тако је и право, јер онај 
један напор да се зауставимо на стази што води правце 
у пропаст, по добродетељи већи је но стотину пра- 
ведних дела.“ 


ГЛАВА XXIII. 


Нико осем трешника не може бити задуго и сасвим 
несрећан. 


Сад нам је ваљало прионути како ћемо своје ново 
боравиште учинити што угоднијим, и ми ускоро мо- 
гасмо опет уживати своје пређашње спокојство. Не 
могући сам помагати својему сину у нашим обичним 
пословима, читао сам својима из оно мало књига што 
их спасосмо, а нарочито из оних које, забављајући 
машту, доприносе да срцу буде лакше. И наши добри 
суседи долажаху нам сваким даном да нас поутеше, 
и одредише време у које ће сви помагати да се оправи 
мој ранији стан. Честити Фармер Виљамс није остао 
последњи од ових походилаца, него нам свесрдно ну- 
ђаше своје пријатељство. Био би чак и поново на- 
стојавао око моје кћери; али га она одби начином да 
је за унапредак морао сасвим прекинути своју дворбу. 
Туга њена rao да је не остављаше, и она беше је- 
дина у нашему друштву којој се за недељу дана не 
поврати веселост. У ње сад нестаде оне отворене бе- 
заслепости која је негда учила како ће се уважавати 
и тражити милине у томе што ће бити мила. Забри- 
нутост јој беше силно освојила дух, њена се лепота 

поче губити како јој се и снага гүбљаше; а немар 
још више доприношаше да јој се она умањи. Свака 
реч од милости њеној сестри дирала би је у срце а 
на око јој нагонила сузе; и како један порок кад се 
излечи сеје за собом друге, тако и њезино раније пре- 
грешење, и ако одагнано кајањем, остављаше за собом 
саревњивост и завист. Трудио сам се на све начине 
да јој умалим бригу, и заборављах и свој рођени бол 
заради њеног, те прибирах забавне одломке из исто- 
рије што би ми их јако памћење и нешто начитаности 
на памет доводило. „Наша је срећа, чедо моје“, го- 
ворио бих, „у власти онога је који може учинити на хи- 
љаду непредвиђених начина што се отимају нашој 
увиђавности. Ако треба каква примера да то потврди, 
испричаћу ти, дете моје, причу коју нам прича озбиљан, 
и ако покашто романтичан, историчар. 

„Матилда се млада беше удала за једнога од 
прве господе наполитанске, и остаде удовицом и мајком 
кад јој је било петнаест година. Како је стајала јед- 
нога дана и миловала своје детенце крај отворена 
прозора једне собе што је тледала на реку Волтурну, 
дете се у часу бацакну, те јој из наручја паде доле 
у реку, и у часу га нестаде. Мати, сва запрепашћена. 
и да би га спасла, скочи за њим у воду, али не само 
што.му не могаше помоћи, него се и сама с тешком 
муком избави на другу обалу, а у то су баш неки 
Француски војници пљачкали по томе крају, те и њу 
одмах заробише. 

„Онда се баш рат између Француза и Талијана 
водио не може бити љуће, те и они намисле да из- 
врше најгоре што им налагаше њихова пожуда и сви- 
репост. Али се тој срамној намери успротиви млад 
неки официр, који је, и ако су се морали повлачити 
што су могли брже, метну за собом на коња, и на 
миру је одведе у место из кога је био. Испрва му се 
допаде њена лепота, а после му честитост њезина 
освоји срце. Узеше се; он се подиже до највиших 
места; живљаху дуго заједно, и бејаху срећни. Али 
се за војничку срећу никада не може рећи да је стална. 
Прође више година, кад војска којом он заповедаше 

ою овга, те се он мораде склонити у град где 
= је: живео са својом женом. Ту их опседну, и град 
на послетку отму. Историја је мало забележила тих 
44 ер свирепости што су их у то време Французи 
и Талијани чинили једни над другима. Победници 
5 овом приликом намисле да побију све Француске за- 
_ робљенике ; а понајпре мужа несрећне Матилде, јер 
= је он највише учинио те се опсада толико била про- 
_ тегла. Што би смишљали, то би се обично и изврши- 
___вало готово док би се само смислило. Изводили би 
заробљена војника, а крвник би стајао спреман с голим 
__мачем, док би гледаоци, са суморним ћутањем, чекали 
_ за кобним ударцем, кад ће он измахнути, што је тра- 
_јало само док не би дао знак генерал, који је пред- 
_ седавао као судија. У томе часу, пуном стрешње и 
` очекивања, Матилда дође да се опрости са својим 
_ мужем и избавиоцем, оплакујући своју тешку невољу 
__и свирепост судбине, која је сачувала да не погине 
__пре времена у реци Волтурни само како ће очима 
гледати још већу несрећу. Генерал, који је био човек 
_ млад, зачуди се њезиној лепоти и ражали се на њено 
_јадиковање, али га још више потресе када је чу по- 
мињати њену ранију опасност. Он беше њезин син, 
_ оно дете заради којега је претрпела толику опасност. 
` Одмах је признаде да му је мати, и паде јој к ногама. 
_ Остало је лако замислити; заробљенике пустише на 
С слободу, а они дочекаше сву ону срећу што је љубав, 
_ пријатељство и дужност могаху донети“. 
Е Таквим начином трудио бих се да разговорим 
__ своју кћер; али би она слушала с мало пажње; њена 
| рођена невоља односила је све жаљење што га је 
некада осећала за туђом. и ништа је није могло убла- 
_ жити. У друштву бојала се презрења; а у самоћи на- 
лажаше само неспокојства. Тако се осећала бедном, 
“кад нам јавише као извесно да се Г. Торнхил жени 
| Роспођицом Вилмотовом, о којој сам ја све помишљао 
ода је од истине воли; и ако је он, кад год би му се 
` дала прилика, исказивао своје презрење и према њеној 
_ личности и према њеноме миразу. Тај глас само увећа. 
Јаде сиротици Оливији; да тако на очиглед погази 

верност, то је било више но што њена храброет могаше 
поднети. Ја, међутим, смислих да потражим да се поуз- 
даније распитам, и да спречим, ако се како може, 
да не изврши што је намислио, тиме што ћу послати 
својега сина староме Г. Вилмоту, и упутити га да сазна 
је ли тај глас истинит, и да однесе писмо Госпођици 
Вилмотовој, у коме ће бити изнесено како се Г. Торн- 
хил показао према нама. Мој син оде, како сам га 
упутио, и за три дана врати се, уверавајући нас о 
истинитости овога гласа; писмо му није било могућно 
предати, него га је морао оставити, пошто Г. Торнхил ` 
и Госпођица Вилмотова иду по походама у околини. 
Они ће се, рече, венчати за неколико дана, и били 
су у цркви у Недељу пред што је он ишао тамо, с 
великим сјајем, уз младу шест девојака, а у уз њега то- 
лико исто њих од господе. Њихова скора свадба била 
је весеље за сву околину, а они су се извозили обично 
заједно у најбогатијим колима што су се видела од 
толико година. Тамо су, рече, били сви пријатељи 
обе породице, исто тако и поседников стриц, Сер Виљам 
Торнхил, који је био тако уважен са своје честитости. 
Још додаде да тамо не престају весеље и гозбе; како 
сви хвале лепоту младину и наочитост младожењину ; 
како се веома воле; и на послетку заврши те рече да 
нема куд него мислити да је Г. Торнхил један од нај- 
срећнијих људи на свету. | 
„Нека га, нека буде, ако може“, одвратих ја; 

„погледај, сине, ову сламну постељу, и кров овај што 
не даје заклона; ове опале зидове и влажан под: 
моје мучно тело, опаљено ватром, и децу моју како 
плачу за хлебом; на то си се, дете моје, повратио 
кући, и опет видиш овде, ево овде, човека који се ни 
за свет не би с њиме мењао. О, децо моја, да бисте 
се ви само научила да се разговарате са својим срцем, 
и да вам је знати какву честиту дружбу можете с 
њиме водити, ви бисте се мало освртали на раскош 
и сјај нелостојника. Сви су готово људи научени да 
живот називају путовањем, а себе путницима. То се 
поређење може развити још даље ако речемо да су 
добри весели и ведри, као путници што се дома вра- 

__ћају; а зли да су само тек понекад срећни, као пут- 
ници што полазе у изгнанство“. 
за ч Поплаших се заради своје кћери, која беше са- 
А _ владана овим новим јадом, те прекидох што сам даље 
__ хтео говорити. Рекох јој мајци те је придржа, и за 
` мало она се поврати. Од тога времена изгледаше да је 
_ мирнија ; и ја помишљах у себи да се прибира; али се 
р چ‎ томе преварих; њена мирноћа била је само клону- 
` дост са превелике унутарње гриже. Нешто јела што 
_ нам милостивно послаше моји добри парохијани као да 
` унесе нове веселости у остале; а ни мени није било 
` неповољно видети их раздрагане и без бриге. Било 
. је неправедно кварити им њихово расположење, само 
зато, да би се угодило упорној меланхолији, или им 
товарити жалост коју они не осећаху. Тако се, опет 
E ox, почеше обређивати причама, и зачу се песма, 
_ и веселост се милостивно спусти на наше малено 60- 


9 2 ` равиште. 


ГЛАВА XXIV. 


Нове невоље. 
0. Сутрадан сунце изгреја необично топло за OHO 
_ доба године; договорисмо се да сви заједно доручку- 
_јемо у сеници од прорашљике; и ту, док сеђасмо, моја 
| _ млађа кћи по мојој жељи придружи свој глас концерту у 
_ дрвећу око нас. На овом месту јадница Оливија први пут 
_ беше састала својега заводника, и све би је опомињало 
_ туге њене. Али сета, што је буде предмети мили или је 
производе звуци хармоније, блажи срце, место да га 
_ вледи. И мати јој у овој прилици осећаше неку слатку 
“тугу, и плакаше, и вољаше кћер своју као и дотле. 
` „Де, лепа моја Оливија“, рече, „певај нам ону сетну 
_ песмицу што ти је отац толико воли; твоја нам је 
_ сестра Софија већ учинила по вољи. „Де, чедо моје; 
_биће мило твоме старом оцу“. Она учини по жељи, на- 
© чином тако дирљивим да сам био потресен. 

Кад лепојка која кривим путем пође 
И кад касно позна вероломне људе, 
Како би је туга могла да мимође? 
Како би се спасла своје среће худе? 


Једини јој излаз још остаје тада 

Да ни једно око не види јој срама, 
Заводнику своме да нанесе јада, 

Да му срце гане, ништа до — смрт сама. 


Како је она свршавала последњу строфу, којој 
прекидању у гласу, од туге, даваше необичне мекости, 
сви се узнемирисмо, јер се из далека показаше кола 
Г. Торнхила, нарочито то још више повећа смућеност 
моје старије кћери, која се да би избегла својега за- 
водника, са сестром врати у кућу. После неколико 
минута, искочи он из својих кола, и, дошав до места 
на коме сам још седео, питаше ме пријатељски као 
обично како сам са здрављем. „Господине“, одговорих 
ја, „то ваше поуздање даје само још више нискости 
вашем карактеру; било је једно време када бих био 
казнио вашу бестидност што ми излазите на очи. Али 
сте сад сигурни; године су охладиле моју страст, а 
позив је мој зауставља“. 

„Кунем вам се, драги Господине“, одговори он, 
„да се свему томе чудим, нити разумем шта то значи! 
Надам се да ви не мислите да је у скорашњој шетњи 
ваше кћери са мном било чега год што би било за 
осуду“. 

„Одлази“, повиках, „ти си бедник, ниски, срамни 
бедник, и у свему лажа; али те нискост твоја брани од 
гнева мојега. Јесте, Господине, ја сам од рода који 
то не би отрпео! И ти си, неваљалче, да би задо- 
вољио тренутну страст, унесрећио једно јадно ство- 
рење за цео живот и осрамотмо породицу која осем 
части није имала друга дела“. 

„Ако је она, или ако сте ви“, одговори он, „од- 
лучили да будете бедни, ја вам не могу ништа. Али ви 
још можете бити срећни: и какво год мњење да сте 
ви себи створили о мени, ви ћете ме вазда наћи спремна, 

томе допринесем. Ми њу можемо, за кратко време, 
Е ти за другога, и што је главно, она може задр- 
| жати својега љубазника; а то вас уверавам да ћу је 
` свагда истински пазити“ 
А, йс. Осетих како све у. мени ускипе на ову срамну 
понуду; ако дух и може остати миран под великим 
_ ударима, мале пакости могу допрети до душе и до- 
_ вести је до беснила. „Иди ми с очију, гујо“, повиках, 
и немој ме вређати и даље својим присуством. Да 
_ је овде мој врсни син, он ти то не би отрпео; али 
7 ја сам стар, и немоћан, и са сваке стране саломљен“ 
___ „Видим“, повика он, „да сте ви устали како ћете 
_ ме присилити да се с вама разговарам опорије но што 
_ сам мислио. Пошто сам вам казао чему бисте се могли 
надати од мојега пријатељства, неће бити с горега 
| ви да вам представим какве би могле бити последице 
_ од мојега гнева. Мој заступник, на кога сам ја пренео 
вашу скорашњу обавезницу, жестоко прети; ја не знам 
` FARO бих иначе могао зауставити ход правде, осем да 
сам положим новац; а то ми није лако учинити, јер 
_ сам се у последње време доста истрошио спремајући 
_ се за женидбу. После, и мој настојник помиње о на- 
„плати кирије: он извесно зна шта му је дужност, јер 
"се ја не бавим стварима те врсте. Ипак бих вам хтео 
бити од услуге, и волео бих, шта више, да ви и ваша 
1 будете при венчању мојем са Госпођицом Вилмо- 
ловом ; чак је то и жеља моје миле Арабеле, коју јој, 
нё дам се, нећете одбити.“ 
Е „Господине Торнхиле“, одговорих ја, „чујте ме 
дном за свагда; што се тиче ваше женидбе којом 
ло осем мојом кћери, на то се ја нећу никада са- 
ити; и да бих знао да ће ме пријатељство ваше 
тосадити на престо, а гнев ваш свалити у гроб, пре- 
1 бих, опет, и једно и друго. Ти си ме једном 
о преварио да ти нема опроштаја. Иди, и уживај 
што ти је срећа доделила, лепоту, богаство, здравље 
и милине. Иди, а мене остави беди, срамоти, болести 
г јаду. Али, колико сам понижен, срце ће моје бра- 
ити своје достојанство, и, премда ти праштам, свагда 
ту те презрети.“ 

„Кад је тако“, одговори он, „знајте да ћете осе- 
тити последице од те увреде, а ускоро ћемо видети 
ко је више за презирање, ви или ја“. И на то на- 
гло оде. 

Моја жена и син, који су били присутни овом 
разговору, као да се беху поплашили. И кћери моје, 
кад видеше да је отишао, изиђоше да чују на што 
је изишао наш разговор, и кад дознадоше, беху не 
мање запрепашћене но они. Што се мене тиче, ја се 
нисам освртао ни на какву његову злобу. Он је већ 
био измахнуо својим ударцем, а ја сам био спреман 
да одбијем сваки нов ударац; као једна од оних на- 
права што се њима служи ратна вештина и што се, 
како се год бацале, окрећу како ће опет дочекати 
непријатеља. 

Познадосмо, међутим, ускоро да он није претио 
напразно ; одмах идућега јутра дође његов настојник 
да ми тражи годишњу кирију, коју ја, како су се биле 
стекле прилике што сам их већ испричао, нисам могао 
платити. Зато што нисам могао, он ми те вечери одагна 
стоку, и процени је и продаде сутрадан испод пола 
вредности. Жена и деца ме сад узеше преклињати да, · 
пристанем на све, само да се не излажем извесној 
пропасти. Мољаху ме, чак, и да му одобрим да нас 
може опет похађати, и труђаху се свом својом малом 
речитошћу да ми представе све невоље што ћу их 
морати подносити; страхоте тамнице у овако студено 
доба године, и опасност што прећаше мојему здрављу 
са онога случаја недавно од пожара. Али ја остајах 
сталан. 

„Што се, мили моји“, повиках ја, „што се тру- 
дите да ме приволите ономе што није право ? Дужност 
ме је моја учила да му опростим; али ми савест моја 
не одобрава да му повлађујем. Што тражите од мене 
да пред светом одобравам оно што у срцу својему 
морам осуђиватиг Зар бисте хтели да мирно седим 
и да ласкам бестидном заводнику, и, да бих избегао 
тамницу, трпим чемерније окове да ми стежу душу ? 
Не, никада, ако ћемо бити изагнани из овога боравишта, 
држимо се само правога пута, и, где били избачени, 

__наћи ћемо дивна склоништа, само ако будемо могли 
погледати у срца своја ведро и весело.“ 

Тако нам прође вече. Сутрадан зором, како је 
преко ноћ запао био велики снег, син ми је био у 
послу како ће га почистити и направити пртину пред 
_кућом. Није дуго око тога пословао, кад утрча, сав 
блед у лицу, да нам јави да се два страна човека, 
које је знао да су судски људи, упутила нашој кући. 

Истом он то говораше, а они уђоше, и, прила- 
зећи постељи на којој лежах, пошто ми најпре казаше 
ко су и каквим послом долазе, објавише ми да сам за- 
творен, и позваше ме да се спремим да пођем с њима 
у окружну тамницу, до које је било једанаест миља. 

„Пријатељи“, рекох, „по злочесту сте времену 
дошли да ме водите у тамницу ; нарочито се то сад 
несрећно стекло; једну сам руку недавно страшно 
ожегао, и то ме је бацило у малу грозницу; а ја немам 
хаљина да се покријем, и слаб сам одвећ и стар да 
толико идем по овоме дубоком снегу; али, ако мора 
бити — “ 

Онда се окретох својој жеии и деци, и наредих 
им да искупе оно мало ствари што нам беше остало 
и да се одмах спремају те да пођемо отуд. Говорах 
им да се пожуре, а сину рекох да се нађе старијој 
сестри, која, знајући да је она узрок свим нашим не- 
__ вољама, беше пала на тле и обезнанила се, те је пре- 
___шао немир у души. Стадох храбрити своју жену, која, 
сва бледа и дршћући, узе нашу дечицу у своја на- 
ручја, а она се ћутећи прибијаху уз њу, плашећи се 
да погледају у туђе људе. Међутим млађа моја кћи 
спремаше све за полазак, и, ако је више пута опо- 
мињасмо да пожури, за један час од прилике бејасмо 
готови да пођемо. 


ГЛАВА ХХУ. 


Нема прилике, ма како се она бедна чинила, да је не би 
пратило што било што ће бити на утеху. 


Кренусмо из овога мирнога краја, и иђасмо ла- 
__гано напред. Старија ми је кћи била слаба од по- 

тајне грознице, која јо) је од неколико дана почела 
била поткопавати здравље, и један од службеника, који 
је имао коња, би добар те је метну иза себе; ни ти 
људи не могу се сасвим отказати душевности. Син ми 
је водио једно дете за руку, жена друго; а ја сам се 
ослањао на млађу кћер, која пролеваше сузе, не за- 
ради своје, него заради моје невоље. 

Тако бесмо одмакли од својега ранијега боравишта 
за једно две миље, кад угледасмо за собом гомилу 
света где трчи и нешто виче, а било их је око пе- 
десет њих мојих најсиромашнијих парохијана. Псујући 
страховито, они за час ухватише оба службеника, и 
вичући како они неће гледати да им њихова свеште- 
ника воде у тамницу, док је у њих капи крви да је 
пролију заради његове одбране, спремаху се да учине 
зло с њима. Могло је свашта бити, да се ја одмах 
не умешах, те, после нешто муке, избавих приставе 
из руку разјарене светине. Моја деца, која сматраху 
као да сам сад зацело спасен, беху као изван себе 
од радости, и не могаху задржати својега усхићења. 
Али убрзо видеше да су се преварила, кад чуше шта 
ја узех говорити јадним заблуделим људима што беху 
дошли да ми, како мишљаху, учине услугу. 

„Шта, пријатељи моји“, повиках, „зар је у томе 
љубав ваша према мени? Зар тако слушате поуке 
које сам вам давао с амвона ? Да се одупирете правди, 
и да упропастите и себе и мене? Ко вам је коловођа 2 
Покажите ми тога што вас је дотле завео ; нека зна 
за извесно да ће осетити гнев мој! О, драго, заблу- 
дело стадо моје, вратите се дужности што је дугујете 
Богу, својој земљи и мени. Ја ћу вас можда једнога, 
дана видети у бољој срећи, и учинити колико могу 
да будете срећнији но што сте. Али оставите ми бар 
ту утеху да кад будем водио стадо своје бесмртности, 
ни један од вас неће изостајати.“ 

Они. на то као да се сви узеше кајати; и са 
сузним очима прилажаху ми један по један да се са 
мном опросте. Са сваким се љубазно руковах, и пошто 
их благослових, пођох напред, без икаквих даљих пре- 
кида. Неколико часова пре мрака стигосмо у град, 

за _ или, управо, у село; јер је у њему било само неко- 
ДАУ _ дико бедних кућерака, није било више некадашњега 
___његова благостања и од свега његова сјаја остајала 
му је као спомен тамница. 
Ту се, кад стигосмо, увратисмо у једну крчму, 
“где нам изнеше што се могло на брзу руку добити, 
те повечерах са својима, расположен као и обично. 
Пошто сам их како треба наместио за ту ноћ, пођох 
за приставима у тамницу, која је некада била нази- 
дана за ратне потребе, и имала је једну велику собу, 
е јаком гвозденом оградом и каменом поплочану, која 
ч је била општа и за преступнике и за дужнике у из- 
| весне часе преко дан. Осем тога, сваки је затвореник 
> имао одвојену ћелију, у којој је преко ноћ затваран. 
== Улазећи, очекивао сам да нећу ударити ни на 
што друго до на јадање и свакојаке друге гласове од 
невоље; али би инако. Затвореници као да се сви беху 
предали једном заједничком послу, како ће се, у ве- 
селости или у жагору, отрести мислћ. Обавестише ме 
какав је обичај у оваквим приликама, и ја одмах 
_пристадох на оно што се од мене тражило, и ако ми 
је оно мало новаца што сам имао било скоро нестало. 
` Послаше одмах за пиће, и ускоро се сва тамница испуни 
__ жагором, смехом и раскалашним речима. 
„Шта“, помислих у себи, „зар да људи овако 
покварени буду весели, а ја да будем тужан! Ја само 
_ трпим исти затвор који и они, и мислим да имам више 
_ разлога да будем срећан.“ 
у Таквим мислима гледао сам да се развеселим ; 
али нико још није произвео веселости силом и упиња- 

њем, које је и само по себи мучно. Док сам, тако, 
замишљен седео у једном углу тамнице, приђе ми један 
` од другова мојих у затвору, и, посадивши се крај мене, 
__ пусти се са мном у разговор. Код мене је било стално 
_ правило у животу да не избегавам разговор ни с којим 
човеком који би желео водити га са мном ; јер, ако буде 
био добар, могу се користовати поуком од њега; а ако 
Је рђав, њему може бити од помоћи мо). Опазих да 
је ово неки човек вешт, јаке памети, ако и нешко- 
лован, који је скроз познавао свет, како се вели, или, 

боље рећи, људску природу с наличја њена. Он ме 
запита јесам ли се постарао за постељу себи, о чему 
ја нисам био ни мислио. 

„То је незгодно“, рече он, „јер овде не дају 
ништа до сламе, а ваша је соба пространа и хладна. 
Али, како ми ви изгледате као да сте неки господин, 
а то сам и сам у своје време био, нешто вам од мојих 
креветских хаљина стоји драге воље на услузи.“ 

Захвалих му се, исказујући своје чуђење што на- 
лазим толико душевности у тамници, у несрећи, и до- 
дадох, како би он видео да сам човек школован, „да 
је онај древни мудрац, изгледа, добро разумео шта 
вреди у несрећи имати друга, када је рекао Тон 
космон аире, еи дос тон етаирон; и заиста“, 
наставих, „шта је свет када пружа једино самоћу 2“ 

„Ви говорите о свету, Господине“, одговори мој 
друг у затвору, „свет је престарео; па ипак је космо- 
гонија, или постање света, задавало муке филозофима, 
свију времена. Каквих шарених мњења нису они из- 
носили о постању света? Санхониатон, Манетон, Бе- 
росије и Оцело Лукан, сви су се они узалуд око њега 
трудили. У овога последњега налазимо речи A H a Pp X 0 H 
ара кај ателутајон то пан, из којих излази...“ 

.— „Извините, Господине“, повиках ја, што прекидам 
толику ученост; али ја бих рекао да сам све то чуо 
раније. Нисам ли ја имао једном задовољство да вас 
видим на Велбриџком сајму, и не зовете ли се ви 
Јеврем Џенкинсон 2“ На то питање он само уздахну. 
„Ја мислим да се ви морате опомињати“, наставих, 
„некога Доктора Примроза, од којега сте купили коња. “ 

Он ме се сад одмах опомену; мрачно место и 
ноћ, која се спуштала, нису му дали да пре упозна 
моје црте. „Да, Господине“, одговори Г. Џенкинсон, 
„опомињем вас се врло добро; купио сам био коња, 
али сам заборавио платити за њега. Ваш сусед Флам- 
боро једини је тужилац што га се прибојавам на 
првој пороти:; он хоће баш да се закуне да сам правио 
лажне новце. И искрено жалим, Господине, што сам 


1 Поротни суд се у Енглеској састаје двапут 1 години, 
р. 

___вас преварио, и вас и друге; јер, ето видите,“ на- 
__ стави, показујући ми своје окове, „до чега су ме до- 
Bede моје мајсторије.“ 

5 „Лепо, Господине“, одговорих ја, „за вашу до- 
__броту што сте ми понудили своју помоћ кад нисте 
___ могли очекивати да ћу вам ја за то моћи вратити, ја 
hy вам платити тим што ћу настати да ублажим или да 
сасвим отклоним сведоџбу Г. Фламборо-а, и послаћу 
__ тога ради првом приликом свога сина до њега; ја ни 
мало не сумњам да ће он учинити по мојој жељи; а 
што се тиче мојега сведочанства, за то се немојте ни 
најмање бринути.“ 

„Ја ћу вам, Господине“, рече он, „то вратити 
чиме год будем могао. Да ћу вам вечерас више од пола 
_ својих креветских хаљина, и гледаћу да вам се нађем 
као пријатељ у тамници, у којој мислим да имам не- 
кога утицаја.“ 

Захвалих му се, а не могох на ино него чудити 
се како се променио и дошао младолик; јер кад сам 
га раније био видео изгледао је као да му је најмање 
шесет. „Господине“ одговори он, „ви сте мало по- 
знали свет: ја сам у то време имао лажну косу, а 
изучио сам вештину како ћу удесити сваки век у жи- 
BOTY, од седамнаест до седамдесет. Камо да сам, Го- 
сподине, уложио и пола труда те да изучим какав 
занат што сам уложио док сам се изучио за лупежа, 
данас бих био богат човек. Али, ако сам и несрећ- 
ник, могу вам опет бити пријатељ, и то, можда, кад 
ви то најмање очекујете.“ 

Не могосмо више разговарати, јер стигоше момци 
__тамничареви, који беху дошли да прозову затворенике 
по имену и да их преко Hoh забраве. С њима беше 
још један са свежњем сламе, који ме кроз некакав 
узан пролаз уведе у једну собу, поплочану као општи 
затвор, те ту прострех себи постељу и хаљине што 
ми их даде друг мој у затвору; кад то сврших, мој 
ми пратилац, који беше доста уљудан, пожеле лаку 
ноћ. После мојег уобичајеног размишљања, и пошто 
__ сам се захвалио својем небеском поправиоцу, спустих 
"се у постељу, и спавах не може бити мирније све до сутра. 

ГЛАВА ХХУІ. 


Обраћање у тамници. Закони, да би били савршени, 
треба и да награђују, као год што кажњавају. 


Сутрадан рано пробудише ме моји, које у су- 
зама затекох крај своје постеље. Суморна збиља свега 
око нас, изгледа, застрашавала их је. Благо их пре- 
корех заради њихове смућености, уверавах их да ни- 
када нисам спокојније спавао, а после их питах о 
својој старијој кћери, које не беше међу њима. Рекоше 
ми да је у већој грозници са јучерањега немира и те- 
гоба, те су мислили да је боље да остане дома. Друго 
ми је било, да пошаљем сина да нађе једну или две 
собе где би ми се сместила породица, како ће бити 
што се могне ближе тамници. Он ме послуша; али 
не могаше наћи више од једне собе, коју по малу 
цену погоди за мајку и сестре; тамничар онда би то- 
лико душеван те пристаде да он и његово двоје мале 
браће спавају са мном у затвору. И тако им у једном 
углу спремише кревет, који ми се чинило да сасвим 
може поднети. Тек, хтео сам опет знати хоће ли ми 
дечица хтети спавати у месту од којега чињаше се 
као да су се толико уплашила кад су ушла. 

„Па“, рекох, „синци, како вам се свиди ваш 
кревет 2 Ја мислим да се ви не бојите спавати у овој 
соби, ако се и чини тако мрачна 2“ 

„Није, тата“, рече Дик, „ја се не бојим да спавам 
нигде где си ти.“ 

„А ја“, рече Бил, којему је било тек четири го- 
дине, „најволим тамо где је мој тата.“ 

По томе одредих свакоме од мојих шта ће које 
радити. Ћерку упутих нарочито да гледа своју 060- 
лелу сестру; жена да се налази око мене; деца да 
ми читају. „А ти, сине“, наставих, „сви ми морамо по- 
гледати, да нас храниш зарадом твојих руку. Што за- 
радиш као надничар, биће, ако се како треба стег- 
немо, довољно да се сви издржимо и да имамо свега. 
Теби је сад шеснаест година, снаге имаш, а она ти 

је. синко, дата да њоме привређујеш; она треба да 
од глади сачува твоје родитеље и браћу и сестре, 
који су остали без помоћи. Гледај те још вечерас 
потражи рада за сутра, и свако вече донеси што за- 
радиш новаца, да се издржимо.“ 

Пошто сам га тако упутио, и свршио и с тим, 
сиђем у општи затвор, где је било више ваздуха и 
више места. Али ту не бејах задуго, него се, са псо- 
вака, непристојности и суровости, што се осипаху са 
сваке стране, вратих опет у своју собу. Ту сеђах 
неко време премишљајући о чудној заслепљености 
бедника, који, видећи да се све човечанство отво- 
рено дигло против њих, раде на томе како ће себи 
за у будуће стећи страховита непријатеља. 

Неувиђавност њихова изазивала је у мени нај- 
веће сажаљење према њима, и одгонила ми моју ро- 
ђену бригу с душе. Учини ми се, шта више, да је на 
мени дужност да покушам не би ли се они поправили. 
И тако, одлучих да се још једном повратим, и да 
их, уз пркос њихову подсмеху, посаветујем и покорим 
их истрајношћу. Пошав опет њима, кажем своју на- 
меру Г. Џенкинсону, који јој се грохотом насмеја; 
тек, саопшти је осталима. Предлог би примљен, с нај- 
већом раздраганошћу, јер је обећавао бити нов извор 
забаве људима који сад немађаху друга начина да се 
развеселе до подсмевањем и пијанчењем. 

И тако, очитах им нешто јасним не извештаче- 
ним гласом, кад видех како су ми слушаоци то окре- 
нули на смех. Несланим шалама, што их дошаптаваху 
један другоме, јецањима која се прављаху као да им 
се отимају, подмигивањем и кашљањем, свим редом, 
_изазиваху они смех. Ипак, ја наставих читати, озбиљно 

као и дотле, јер сам знао да то што чиним може их 
којега поправити, а оно само не може бити наружено 
ни од кога. 

После читања, отпочех беседу, удешавајући је у 
први мах више како ће их забављати но што би их 
прекоревала. Најпре поменух како ме на то не на- 
гони ништа друго до њихово добро; како сам и сам 

` притвореник као и они, те, ето, не могу ништа зара- 

дити придиковањем. ћао ми је, рекох, што од њих 
чујем свакојаке речи; њима не добивају ништа, а могу 
изгубити много што; „то знајте, пријатељи моји“, по- 
виках, „јер сте ви моји пријатељи, ма колико се свет 
отказивао вашега пријатељства, да опсујете дванаест 
тисућа псовака на дан, неће вам то донети ни јед- 
нога пенија у кесу. И на што бисте сваког часа до- 
зивали ђавола и тражили његова пријатељства, кад 
видите како се он показује према вама? Овде вам он 
није дао ништа друго, видите, него пуна уста пео- 
вака и празан трбух; а, колико сам се ја могао поуз- 
дано разабрати о њему, ни тамо нећете видети ни- 
каква добра од њега. 

„Кад се какав човек покаже ружно према нама, 
природно је отићи другоме. Зар, онда, не би било 
вредно отићи, колико тек да видите, другоме госпо- 
дару, који вам чини најбоља обећања да бисте му 
дошли 2 Заиста, пријатељи, од све лудости што је у 
свету, највећа је лудост онога који, пошто покраде 
ком кућу, иде онима што хватају лопове, да се у њих 
склони. А јесте ли ви много мудријиг Сви ви тра- 
жите да вам помогне онај који вас је већ издао, 06- 
раћате се ономе који је већи пакосник него сви ти 
што хватају лопове, колико их је год; јер они вас 
само намамљују, па вас после вешају; а он вас мами 
и веша вас, и, што је горе но све друго, не пушта 
вас ни пошто је крвник свршио своје.“ 

Кад сврших, моји ми слушаоци честиташе, а неки 
ми и приђоше, и руковаше се са мном, говорећи како 
сам ја то био неки честит човек, и како желе упо-. 
знати се ближе са мном. Обећах им се поновити поуку 
идућега дана, а добих доиста наде да учиним по- 
правку; вазда сам био тога мњења да никоји човек 
није дотле пао да се не би могао поправити, та свако 
је срце готово да прими стреле од прекора, само да 
би стрелац знао погодити где треба. Пошто сам тако 
учинио што ми је душа желела, вратих се у своју 
собу, где ми је жена била спремила скроман обед; 
а Г. Џенкинсон се замоли да и он донесе свој ручак, 
те да може, како имаде доброту рећи, наслађивати се 

зр оўим разговором. Он дотле још не беше видео мојих; 
Е, јер су они долазили ү моју собу на једна врата у 
Р _ ономе тесном проласку што је напред описан, да би 
"тако избегли општи затвор. Зато Г. Џенкинсон, кад 
| Ж _ HX први пут виде, као да се не мало изненади лепоти 
моје млађе кћери, коју је њена замишљеност чинила још 
_ већом, а ни дечица не остадоше неопажена од њега. 
к Ӯ. мој докторе“, повика он, „ова су деца и 
_ сувише лепа, и сувише добра, за овакво место !“ 
„Што, Г. Џенкинсоне“, одговорих ја, „деца су 
ми, хвала Богу, добро упућена: а кад су добра, за 
све је друго лако.“ 
„Мора бити, Господине“, рече мој друг у затвору, 
„да вам је велика утеха што вам је породица уз вас 2“ 
: „Утеха, Г. Џенкинсоне“, одтоворих ја, „заиста 
__ ми је утеха; не бих хтео бити осем њих, ни за сав 
свет; они чине те ми се тамница чини као каква па- 
лата. Једно је само на свету што би могло разорити 
моју срећу, а то је, да се њима што учини.“ 
„То се, онда, Господине, бојим“, рече он, „да 
` сам у неколико крив; чини ми се да овде видим (а 
гледаше у мога сина Мојсија) некога коме сам учинио 
__ на жао, и који бих волео да ми хоће опростити.“ 
| Мој се син одмах опомену његова гласа и ње- 
гова лика, и ако га је пређе видео прерушена, и пру- 
жив му руку, смешећи се, опрости му. „Само да ми 
__је знати“, настави он, „шта сте ви то могли видети 
на лицу да мислите да сам згодан за превару.“ 
„Господине мој драги“, одговори онај, „није мене 
привукло ваше лице, него ваше беле чарапе и црна 
трака у вашој коси. Не примите ми за зло што ћу 
3 Е али сам ја у своје време варао и паметније од 
вас, па, опет, код свих мојих досетака, освојише глу- 
: є паци најпосле.“ 


ЮС: „Ја мислим.“ рече мој син, „да би прича о жи- 
BOTY какав је ваш морала бити и поучна и забавна.“ 
„Нити је једно, ни друго“, одговори Г. Џенкин- 


© сон, „причања у којима се износе само досетке и по- 
роци Људски чине нас неповерљивима према животу, 
_ те тако задржавају паш напредак. 

„Доиста, ја по својем рођеном искуству мислим 
да од препредена човека нема луђег под небом. Мене 
су још дететом држали за промућурна. Кад ми је било 
тек седам година, жене би говориле о мени да сам. 
прави маторац; у четрнаестој, познавао сам свет, на- 
кривио бих шешир на ухо, и водио љубав; у дваде- 
сетој, и ако сам био сасвим поштен, сви су ме др- 
жали за тако промућурна да ми нико није хтео ништа 
веровати. Тако сам, на послетку, морао силом постати 
варалица како ћу се одбранити, и све од онда глава 
ми је врила од планова како ћу кога где преварити, 
а срце лупало од страха да ме како не ухвате. 

„Толико пута смејао бих се вашем честитом про- 
стодушном суседу Фламборо-у, и отуд одовуд, сваке 
бих га године једном у чему год преварио. Али, он, 
човек поштен, радио је као и дотле, и обогатио се, 
а ја сам се држао и даље својих досетака и своје 
препредености, и остао сиромашан, немајући за утеху 
` да сам био поштен. 

„Него“, настави он, „испричајте ми случај с вама, 
и шта је вас овамо довело: може бити, ако и немам 
те вештине да себе опростим затвора, да могу извући 
пријатеља.“ 

Да задовољим његову радозналост, испричам му 
све редом недаће и лудости што су ме довеле до ове 
беде, и како немам никаква начина да је се опростим. 

Пошто саслуша моју причу, и поћута за неко- 
лико минута, он се пљесну по челу, као да би се чега 
важног био сетио, и опрости се с нама, говорећи да 
ће он гледати шта се може учинити. 


ГЛАВА ХХУП. 


Наставља се исто, 


Сутрадан саопштих својој жени и деци план који 
бејах смислио како да поправим затворенике, и они 
ми сви беху противни, наводећи, како је то немогућно 

и неприлично: додаваху, још, да мој труд неће ни 
мало допринети те да се они поправе, а може лако 
бити на поругу мојему позиву. 

„Немојте тако“, одговорих ја; „ти људи, ако су 
и пали, ипак су Људи, те по томе имају пуно права 
на моју љубав. Добар савет који буде одбачен враћа 
се, те богати онога који га је дао: и ако моје поуке њих 
и не учине бољима, учиниће на извесно мене. Да су, 
децо моја, ови бедници какви кнежеви, нашло би их 
се тисућама који би били готови да им буду на услузи; 
а по мени, срце које је сахрањено у каквој тамници 
исто је тако драгоцено као и оно што је на престолу. 
Јесте, мили моји, ако их могу поправити, хоћу да их 
поправим ; можда ме неће сви одгурнути од себе. Можда 
могу, ако ће бити и једнога само, задржати да се не 
сурва у провалу, и то ће бити велика добит; зар има 
на земљи драга камена да би био тако драгоцен као 
што је душа човекова 2“ 

Како то рекох, одох од њих и сиђох у општи 
затвор, где затворенике затекох врло веселе, изгле- 
дајући мој долазак, а сваки од њих спремио по какву 
досетку како ће се нашалити с доктором. Тако ми 
један, кад хтедох почети, помери власуљу на страну, 
као случајно, па се онда узе извињавати. „Други, који 
стајаше подаље, умео је вешто пљувати кроз зубе, те 
ми је све падало на књигу. Трећи би викао „Амин“, 
с таквим пренемагањем да је осталима било право 
уживање. Четврти ми је био вешто извукао наочари 
из џепа. Али један је био чија је шала чинила веће 
задовољство но све остале; опазио је био како сам 
разместио своје књиге по столу пред собом, те вешто 
склопи једну, и место ње потури неку скаредну књигу 
од пошалица. Ја, међутим, нисам обраћао пажње ни 
на што, што би чинио овај скуп раскалашних људи, 
него сам настављао своје, знајући добро да ће у овом 
што сам предузео, оно што би било за смех пробу- 
дити смејање само први или други пут, а оно што је 
озбиљно, да ће бити трајно. Моја ми намера испаде 
за руком; и за непуних шест дана, неки се кајаху, а 
сви бејаху пажљиви. 

Сад ја узех одобравати себи заради своје истрај- 
ности и умешности, како сам тако пробудио осећање 
у бедника, у којих није било никаква морална осе- 
ћања; те тако сад почех помишљати да им учиним и 
световних услуга, што ћу им положај њихов учинити 
нешто сношљивијим. Њима је дотле време пролазило 

кад у гладовању, кад у претераном јелу и пиђу, у 
бунтовном метежу и горком кајању. Све им је зани- 
мање било свађати се између себе, играти карата и сећи 
чачкалице за лулу. Ова последња беспослица даде ми 
мисао да нађем посла онима што су хтели да раде, 
те да режу дрвца за продавце дувана и за обућаре, 
а дрво што им за то треба да се купује општим упи- 
сом, па, пошто се изради, да се продаје преко мене; 
тако је свак могао зарадити по нешто на дан, мало, 
истина, али доста да се може издржати. 
| Нисам се зауставио на томе, него сам одредио 
казне за неморалност, а награде за нарочито приле- 
жање. Тако сам их, за непуно две недеље, довео у 
неки друштвени и људски ред, те сам имао задовољ- 
ство да сматрам себе као некаква законодавца, који је 
људе из њихове урођене дивљине склонио на прија- 
тељство и на послушност. 

И било би веома желети да законодавна власт 
тако удеси законе како ће они бити да поправљају, 
а не само да буду строги; да увиди да посао иско- 
_рењавања злочина није у привикавању на казну, него 
у страху од ње. Онда бисмо место данашњих наших 
тамница, што налазе или праве људе кривцима што за- 
тварају беднике који су учинили једно зло, а враћају 
их, ако се отуда живи врате, кадре да их почине хи- 
љадама, — видети, као и по другим крајевима Европе, 
заводе за испаштање и за самотовање, где би се уз 
оптуженике налазило који ће их наводити на пока- 
јање, ако су сагрешили, или их утврдити у добро- 
детељи, ако су невини. То је, а не све веће кажња- 
вање, пут да се поправи што не ваља у држави. Не 
могу на ино а да не посумњам о важењу права што 
га је друштвена уредба себи присвојила, да мање пре- 
ступе кажњава смрћу. У случајевима убијства, то је 

_ прав г очевидно, јер је дужност свију нас, по закону 
сал бае да уклонимо човека који је показао да 
` га се не тиче живот другога. Против таквога сва се 
ар трирода буни; али није тако с оним који украде што 
_ од моје имаовине. Природни закон ми не даје права 
да му узмем живот; јер, по овоме, коњ којега ми 
_ украде исто је толико његова својина колико и моја. 
_ Ако ја, дакле, имам каква год права, оно мора поти- 
_ цати из уговора између нас, по којему би онај који 
_ другоме одузме коња за то морао погинути. Али је 
` TO лажан уговор: јер никакав човек нема права за- 
лагати свој живот, колико ни одузети га себи, пошто 
$ је његов. И после, уговор је неправичан, и пао би, 
А еч и на суду данашње правице, јер је у њему ве- 
лика казна за врло ситну ствар, а много је боље 
АСЫ два човека буду живи но да један буде на коњу. 
аи уговор који је лажан између два човека, лажан 
__је и између стотипе тисућа њих; јер, као год што 
_ десет милиона кругова не могу начинити један ква- 
` дарат, тако и сложан глас миријада њих не може дати 
"ни најмањега основа ономе што је лажно. То је што 
__товори разум, а то исто говори и неизопачена при- 
__рода. Дивљаци, који се управљају једино по природном 
закону, врло су штедљиви са животом једни других; 
_они ретко кад проливају крв, осем где би хтели од- 
_ маздити за ранију свирепост. 

Наши стари, Саксонци, колико су страшни били 
рату, ретко су кад узимали живот у мирно доба; а 
и у свима државама што се истом стварају и на ко- 
јима је још тврд печат природе, једва да се каква 
` кривица кажњава смрћу. 

4. Само међу грађанима преуглађених заједница, 
знени закони, који су у рукама богатих, стижу си- 
хе. Власти, како она стари, као да долази зло- 
_ воља старости; н као да би нам својина постајала 
дража што већа бива, као да нам је, што је огром- 
није богатство, и страх наш већи, ограђујемо сву 
имаовину нашу сваким даном све новим уредбама, и 
подижемо око ње вешала, како ћемо расплашити све 
који би хтели упасти у њу. 

Не знам откуда то долази, да ли од силних 
наших казнених закона или од разузданости нашега 
народа, те наша земља показује више преступника но 
пола других европских земаља укупно. Можда долази 
од обојега, јер они производе једно друго. Кад услед 
непогодних казнених закона, народ види да је иста 
казна одређена за неједнаке степене сагрешења, он 
онда, не видећи разлике у казни, буде доведен дотле 
да не уме више разликовати ни преступе; а то разли- 
ковање бранич је све моралности. Тако мноштво за- 
кона производи нове преступе, а нови преступи траже 
нова средства да им се на пут стане. 

дато би било желети да власт, место што би из- 
налазила нове законе како ће кажњавати преступе; 
место што би затезала друштвене жице, док оне једном 
не прену: место што бисмо отуривали беднике, као не- 
корисне, пре но што бисмо испитивали може ли бити 
од њих какве користи; место да од поправке прави 
освету, — желити би било да се једном окуша блажа 
управа и да се закон начини заштитником, а не угње- 
тачем народа. Тада бисмо познали да створењима 
чија је душа сматрана у ништа, само недостаје рука 
која ће их угладити; познали бисмо да би бедници 
што су сада остављени дугом мучењу, само како рас- 
кош не би осећала тренутка зебње, могли, да би се 
поступало с њима како треба, послужити те да се 
држава у времену опасности оснажи ; да, ко год што 
им је лик као и у нас, тако су им и срца као наша; 
да је мало њих у души дотле покварених да се она 
не би могла истрајношћу поправити; да човек може 
учинити свој последњи преступ а не платити главом 
с њега, и да је врло мало крви довољно те да се 
њоме олепи наша безбедност. 

ГЛАВА XXVIII. 


Срећа и несрећа овога света више долазе од памети но 

од добродетељи; пролазна зла и добра небо сматра као да 

су ствари по себи тек незнатне и да не вреди да се оно 
стара о томе како ће их разделити. 


Више сам од петнаест дана био у затвору, а ни- 
како, како сам у њега доспео, није ми била дошла 
моја мила Оливија, те сам се био веома зажелео да је 
видим. Казах жени своју жељу, и сутрадан уђе к мени 
јадница, наслањајући се на сестрину руку. Промена 
коју јој опазих на лицу пренерази ме. Чари што су 
на њему боравиле беху одбегле, а рука смрти сваку 
црту удесила како ће ме забринути. Слепе очи јој 
беху упале, чело се затегло, а по образима јој се 
осуло бледило које је на зло слутило. 

„Мило ми је што те видим чедо моје,“ рекох; 
„али што си ми тако смућена, Ливијце? Ја мислим 
да ме ти и сувише волиш да ћеш допустити да ти 
преварена нада поткопава живот који ја ценим као 
и свој рођени. Буди ми весела, чедо, па ћемо опет 
видети веселијих дана.“ 

„Ти си, оче,“ одговори она, „свагда био добар 
према мени, и зато ми још теже пада што никада 
нећу имати прилике да будем учесница у срећи коју 
нам ти обричеш. За мене, бојим се, нема више среће 
овде; и ја чезнем за тим да се опростим места где 
сам налазила саму беду. И то ћу ти рећи, оче, моја 
је жеља да се покориш Г. Торнхилу; то га у неко- 
лико може побудити да се сажали на тебе, а мени ће 
то бити утеха на самрти.“ 

„Никада ја, дете моје,“ одговорих, „не дам да 
ме доведу дотле да признам да ми је кћи распусница; 
нека би те свет и гледао презриво са твоје погрешке, 
моје је да њу гледам као да је она знак поверљи- 
вости, а не порочности. Ја се, чедо моје, не осећам 
ни у колико несрећан на овом месту, колико год да је 

оно суморно; знај да докле јод ти, мени на радост, 
будеш била жива, он неће добити мога пристанка да 
те учини још несрећнијом, женећи се другом.“ 

Пошто моја кћи оде, друг мој у затвору, који је 
био при овоме састанку, узе ме сасвим разложито ко- 
рити са мојега упорства што не пристајем на покор- 
ност, која обриче донети ми слободу. Помињаше како 
ја не смем жртвовати осталу своју породицу спокој- 
ству једнога само детета, и то јединога које ме је увре- 
дило. „И иначе,“ додаде он, „не знам је ли у реду 
стајати на пут свези човека и жене, као што ви сад 
чините, не дајући пристанка на брак који не можете 
спречити, али га можете учинити несрећним.“ 

„Господине,“ одговорих ја, „ви не познајете тога 
човека који ме гони. Ја врло добро знам да ми ни- 
какво покоравање с моје стране не може донети сло- 
боде ни за један само час. Причају ми да је, у истој 
овој соби, један његов дужник, нема томе ни година 
дана, умро, што није имао хлеба јести. Али баш да 
бих знао да ће ме покоравање и одобравање пренети 
одавде у најлепшу дворницу што је он има, не бих 
пристао ни на које од тога, јер ми нешто шапће да 
би то било повлађивати прељуби. Док је моја кћи жива, 
никоји му други брак неће бити законит у мојим очима. 
Да ње, нешто, не буде више, ја бих био најпоследњи 
човек, кад бих заради гнева што га имам према ње- 
му, покушао да раставим оне који желе бити сједи- 
њени. Не, колико је он неваљалац, желео бих да се 
ожени, те да се спрече последице његова раскалаштва 
за унапредак. Али, за сада, зар не бих ја био један 
од најгорих отаца, кад би потписао писмено које би 
ми дете отерало у гроб, само како бих сам избегао 
затвор: те да се, како бих ја избегао једну невољу, 
мојему детету срце цепа са хиљаде.“ 

Он одобри основаност овога одговора; али не 
могаше а да не напомене како се боји да је здравље 
моје кћери и сувише оронуло да би ме дуго држало 
затворена. „Међутим,“ настави он, „ако и одбијате 
да се нокорите синовцу, надам се да немате ништа 
против тога да ствар своју изнесете пред стрица, ко- 


~ 

___јему нема равна у краљевству по правичности и по до- 
___броти. Ја бих вам световао да му поштом пошаљете 
писмо, у коме бисте изнели све што вам је учинио 
његов синовац, а ја дам живот ако за три дана не 
добијете одговор.“ Захвалих му на тој напомени, и 

одмах седох да по њој поступим; али немадох хар- 
Е: тије, а, за пакост, сав новац бесмо то јутро издали 
____ да набавимо хране; али ми је он добави. 

м Три идућа дана био сам у великом немиру да 
__ дознам како ли је примљено моје писмо; жена ме је 
__ међутим често молила да примим какве било погодбе, 
се само да не остајем ту: а свакога часа стизали су нови 


` тласови како ми кћери опада здравље. Дође трећи дан, 
и четврти, а ја не добих одговора на своје писмо; 
__ жалбе туђина против љубљенога синовца није никако 
1 ни било вероватно да ће успети; те тако ми и те наде 
___ нестаде као и свију ранијих. Ипак, дух се мој још 
` држао, и ако затвор и рђав ваздух почеше чинити 
___ видну промену у мојему здрављу, а и рука што је 
страдала од ватре даде ми се на зло. Али деца моја 
7 сеђаху крај мене и, док би ја лежао испружен на 
_ _ слами, читаху ми наизменце, или слушаху и плакаху 
; поред мојих поука. Али здравље моје кћери опадаше 

брже но моје; сваки глас о њезину здрављу само ми је 

повећавао страховања и тугу. Петога јутра како бејах 

писао писмо што је отишло Сер Виљаму Торнхилу, 

узнемирих се са гласа да јој се одузео говор. Сад ми 
_је тек затвор долазио мучан доиста; срце се моје оти- 
__ мало из својега затвора како ће бити крај узглавља 
мојега детета, да је тешим, да је крепим, да примим 
њене последње жеље, и да јој души покажем пут небу! 
` Стиже други глас. Она издисаше, а ја немађах ни те 
__мале утехе да се крај ње исплачем. Мој друг у за- 
_твору, после некога времена, дође те донесе и последњи 
глас. Мољаше ме да стегнем срце. Она је била мртва! 
Сутра дан опет дође, и затече ме са моја два муш- 
карца, сада једини моји другови, који се свим својим 
безазленим начинима труђаху да ме утеше. Мољаху 
ме да ми читају, и говораху ми да не плачем, јер сам 
а велики да плачем. „А зар није моја сестра сад анђео, 

оче? Ја бих волео да сам и ја анђео, да изиђем из 
овога страшнога места, само да је и мо) отац са мном?“ 
„Јесте“, додаде мој млађи, „небо, где је сад моја се- 
стра, лепше је место но ово, и тамо су само они што 
су добри, а овде су сви врло рђави.“ 

Г. Џенкинсон прекиде њихово безазлено ћере- 
тање, те узе говорити како сад, пошто моје кћери 
нема више, треба ми озбиљно мислити о осталој мојој 
породици и гледати да сачувам свој живот, који је 
сваким даном опадао, што нисам имао довољно на- 
мирница, ни чиста ваздуха. Додаваше како је сад на 
мени да жртвујем сваку поноситост или гнев свој добру 
оних којима сам ја једина потпора, и како сам дужан, 
и по разлогу и по правди, да покушам не бих ли се 
како измирио са својим поседником. 

„Нека је Богу хвала“, одговорих ја, „у мене 
нема више поноситости; ја бих се грозио од својега 
рођенога срца кад бих видео да се у њему скривају 
поноситост или гнев. Напротив, како је мој гонилад 
некада био ми парохијанин, тако се надам да ћу јед- 
нога дана извести неоскрвњену душу пред вечни суд. 
Не, Господине, у мене нема више гнева; и ако ми је 
он узео што ми је било. милије од свих његових блага; 
и ако ми је ишчупао срце, јер мени је тешко да се 
једва држим, врло ми је тешко, затворени друже, — 
опет ме то неће испунити осветом. Ја сам сад готов да 
одобрим његову женидбу, а ако му моје покоравање 
може учинити каква задовољства, нека зна, да, ако 
бих му био учинио што на жао, жалим што сам.“ 
Г. Џенкинсон узе перо и мастило, и написа како се 


покоравам, готово истим речима; а ја испод ТОГО пот- _ 


писах своје име. Послах својега сина да однесе писмо 
Г. Торихилу, који је тада био у својему пољском дворцу. 
Он оде, и, после од прилике шест часова, врати се с 
усменим одговором. Имао је муке, говораше, да изиђе 
пред мојега поседника, јер су слуге биле неуљудне и 
неповерљиве; али га он спази кад беше изашао по- 
слом, заради припрема око венчања, које је имало 
бити за три дана. Настави нам даље казивати како 
је био пришао најпонизније и предао писмо, које Г. 

Торнхил пошто прочита, рече да је сад свако поко- 
_равање касно и излишно; како је он чуо да смо се 
` обраћали његову стрицу, и да је овај то примио, како 

је и заслужено било, с презрењем; што се осталога 

тиче, да се унапредак обраћамо његову заступнику, 
а не њему. Напоменуо је, међутим, како има врло 
добро мњење о увиђавности двеју госпођица, те би му 
оне биле пријатније посреднице.“ 

„Ето, Господине“, рекох ја својему другу у за- 
твору, „сад видите какав је човек који ме гони. Он 
је кадар бити и подругљив и свиреп; али нека га, 
нека чини са мном што хоће, ја ћу се ускоро ослобо- 
дити, уз пркос свима његовим препрекама да ме за- 
устави. Ја се сад клоним боравишту што ми долази 
све то светлије што му се више примичем; то ме оче- 
кивање весели у тузи мојој, а ако и остављам за 
собом породицу од сирота без помоћи, они неће бити 
сасвим остављени ; наћи ће се, можда, који пријатељ 
да им помогне заради њихова јаднога оца; можда ће им 
ко милостивно помоћи заради њихова небескога оца.“ 

Како ја то говорах, моја жена, коју не бејах ви- 
део у очи тога дана, појави се сва преплашена, му- 
чећи се, али не могући речи проговорити. „Зашто, 
жено моја“, повиках ја, „зашто ми тако повећаваш 
тугу моју својом? Шта је до тога што не можемо да 
умилостивимо нашега крутога господара, шта је за тим 
што тражи да скапам у овоме месту беде и јада, и 
што смо изгубили мило дете, кад ћеш ти наћи утехе 
у другој својој деци, кад мене не буде више?“ „Из- 
губили смо, заиста смо изгубили“, одговори она, „мило 
дете. Моје Софије, мојега милога чеда, нема више, отрг- 
нута је од нас, одведоше је зликовци.“ 

М „Шта рекосте, Госпођо!“ повика мој друг у за- 
твору. „Госпођицу Софију одвели зликовциг То не 
може бити!“ 

Она не могаше одговорити, него само укочено 
гледаше, и проливаше сузе. Али нам једна од затво- 
реничких жена, која се ту налазаше и беше ушла с 
њоме, исприча јасније шта се догодило. Она нам каза 
> како су моја жена, моја кћи и она сама ишетале за- 

једно главним друмом мало иза села, кад наиђоше 
поштанска кола и у њима четири коња и онога се 
часа зауставише. На то изађе човек лепо одевен, али 
не Г. Торнхил, дочепа моју кћер око појаса, увуче је 
унутра, и нареди постиљону да потера, тако да их 
у часу нестаде. „Сада је“, повиках, „мера мојих не- 
срећа пупа, нити има чега на свету да би било кадро 
задати ми нова удара. Шта, ни једна ми није остала! 
ни једне да ми остави! чудовиште! Дете моје што 
ми тако беше за срце прирасло! лепа је била као 
анђео, и паметна готово као анђео! Али придржите 
ту жену, не дајте да падне. Ни једне да ми не остави!“ 
„О, мој човече“, рече моја жена, „теби као треба више 
утехе но мени. Наше су невоље велике; али бих ја 
могла поднети ово, и више но ово, само да видим да 
се ти стишаш. Нека ми носе децу, и сав свет нека од- 
несу, само нека ми оставе тебе,“ 

Син мој, који је ту био, труђаше се да ублажи 
нашу тугу; говораше нам да се утешимо, јер ми- 
сли да ипак имамо разлога бити захвални. — „Дете 
моје“, повиках, „погледај по свету, и види је ли за мене 
остало какве среће. Није ли заклоњен сваки зрачак 
утехе, а сви су нам наши светли изгледи тек с оне 
стране гроба?“ „Драги мој оче“, одговори он, „надам 
се да ипак има нечега што ће ти учинити радости; 
у мене има писмо од мојега брата Ђорђа.“ „Шта је 
с њиме, сине“, прекидох га ја, „зна ли он за нашу 
несрећу 2 Надам се да је мој син слободан од свега 
што његова бедна породица пати2“ „Јесте, оче“, од- 
говори он, „сасвим је весео, расположен и срећан. 
Писмо његово јавља само добре гласове; он је љубимац 
својега пуковника, који му обећава израдити прво 
место које се упразни. 

„Знаш ли ти све то за извесног“ повика моја 
жена, „знаш ли за извесно да ми се детету није што 
догодило?“ „Ништа, мајко“, одговори мој син; „ВИ- 
дићеш писмо, које ће ти учинити највеће задовољство ; 
и ако вас што год може утешити, оно ће вас, знам, 
утешити.“ „Али знаш ли ти“, понављаше она, „да ли 
је писмо од њега, и да је доиста тако срећан?“ „Јесте, 

мати,“ одговори он, „зацело је његово, и он ће једнога 
дана бити дика и потпора нашој породици!“ — „Онда 
ја хвалим Промисао,“ повика она, што се моје по- 
следње писмо њему негде изгубило. Јесте, човече,“ 
настави она, окрећући се мени, „сад ћу признати, и 
ако се рука Божја тешко спустила на нас у другоме, 
у овоме је била милостивна. У последњем писму што 
сам га писала својему сину, пуна срдите горчине, за- 
клињала сам га материнским благословом и ако јеу 
њега мушко срце, да учини по правди оцу и сестри, 
да нас освети. Али нека је хвала опоме што управља 
свим стварима, оно се изгубило, те сам ја спокојна. 
— „ено“, повиках ја, „зло си учинила, и у другој 
би прилици прекори моји били оштрији. О, какву си 
страховиту понору избегла, који би сахранио и тебе 
и њега, и упропастио вас! Заиста, Промисао је овде 
боље поступио према нама но ми сами. Он је са- 
чувао мојега сина да буде отац и обрана деци мојој 
када мене не буде. Како сам се неправедно жалио што 
ми је одузета свака утеха, кад, ето, чујем да је он 
срећан и не зна за наше несреће; сачуван кад үстреба 
да помогне својој удовој мајци и да брани своју браћу 
и сестре! Али где су му сестре! Он сестара нема; 
њих нема, отеше ми их, а ја сам, тужан, пропао.“ 
„Оче,“ прекиде ме мој син, „молим те допусти да 
прочитам његово писмо: знам да ће ти оно бити 
по вољи.“ На то, с мојим одобрењем, прочита ово 
што иде: 


„Поштовани Оче, 


„Одвојио сам се у мислима за неколико трену- 
нутака од уживања што ме окружују, да би их упутио 
на оно што ми је још милије, оно мило мало огњиште 
на дому. Преда мном се у мислима ствара она беза- 
злена група како слуша сваки ред овога писма с паж- 
њом. Али колико год да сте на дому срећни, знам 
да ће вам увећати срећу да чујете да сам ја потпуно 
задовољан својим положајем, и да сам овде у сваком 
погледу срећан. 

„Наш пук добио је противну наредбу, и неће 
полазити ван краљевине. Пуковник, који ме уверава 
да ми је пријатељ, води ме собом у сва друштва где 
је познат, и, после прве походе, видим да ме примају 
с више уважења када је поновим. Прошле сам ноћи 
играо с Леди Г —, и кад бих могао заборавити, знате 
кога, можда бих могао имати успеха. Али је мени 
суђено сећати се других, док сам ја заборављен од 
већине одсутних пријатеља; а у те, бојим се, морам 
уврстити и тебе, оче; јер сам за толико погледао 
да ме обрадује писмо од куће, све залуду. Оливија, 
а и Софија, обећале су ми биле писати, али су ме, 
изгледа, заборавиле. Кажи им да су оне мале ве- 
штице, и да сам у овом тренутку много љут на њих; 
али, опет, не знам откуда, и ако бих волео испсовати 
их мало, срце моје проговара нежнијим гласом. Реци 
им, дакле, оче, да их, ипак, много волим; а ја 
остајем вазда 


твој послушни син.“ 


„У свима нашим несрећама,“ повиках, „колико 
нам треба бити захвалним што је бар један од наше 
породице слободан од онога што трпимо. Бог нека 
га чува, и нека би ми син остао срећан, те да буде 
потпора својој удовој мајци и отац ово двоје нејачи 
што су све очинство што му сад завештавам. Нека 
би сачувао невиност њихову од кушања немаштине 
и нека би их водио стазом части.“ Истом што ја 
изустих ове речи кад неки шум, као топот, као да 
долажаше одоздо из тамнице; убрзо се изгуби, и зачу 
се звекет од окова у ходнику што иђаше у моју собу. 
Уђе чувар тамнице, водећи собом човека сва у крви, 
рањена, и окована у најтеже гвожђе. Ја са сажа- 
љењем погледах бедника како ми он прилажаше, али 
се ужаснух кад видех да је то мој рођени син. „Ђорђе 
мој! Ђорђе мој! тако зар да те видим! Рањена! Око- 
вана! зар је то срећа твоја! Зар се тако враћаш 
мени? О, да би ми од тога погледа срце на мах пре- 
пукло, те да умрем!“ 

„Где ти је, оче, крепост твоја2“ одговори мој 


_ син, поузданим гласом; „ја морам погинути; мој је 


живот проигран, нека их, нека га узму; моја је по- 
следња утеха што нисам учинио убијство, и ако сам 
изгубио сваку наду да би ми се могло опростити.“ 

Упињах се за неколико минута да у себи са- 


"владам своје узбуђење. „О, сине мој, душа ми моја 
плаче у мепи, гледајући те тако, не могу, не могу на 
` HHO. У часу када мишљах да си у добру и мољах се 


за тебе, да те тако видим! Окована, рањена! Али 
срећни су они што млади умру. А ја сам остарео, 
много остарео, и ето сам дочекао овај дан: да видим 
где ми деца падају пре времена око мене, а ја, не- 
срећник, остајем да живим иза њих усред ове про- 
пасти. Нека би све клетве што су икад кога стигле 
пале на убилца деце моје. Нека би он, као ево ја, 


дочекао да види —“ 


„Стани, оче“, одговори мој син, „или ћу ја цр- 


венети са тебе. Шта, оче, зар си дотле заборавио 


своје године, свој свети позив, те да присвајаш себи 
Божју правицу, и шаљеш на више клетве које ће се 


` убрзо спустити да падну на твоју оседелу главу. Не, 
_ оче, нека ти сада буде брига да ме припремиш за 


тешку смрт што ћу је ускоро морати поднети, да ме 
наоружаш надом и одлучношћу, да ме охрабриш, како 
ћу испити ону горчину што ће ми ускоро бити мој део.“ 

„Сине мој, ти нећеш погинути; ја знам да ни- 
каква твоја кривица не може заслуживати тако тешке 
казне; мој Ђорђе није могао сагрешити, ни учинити 
преступа са којега би му се стари његови постидели.“ 

„Мојој кривици, оче,“ одговори мој син, „нема, 
бојим се, опроштаја. Како примих материно писмо од 
куће, ја одмах сиђох овамо, одлучен да казним завод- 
ника наше части, и послах му поруку да ми изиђе, 
на коју се он не одазва собом, него посла четворицу 
својих слугу да ме ухвате. Једнога, који ме први на- 
паде, раних, и, бојим се, тешко; али ме остали савла- 
даше. Страшљивац је решен да ме законски тера; 
докази су непоречни; ја сам га изазвао, и како сам ја 
ирви преступио закон, не видим никакве наде да би 

ми могло бити опроштаја. Али ти си ме често усхи- 
ћавао твојим поукама у крепости; дај да их сад, оче, 
видим у твојему примеру.“ 

„И хоћеш иу видети, сине мој. Ја сам се сад 
уздигнуо над овим светом и нада свима милинама 
што их он пружа. Од овога часа раскидам ја у срцу 
својему све везе што га држе за земљу и готовим се 
да нас припремим обојицу за вечност. Јесте, сине мој, 
ја ћу показивати пута и моја ће душа твоју упући- 
вати навише, јер ћемо се узнети заједно. Сад видим 
и уверен сам да овде не можеш очекивати опроштаја, 
и само те могу поучити да га потражиш на вишњем 
суду, на којему. ћемо обојица ускоро одговарати. Али 
немој да будемо тврди са својим поукама, него дај 
да учинимо дебла и нашим друговима у тамновању, 
добри тамничару, допусти им нека постоје овде док 
се ја будем трудио ди их поправим.“ Кад то рекох, 
упех се да се подигнем са своје сламе, али немађах 
снаге, него се само могох завалити назад. Затвореници 
се искупише по мојем упуству, јер вољаху чути мојега 
савета; мој син и мати му придржаваху ме једно с 
једне, а друго с друге стране; погледах, и видех да 
није остао нико, и онда им се обратих овом поуком. 


ГЛАВА XXIX. 


Показује се како Промисао поступа правично према 

срећнима и несрећнима овде на земљи; како, по при- 

роди задовољства и бола, бедници за своје патње мо- 
рају примити награду у животу иза овога. 


„Пријатељи моји, децо моја и сапатници! Кад 
узмем премишљати како је распоређено добро и зло 
овде на земљи, видим да је много дато човеку да 
ужива, али још више да пати. Да бисмо испитали сав 
свет, не бисмо нашли једнога човека толико срећна. 
да му не би ништа остајало да зажели; а посведневио 
видимо их тисућама који, самоубијством, показују да 
им ништа није остало да му се надају. У овоме жи- 

воту, дакле, чини се да не можемо бити потпуно бла- 
жени, али можемо бити потпунце бедни. 

„Зашто би човек тако осећао бол; зашто би било 
потребе да будемо бедни те да би се постигла све- 
општа срећа: зашто би, кад су сви други системи са- 
вршени услед савршенства делова што их састављају, 
заради савршенства великог система, потребни били 
делови који су не само потчињени другима, него су 
и несавршени по себи? То су питања која се никада 


"не могу расправити а могу бити и бескорисна да би 


и била знања. О томе је Промисао нашао за добро 
да омете нашу радозналост, и задовољио се што ће 
нам пружити чиме ћемо се тешити. 

„У тој невољи, човек је потражио пријатељску 
помоћ филозофије: а небо му је, познајући да она 
није кадра утешити га, дало на помоћ веру. Утехе од 
филозофије врло су забавне, али су често погрешне. 
Она нас учи да је живот пун милине, само ако их 
ми хтеднемо уживати; а с друге стране, опет, да, 
ако и не можемо избећи патњи овде, живот је кратак, 
те ће и оне брзо проћи. Тако те утехе побијају једна 
другу; јер ако је живот место од милина, краткоћа 
његова мора бити да је несрећа, а ако је дуг, јади 
наши се само дуже протежу. Тако је Филозофија слаба; 
али вера зна боље тешити. Човек је, учи нас она, овде 
на земљи да упућује дух свој и спрема га за друго бо- 
равиште. Када праведник остави своје тело и буде 
само светао дух, он ће видети где је овде стварао 
себи рај од среће, а бедник, који се поводио за својим 
пороцима и окаљао се њима, ужасава се од својег 
тела, и познаје да је у напред навукао на себе освету 
неба. Вере нам се, дакле, треба придржавати у свакој 
прилици живота као најпоузданије утехе наше; јер, 
ако смо већ срећни, милина је помислити да ту срећу 
можеио учинити да јој не буде конца; а ако смо бедни, 
утешно је помислити да има места где ћемо се сми- 
рити. И тако, срећнику вера пружа благовање и на 
даље, а беднику избављење од бола. 

„Али вера. ако и јесте врло милостивна свима 
људима, обриче нарочите награде невољницима: бол- 

нима, нагима, напуштенима, потлаченима, и робовима, 
највише је обећано у нашему светом закону. Оснива- 
лац наше вере сваком се приликом казује да је при- 
јатељ невољнима и инако, а не као лажни пријатељи 
овога света, сву своју милост намењују остављенима. 
Они што не мисле осуђивали су то као пристрасност, 
као претпостављање оних у којих није заслуге. Али 
они никад не помишљају да ни небу самом није у власти 
да понуду бесконачне среће учине толиким даром ерећ- 
нима колики је он невољнима. Онима првима, вечност 
је само једно блаженство, јер највише увећава што 
већ имају. Последњима је она двогуба добит; јер она 
уклања њихов бол овде, и награђује их небеским бла- 
женством после. 

„Али је Промисао, у другоме погледу, мило- 
стивнији према сиромаху но према богатоме; јер он, 
као год што чини да он више зажели за животом после 
смрти, тако му утире и пут у њ. Невољници су за- 
дуго знали за сваки вид страхоте. Човек од невоља 
мирно склапа очи, јер нема имања да за њим зажали, 
и мало има веза да га задржавају на поласку; он 
само осећа природну стрепњу на последњем растанку, 
а она није ни у колико већа од оне са кога се он и 
пре тога често обезнанио; јер, после извесног сте- 
пена бола, сваки нови пролом што га смрт отвара у 
снази, природа милостивно покрива неосетљивошћу. 

„Тако је Промисао бедницима доделио двоје 
да имају над срећницима овога света, да су срећнији 
кад умиру, а на небу да их чека виша милина што 
потиче од противности у уживању. А ово друго, при- 
јатељи, није мало, и чини се као да је једна од ми- 
лина сиромаха у причи; он је био већ на небу, и 
осетио све милине што их оно пружа; као већа ње- 
гова срећа помиње се да је некада био бедан, а 
сад да је утешен; да је некада знао шта је то бити 
невољан, а сад осећа шта је то бити срећан. 

„Тако видите, пријатељи, где вера чини што Фи- 
лозофија не би нигда могла учинити; она показује 
како небо правично поступа према срећнима и не- 
срећнима, и доводи све људско уживање на исту го- 

` тово меру. Оно за после пружа и богату и сиромаху 


исту срећу и исте наде даје постигну; ако је богати 
у добитку што овде ужива у милинама, сиромах има 
то задовољење што зна шта је то некада бити 
несрећан па после увенчан срећом којој нема конца; 
а то, ако би се и узело да је мала добит, по томе 
што је вечна, она трајањем својим накнађава што би 
је времена срећа великаша превазилазила обилатошћу. 

„У томе су, ето, утехе што их невољници имају 
за себе и с којима су они изван осталога света; у 
другоме су они испод њега. Они који би хтели по- 
знати невољу сиромаха треба да виде живот и под- 


несу је. Причати о томе шта они временом добивају, 


значи само понављати што нико нити верује нити 
твори. Људи који имају што им за живот треба, нису 
сиромаси, а они који тога немају, морају бити бедни. 
Да, пријатељи моји, ми морамо бити бедни. Никакви 
ташти нанори бујне маште не могу утолити потреба 
природе: нису кадри дати мирисне свежине влажним 
испарењима тамнице, ни олакшати болу срца које се 
цепа од јада. Нека Филозоф са својега меког узглавља 
прича да се можемо одупрети свему томе. Сам је 
напор да се одупремо највећи бол. Смрт је ништа, и 
сваки је човек може поднети; али су муке тешке, и 


_њих никакав човек не може сносити. 


„Нама би, дакле, пријатељи, обећана срећа на 
небу требала бити нарочито драга; јер ако би нам 
награда била само овога света, онда смо ми најне- 
срећнији од свих људи. Кад погледам по овим мрач- 
ним зидинама што су подигнуте да нас страше као 
год што нас затварају, — погледам ову светлост што 
је само колико да се виде страхоте овога места; ове 
окове што их је тиранија наметнула или преступи учи- 
нили потребним, — погледам ова испијена лица и 
чујем ове уздахе, о пријатељи моји, како ће нам то 
небо дивно заменити! Летети просторима безгранич- 
ним као што је ваздух, купати се у сунчаном зраку 
вечнога блаженства, певати вековечите песме похвал- 
нице, немати над собом господара да нам прети, ни да 
нас вређа, него вазда имати на очима само Доброту; кад 

на то помислим, смрт ми долази као гласник до- 
брих гласова; кад на то помислим, најоштрија стрела 
њена постаје штап потпоре моје; кад на то помислим, 
шта је онда и шта вреди живот? кад помислим на 
то, шта је онда што не би требало отурити од себе? 
Краљеви у дворовима својим требали би уздисати за 
таквом добити, а ми, овако понижени, ми бисмо се тре- 
бали свом душом радовати да је постигнемо. 

„Хоће ли све то бити наше? Хоће бити наше, 
ако се само о томе постарамо, и, што нам је на утеху, 
сачувани смо од многих искушења што би нас зау- 
стављала да то постигнемо. Потруднмо се само око 
тога, и оно ће за извесно бити наше, а, што је још 
једна утеха, биће ускоро; јер, ако се обазремо на свој 
прошлм живот, видећемо како је кратак, а ма шта 
мислили о остатку живота, видићемо да он још мање 
траје; што смо старији, дани као да бивају све краћи, и 
што се више познајемо с временом, оно се све мање 
уставља у својем току. Зато, утешимо се, јер ће ускоро 
бити нашему путу крај; ускоро ћемо спустити тешко 
бреме што га је небо навалило на нас; и ако смрт, 
једини пријатељ невољника, за мало и вара утруђеног 
путника, и, као оно видокруг, све бежи испред њега, 
неизвесно ће и ускоро доћи време када ћемо отпо- 
чинути од труда својега; кад нас богати силници овога 
света неће газити; када ћемо се пуни милине опоми- 
њати патња својих овде доле; када ћемо бити окру- 
жени својим пријатељима; када ће блаженство наше 
бити неисказано, а поврх тога још, неће му бити конца.“ 


ГЛАВА ХХХ. 


Отварају нам се повољнији изгледи. Не дајмо се саломити, 
па Ье се срећа најпосле окренути у нашу корист. 


Кад ја тако сврших и слушаоци се моји укло- 
нише, тамничар, који беше један од најдушевнијих људи 
тога заната, рече ми како се узда да му нећу при- 
мити за зло, пошто чини што му је дужност, те мо- 
јега сина мора преместити у тврђу ћелију, али да ће 

му бити слободно да ме обиђе сваког јутра. Захвалих 
му се на његовој доброти, руковах се са својим сином, 
и рекох му збогом и да има на памети велику дуж- 
ност која га чека. 

Затим опет прилегох, и једно од деце седе крај 
мене да ми чита, кад уђе Џенкинсон да ми јави да 
има гласова о мојој кћери; како је, пре једно два часа, 
некакав човек видео у друштву с неким страним го- 
сподином, и да су се зауставили у једном оближњем 
селу да се заложе, и као да се враћају у град. Истом 
што он јави тај глас, кад уђе тамничар, пун журбе и 
пун радости, да ми јави да ми је кћи нађена. Мало 
затим дотрча Мојсије, вичући да му је сестра Софија 
доле и да долази овамо са старим пријатељем нашим 
Г. Барчелом. 

Још је он био у речи, кад уђе моја мила кћи, 
и сва раздрагана притрча да ме пољуби, готово изван 
себе од радости. „Ево, оче,“ рече мило дете, „ово је 
честити човек којему дугујем за своје избављење, овога 
господина срчаности имам захвалити за своју срећу и 
своју безбедност.“ Ту је Г. Барчел, који изгледаше 
да је још радоснији но она, пољуби, и тако је прекиде 
у ономе што још хтеде рећи. 

„Ето, Г. Барчеле,“ рекох ја, „у каквом нас бедну 
стану затичете; и ми смо сами други а не они који 
бесмо када нас последњи пут видесте. Ви сте нам 
свакад били пријатељ, и ми смо давно већ познали 
како смо се огрешили о вас, и кајали смо се за своју 
незахвалност. После оног нашег ружног поступка према 
вама, срамота ме је готово да вам у очи погледам; 
али се надам да ћете ми опростити, јер ме је био. 
обмануо низак и сраман бедник, који ме је, под 
маском пријатељства. упропастио.“ 

„Немам вам шта праштати,“ одговори Г. Барчел, 
„јер нисте ни заслужили да на вас будем љут. Ја 
сам и онда донекле увиђао вашу заблуду, али, како 
нисам био кадар отклонити је, могао сам само сажа- 
љевати је.“ 

„Вазда сам мислио,“ рекох на то, „да је у вас 
племенита душа; а ето сад то и видим. Али, испричај 

ми, чедо моје, како си избављена и какви су то били 
лупежи што су те одвукли собом.“ 

„Веруј, оче,“ одговори она, „ко је био онај лупеж 
што ме је одвукао собом, то ни сама не знам. Како 
смо се мати и ја шетале, он испаде иза нас, и готово 


пре но што сам могла викнути за помоћ, увуче ме у 


поштанска кола, и у часу коњи појурише. Успут сам 
сретала више њих, које сам дозивала у помоћ, али 
се они не освртаху на моје запомагање. Међутим је 
онај лупеж чинио све да ми не да викати; час би ми 
ласкао, час, опет, претио, и клео се да ми неће чи- 
нити никаква зла, само ако будем ћутала. У то сам 
била подерала платно које он беше навукао, и, кога 
да из далека видим, него нашег старог пријатеља Г. 
Барчела, где иде брзо као и обично, с оним његовим 
великим штапом са којега смо га толико дирали. Чим 
нам је пришао толико да се могло чути, викнух га 
по имену, и мољах за помоћ. Више пута сам тако ви- 
кала: и он, онда, громким гласом, викну постиљону 
да стане; али се момак на то не осврташе, него те- 
раше још брже. Мислила сам, не може нас никако стићи; 
кад, не би ни минут, а ја видех где Г. Барчел дотрча 
до коња и једним ударцем свали постиљона на земљу. 
Коњи, како он паде, сами од себе стадоше; а онај 
лупеж искочи, псујући и претећи, исука свој мач, и 
заповеди му да се уклони, иначе да ће бити зло по 
њега; али Г. Барчел прискочи, и преби му мач на 
комаде, па га онда гоњаше готово за четврт миље; 
али онај побеже. У то сам и ја била изашла да бих 
својему избавиоцу била на помоћи; али се он ускоро 
у триумфу врати мени. Постиљон, који беше дошао 
себи, хтеде такође побећи; али му Г. Гарчел нареди 
да седне опет на своје место, иначе да ће зло проћи, 
и да тера натраг у град. Видећи да нема куд, он, 
устежући ее, пристаде, и ако се, мени бар, чинило да 
је рана, коју је добио, опасна. Свим се путем тужио 
како га боли, те се на послетку Г. Барчелу сажали, 
и, на моју молбу, гамени га другим, код неке крчме 
где смо се били увратили при повратку.“ 

„Добро си ми дошла, дете моје,“ рекох, „а ити, 
њен витешки избавиоче, да си ми по хиљаду пута добро- 
дошао. Ако вас и немамо ничим дочекати срца су наша 


___ спремна за ваш дочек. Г. Барчеле, ви сте избавили 


моју кћер, и ако мислите да је она каква награда, 
она је ваша; ако пристајете да се ородите с поро- 


__дицом сиромашном као што је моја, узмите је, по- 


иштите њен пристанак, срце њено знам да је ваше, 
и нека буде ваша. И то ћу вам рећи, Господине, да 
вам дајем не мало благо; њу су, истина је, славили 
са њене лепоте, али не мислим ја то, ја вам дајем 
благо што га она носи у души својој.“ 

„Ја мислим, Господине,“ рече Г. Барчел, „да сте 
ви упознати с мојим приликама и да знате да ја нисам 
кадар издржавати је онако како она заслужује 2“ 

„Ако је то што помињете,“ одговорих ја, „зато 
да избегнете моју понуду, онда ја одустајем; али ја 
не знам човека да би је заслуживао колико ви; и да 
бих имао хиљаде да дам уз њу, а хиљаде њих да је 
траже у мене, ја бих, опет, изабрао најпре мојега че- 
ститога, врснога Барчела.“ 

Он на све то ђуташе, а то као да је значило од- 
бијање које нас довођаше у забуну; без икаква одго- 
вора на моју понуду, запита да ли бисмо могли до- 
бити што за јело из оближње крчме, кад му рекоше 
да можемо, он нареди да нам се донесе најбољи ручак 
што се може тако на брзу руку спремити. Поручи још 
и дванаестину боца најбоља вина што имају и неке 
напитке за мене да се окрепим; додаваше, смешећи 
се, да хоће и он једном да се није и потроши, јер, 
ако и јесте у тамници, никад, говораше, није био боље 
расположен да се провесели. Убрзо дође и момак из 


` крчме, и поче успремати за ручак. Столом нас послужи 


тамничар, који се виђаше необично услужан; разме- 
стише како треба вино по столу, и унеше два врло 
добро зготовљена јела. 

Моја кћи још не беше чула у какву јој се жа- 
досну положају налази брат, а ми ниједно не бејасмо 
ради помутити јој радост њену казујући јој што о томе. 
Али сам се ја узалуд упињао да изгледам весео: не- 

воља мојега несрећнога сина надвлада све моје на- 
поре да се претварам; те тако, на послетку, немадох 
куд, него да помутим нашу веселост и да испричам 
његову несрећу и изјавим своју жељу да би му било 
допуштено да подели са нама ово мало тренутака за- 
довољства. Пошто ми гости дођоше себи од упреап- 
шћења што га на њих произведе моје причање, затражих 
да буде примљен у друштво и Г. Џенкинсон, мој друг 
у тамници, и тамничар с необичном понизношћу одобри 
што тражах. Тек што се зачу у ходнику звекет од 
окова мојега сина, а сестра му нестрпељиво истрча 
преда њ. Г. Барчел, међутим, запита ме да ли мојему 
сину није име Ђорђе, и кад му ја то потврдих, они 
даље настави ћутати. Чим мој син уђе у собу, могах 
опазити како погледа Г. Барчела изненађено и с пуно 
поште. „Ходи сине,“ рекох, „и ако смо пали ниско, 
опет је Промислу било угодно да допусти те да нам 
бол наш мало умине. Сестра нам се твоја повратила, 
а ово јој је избавилац; томе честитоме човеку дугујем 
што још имам кћер; пружи му пријатељску руку, сине; 
он заслужује нашу најтоплију захвалност.“ 

Мој син као да се за све то време не осврташе 
на оно што ја говорах, него и даље стајаше непо- 
мичан на пристојном одстојању. — „ Драги брате,“ по- 
вика његова сестра, „што се не захвалиш мојему до- 
броме избавиоцу ? Они што су храбри треба свакад да 
воле један другога.“ 

Он и даље стајаше ћутећи и зачуђено, док на 
послетку наш гост, кад опази да га је он познао, узе 
све своје урођено достојанство, и рече мојему сину да 
приђе. Још никад дотле не видех ништа да би било 
тако доиста величанствено као изглед који он узе у 
овој прилици. Највеће што има на свету, вели неки 
Филозоф, то је добар човек који се бори са злом срећом; 
али и има нешто веће, а то је добар човек који до- 
лази да у њој помогне. Пошто је за неко време гледао 
мојега сина као с висине, рече: „Видим опет, несми- 
шљени деране, да је иста кривица“ —, али га ту пре- 
киде један од тамничарских момака, који дође да нам 
јави да нека отмена личност, која се увезла у град 

колима и с више њих пратилаца, шаље господину што 
је с нама свој понизни поздрав и моли да чује кад 
може изићи преда њ. „Реци томе,“ повика наш гост, 
„нека чека док будем имао кад примити га“; па онда 
окренув се мојему сину настави: „Видим да си ти, 
пријатељу, учинио исту ону погрешку са које сам те 
ја осуђивао и за коју тн закон спрема једну од нај- 
праведнијих својих казни. Ти, можда, мислиш што свој 
живот не цениш ни у што да си по томе властан 
узети га другоме; али каква је, Господине, разлика 
између онога што излази на двобој и излаже опасности 
живот који нема цене и убилца који чини што и он, 
само са већом својом безбедношћу 2 Је ли превара коц- 
карева што мања зато што наводи да је и он поло- 
жио улог 2“ 

„За Бога, Господине,“ повиках ја, „ко сте да сте, 
сажалите се једноме заблуделоме створењу; што је 
учинио, учинио је да би послушао мајку своју, која 
га је, до срца увређена, заклела благословом својим 
да освети њену увреду. Ево, Господине, писма које 
вас може уверити о њеној нерасуђености И  умалити 
његову кривицу. 

Он узе писмо и брзо га прочита. „Ово,“ рече, 
„ако и није потпуно оправдање, ипак толико ублажава 


"његову кривицу да ме наводи да му опростим. Ви се, 


Господине,“ настави он, узимљући мојега сина љубазно 
за руку, „видим чудите се шта ћу ја овде; али сам ја 


` често обилазио тамнице у приликама мање пријатним 


но ова што је. Дошао сам да вндим како ће се одати 
правица честиту човеку којега ја најискреније уважа- 
вам. Ја сам задуго био прикривен посматралац добра 
што га је твој отац чинио. Ја сам у његовој кућици 
уживао уважење непомућено ласкањем и, крај миле 
простоте око његова огњишта, налазио среће коју дво- 
рови не дају. Мој је синовац извештен да долазим 
овамо, и видим, стигао је; било би неправично и према 
њему и према вама да га осудим без испита; ако је 
било неправде, биће и поправке; то слободно могу 
рећи да се не хвалим, Сер Виљаму Торнхилу нико 
није могао пребацити да је неправичан. “ 

Сад ми видесмо да личност коју смо за толико 
примали као незнатна забавна друга, није нико други 
до чувени Сер Виљам Торнхил, за чије добродетељи 
и настраности мало ко да није знао. Сиромашни Г. 
Барчел био је у ствари човек велика имање и од ве- 
лика утицаја, којега су сабори слушали с одобравањем 
и странке с убеђењем; који је био пријатељ својој 
земљи, а одан својему краљу. Моја жена, веселница, 
сећајући се своје раније слободе с њиме, као да беше 
жива премрла од страха; а Софија, која га је до пре 
неколико тренутака сматрала као својег, видећи сад 
огромно одстојање са његова богаства, не могаше са- 
крити својих суза. 

„О, Господине,“ говораше моја жена сва поку- 
њена, „можете ли ми како опростити? Увреде што пре- 
трпесте од мене кад сам последњи пут имала ту част 
да вас види у нашој кући, и шале што сам их дрско 


водила с вама, те ми шале, Господине, бојим се, не. 


можете никад опростити.“ 

„Драга и добра моја Госпођо,“ одговори он, сме- 
шећи се, „ако сте се ви нашалили, и ја сам вам од- 
гөворио; ето друштва, нека каже да ли моје шале нису 
ваљале као год и ваше. Право да речем, ја не знам 
никога на кога би сад био љут, осим онога неваљалца, 
што ми је онако поплашио ову моју малу девојку. 
Нисам имао кад ни да неваљалца добро загледам, те 
да бих га могао описати у обзнани да га хватају. Мо- 
жете ли ми ви рећи, драга моја Софија, да.ли бисте 
га познали да га опет видите 2“ 

„Заиста, Господине,“ одговори она, „не умем вам 
то казати; него, сад се опомињем, имао је велику бе- 
легу више једне обрве.“ „Извините, Госпођице,“ пре- 
киде је Џенкинсон, који је ту био, „будите тако добри 
те ми реците да ли је носио своју, црвену косу'.“ 
„Јесте, мислим да јесте,“ одговори Софија. А је ли 
ваша милост,“ настави он, обраћајући се Сер Виљему, 
„опазила како су му дугачке ноге?“ „Не знам колике 


1 У прошлом столећу људи су на Западу носили туђу 
косу, обично оплетену у кратак перчин и у овоме траку, везану 
на узао. 

су му.“ рече баронет, „али сам се уверио да су брзе; 
претече ме, а то сам све мислио да би мало њих у 
` краљевини могло.“ „Молим вашу милост,“ повика Џен- 
3 кинсон, „знам га сад; зацело је он, најбржи човек у 
целој Енглеској; победио је Пинвајра из Њукасла; 
___- вове се Тимотије Бакстер; знам га врло добро, а знам 
` и само место где се сад склонио. Ако би ваша милост 
хтела наредити Г. Тамничару да пусти двојицу својих 
људи са мном, обвезујем се довести га најдаље за 
_ један сахат.“ На то дозваше тамничара, који се у часу 
- појави, и Сер Виљам га запита познаје ли га. — „Мо- 
лим вашу милост,“ одговори тамничар, „познајем добро 
‚Сер Виљама Торнхила; а свак ко што о њему зна, 
воли знати и више.“ „Добро дакле,“ рече баронет, 
„ја тражим да допустите да овај човек и двојица од 
ч ваших момака оду неким мојим послом ; пошто сам ја 
Р у Примирителном Одбору, моја ће брига бити да то 
Г оправдам.“ „Довољна је ваша реч,“ одговори овај, 
Ж „можете их слободно, сад ако хоћете, послати преко 
< све Енглеске, где год ваша милост за добро нађе.“ 
£ Ilo пристанку тамничареву, послаше Џенкинсона 
___да тражи Тимотија Бакстера, а ми се дотле смејасмо 
ревности нашег најмлађег мушкарца Била, који управ 
__ беше ушао и вешао се о врат Сер Виљаму да га по- 
&: љуби. Мати га његова хтеде оног часа казнити заради 
` његове слободе; али јој не даде овај врли човек, него 
узе дете, онако подерано, на колено: „Шта, Биле, бу- 
цове мој,“ рече му, „зар се сећаш твога старога при- 
_ јатеља Барчела2 А ти, Диче, честита старино, зар си 
и ти туг Да видите да вас нисам заборавио.“ Како 
то рече, даде им сваком по велики комад медена ко- 
____лдача, на који се они, веселници, наклопише, пошто 
` EY то јутро добили били тек мршав доручає. 
| Поседасмо сад за ручак, који се већ беше го- 
_- тово охладио; али ми пре тога, како ме је још рука 
__ поболевала, Сер Виљам нешто преписа, јер је од забаве 
__ био изучио лекарство и био не мало вешт у томе; 
Б послаше апотекару који беше у месту, привише ми 
__ руку, и готово оног часа би ми лакше. О ручку нас 
_ је служио сам тамничар, који хтеде учинити нашему 

госту сваку част што само могаше. Али пре но што 
добро доручасмо, дође друга порука од његова синовца, 
који мољаше да му допусти да изиђе преда њ, те да 
докаже своју невиност и часност; ту молбу баронет 
одобри, и нареди да Г. Торнхила пусти унутра. 


ГЛАВА ХХХІ. 


Раније добро плаћа се с неочекиваним интересом. 


Г. Торнхил уђе с осмејком, без којега је мало 
кад био, и пође да загрли стрица, што овај одби с 
погледом пуним презрења. „Оставите се, Господине, 
сад улагивања,‘‘ повика баронет, и оштро га погледа; 
„Једини пут што води мојему срцу, пут је часности; 
а ја овде видим свакојаке преваре, кукавштине и ки- 
њења. Како то, Господине, да се тако нечовечно по- 
ступа с овим јадним човеком, о којему знам да сте 
му се издавали за пријатеља? Кћи му срамно заве- 
дена, и то да му буде награда што вас је примио у 
кућу, а он сам бачен у тамницу, можда само зато што 
није хтео отрпети те увреде. И син његов, којему ниси 
смео мушки изићи —“ 

„Може ли бити, Господине,“ прекиде га његов 
синовац, „да би ми стриц могао узети као кривицу 
оно о чему ме је толиким саветима учио да га се 
клоним 2“ 

„Ваш је прекор,“ рече Сер Виљам, „праведан; 
паметно си и добро радио у тој прилици, и ако не у 
свему како би ти отац био радио; брат је мој био 
сушта часност; а ти — да, ви сте у овој прилици 
радили сасвим како треба, и ја вам то најживље одо- 
бравам.“ 

„А ја се уздам,/“ рече његов синовац, „да ће се 
показати да ми поступак ни у другоме не заслужује 
покуде. Ја сам, Господине, бивао с ћерком овога го- 
сподина на неколиким јавним забавама; ‘Iro је било 
нерасудност, пакост је крстила рђавијим именом, те 
се узело говорити да сам је преварио. Ишао сам собом. 

| _њезину оцу, да ствар на чисто изведем, како неће 
жалити на мене, а он ме је дочекао само ружењем и 
2 трдњом. Што се тиче осталога, откуда он овде, о томе 
вас могу најбоље обавестити мој адвокат и мој на- 


٤ стојник, јер ја њима остављам да управљају свим по- 
у словима. Ако је он направио дугова, и неће, или није 
____ кадар да их плати, њихово је да поступе овим начином, 


__ послужити се законитим средствима за наплату.“ 
Мао) „Ако је то“, рече Сер Виљам, „тако како ви 
____ представисте, у вашој погрешци нема ничега што се 
5 ___не би могло опростити; и, премда сте могли поступати 


Же и ја не видим никакве пакости или какве неправде, 
р 
& 


Е милостивије, те не дати да овај господин трпи да га 

пар киње гори од њега, ипак вам је поступак био, ако 

д ништа, а оно правичан.“ 

388 „Он не може порећи ни једне ситнице“, одговори 
поседник : „ето га, нека порече, ако може; а више њих 

ре од мојих слугу готови су потврдити то што кажем. 


И тако је, Господине“, настави он, кад виде да ја ћутим, 
а нисам доиста могао побити га: „и тако је, Господине, 
невиност моја доказана; и ма да сам ја, на ваше зау- 
зимање, готов опростити овоме господину све друго, 
то што је покушавао да ме омаловажи код вас, про- 
буђује у мени срџбу коју нисам кадар савладати; и 
` то још кад му се син од истине спремао да ми узме 
р? ` живот: то, велим, толики је преступ да сам ја решен 
да пустим нека закон чини своје. Ево овде у мене 
позива који ми је он послао, и два сведока који ће 
потврдити ; један је од мојих слугу опасно рањен; и 
баш да би ме и стриц мој одговарао, а знам да он 
- то неће чинити, хоћу нека буде како правда тражи, 
и нека плати главом.“ 
З: „Чудовиште“, повика моја жена, „зар ти је мало 
било освете, него хоћеш да и моје јадно дете осети 
"твоју свирепост ? Ја се надам да ће нас добри Сер 
Виљам заштитити, јер је мој син невин као невино 
дете ; уверена сам да је невин, он никад никоме није 
зла учинио.“ 

„Госпођо“, одговори добри човек, „колико му год 
ви желите да се избави, толико му исто желим и ја; 

али ми је жао што је кривица његова очигледна; и, 
ако мој синовац, остане при својем, —-“ али нам сад 
пажњу привуче појава Џенкинсона и оне двојице тамни- 
чаревих људи, који уђоше вукући собом висока, то- 
сподски одевена човека, који сасвим одговараше опису 
оног лупежа што ми је био одвукао кћер. „Ево“, по- 
вика Џенкинсон, гурајући га унутра, „ево га ухватисмо; 
ако има кога да је за Тајборн,! овај је“. 

Чим Г. Торнхил спази притвореника и Џен- 
кинсона, који га држаше, он као да се трже од ужаса. 
Знајући да је крив, побледе у лицу и био би се уклонио, 
али Џенкинсон, који виде шта он хоће, задржа га. 
„Шта, сквајре“, повика он „зар се стидите старих 
својих познаника, Џенкинсона и Бакстера ? Тако сви 
великаши заборављају своје пријатеље, само што ја 
нећу да заборавим вас. Част ми је јавити вашој ми- 
лости“, настави он, обраћајући се Сер Виљаму, „да 
је наш притвореник већ све признао. То је тај го- 
сподин што кажу да је онако опасно рањен; он из- 
јављује да га је Г. Торнхил први навео да учини што 
је учинио; он му је дао хаљине што их сад носи, како 
би изгледао на господина, и да му је нашао поштанска 
кола. Договорили су се били да он госпођицу одведе 
на једно склонито место, и ту да јој прети и застра- 
шава је; а Г. Торнхил међутим да наиђе, као случајно, 
да је избави и да се окрену мало борити, па он онда, 
да побегне, те да тако Г. Торнхил добије бољу при- 
лику да придобије њену наклоност, што би јој се 
представљао као њезин бранилац.“ 

Сер Виљам се опомену да је капут виђао често 
на својем синовцу; а све остало притвореник потврди 
ближим изказом и заврши како му је Г. Торнхил често 
говорио да се загледао у обе сестре у исто време. 

„Боже“, повика Сер Виљам, „какву сам змију 
отхранио у недрима! И како се још чинио да му је 
толико стало да се изврши правда. Нека му она и буде; 
вежите га, Г. Тамничаре, — тек, станите, бојим се, 
нема законита основа да се он притвори.“ 


1 Место у Лондону где су некада вешани они које би 
осудили на смрт. Пр. 

На то Г. Торихил, с највећом понизношћу, узе 
молити да се два таква покварена бедника не примају 
као сведоци против њега, него да се испитају његови 
момци. — „Ваши момци“, одговори Сер Виљам, „бед- 
ниче, не зови их више својима; добро, да чујемо шта 
они имају рећи; зовите његова настојника.“ 

Настојник, кад га уведоше, одмах, по изгледу 
његова бившег господара, познаде да је сва власт ње- 
това била и прошла. „Реци ми“, повика Сер Виљам 
строго, „јеси ли ти кад видео заједно твојега госпо- 
дара и тога тамо што је одевен у његове хаљине.“ 
„Јесам, ваша милост“, рече настојник, „хиљаду пута; 
он му је увек доводио његово женскиње“. „Шта“, пре- 
киде га млади Г. Торнхил, „и то мени у очи!“ „Јесте“, 
одговори настојник, „и свакоме другоме. Право да вам 
кажем, Г. Торнхиле, ја нити сам вас кад волео, ни 
марио за вас, и хоћу да вам кажем што ми је на срцу“. 
— „А сад“, рече Џенкинсон, „реци његовој милости, 
знаш ли што о мени.“ — „Не могу рећи“, одговори 
настојник, „да знам много добра о вама. Оне вечери 
кад је кћи овога господина изварана и доведена нашој 
кући, и ви сте били један од тих.“ „Видим“, повика 
Сер Виљам, „красна си сведока довео да докаже твоју 
невиност ; срамото од човека! да се помешаш с таквим 
бедницима!“ Па настави свој испит: „Ви ми кажете, 
т. настојниче, да је ово човек што му је довео кћер 
овог старог господина.“ „Није, ваша милост“, одго- 
вори настојник, „није је он довео, јер се о томе старао 
сквајр собом; али је он довео свештеника, који их је 
привидно венчао.“ „Тако је, на жалост“, повика Џен- 
кинсон, „не могу порећи, тај је посао био намењен 
мени, признајем на своју срамоту.“ 

„Боже“, узвикну баронет, „како се све у мени 
буни са свакога новог његовог неваљалства што се 
обелодани! Сва је кривица његова сад очигледна; и 
ја видим да га је, што је овако терао ствар, тако 
учила његова злоба, кукавиштво и осветљивост. Г. Там- 
ничаре, ослободите, на мој захтев, овога младог офи- 
цира, сада вашега заточеника, и ослоните се на мене 
што се тиче последица од тога. Моје ће старање бити 

да ствар изнесем у правој светлости својему пријатељу, 
судији који га је затворио. Али где је сама госпођица 2 
Нека изиђе да се суочи с овим бедником; желим да, 
чујем каквом је он то вештином завео. Замолите је 
нека уђе. Где је она 2“ 

„Е мој Господине,“ рекох, „то ме питање у срце 
дира; био сам некада срећан и имао кћер, али ње- 
зине несреће —“ ту бих прекинут у ономе што хтедох 
рећи; јер, ко да се појави, него Госпођица Арабела 
Вилмотова, која се као сутра требала венчати с. Г. 
Торнхилом. Она се необично изненади кад ту пред 
собом виде Сер Виљема и његова синовца; јер је била, 
дошла сасвим случајно. Десило се, некако, да су она 
и стари господин, отац јој, пролазили кроз град, идући 
њезиној тетки, која је наваљивала да јој свадба буде 
у њезиној кући; зауставише се, да би се заложили у 
некој крчми на другом крају града. Отуда с прозора 
случајно спази једнога од мојих мушкараца где се 
игра на улици, и одмах посла момка да јој доведе 
дете, те од њега чу нешто о нашим несрећама: али 
још не знађаше да им је Г. Торнхил узрок. И ако је 
отац у више маха одговарао, говорећи јој како је не- 
прилично ићи у тамницу да би нас обишла, то не 
поможе; она рече детету да је поведе, и оно тако 
учини; и тако нас изненади баш у одсудном тренутку. 

А овде не могу а да не поменем нешто о овим 
случајним састанцима што, и ако се они дешавају 
сваким даном, ретко кад да у нас пробуде изненађење, 
осем у каквој ванредној прилици. Какву срећну сти- 
цају прилика не захваљујемо ми за сва задовољства 
и угодности у животу. Колико се привидних случајности 
мора стећи да бисмо били одевени или нахрањени. 
Тежак треба да је расположен за рад, дажда треба, 
да падне, ветар треба да напне једрила на таи 
иначе ће толико њих остати ненамирено. 

Сви смо за неколико тренутака ћутали, а у моје 
се лепе ученице, јер тако сам звао младу госпођицу, 
видело на лицу жаљење и изненађење, што јој је ле- 
поту чинило још већом: „Заиста, драги Г. Торнхиле,“ 
рече сквајру, о којему мишљаше да је дошао да нам 

се нађе, а не да нам пакости, „мало се срдим на вас 
што сте овамо дошли без мене, или ми нисте рекли 
у какву се стању налази (породица нама обима тако 
драга; ви знате да би и мени било мило учинити што 
да помогнем својем пречасном учитељу, кога ћу свагда 
уважавати, као год што је и вама. Видим да и ви, 
као и ваш стриц, налазите задовољства да чините 
добра а да се не зна.“ 

: „Он налазити задовољства да чини добра,“ по- 
вика Сер Виљам, прекидајући је. „Не, драга моја, 
задовољства су његова ниска као и сам што је. Ви у 
њему, Госпо, видите неваљалца да је он поруга људ- 
ском имену, бедника, који је, пошто је овом јадном 
човеку завео кћер, пошто је сновао планове против 
невиности њезнне сестре, бацио оца у тамницу, а ста- 
рија његова сина у окове, што је имао мушкога срца 
да стане пред њена заводника. Допустите ми, Госпо, 
да вам сад честитам што сте избегли наручју таква 
чудовишта,“ 

„До Бога мени,“ повика мила девојка; „како сам 
ја преварена! Г. Торнхил ми је казао као извесно 
да је старији син овога господина, Капетан Примроз, 
с младом својом отишао у Америку“. 

„Слатка моја Госпођице“, повика моја жена, „он 
вам није причао ништа друго до саме неистине. Мој 
син Ђорђе није никада остављао краљевине, нити се 
он кад венчао. И ако сте ви њега оставили, он је вас 
и сувише волео да би мислио о којој другој; и ја сам 
од њега чула да ће због вас и умрети нежењен.“ За- 
тим се настави на широко причати о истинској љубави 
својега сина; изнесе двобој његов с Г. Торнхилом у 
правој светлости; од тога брзо пређе на преваре сквај- 
рове, на његова привидна венчања, и заврши најод- 
вратнијом сликом његова кукавиштва. 

„Боже благи,“ повика Госпођица Вилмотова, „како 
сам била близу ивице пропасти! и како се радујем 
што сам јој избегла! — Десет хиљада неистина на- 
причао ми је овај господин. На послетку се и томе 
домислио да ме увери како ме не везује обећање је- 
диноме човеку којега сам ценила, јер је он неверан. 

Својим обманама научио ме је он како ћу се гну- 
шати човека честита и племенита,“ 

Дотле су ми и сина ослободили били окова правде, 
пошто се показало да је човек који је требао бити 
рањен варалица. Г. Џенкинеон, који му се нађе да га. 
послужи као момак, наместио му је косу и снабдео га 
свим што је било потребно те да изгледа како треба, 
господски. Уђе лепо одевен у своју униформу ; и, та- 
штину на страну (јер сам се ја узнео над њом), из- 
гледао је не може бити лепши у својем војничком оделу. 
Кад уђе, он се Госпођици Вилмотовој смерно и из да- 
лека поклони, јер још ништа није знао о промени што 
му је мати произвела својом речитошћу у његову ко- 
рист. Али никакви прописи не могаху задржати ње- 
TOBY вереницу да, поруменивши и пуна нестрпљења, не 
потражи опроштаја. Сузе њене, погледи, све је то чи- 
нило да се открије шта је у срцу истински осећала, 
што је заборавила своје раније обећање и допустила, 


да је обмане варалица. Син мој био је веома изне-. 


нађен њеном милошћу, и чисто не могаше веровати 
да је то јава. „Заиста Госпо“, повика он, „то је само 
обмана. Ја то нисам заслужио. Толико блаженство и 
сувише је среће.“ „Не, Господине,“ одговори она, „ја 
сам била обманута, срамно обманута, иначе ништа не 
би било могло учинити да се огрешим о своје обећање. 
Ви знате моје пријатељство, знали сте га изодавна ; 
заборавите што сам учинила, и, као што сам вам се 
некада заклињала на верност, тако вам то и сад по- 
нављам: знајте да ако Арабела не може бити ваша, 


другога она неће никада бити.“ „Нити ћете бити дру- 


гога“, повика Сер Виљам, „ако ја што могу у ва- 
шега оца.“ 

То би довољно мојем сину Мојсију, који одмах 
отрча у крчму где је био стари господин, да му јави 
о свему што се догодило. Сквајр, међутим, кад виде 
да је са сваке стране пропао, и видећи да се од лас- 


кања и претварања нема ничему надати, мишљаше да 


ће најпаметније бити да окрене друкчије и да погледа, 
право у очи онима што су се на њега дигли. И тако, 
остављајући сваки стид, показа се створен, окорели 

Кт. ' 
5 неваљалац. „Ја видим“, повика OH, „да овде немам 
_ очекивати никакве правде: зато сам одлучио да је 
___ сам себи прибавим. Треба да знате, Господине“, и ту 
5 Е се окрете Сер Виљаму, „да ја нисам више сиромашак 
К г аи зависи од ваше милости; њу ја презирем. Мени 
ништа не може преотети мираз Госпођице Вилмотове, 
Бон је, захваљујући вредноћи њезина оца, доста 
_ велики. Уговор и обавезница за њен мираз потписани 
_ су и у мојим су рукама. Ја сам и гледао мираз а не 
Е. њу, кад сам је тражио; и кад сам њега добио, њу 
_ може узети ко хоће.“ 
% та То је био велики үдар: Сер Виљам је увиђао да 
је он у праву, јер је и сам био при састављању брачног 
Ж _ уговора. Госпођица Вилмотова, кад виде да јој је про- 
пао мираз, окрете се мојему сину, и запита га, хоће 
ли то што је изгубила мираз смањити што вредност 
њену у његовим очима. „Ако и немам мираза“, рече 
она, „имам бар руку да је могу дати.“ 
„А то је, Госпо,“ повика њен прави љубавник, 
„и било све што сте имали дати, бар све што сам ја 
сматрао да вреди примити. И уверавам те, Арабела 
моја, тако ми среће моје, то што си изгубила мираз 
_ чини ми сад радост још већом, јер ће то уверити моју 
милу девојку о искрености мојој.“ 
р Г. Вилмот, како уђе, изгледаше да му је не мало 
по вољи што му је кћи избегла опасности, и одмах 
пристаде да поквари свадбу. Али кад виде да Г. Торн- 
хил не пушта мираза, који је обавезницом био пренесен 
на њега, смути се не може бити већма. Виде да ће му 
новац отићи да обогати човека који сам нема својега. 
Што је онај био неваљалац, то је могао сносити; али 
му је била горка и мучна помисао да тај новац не може 
накнадити. Седео је тако за неколико минута, смућен 
и премишљајући, док Сер Виљам не покуша да га 
мало ублажи. „Морам признати, Господине“, рече, „да 
ми ова ваша недаћа није сасвим неповољна. Ваша пре- 
терана страст за новцем ето је праведно кажњена. 
Али, и ако госпођица не може бити богата, опет она 
има доста те да буде задовољна. Ви овде видите че- 
` стита млада војника. који је вољан узети је без по- 


Р 


85 голдсмит 
ваца; они су се изодавна волели; из пријатељства 
према његову оцу, ја нећу пропустити да се заузмем 
за његово унапређење. Оставите се, дакле, частољубља 
што вас само вара и држите се једанпут среће која 
тражи да је примите“. 

„Сер Виљаме“, одговори стари господин, „верујте 
да је ја нисам никада присиљавао да пође за кога, 
нити ћу то чинити сад. Ако још воли овога младог 
господина, нека га узме, драге воље. Још је, хвала 
Богу, остало имања, а биће га и више кад се ви тако 
обећавате. Само нека се овај мој стари пријатељ овде“ 
(ту је мислио мене) „обећа приписати мојој девојци 
шест тисућа ливара, ако би кад дошао до својег имања, 
а ја сам готов пристати да се вере још вечерас.“ 

Како је сад до мене стајало да усрећим ово двоје 
младих, обећах одмах преписати колико тражи, а то 
није било много од човека који је имао тако мало 
очекивати као ја. И тако нам би радост видети их 
где полетеше једно другоме у наручја. „Код толи- 
ких мојих несрећа,“ повика мој син Ђорђе, „да до- 
чекам такву награду! То је више но што сам икада 
смео надати се. Моје да буде велико добро, и то после 
толиких патњи!“ — „Да, мој Ђорђе“, одговори његова 
лепа заручница, „нека бедника, нека сад носи мој мираз; 
кад си ти срећан без њега, и ја сам. О, да дивне замене, 
место најнискијега, добити најмилијега, најбољега 
човека! Нека га, нека ужива наше имање, ја сад могу 
бити срећна и у сиротињи.“ „Знајте“, повика сквајр, 
с пакосним смехом, „да ћу и бити срећан с оним. што 
ви презирете.“ „Стантте, Господине, станте,“ повика 
Џенкинсон, „имам и ја ту да кажем две-три речи. Што 
се тиче мираза ове госпођице, нећете ви, Господине, 
видети ни стајвера: од њега. Ја молим вашу милост“, 
настави он, окрећући се Сер Виљаму, „да ми каже, 
може ли сквајр узети мираз ове госпођице ако је вен- 
чан с другом 2“ „Како можете тако што питати 2“ од- 
говори баронет, „разуме се да не може.“ — „То ми 
је онда жао,“ повика Џенкинсон, „јер смо овај госпо- 
дин и ја стари другови, па сам му пријатељ. Али, ко- 

1 Холандски новац, колико наших пет пара. Пр.. 

лико га волим, морам изјавити да му уговор његов 
5 26 не вреди ни луле духана, јер је он већ венчан.“ „Ла- 
жеш, као свака хуља,“ одговори сквар, који се на 
то као нађе увређен, „ја се ни с једном женом нисам 
по закону венчао.“ „За то ће ваше господство опро- 
_стити,“ одговори онај, „али јесте, и ја се надам да 
__ћете се ви како треба пријатељски захвалити својем 
~ "старом Џенкинсону, што вам доводи жену, а друштво 
_нека се за воји часак стрпи у својој радозналости, па 
he је видети.“ Како то рече, он оде, брзо као обично, 
Ар. ` a ми остадосмо не могући никако домислити се шта 
хоће. „Нека га, нека иде,“ повика сквајр, „све друго 
што сам год учинио, али ту га се ни мало не бојим. 
66 Нисам ја тај да се дам плашити којекаквим лакрдијама. “ 
2 „Да ми је знати,“ рече баронет, „шта он то мисли. 
` Јамачно какву просјачку лакрдију.“ „Може бити, Го- 
Е сподине,“ одговорих ја, „и да што озбиљније. мисли. 
___Јер, ако погледамо све оне различне начине што их 
je овај господин удешавао да би завео невиност, што 
се не би била нашла која вештија но остале, те да 
превари њега ? Кад помислимо шта их је он преварио, 
шта родитеља с болом у души осећају срамоту и јад, 
које је он нанео њиховој породици, не би ме чудило 
ако би која — — — О, да изненађења ! Видим ли ја то 
1 Е доиста своју изгубљену кћер ? Држим ли је доиста у 
де _ наручју: Она је, живот мој, срећа моја! Ја сам ми- 
селио. да тебе нема. Оливија моја, а ја те Аржим, И 
_ ти си у животу да ми будеш радост моја.“ Ни нај- 
__ заљубљенији није осетио те радости што је ја осетих, 
кад га видех где уведе моје дете, и кад је примих у 
своје наручје, а ћутање њено говораше колико је она 
___усхићена. „И ти си ми се вратила, чедо моје,“ по- 
__виках, „да ми будеш утеха у старости 2“ „Јесте,“ по- 
вика Џенкинсоп, „и добро је. пазите. јер је она ваше 
честито дете и поштена као буди која | у овој соби, која 
год било. А што се вас тиче, сквајре, као што ту сто- 
јите, тако је ова госпођица ваша законита, венчана 
Бо жена. А да бих вас уверио да говорим истину, ево 
` допуста по којем сте венчани,“ Како то рече, он ба- 
` ронету пружи допуст, који га прочита и нађе да је 

у свему у реду. „Ја видим, господо,“ настави он, „да, 
се сви чудите свему овоме, али ћу вам ја у мало речи 
све објаснити. Ево овај сквајр на гласу, према ко- | 
јему ја осећам велико пријатељство, тек то онако међу Е: 
нама, често ме је употребљавао да му свршим, овда 
онда, по какву ситницу. Између осталога, наложио. ми 
је био и да му набавим лажан допуст и лажна све- 
штеника, како би преварио ову госпођицу. Али ја, како 
сам му био велики пријатељ, шта сам радио него 
отишао те узео прави допуст и права попа, и венчао 
их што је пре могло бити по црквеном закону. Можда 
ћете ви помислити да сам ја то учинио по доброти 
срца. Нисам. На срамоту своју признајем да ми је 
једина намера била да задржим допуст, да то могу 
доказати сквајру кад мислим да треба, те да га при- 
силим да помоли кесу кад ми год буде требало но- 
ваца,“ Смех од радости осу се сад по целој соби; 
наша радост допре чак и до опште собе где нам се 
одазиваху затвореници, 

Тресући ланце своје, 
Милине пуни и у грубом складу. 


Срећа се огледала на свачијем лицу, и чак се 
и Оливијини образи заруменеше од радости. Што су 
јој тако повраћени добро име, пријатељи, и срећа, све 
на једанпут, било је довољно да заустави напредо- 
вање њене болести и да јој поврати негдашње здравље 
и веселост. Али нико од свију није можда осећао 
искреније радости но ја. Држећи непрестано мило и 
драто дете у својем наручју, питао сам срце своје да 
ова радост није каква обмана. „Како сте могли,“ рекох, 
окрећући се Г. Џенкинсону, „како сте ми могли не- 
среће моје чинити већим причајући ми да је она умрла? 
Али, не чини ништа, радост што је опет видим више 
је но награда за ту тугу.“ | 

„Ништа лакше,“ одговори Г. Џенкинсон, „но од- { 
говорити на ваше питање. Ја сам мислио да је једини 6 
начин да вас избави тамнице та), да се покорите Я 
сквајру и да пристанете на женидбу његову с оном Е. 
другом госпођицом. А ви сте се били заклели да то . | 


са егы КУ > м "> 


ВЕКФИЛДСКИ СВЕШТЕНИК 171 
не ећете допустити док вам је кћи у животу ; није било, 
ав другога начина да се ствар удеси него до- 
_казати вам да је она умрла. Склоних вашу жену да 
Е гристане уз ту превару, а досада нисмо имали згодне 
_ прилике да вам то кажемо.“ 
Изгледало је да су у свему друштву само два 
_ лица што се нису сијала од радости. Г. Торнхи- 
Е ово поуздање било га је сасвим оставило ; он сад виде 
понор од срамоте и беде пред собом, и дрхтао је да 
е у њ сурва. Паде пред стрицем на колена, и, гласом 
ајвеће беде, мољаше га да му се сми лује. Сер Ви- 
ў ъам га хтеде отурити од себе, али, на моўу молбу, 
КЕ лие га, и, пошто поћута за неколико тренутака, 
__ повика: „Твоји пороци, преступи и незахвалност не 
` заслужују милости, али те ја нећу сасвим напустити, 
оу само колико ти треба да можеш водити жи- 
` вот, а не и твоје бесове. Ова госпођица, твоја жена, 
Е добиће трећину од имања што је негда било твоје; 
_ и од њене нежности једино имаш изгледати ванредних 
` доходака за унапредак.“ Он хтеде изјавити своју за- 
_хвалност на тој доброти одабраним речима ; али му 
. не даде баронет, него му рече да се не прави нижи 
__но што се већ показао. Нареди му, у исто време, 
` да иде, а од свих својих слугу да изабере једнога који 


` “Ta слушати. 
| Чим нас он остави, Сер Виљам врло учтиво и 
са осмехом приђе својој новој синовици и жељаше јој 
` среће. На њега се угледаше Госпођица Вилмотова и 
__њен отац; и жена моја љубљаше кћер своју с пуно 
гилоште, јер је она сад, да се послужим њеним из- 
бон постала поштена женска. После редом приђоше 
___Софија и Мојсије, а и сам наш доброчинац, |. Џен- 
инеон, мољаше да би му била допуштена та част. 
4 Изгледаше да наше задовољство не могаше бити веће. 
_ Сер Билам, којему је највеће задовољство било чи- 
нити добра, ведра ока гледаше на све стране, и не 
_ виде ништа до радости на свачијем лицу осем на Со- 
` Фијину, која, с разлога којих ми не могасмо разумети, 
_ не изгледаше потпуно задовољна. „Мислим да је сад,“ 

рече он, смешећи се, „све друштво, осем једно или 
двоје, потпуно срећно. Остаје ми још само један чин 
правде да учиним. Ви увиђате, Господине,“ настави он, 
окрећући се мени, „колико смо обојица обвезани Г. Пен-: 
кинсону. Право је да га за то наградимо. Уверен сам 
да ће га Госпођица Софија учинити срећним; ја ћу 
му дати пет стотина ливара у име њена мираза, а с 
тим уверен сам да могу врло угодно живети једно с 
другим. Дакле, Госпођице Софија, шта ви велите на 
ову моју просидбуг Хоћете ли ra?“ Моја јадна де- 
војка готово да падне мајци у наручја на ову ружну 
понуду. „За њега да пођем,“ рече она слабим гласом 
„нећу, Господине, никада!“ „Шта,“ повика он опет, „не- 
ћете Г. Џенкинсона, вашега доброчинца, красна млада 
човека с пет стотина ливара и добрим изгледима !« 
„Молим вас, Господине“, одговори она, једва говорећи, 
„да одустанете и не правите ме бедном.“ „Је ли ко 
видео тога упорства“, повика он опет, „одбити човека 
према којему породица има толико обавеза, који вам 
је сачувао сестру, и има пет стотина ливара! И њега 
нећете.“ „Нећу, Господине, никада,“ одговори она 
љутито, „волим умрети.“ „Кад је тако,“ повика он, 
„кад га нећете, — онда вас морам ја сам узети“. И, 
како то рече, живо је притисну на груди. „Мила моја, 
паметна моја девојко,“ повика он, „како си могла по- 
мислити да ће те обманути твој Барчел, или да ће 
Сер Виљам Торнхил икада престати обожавати драго 
које га је волело заради њега сама? Ја сам од не- 
колико година тражио девојку која ће, не знајући ништа, 
о мојем имању, мислити да што вредим као човек. 
Пошто сам залуду тражио баш и међу лакима и руж- 
нима, колика је сад радост моја што сам освојио то- 
лику памет и толику небесну лепоту!“ После се окрете 
Пенкинсону: „Пошто се ја, Господине, не могу одвојити 
од ове девојке, јер се она, однекуд, загледала у мене, 
све чиме вас могу наградити, то је, да вам дам њен 
мираз, а ви се можете сутра јавити мојему настојнику 
за пет стотина ливара.“ И тако сви честитасмо, и Леди 
Торнхиловица прође кроза све оне церемоније кроз 
које јој је сестра пре тога прошла. У то се појави 

што се налазио уз Сер Виљама да нам јави да 


јед, и остависмо ово сүморно үточиште а и беде. 
_ Племенити баронет нареди да се четрдесет ливара 
` подели међу затворенике; и Г. Вилмот угледа се на 
И. њ Ју а и даде пола толико. Доле нас дочекаше усклици 
сел зна, а међу њима видех двојицу или тројицу од 
ојих честитих парохијана, и руковах се с њима. Они 
она испратише до крчме, где је била спремљена богата 
гозба, а простија јестива раздавана народу. 
28 По вечери како сам био смалаксао од наизме- 
_ нична задовољства и патње што. их дочеках тога дана, 
за кодих да ми допусте да се уклоним; и оставив 
_ друштво усред његове веселости, чим се видех сам, 
из лих срце своје захвалношћу према Ономе што дарује 


га рт и тугу, и спавах мирно до сутрадан. 


И. 
ГЛАВА XXXII. 
Свршетак. 


Сутрадан, чим се пробудих, затекох старијег свог 
сина где седи крај моје постеље, а био је дошао 
да ми увећа радост новим прекретом судбине у моју 
_корист. Пошто ме најпре ослободио онога што сам му 
Є пре био преписао, каза ми да су трговца што је 

ио банкротирао у престоници затворили у Анверсу 
да је он показао стање много веће но што је ду- 
товао повериоцима. Би ми по вољи племенитост мо- 
га сина, готово колико год и ова ненадна срећа. 
нисам био начисто да ли је право да примим 
К-у понуду. Док сам о томе мислио, уђе Сер Ви- 
` љам у собу, те му казах о својој недоумици. Он је 
` био мњења да, пошто ми је син женидбом својом дошао 
до. велика имања, слободно, без узтезања могу примити 
3 његову понуду. Дошао је био, међутим, да ми јави да 
ај као синоћ поручио по допусте и да их очекује 


е, 


29 

свакога часа, а нада се да нећу отказати да их 
то јутро учиним срећнима. Док је он то говорио, уђе 
момак да јави да се гласник вратио; како сам се 
дотле био спремио, сиђох доле, и затекох све друштво 
весело како само могу развеселити изобиље и беза- 
злено срце. Опет мени не би сасвим по вољи њихов 
кикот, јер су се спремали за врло свечан обред. 
Говорио сам им како треба да буду озбиљни, смиш- 
љени, и у свему како доликује приликом овакве тајне, 
и прочитах им две беседе и једну реч коју сам био 
сам саставио, како бих припремио их за њу. Али они 
као да се на то ни мало не освртаху, нити могах изићи 
с њима на крај. И кад смо ишли цркви, ја напред, 
остављала их је свака озбиљност, и често ми дола- 
жаше да им се окренем пун срџбе. У цркви искрсе 
нова невоља, која изгледаше да се не да лако от- 
клонити. Била је у томе, који ће се пар венчати прво: 
синовља ми млада живо наваљиваше да Леди Торнхи- 
ловица (што ће бити) буде прва; а ова то исто тако 
живо одбијаше, доказујући како она тако што не би 
учинила ни за сав свет. Обе су за неко време дока- 
зивале с истим упорством и с истом уљудношћу. Мени 
се, на послетку, како сам све то време стајао спреман 
са својом књигом, досади то прегоњење; и склопих 
књигу, па повиках: „Видим да се ниједна од вас 
не мисли венчавати: можемо онда слободно вратити 
се, јер, рекао бих, данас нема овде ништа.“ То их 
одмах уразуми. Баронет и његова Леди венчаше се 
прво, а затим мој син и његова млада. 

То јутро сам био издао пре тога наредбу да се 
један интов пошаље по мојега честитога суседа Флам- 
боро-а и његову породицу; те тако кад -се вратисмо у 
крчму имадосмо то задовољство да видимо обе Госпо- 
ђице Фламборове да су стигле пре нас. Г. Џенкинсон 
понуди руку старијој, а мој син Мојсије другој (а 


од онда сам дознао да се од истине загледао у девојку, - 


одобрићу му и дати му део кад год буде мислио да 
му то ваља затражити). Тек што се вратисмо у крчму, 
кад многи од мојих парохијана, чувши о мојем успеху, 
дођоше да ми честитају; међу њима било је и оних 


\ 

што сам их оно раније био прекорио с онолико же- 
стине. Испричах о томе својем зету Сер Внљаму, који 
изиђе те их оштро прекори; али кад виде да су се 
сасвим покуњили са његова тешка прекора, даде им 
сваком по пола гвинеје, да попију у његово здравље 
и дођу мало себи. 

Мало затим, позваше нас на врло богату гозбу, 
коју је био спремио Г. Торнхилов кувар. Неће бити 
неумесно да поменем, што се тиче Г. Торнхила, да 
он сад живи у кући некога сродника те му чини дру- 
штво, да га депо пазе, и да ретко кад седи за одвојеним 
столом, осем кад нема места за другим, јер га се не 
туђе. Много му времена односи што разговара срод- 
ника, који је мало меланхоличан, и што учи да свира 
у флауту. Моја га се старија кћи, међутим, сећа и 
жали за њим; чак ми је казивала да може и попустити, 
ако се поправи. 

Али да се вратим, јер не марим удаљавати се тако 
од ствари; кад је требало сести за ручак, опет отпо- 
чеше церемоније. Настаде питање да ли да моја старија 
кћи, пошто је већ матрона, не седне више горе но друге 
две младе. Али ту расправу прекиде мој син Ђорђе, 
који предложи да друштво поседа где ко хоће, свако 
крај своје госпође. Сви то примише с великим одо- 
бравањем, осем моје жене, којој то, видех, не би сасвим 
по вољи, јер се надала да ће имати задовољство да 
седи у зачељу и да нуди печење свему друштву.! Али, 
и покрај тога, не да се описати наше расположење. 
Не бих знао казати да ли је у нас било више духа 
но обично; али то знам да смо се више смејали, а 
то је ваљало исто толико. Једне се шале нарочито 
добро сећам. Стари Г. Вилмот напио је био Мојсију, 
којему је памет била на другој страни, и мој син од- 
товори: „Госпођо, хвала вам.“ На то стари господин, 
учинивши на друштво очима, примети да он мисли 
на своју драгану. Тој се шали насмејаше Госпођице 
Фламборове да сам мислио неће никако доћи себи. 
Чим се сврши ручак, ја, по својем обичају, затражим 


1 У Енглеској домаћица седи у зачељу и пред њу се до- 
носи печење, те га она нуди и служи госте. р. 

да се уклони сто, како бих имао задовољство да још 
једном видим своју породицу искупљену око весела, 
огњишта. Моје двоје дечице седело ми је свако на 
колену, а остали крај својих другова. Нисам више 
ништа имао желети с ове стране гроба; све су моје 
бриге биле прошле; радост је моја била неисказана. 
Остајало је још само да ми захвалност у добру буде 
већа но што ми је била покорност у злу. 


КРАЈ 


Поред мањих штампарских грешака и омашака 
у правопису и интерпункцији, које читаоци могу сами 
уочити и исправити, моле се да учине ове поправке: 
На стр. 7 ред 27 место сродимо треба ороди.мо. 
На стр. 108 ред 9 место отуда треба откуда. 
На стр. 141 ред 11 место погодбе треба услове. 
На неколико места место речи оцо треба тата. 


و س 


Издања Срп. Књижевне Задруге 


І коло (18992) 


1. Живот и Прикљученија Димитрија Обрадовића, 
свеска 1., за штампу приредио и предговор написао Ж. Попо- 
вић. Цена 1:40 дин. 

2. С мора и са сува, црте др. Милана Јовановића. Цена 
1:40 дин. 

8. Даворје Ј. С. Поповића, за штампу приредио и речник 
и предговор написао Љубомир Стојановић. Цена 1 40 дин. 

4. Бакоња Фра-Брне, написао Симо Матавуљ; с речни- 
ком и предговором Љуб. Јовановића. Цена 2 дин. 

5. Драматски Списи Косте Трифковића, свеска 1; за 
штампу приредио и предговор написао Данило А. Живаљевић. 
Цена 1'40 дин. 

6. Истинска Служба, написао И. Н. Потапенко, превео 
М. Ђ. Милићевић. Цена 1:40 дин. 

7. Историја Српскога Народа с погледом на историју 
суседних Хрвата и Бугара, написали Љуб. Ковачевић и Љуб. 
Јовановић, свеска 1. Цена 1'40 дин. 


II коло (1898) 


8. Живот и Прикљученија Димитрија Обрадовића, 
свеска 11, за штампу приредио и поговор и речник написао 
Ж. Поповић. Цена 1'40 дин. 

9. Мемоари Проте Матије Ненадовића, за штампу при- 
редио и предговор, регистре и речник написао Љубомир Ко- 
вачевић. Цена. 2:80 дин. 

10. Два Идола, написао Богобој Атанацковић, за штампу 
приредио и предговор написао Андра Гавриловић. Цена 2 дин. 

11. Камено Доба, написао Јован Жујовић. Цена 2 дин. 

12. Прве Жртве, приповетка из српске прошлости, на- 
писао Андра Гавриловић. Цена 1'40 дин. 

13. Из Природе, мањи списи др. Јосифа Панчића, за штампу 
приредио и предговор написао 'Ж. Живановић. Цена 2 дин. 

14. С француског Парнаса, преводи Владимира М. Јова- 
новића. Цена 2 дин. 


III коло (1894) 


15. Антологија Дубровачке Лирике, за штампу приредио 
и предговор и речник написао Милан Решетар. Цена 1'40 дин. 

16. Тамо амо по Истоку, црте др. Милана Јовановића, 
свеска 1, с речником и с картом Индискога Океана и околних 
земаља. Цена 2 дин. 

17. Песме Јована Илића, за штампу приредио Љуб. Сто- 
јановић. Цена 2 дин. | 

18. Драматски Списи Косте Трифковића, свеска 11. за 
штампу приредио и предговор, написао Дан. А. Живаљевић. 
Цена 1'40 дин. | 


19. Воденица на Флоси, написао Џорџ Елиот, превео 
с енглескога Андра Николић, свеска 1., Цена 2 дин. 

20. Воденица на Флоси, написао Џорџ Елиот, превео 
с енглескога Андра Николић, свеска П. Цена 2 дин. 

21. Историја Српскога Народа с погледом на историју 
суседних Хрвата и Бугара, написали Љ. Ковачевић и Jb. Јо- 
вановић, свеска 11. Цена 1:40 дин. 


ІУ коло (1895) 


22. Басне Доситеја Обрадовића, свеска 1. за штампу 
приредио и предговор написао Андра Николић. Цена 1:40 дин. 

23. Друга Певанија Змаја Ј. Јовановића, свеска 1, за 
штампу приредио и предговор написао Милутин К. Драгути- 
новић. Цена 2 дин. 

24 Низ старијих приповедака, за штампу приредио 
и предговор написао Андра Гавриловић. Цена 2 дин. 

25. Тамо амо по Истоку, црте др. Милана Јовановића, 
свеска [1., с речником. Цена 2 дин. 

26. Бијесни Роландо, спјевао Лодовико Ариосто, пре- 
пјевао Драгиша Станојевић, свеска 1., с предговором, напоме- 
нама и речником. Цена 2 дин. 

27. Тартиф и Тврдица комедије од Молијера, превели 
Јован Ђорђевић и др. Владан Ђорђевић, за штампу приредио 
и предговор написао Јован Baja. Цена 1:40 дин. 

28. Из науке о светлости, написао Ђорђе М. Станојевић 
с предговором и 158 слика. Цена 2 дин. 


М коло (1896) 


29. Басне Доситеја Обрадовића, свеска П., за штампу 
приредио и поговор написао Андра Николић. Цена 2 дин. 

30. Друга Певанија Змаја J. Јовановића, свеска 11., за 
штампу приредио Милутин К. Драгутиновић. Цена 3 дин. 

31. Слике из сеоскога живота, написао Јанко М. Весе- 
линовић, свеска 1. Цена 2 дин. 

32. Тодор од Сталаћа, трагедија у пет чинова, написао 
Милош Цветић. Цена 2 дин. 

33. Бијесни Роландо, спјевао Лодовико Ариосто, пре- 
пјевао Драгиша Станојевић, свеска П., с напоменама и речником. 
Цена 3 дин. 

34. Девајтис, роман од Марије Рођевичевне, превео с 
пољскога Никола Манојловић-Рајко. Цена 3 дин. 

35. Књига о здрављу, српско издање приредио др. Милан 
Јовановић — Батут, са 58 слике у тексту и 2 засебне таблице 
у боји. Цена 3 дин. 

VI коло (1897) 

36. Житије Герасима Зелића архимандрита, свеска 1, 
ва штампу приредио П. П. Ђорђевић. Цена 2 дин. 

37. Босанчице, кратке приче из Сарајева, испричао Мита 
Живковић. Цена 2 дин, 


38. Горски Цар, роман, написао Светолик П. Ранковић. 
Пена З дин. | 

89. Бијесни Роландо, спјевао Лодовико Ариосто, пре- 
пјевао Драгиша Станојевић, свеска 11.,с напоменама и речником. 
Цена 3 дин. 

40. Бијесни Роландо, спјевао Лодовико Ариосто, пре- 
пјевао Драгиша Станојевић, свеска 1У., с напоменама, и речником 
и поговором. Цена 3 дин. 

41. Историја Карла ХИ. од Волтера, превео Стојан Но- 
ваковић. Цена 3 дин. 

42. Подземне воде, издани, извори, бунари, терме и 
минералне воде, написао др. Светолик Радовановић, са 40 
слика. Цена 2 дин. 

43. Завјет, драмат у 4 чина, написао Симо Матавуљ 
Цена 2 дин. 


VII коло (1898) 


44. Житије Герасима Зелића архимандрита, свеска 11., 
за штампу приредио П. П. Ђорђевић. Цена 8 дин. 

45. Епске песме Јована Суботића, свеска 1., за штампу 
приредио и предговор написао Љубомир Стојановић. Цена 8 д. 

46. Приповетке Лазе К. Лазаревића, свеска !., за штампу 
приредио и предговор написао Љубомир Јовановић. Цена 2 д. 

47. Горе доле по Напуљу, путничке цртице др. Милана 
Јовановића, за штампу приредио др. Никола Вулић, предговор 
написао А. Гавриловић. Цена 2:50 дин. 

48. Уједињење Немачке, написао др. Драгољуб М. Пав- 
„ловић. Цена 3 дин. 

49. Векфилдски Свештеник, написао Оливер Голдсмит, 
превео и предговор написао др. Љубомир Недић. Цена 2 дин. 

50. Искрице Николе Томазеа, за штампу приредио и 
предговор написао Данило Петрановић. Цена 1 дин. 


Сва досадашња кола књига могу се добити преко пове- 
реника или олСрпске Штампарије у Загребу као главнога коми- 
сионара Српске Књижевне Задруге и то: 1, II, III и ТУ по цену 
од фор. 350. У, VI и УЛ по цену од фор. 5:—, а сва кола 


заједно по цену од фор. 3:— од кола. 

